LAURENCE GOUGH 


FURTUNĂ ÎN DEŞERT 


TINTA: UN CONTROVERSAT LIDER ARAB 


Nemira 1993 


LAURENCE GOUGH, 1990 
SANDSTORM 


Prolog 


ZURICH 
Octombrie 1987 


Sandstorm purta o pălărie neagră, elegantă, un pardesiu 
de lînă de aceeaşi culoare, lung pînă la glezne şi acel gen de 
pantofi negri rezistenți, agreați de poliţişti în acțiune. 
Aspectul lui exterior era solemn, mohoriît, chiar funebru. Dar, 
în spatele hainelor cenugşii, al ochilor căprui calmi şi a feței 
palide, proaspăt rase, se ascundea un tip jovial — iradia bună 
dispoziție. 

Fritz Hauser era unul din directorii executivi ai Băncii 
Centrale din Zürich. Hauser era exact omul de care Sandstorm 
avea nevoie — cu părul cărunt, tuns foarte scurt, îmbrăcat 
într-un costum albastru închis cu dungi fine — el părea că se 
potriveşte perfect în sala de conferinţe a băncii, cu atmosfera 
ei funestă, apăsătoare şi superfiltrată. 

Stringind cu fermitate mîna întinsă a lui Hauser — osoasă, 
cu piele nisipoasă - Sandstorm vroia să memoreze detaliile 
momentului: zumzetul vag al sistemului de aer condiționat, 
nuanța exactă a tapetului gri cu puncte aurii, chiar textura şi 
densitatea covorului scump de lină pe care călca. Mai ţinu 
mîna lui Hauser cîteva secunde, o strînse încă o dată, apoi o 
lăsă. 

Hauser reacționă expirînd pe gură, ca o răbufnire a 
suferinței, apoi spuse: 

— Te rog, fă-te comod. 

Sandstorm se trinti într-un scaun imens cu spătar, avind 
o structură din bronz masiv, căptuşit cu piele neagră, 
strălucitoare. Desfăcu ambalajul unei ciocolate elvețiene de 
jumătate de livră, pe care i-o oferi lui Hauser. Bancherul 
refuză cu o mişcare politicoasă a miinii. Sandstorm muşcă o 
bucată zdravănă şi îşi linse degetele. 

Cei doi stăteau unul în fața celuilalt la o masă de 

conferinţe realizată dintr-o placă masivă de bronz, de doi metri 
lăţime şi de cel puţin şase lungime. Suprafața mesei era 
netedă ca sticla şi rece ca gheața, o suprafață vastă pe care nu 
era nimic, întreruptă doar de ochelarii de soare, cu lentile 
oglindă, ai lui Sandstorm şi de triunghiul făcut de mîinile mici 
şi albe ale lui Hauser. 

Sandstorm tuşi şi rezistă unui puternic impuls de a-şi 
aranja nodul cravatei. De fapt, era puţin nervos. O.K., puţin 
mai mult; să zicem chiar foarte nervos. Dar, oare, nu avea 
motive ? Doar nu îşi deschidea în fiecare zi un cont la bancă, 
de cinci milioane de dolari americani, în bancnote de douăzeci 
şi cincizeci, care nu pot fi urmărite. 

Nu pentru că banii erau toți ai lui, ci fiindcă cheltuielile 
erau, fără îndoială, mari într-o aventură ca asta. 

— Realizez că pentru dumneavoastră este o procedară de 
rutină, aproape tot atît de interesantă ca şi spălatul pe dinți. 
(Sau punerea lor într-un paharcu apă.) Dar, cred că înțelegeți 
că pentru cineva ca mine, experiența aceasta este ieşită din 
comun, într-un fel chiar stresantă, spuse Sandstorm. 

— Da, desigur. Hauser îl aproba dînd din cap, dar 
Sandstorm avea impresia clară că mişcarea înceată a 
craniului îngust al bancherului ținea mai mult de un anumit 
grad de oboseală, decciît de concordanța dintre gindurile lor. 
Hauser era foarte slab, cu un fizic aproape cadaveric. Dacă 
avea optzeci de ani, îi arăta. Ochii îl salvau însă. Erau ochii 
unui om mult mai tînăr, mai alert şi oportunist — aceeaşi 
nuanță de verde ca a banilor proaspăt tipăriți. 

— În primul rînd şi foarte important, spuse Sandstorm, 
trebuie să am acces imediat la fiecare penny din cont, oricînd 
şi fără un aviz prealabil. 

— În timpul orelor de funcţionare a băncii, corectă 
Hauser. 

Sandstorm clipi. 

— Da, bine. Sigur că da. Se aplecă în scaun, schimbîndu- 
şi poziția. De asemenea, trebuie să pot afla prin telefon, fax 
sau altceva, cu exactitate, cîți bani lichizi sînt în cont la un 
moment dat. În plus, trebuie să ştiu la zi toate depunerile şi 
retragerile din cont. 


— Acest lucru e posibil pentru că aţi semnat derogarea. 
Dar, subliniez, trebuie să folosiți întotdeauna parola. Fără ea 
nu veți avea acces la informații. 

— Toate depunerile vor fi automat convertite în dolari 
americani, fără a ţine seama de cît de nefavorabilă ar putea fi 
rata de schimb ? 

— Exact conform instrucțiunilor dumneavoastră. 

Sandstorm se aplecă peste masă: 

— Poate vă gîndiți că încerc să joc o farsă I.R.S.*-ului. 
Nimic nu poate fi mai departe de adevăr, prietene. Sînt un 
patriot. Chiar şi bluza mea este în culorile roşu, alb, albastru. 

Hauser zîmbi, arătindu-şi dinţii lungi şi galbeni, dar încă 
ascutiți. 

— În orice caz, o să vedeţi că Banca Centrală din Ziirich 
este tot atît de discretă pe cit de eficientă. 

— Perfect ! Sandstorm îşi puse ochelarii de soare, arătînd 
astfel că întîlnirea se terminase. 

În mica dar funcţionala anticameră, o femeie drăguță şi 
blondă care dispăruse cu pardesiul lui, reapăru acum ca prin 
farmec ca să i-l înapoieze. Cu o mică plecăciune îi oferi o 
cutiuță -— cît o grenadă defensivă - de catifea roşie singerie. 

— Cu complimentele mele, domnule Sandstorm - spuse 
Hauser, folosind pentru prima şi ultima dată parola ridicolă. 

Sandstorm cîntări cutia în mînă: 

— Lasă-mă să ghicesc, e Brie ? 

Hauser chicoti politicos în timp ce deschidea uşile de sticlă 
dinspre stradă. Sandstorm se opri în prag. Pe gulerul îngust al 
costumului la trei rînduri al lui Hauser, aproape imaculat, era 
o pată de pudră albă. Se droga oare neisprăvitul, lua cocaină ? 
Sandstorm păşi afară în vîntul înviorător şi în lumina ivorie de 
început de octombrie. 

Stătuse aproape o jumătate de oră în bancă, dar taxiul lui 
era acolo unde-l lăsase, reținut în loc de contorul care mergea 
şi de promisiunea unui bacşiş gras. Îşi întoarse faţa în direcţia 
din care bătea vintul şi respiră adînc de cîteva ori, lăsînd aerul 
proaspăt care venea dinspre lac să-i înlăture din plămiîni 


* L.R.S. = Internal Revenue Service = Fisc 

atmosfera apăsătoare a băncii. 

Taximetristul, cufundat adînc în lectura unui Playboy, 
nu-l observă pe Sandstorm cînd acesta se urcă pe bancheta 
din spate. Sandstorm îl lovi uşor pe umăr ca să-i atragă 
atenția. Omul tresări, încercînd instinetiv să evite lovitura care 
deja îl atinsese. 

— La aeroport — spuse Sandstorm — repede, te rog. Se 
aşeză confortabil pe banchetă, deschise cutia roşie şi nu fu 
foarte surprins să descopere că Hauser îi dăduse un ceas 
Rolex din aur masiv. Un ceas de aur nenorocit. Ce încerca 
tipul să facă ? Să-i transmită un obscur blestem elveţian ? Să-l 
îndepărteze, într-o încercare nebunească de a-l opri să se mai 
întoarcă vreodată după bani ? Sandstorm controlă 
concordanța dintre Rolex şi ceasul său, Seiko. Seiko-ul era cu 
trei secunde în urmă, sau, poate, Rolex-ul era cu trei secunde 
înainte. Cîntări ceasul în mină, greutatea lui mare dată de 
densitatea aurului dîndu-i un sentiment de plăcere. Oare cât 
valora ? Probabil patru mii de dolari. Cele cinci milioane ale lui 
nu-i aduceau nici măcar un cent dobindă. Deschise geamul şi 
aruncă Rolex-ul pe stradă, între maşini. 

O fată cu bicicleta, o studentă după cum arăta, coti ca să 
evite să treacă peste obiectul strălucitor. Îi aruncă lui 
Sandstorm o privire foarte mirată, se opri brusc şi sări de pe 
bicicletă. Un claxon sună. Se auzi un scrişnet de frine, care ar 
fi putut fi un țipăt. Şoferul se uită în oglinda retrovizoare, dar 
nu putu vedea nimic din ce se întimpla: traficul intens deja 
umpluse golul dintre ei şi locul incidentului. 

Sandstorm îşi deschise servieta şi începu să noteze în 
agendă. Acum, cînd banii erau la locul stabilit, putea să 
înceapă să-şi alcătuiască echipa de şoc, care — pe hîrtie cel 
puţin - să fie capabilă de asasinarea dictatorului libian 
Mv’ ammar al-Gaddafi. 

Era la zece mii de metri deasupra Atlanticului de Nord, 
încă departe de Washington, cînd realiză ce a fost pata de pe 
gulerul lui Hauser şi de œ palmele bancherului păreau aşa de 
nisipoase. 

Pudră de talc. 

Zimbi stewardesei care trecea. Bătrinul Hauser nu era 

chiar aşa de sigur pe el precum pretindea. 
De fapt, cine poate fi cu adevărat ? 


CAIRO 


Prins în mrejele euforiei produse de haşiş, care apărea ca o 
perdea de lumină strălucitoare şi dispărea la fel de repede, 
Charlie se împletici spre ceasul deşteptător şi îi fixă alarma la 
nouă fix. Apoi adormi cu gura deschisă şi mîna atirnîndu-i 
fără vlagă pe covorul cafeniu, uzat, tot restul nopții şi de-a 
lungul dimineții următoare, fără a fi deranjat de respirația sa 
fetidă şi hîrîită. 

La cîteva minute după ora unu, la prînz, uşorul şi din ce în 
ce mai ezitantul ticăit al ceasului se opri de tot. Charlie grohăi 
şi se rostogoli pe spate. Lemnul patului vechi trosni sub 
greutatea lui şi arcurile vibrară discordant. Particule de praf se 
ridicară din aşternut, plutind în razele de lumină. Charlie tuşi 
şi-şi deschise ochii urduroşi. Tăcerea îl trezise în cele din 
urmă; absenţa ticăitului liniştitor al ceasului. Se scărpină 
absent pe burtă şi atunci realiză că dormise îmbrăcat în 
smoching. 

Se rostogoli pe o parte, se uită chiorîş în lumina caldă, 
galbenă şi deasă care pătrundea prin mashra biyah-— o 
fereastră mare, boltită, cu zăbrele fine de lemn şi sticlă 
colorată în partea de sus. Zăbrelele fărimițau lumina în raze ce 
pluteau străbătindu-i camera, pentru ca, în final, să formeze 
un pătrat orbitor, care atîrna ca un tablou miniatural pe 
peretele opus, chiar deasupra chiuvetei de fontă, plină cu vase 
murdare şi ochiuri de apă puturoasă. Fereastra data din 
secolul al cincisprezecelea. Fusese concepută în aşa fel, încât 

cei din cameră puteau să se uite afară fără a fi observați din 
stradă. Charlie îşi petrecea mult timp la fereastră — era un 
bărbat care învățase să-şi prețuiască singurătatea, preferind 
să păstreze o anumită distanţă față de ceilalți. 

Tuşi iarăşi, un spasm lung, uscat, care se prelungi. Prea 
mult haşiş. Mult prea mult coniac spaniol dulce. Insuficient 
din asta, nu îndeajuns din cealaltă. Cu un efort se strădui să 
stea în capul oaselor şi îşi aruncă picioarele peste marginea 
patului. Capul îi pulsa. Gura şi-o simțea parcă plină de nisip. 
Se pipăi şi găsi în buzunarul de la pieptul smochingului un 
pachet Cleopatra aproape plin. Pescui o țigară şi scăpără un 
chibrit. Tipic, acesta fisîi şi sîsîi puternic, dar nu se aprinse. Îl 
aruncă în chiuvetă şi încercă altul. Acesta aruncă norişori de 
fum înecăcios şi apoi se aprinse spectaculos. 
Concentriîndu-se, Charlie reuşi să-şi aprindă ţigara fără a-şi 
da foc. Îşi umplu plămînii şi expiră cu un oftat de uşurare. 

În stradă, un măgar răgi apocaliptic şi un bărbat zbieră cu 
furie. 

Se împletici pînă la chiuvetă, deschise robinetul şi lăsă apa 
să curgă pînă cînd se duse rugina. Se aplecă şi începu să bea 
lacom direct de la jet, dar imaginea apei scurgindu-se în sifon 
îi dădu o stare de nervozitate. Stomacul i se contractă. Umbra 
lui tremura pe perete. Luă ibricul de aluminiu şi îl ţinu în 
lumină, încercînd să vadă dacă are înăuntru insecte moarte. 
Constatind că ibricul era gol, puse cantitatea obişnuită de apă, 
apoi acționă pistonul maşinii de gătit de vroiaj cu petrol, cu 
două ochiuri. Aceasta era una din multele curiozități din 
Cairo: deşi electricitatea era instalată de la sfirşitul secolului 
trecut, multe zone ale oraşului continuau să nu aibă conducte 
de gaz. 

Charlie aprinse arzătorul de la virful țigării. Măgarul răgi 
iarăşi. Se auzi un zgomot surd de lovitură. Merse la geam şi se 
uită afară. Strada îngustă şi murdară era plină de negustori, 
vinzători şi pietoni. O masă de oameni se adunare în jurul 
nefericitului măgar şi al stăpînului său, un arab înalt şi 
morocănos, care purta un sacou de culoare bleu, deasupra 
unei galaba maronie, jegoasă. 

Se părea că arabul se ocupa cu stringerea fierului vechi. 

Căruţa lui era plină pînă la refuz cu părți ruginite de 
automobile, un sortiment bogat de diverse dispozitive, ceva 
care părea a fi o parte dintr-o maşină de tipărit veche şi o mie 
de piese şi fragmente de metal. Era un depozit de piese de 
schimb pe roți, care momentan stătea pe loc. Mulțimea, ca de 
obicei, ținea partea animalului. 

Măgarul era înarmat cu o fire intransigentă şi arabul cu o 
coadă de mătură. Folosea bățul pe coastele proeminente ale 
animalului, cîntînd parcă o melodie. Măgarul încerca să-l 
muşte cu nişte dinți galbeni ca fildeşul vechi. Charlie suflă un 
nor de fum spre tavan. Ibricul începu să fiarbă şi să scoată un 
fluierat vesel. 

Se duse la aragaz, stinse focul, turnă jumătate din apa 
fiartă într-un vas de lemn şi adăugă ceai ceylonez în apa 
rămasă în ibric. Îşi dădu jos jacheta închiriată, pantalonii, şi 
îşi descheie cămaşa. Mangşetele franțuzeşti şi gulerul ros erau 
negre de murdărie. Îşi scoase cămaşa şi o mirosi, umplindu-şi 
nările cu izul fricii şi disperării care se revărsau din el cînd 
lucra, aşa încît, seara, la ieşirea din scenă, era la fel de ud ca 
după o baie în Nil. 

Strinse ghemotoc cămaşa şi şi-o viri la subraț, îşi turnă 
ceaiul într-o cană ciobită, decorată cu trandafiri roz. Suflă în 
ceai, sorbi din el şi îşi aprinse a doua țigară. 

Putea auzi încă bătaia ca de tobă a bățului, dar măgarul 
amuțise. Curios, privi pe fereastră. Animalul stătea pasiv pe 
coapsele osoase, urechile i se pleoştiseră şi limba îi atîrna fără 
vlagă. Arabul îl lovi cu răutate între ochi. Măgarul se ridică 
bălăbănindu-se pe picioare, zbieră nebuneşte şi apoi căzu pe o 
parte trăgînd şi căruța după el. O avalanşă zgomotoasă de fier 
şi oțel se răspindi pe stradă. Mulțimea se împrăştie strigind şi 
rizînd. 

Copitele măgarului bubuiră pe căruță, loviră orbeşte nişte 
bucăţi de metal, care se rostogoliră pe stradă. Linse apoi 
caldarîmul cu limba umflată şi vîinătă. 

Apoi tremură şi muri. 

Aburii din cana lui Charlie se ridicau spre tavan printre 
razele luminoase roşii, verzi şi albastre filtrate de geamul 
multicolor al ferestrei. Bău ceaiul, luă ibricul şi îşi umplu din 

nou cana. Merse în baia strimtă cu cana de ceai şi vasul de 
lemn plin cu apă fierbinte. Cu un dop din lemn de salcim 
astupă scurgerea de la cadă şi deschise robinetul de apă caldă 
la maximum. Se auzi un gilgiit subteran şi apoi pe ţeavă 
începu să curgă un firicel de apă călduţă de culoarea sucului 
de portocale diluat. În timp ce cada se umplea încet, Charlie îşi 
săpuni fața cu săpun autohton şi apă călduță din vas. Cînd 
consideră că barba s-a înmuiat destul, luă oglinda şi lama. 

Bărbieritul îi luă mult timp. Mîna îi era puţin nesigură şi 
lama tocită. Studiindu-se în oglindă, văzu o figură neclară, 
îndepărtată. Termină bărbieritul şi închise robinetul. În cadă 
se strinseseră trei sau patru degete de apă călduță. Aprinse a 
treia țigară şi intră în apă. La suprafața apei se adună o 
peliculă subțire de praf gălbui. Se întinse pe spate folosindu- 
şi cămaşa murdară ca pernă. 

Închise ochii... 

Charlie locuia în Cairo de aproape doi ani. Apartamentul 
lui aproape ruinat era departe de zonele centrale ale oraşului 
şi foarte ieftin, chiar după tarifele din Cairo. Turiştii se 
aventurau rar în acea zonă şi poliția turistică de asemenea. Nu 
prea agrea poliția. Fusese şi el cîndva turist, dar această 
situație nu a durat mult. Viza i-a expirat la treizeci de zile după 
sosirea sa în Egipt, paşaportul — două luni mai tîrziu. Avea 
citeva ocupații dubioase şi, pînă nu de mult, fără un scop bine 
definit. 

Pe stradă, măcelarul din zonă tranşa măgarul în bucăți 
pentru a-l vinde, folosind o macheta* pentru tăiatul cărnii şi 
un topor pentru oase. 

Charlie găsi bucata de săpun. Era de culoare gri-murdar şi 
aspră ca gresia. Începu să-şi spele cămaşa. Verigheta străluci 
în lumină. Şaptesprezece ani pierduţi. Trase un ultim fum din 
țigară, o stinse în baie şi o aruncă pe podea. 

Avea 43 de ani, înălțimea de aproape 1,85 m şi ar fi arătat 
bine la aproximativ 82 kg, dar acum avea 10 kg mai puţin, 
încît i se vedeau oasele. Părul negru era înspicat. Fruntea era 


* Cuţit mare şi greu, folosit în special în America de Sud şi în Indiile de Vest 
pentru tăierea trestiei de zahăr şi a tufişurilor din junglă. 

inteligentă, ochii de un albastru închis, nasul perfect drept, 
gura fermă şi jovială, iar bărbia puternică. Cîndva fusese un 
bărbat frumos, dar în ultimul timp trăsăturile sale se 
schimbaseră drastic. Acum arăta ca cineva care a dormit, a 
băut şi a fumat prea mult. 

Toporul scîrții pe metal. Se auzi un sunet ascuţit de durere 

Charlie zîmbi pentru prima dată după multe săptămîni. 
Poate că această zi nu va fi aşa de rea pînă la urmă ! 


MAGDALENA VALLEY, COLOMBIA 


Hubie Sweets îşi petrecuse ultima jumătate de oră 
urmărindu-l pe Mungo Martin, care privea fix un gîndac 
cățărindu-se pe țeava pugştii sale, un M 16. Metalul era 
acoperit cu o peliculă fină de unsoare pe care apa formase 
mărgeluţe. Gindacul îşi alesese un drum întortocheat şi 
alunecos. 

Ca şi drumul în viață, de altfel. 

Era de culoare verde, fluorescentă, cu pistrui aurii din loc 
în loc. Avea capul negru ascuţit şi un set de mandibule 
amenințătoare, cu dinţi ca de ferăstrău. În general, forma 
făpturii era aceea a unui cărăbuş, dar mai mare şi de 
aproximativ trei degete lungime. Părea că este capabilă de 
viteze mari, dar acum mergea încet, mişcindu-şi picioarele 
subțiri unul după altul, cu grijă parcă, ca să nu facă vreo 
greşeală. 

Sweets îşi întoarse capul să se uite la ceasul lui Mungo. 
Era ora nouă şi douăzeci şi două de minute. De aproape patru 
ore, de la ivirea zorilor, stăteau chirciți în sauna umedă a 
junglei. Timpul se tirise ca o insectă rănită. Era atît de plictisit, 

încît îi venea să urle. Nu ar fi fost o idee tocmai bună. Îl 
împunse pe Mungo în coaste şi îi şopti: 

— Vrei să facem un mic pariu ? 

— În legătură cu ce ? Mungo îşi pierduse interesul pentru 
insectă şi privea prin fişia îngustă de junglă care îi despărțea 
de cîmpul de 2-3 acri plantat cu coca - frunzele de coca 
sclipeau argintiu în soare. 

— Pariez pe cinci mii de pesos că giîndacul ajunge în virful 
țevii la nouă şi jumătate. 

— Cit e ceasul ? 

— Şi douăzeci şi trei. 

— Cît înseamnă cinci mii de pesos în bani adevărați ? 

— Cam douăzeci de dolari. 

— Facem pariul, fraierule. Mungo îşi întinse muşchii de la 
picioare. Începea iarăşi să aibă cârcei. Un semn sigur de 
pătrineţe. 

Cîteva minute mai tirziu, Sweets scoase un sîsîit. În 
diagonală, în partea opusă a plantației, zărise o mişcare, o 
vagă licărire albă, care dispăruse cât ai clipi. Sweets ridică 
piedica armei sale. Mută pîrghia de armare pe foc automat. 

— Unde ? întrebă Mungo. 

— În colţul din dreapta îndepărtat. 

Erau cinci; patru indieni înarmaţi pînă în dinți şi un 
european înalt, îmbrăcat în costum alb şi cămaşă roz pal. 
Purta pălărie albă, moale şi ochelari negri. Apăruseră dintre 
tufişuri, la aproximativ cincizeci de iarzi spre stinga față de 
cum apreciase Sweets. Dar asta nu avea nici o importanţă. 
Columbienii se împrăştiaseră în cîmpul de coca. Erau scunzi, 
cu pielea de culoare cafenie, cu fețe plate şi lătăreţe şi ar fi 
putut proveni din oricare din cele peste patru sute de triburi 
din țară. 

Sweets aştepta ca ei să se împrăştie şi mai mult, dar acest 
lucru nu s-a întîmplat. Dacă judecai după comportamentul 
lor, puteai crede că se aflau într-o excursie de plăcere în 
Disneyland. 

Bărbatul în costum alb era ceva mai ponderat. Aşteptă 
cinci minute, apoi părăsi adăpostul copacilor şi îşi urmă 
avangarda în luminiş. 

— Crezi că ăştia-s toţi ? — întrebă Sweets. Doar ei cinci ? 

— Aşa se pare. Mungo stătea în genunchi luîndu-şi linia 
de ochire. Insecta căzuse pe spate, pe pămînt. Cele şase 
picioare băteau la unison, iar gîndacul se rotea încet în direcție 
orară. 

— Ei sînt cinci şi noi sîntem doi, spuse Sweets. Cum îi 
împuținăm ca să fim egali ? 

— Primul venit, primul servit. Hai să n-o mai lungim atita. 
Să-i terminăm pe fraieri. 

Sweets rise înfundat. 

— Prietene, îmi place la nebunie cum vorbeşti. 

Cei patru columbieni împreună cu omul în costum 
înaintaseră aproape douăzeci de iarzi în cîmpul de coca. 
„Costumu/” căută în buzunarul jachetei şi scoase un cuţit. În 
timp ce tăia plantele, controlîndu-le stadiul de coacere, lama 
cromată a cuțitului strălucea în lumina soarelui. Columbienii 
cercetau pereții înalți şi copleşitori ai junglei. 

Sweets ştia din experienţele anterioare că atunci cînd vor 
începe împuşcăturile, supraviețuitorii se vor arunca la pămînt 
şi vor încerca să scape care încotro. Tirîndu-se în miîini şi 
genunchi printre rîndurile de coca, nu vor putea înainta prea 
repede. 

— Începi tu primul, spuse el. Eu mă ocup de cei pe care 
nu-i nimereşti. 

Mungo îşi propti obrazul în patul puştii. Îşi luă ca ţintă 
cămaşa roz şi ochi al doilea nasture de sus. Bărbatul tăiase 
longitudinal frunza unei plante. O examina cu atenție, ținînd-o 
cu ambele miîini, stînd cu capul uşor plecat. Mungo inspiră 
adînc, îşi tinu respiraţia, apoi expiră uşor, dînd afară jumătate 
din cantitatea de aer, dar păstrind restul. Trase o rafală de trei 
gloanţe. 

Bărbatul în cămaşă roz se învirti pe loc şi îşi aruncă 
braţele deasupra capului ca şi cum s-ar fi predat. Cuţitul îi 
zbură rotindu-se prin aer. Jacheta albă căpătă o culoare roşu 
aprins. 

Mungo trecu pîrghia de armare pe foc automat şi trase, 
țintind la nivelul picioarelor, pînă îşi termină încărcătorul. 
Omul pe care îl ucisese căzuse printre plante, strivindu-le. Cei 

patru columbieni dispăruseră. Îşi puse un nou încărcător la 
armă. 

Se auzi un zgomot puternic cînd Sweets trase cu 
aruncătorul de grenade M 203. Mungo văzu vegetația 
tremurînd în locul în care grenada atinsese pămîntul. Unul 
din columbieni se ridică țipînd şi începu să alerge spre ei. 
Mungo îl ochi, dar înainte de a apuca să apese pe trăgaci, 
explodă grenada. 

Bum ! 

Columbianul zbură prin aer, de parcă ar fi sărit de peo 
trambulină. Părți de plante şi bulgări de pămînt se ridicară în 
aer şi apoi căzură la loc, lovind ca ploaia în frunzele de coca. 

Sweets trase încă o grenadă. Nici un rezultat. 

— Ce porcărie, zise Mungo. 

Sweets se uită la el, zimbind. Aşteptară. 

Mungo se ridică în picioare. 

Imediat veni o rafală dinspre plantație. Un Uzi după sunet. 
Gloanţele tăiară frunzişul cîțiva centimetri deasupra capului 
lui Mungo. Acesta se aruncă la pămînt. Peste el căzură 
rămurele şi bucăți de frunze. 

— L-am nimerit, spuse Sweets, Bine lucrat. Trase încă o 
grenadă. 

Bum ! 

Un columbian şchiopăta pe cîmp, trăgindu-şi un picior. 
Rănit. Înnebunit. Mungo mută pîrghia de armare pe poziţia de 
foc semiautomat, îl ochi pe om în burtă şi îl reteză. 

Aruncătorul de grenade răsună iarăşi. Încă o trombă de 
pămînt şi plante se ridică în aer. 

— Termină cu grenadele, spuse Mungo. 

— Din cîte socotesc eu, mai e unul în viață. 

— Bine. O să le poată spune vecinilor şi prietenilor ce 
trăgători buni sîntem. 

— Mi-au mai rămas cinci grenade. 

— Şi ce dacă ? Am o durere de cap care ar putea ucide şi 
un elefant, dar cea mai apropiată aspirină este la o sută de 
mile depărtare. Mungo căută în buzunarul jachetei de luptă şi 
scoase un pachet de Winston. 

— Fumezi ? 

— Da, bineînţeles. Sweets continua să cerceteze cimpul de 
coca. Jungla era tăcută. O tăcere mormiîntală se aşternuse în 
urma focurilor de arme, a bubuiturilor exploziilor şi a ţipetelor 
răniților. Cine a spus că animalele sînt proaste ? 

Mungo îi întinse lui Sweets o țigară aprinsă. Se aşezaseră 
pe vine sub frunzele cărnoase, lucitoare, stînd în tăcere şi 
fumînd, lăsînd timpul să treacă. Cind termină, Mungo strivi 
mucul țigării cu tocul cizmei. 

Gindacul stătea pe spate şi bătea aerul cu picioarele, 
neputincios. Sweets îl împunse cu un băț; gîndacul scoase un 
sunet supărat, ca şi clinchetul unui automat telefonic stricat. 

— Insecta asta are sigur o greşeală de design, spuse el. 

— Nu toţi avem aşa ceva ? 

— Vorbeşte în numele tău, drăguță. 

Sweets întoarse giîndacul cu un băț şi apoi, însoţit de 
Mungo, se îndreptă spre cîmpul de coca, pentru a cerceta 
urmările luptei. 

Omul în costum alb avea în buzunarul de la pieptun 
paşaport franțuzesc. Paşaportul fusese găurit în cîteva locuri 
de gloanțele lui Mungo şi se impregnase cu singe. Sweets se 
uită în el, ştergînd sîngele coagulat de pe paginile rupte cu 
cămaşa mortului. 

— Jean nu-ştiu-cum. Nu se mai înțelege. Luăm oricum 
paşaportul ? 

— Aşa ne-au spus să facem, Hubie. 

— Corect, spuse Sweets. Singele se scurgea din paşaport 
şi picura pe botul cizmelor lui. 

Francezul mort avea în jur de cincizeci de ani, ochii de un 
albastru intens, nas lung, subţire şi aproape fără bărbie. În 
gură avea plombe de aur. Sweets îi închise gura şi ochii. Găsi 
cuțitul la cîteva picioare depărtare de mort, pe pămîntul roşu 
şi moale. Era un cuţit de buzunar, cu lamă cu două tăişuri şi 
miner de fildeş. Testă lama pe buricul degetului. Era destul de 
ascuţită. Închise cuțitul şi îl băgă în buzunarul uniformei. 
Mungo îi aruncă o privire ciudată, dar nu zise nimic. Sweets 
ştia totuşi la ce se gîndea acesta. Să-i jefuieşti pe morți este 
cam acelaşi lucru ca şi profanarea mormintelor şi asta 
însemna să chemi ghinionul. Da, ce dracu” ! Era un cuțit 

frumos. Dacă nu îl lua el, sigur îl lua alt nenorocit. 

Sweets se ridică şi se strecură printre plantele dese, 
căutînd celelalte cadavre. Găsi doi columbieni zăcînd unul 
lîngă altul, aproape atingindu-se. Amîndoi primiseră cîteva 
lovituri şi Sweets aprecie că muriseră instantaneu. Cel mai 
bun mod de-a te duce, dacă tot trebuie să faci această 
„călătorie”. Păşi cu grijă peste corpurile lor şi continuă să 
meargă prin cîmpul de coca în cercuri din ce în ce mai largi, 
pînă cînd găsi al treilea corp, la aproape două sute de picioare 
depărtare. Grenada defensivă îl rănise rău, dar încă trăia, cu 
ochii larg deschişi, încercînd parcă să înțeleagă situația. Zăcea 
pe o parte, ghemuit ca o minge maro cu pete roşii, ţinîndu-se 
cu mîinile de abdomen. Se lăsă pe vine lingă el, căutînd cu 
atenţie un eventual cuţit sau pistol. Începu să desfacă mîinile 
omului şi realiză că era mai bine să le lase acolo. 

Mungo îşi croi drum printre plante către Sweets. 

— Cît de grav e ? — întrebă. 

— Grenada i-a sfişiat burta. Dacă se ridică în picioare, o 
să-şi verse maţele, ca sacii de plastic de gunoi pe care îi vezi în 
reclame la televizor. 

— Ce să facem cu el? 

— Să fim miloşi, spuse Sweets. Se duse în spatele 
columbianului, se aşeză pe vine şi îşi pregăti Coltul. 

Mungo Martin îşi scoase pachetul de Winston din 
buzunar, luă o ţigară şi i-o oferi rănitului. Omul dădu slab din 
cap. Mungo rupse filtrul țigării, o aprinse şi o puse între buzele 
uscate ale muribundului. Acesta trase din ţigară şi tuşi, 
expirînd fumul pe nări şi pe gură. Murmură cîteva cuvinte în 
dialectul castilian, uitîindu-se direct în ochii lui Mungo. Sweets 
îl împuşcă în cap, omorîndu-l instantaneu. 

— Crezi că l-am păcălit ? — întrebă Sweets punîndu-şi 
pistolul în toc. 

— Mă îndoiesc, dar să sperăm. 

Sweets luă ţigara din gura mortului şi o stinse frecînd-o în 
țărină, apoi se ridică şi se îndreptă spre colțul îndepărtat al 
plantaţiei. Era timpul să planteze minele, să îngroape 
grenadele care îi mai rămăseseră şi să plece dracului de acolo. 

Înapoi la civilizaţie. Băi reci şi femei calde, sau invers ? 

— Ce-i aşa de hazliu ? — spuse Mungo Martin. 
— Nimic, zise Sweets. Doar că înnebunesc mai repede 
decit mă aşteptam, asta-i tot. 


CAIRO 


Charlie şi-a petrecut cîțiva ani la Stanford şi apoi şi-a 
uimit familia şi prietenii înrolindu-se în armată. Apoi, i s-a 
părut că aproape tot timpul a stat sub Vietnam, tîrîindu-se prin 
tunelele întunecoase şi întortocheate, dezamorsînd mine şi 
punînd în teren propriile-i capcane. Pentru Charlie, amintirile 
din război însemnau, în primul rînd, mirosul de hoit al 
pămîntului umed, păienjenişul de rădăcini ieşite la suprafață 
şi o stare persistentă de claustrofobie. După aceea, s-a întors 
la Stanford. A întilnit-o pe Janet la o petrecere dată de unul 
din cluburile facultăţii, s-a însurat cu ea şi a lăsat-o 
însărcinată. Războiul era un subiect pe care nu-l discutau 
niciodată. A absolvit facultatea la începutul anilor 70, 
luîndu-şi diploma de inginer. Fiind unul dintre primii zece din 
promoţie, a fost angajat la o companie numită Trueforge, care 
se ocupa cu proiectarea şi realizarea de dispozitive de protecție 
antifurt — de la lacăte simple pînă la seifuri de bănci. A muncit 
pe brinci cinci ani de zile neajungind la nici un rezultat 
notabil. Apoi, în timpul liber, lucrînd la masa din bucătărie, i-a 
venit ideea unui lacăt mai simplu, dar mai eficient. 

Şi-a dat demisia de la firmă, a făcut rost de bani pentru 
realizarea prototipului şi a încheiat un contract de distribuție 
şi de împarțire a profitului cu o firmă care deținea un lanț de 
magazine de fierărie în toată țara. Trei ani mai tirziu, şi-a 
cumpărat o casă în Beverly Hills. Fiica lor, Heather, a crescut 

într-o casă cu şapte dormitoare, şase băi şi apartamente ale 
servitorilor deasupra garajului pentru patru maşini. Anii au 
trecut. Charlie, luptindu-se cu consecinţele înaintării în vîrstă, 
construi un teren de tenis şi o piscină lungă de optsprezece 
metri. 

De asemenea, mai deținea şi un apartament mic cu vedere 
la ocean, într-un bloc din Marina del Rey. Apartamentul era 
ocupat — fără chirie — de o roşcată de nouăsprezece ani, pe 
nume Leslie. Leslie era acasă în fiecare după-amiază de luni şi 
de miercuri, şi aproape niciodată nu uita să zîmbească şi să 
spună „Mulțumesc”, cînd el îi lăsa cîteva sute de dolari pe 
măsuța din hol, pentru cheltuielile zilnice. 

Charlie avea tot ce-şi dorea, sau aşa credea. 

Spre sfîrşitul lunii iunie, îşi folosi cartea de credit Amex şi 
cumpără trei bilete clasa întîi la Air Egypt cu destinaţia Cairo. 
Seara următoare, într-o simbătă, s-a dus cu Janet să 
cineze la restaurantul italian care îi plăcea ei foarte mult — o 
cîrciumă în Venice. Spre sfirşitul mesei, la ultimul pahar de 

vin, îi spuse: 

— Ghici, dragă, ce am făcut ? 

Janet se uită la el fără să clipească, pe deasupra paharului 
de vin. 

— Plecăm în vacanță, spuse Charlie. Zimbi. O vacanţă, 
prima după atîția ani. 

Janet ridică şervetul din poală şi îşi şterse buzele. Cînd 
Charlie retrăi apoi scena, realiză că gestul fusese doar o 
amînare; fusese atît de surprinsă de turnura conversațţiei, încât 
îi trebuise un moment să-şi revină. 

— Mergem la Cairo, spuse Charlie. 

— Cairo ? În Maine ? 

— Iisuse, bineînţeles că nu. În Egipt. 

— I-ai pomenit de asta lui Heather ? 

— E o surpriză. Cadoul ei de absolvire. Charlie ar mai fi 
avut multe de spus, dar privirea lui Janet se întunecase 
dintr-odată. 

— Ce este, ce s-a înrîmplat ? — spuse el. 

— Heather s-a angajat pe perioada verii, Charlie. Lucrează 
la stația de benzină Chevron, pe drumul către Melrose. 

— Glumegşti. De cînd ? 

— Ai trecut pe acolo săptămîna trecută, miercurea trecută 
mai precis. 

— Da ? 

— Conduceai Saab-ul. Ea ţi-a făcut plinul cu benzină 
premium. Nici măcar nu te-ai uitat la ea. 

— Miercuri, spuse Charlie ginditor, agitindu-şi rămăşița 
de vin din pahar. 

— Pe la patru şi un sfert. Dacă încă nu ţi-ai amintit, în 
după amiaza aceea ai fost cu micuța roşcată pe care ai 
ascuns-o în Marina del Rey. 

— Hei, spuse Charlie, stai puţin... 

— Nu. Nici măcar un singur minut în plus. Janet aruncă 
şervetul pe masă. Acesta lovi paharul şi stropii de vin roşu se 
împrăştiară pe fața de masă albă. 

— Te părăsesc Charlie, spuse ea. 

Charlie stătea uitindu-se şocat la ea. 

— Avocaţii mei vor lua legătura cu tine. Pretenţiile sînt 
foarte simple. Vreau jumătate din tot, incluzînd şi cuibuşorul 
acela de plăceri de o sută optzeci de mii de dolari, cu pat cu 
saltea cu apă şi vedere spre ocean şi portul de iahturi. Deci, ar 
fi bine să-i spui lui Leslie să împacheteze şi să-şi mute 
fundulețul atrăgător de acolo. Ai înțeles ? 

Charlie rămase cu gura căscată, nemişcat. O privea pe 
Janet grăbindu-se printre mesele înghesuite din restaurant, 
spre ieşire. Într-un târziu îşi reveni în fire. Bîjbîind după 
portmoneu, scoase cartea de credit, o aruncă pe masă şi zbieră 
după chelner. 

Cînd ajunse pe trotuar, Janet îi scotea maşina — un Seville 
alb, mare -— din parcare. Cînd sosi acasă, văzu maşina parcată 
la întîmplare, pe stradă, dar nevastă-sa nu era nicăieri. 

De fapt, nici nu a mai văzut-o de atunci. Nici pe ea, nici pe 
fiică-sa. Cînd s-a dus la stația de benzină Chevron, i s-a spus 
că Heather îşi dăduse demisia - şi nimeni nu ştia unde era, 
sau cum s-ar putea lua legătura cu ea. 

A telefonat tuturor celor care ar fi putut avea vreo idee 
despre unde ar putea fi Janet. Nimeni nu ştia nimic. O 
conspirație a tăcerii. Cinci zile mai tîrziu, primi un telefon de la 


17 


agenția de turism, care se interesa de biletele pentru Cairo. 
Mai vroia să plece în excursie sau nu ? Dacă mai vroia, să i se 
rețină biletele ? 

— De ce nu? — spuse Charlie. 

Avionul avea plecarea programată pentru a doua zi, la 
şapte dimineaţa. Stătu treaz toată noaptea, bind Wild Turkey, 
şi apoi merse cu maşina la LAX *. 

Cursa a decolat la timp. Avionul era plin, dar el avea loc 
destul — trei fotolii de clasa întîi. 

În Cairo s-a lăsat în vroia ghidului său, un arab dolofan pe 
nume Abu. Abu i-a arătat Citadela şi cîteva moschei, 
mormintele vechilor Sultani ale căror nume nu le-ar fi putut 
înțelege, chiar dacă nu ar fi fost aproape beat. I s-a prezentat 
fugar Khan el Khalili - Bazarul Turcesc. Într-o permanentă 
stare de beţie, a rătăcit prin Muzeul de Artă Islamică, prin 
Muzeul Copt”** şi prin vastul Muzeu al Egiptului. A doua zi s-a 
dus cu un autobuz, a cărui instalaţie de aer condiționat nu 
funcționa, la piramidele de la Gezir, unde s-a împleticit din 
cauza căldurii intense, însoţit de vorbăria monotonă şi 
interminabilă a lui Abu. 

Timp de trei zile — pînă în a cincea zi — era programată o 
excursie cu vaporul pe Nil. Charlie pretinse că are rău de mare 
şi se stabili în barul hotelului Hilton. Acolo reuşi să se mențină 
într-o stare de beţie care, venind din partea unui american 
necioplit dar bogat, încă mai era tolerată de chelneri. 

În ziua cînd ar fi trebuit să plece spre Los Angeles, 
conducerea hotelului îl anunţă politicos că trebuie să elibereze 
apartamentul; trebuia onorată o altă rezervare. 

Charlie îşi aruncă hainele şi sticla în geamantan şi îl lăsă 
pe un şofer de taxi să-i găsească acel gen de hotel pe care nu-l 
puteai vedea în broşurile turistice viu colorate. 

Nu ştia cînd s-a întîmplat, dar, cumva, luase decizia să nu 
se mai ducă acasă. Oricum, nu încă... 

Îşi petrecu următorii doi ani ca un fel de cetăţean al 
nimănui, ferindu-se de băieţii în costum şi de oamenii în 


* Aeroportul din Los Angeles. 
** Copt, -ă = care aparține populației indigene a Egiptului. 

uniformă albă — poliția turistică. Era falit mai tot timpul, 
reuşind să facă rost, din cînd în cînd, de cîțiva dolari, 
mulțumită cunoştinţelor pe care le avea în domeniul 
dispozitivelor de siguranță. Era chiar ventriloc, dar numai cînd 
lucrurile mergeau într-adevăr prost. 

Ultimul loc de muncă fusese într-o bombă numită Clubul 
Mitocanilor. Scena avea şase picioare lungime şi cinci lățime: o 
jumătate de foaie de placaj vopsită în negru, furată de pe un 
şantier din apropiere. Zona din spatele scenei era mascată de o 
perdea uzată, purpurie. În faţa ei erau masate în jur de 
douăzeci de mese mici şi rotunde. Cîteva lumînări pilpiiau în 
întuneric, dar, din cauza tavanului jos al camerei de subsol, 
fără geamuri, supraîncălzită, şi a clienţilor fără înclinații 
romantice, majoritatea luminilor fuseseră stinse. 

Stind nemişcat în spatele perdelelor deformate, Charlie 
privea consumatorii, parcă uitîndu-se în gol. În lumina incertă 
a lumănărilor vedea rînjetele scurte ale celor din Cheshire, 
licărirea luminii reflectate pe suprafața curbă a unui pahar, 
sclipirea unui diamant sau a unei alte pietre prețioase. 

Charlie tuşi curățindu-şi gitul, întoarse capul şi foarte 
încet şi cu grijă scuipă în întuneric. Stătea cu mîinile băgate 
adînc în buzunar, mîna dreaptă fiind pe cutia mică de 
comandă cu două rînduri de butoane. Marilyn era cuibărită în 
mîna sa dreaptă şi Jimmy în stinga. Fusta de culoare 
roşu-aprins a lui Marilyn se ridicase foarte sus pe picioarele 
imposibil de lungi. Cu atit mai bine. Excitarea era numele 
jocului. Charlie păşi încet din spatele perdelei. Făcu trei paşi 
mici pe scenă, se aşeză pe o bancă neagră de lemn şi îşi 
încrucişă picioarele la glezne. 

Îmbrăcămintea lui era de culoare închisă, mişcările încete 
şi prudente. Crezu, la început, că nimeni nu-l observase cînd 
şi-a luat locul pe scenă, dar îi observă apoi pe cei trei bărbaţi 
care-l priveau fix de la o masă de lingă ring. Aveau ochii negri, 
lucioşi şi plini de secrete. 

Charlie îşi aprinse reflectoarele — cinci sute de waţi — şi în 
încăpere se făcu brusc tăcere. 

Cineva tuşi. 

Bărbaţii cipeau ca bufnițele ținute la distanță de lumină. 

Apăsă un buton şi spoturile roz, verzi şi albastre se 
stinseră, țintuindu-l într-un cerc de lumină albă, 
strălucitoare. Lovi alt buton, stingînd toate luminile, cu 
excepția uneia. Acum se afla total în întuneric, cu excepția 
feţei, care fusese transformată într-un mozaic de lumini şi 
umbre. O aranjă pe Marilyn într-o poziție sexy şi apăsă uşor cu 
degetul pe butoane. O lumină se aprindea şi se stingea ca şi 
flashul orbitor al unui blitz. În întunericul care urmă, 
publicului i se întipări o imagine orbitoare a lui Marilyn şi a lui 
Jimmy sărutîndu-se cu pasiune, cu trupurile conturate 
într-un halo de lumină verde-neon. 

— Încetaţi odată, spuse Charlie, adoptînd tonul unui 
părinte sever. La urma urmei, voi doi încă nici nu aţi fost 
prezentați. 

În sală se auziră chicoteli. Majoritatea clienţilor nu 
înțelegeau mai mult de un cuvint sau două în engleză, deşi nu 
ar fi admis asta niciodată. 

Charlie îşi reluă monologul. Vorbind, se fițiia continuu pe 
bancă. Nervii. Nu avea prea multă încredere în talentul său de 
comediant. Credea că luminile îi aduceau micul succes de care 
se bucura. Probabil aprecierea lui era corectă. 

Luminile erau unice, fantastice. Îşi crease singur instalaţia 
- un inel de aluminiu lat cît banda de la pălărie, îmbrăcat cu 
piele şi material spumos, care se potrivea bine cu capul lui şi 
era suportul unei încrengături de fire de metal de aproximativ 
doisprezece iarzi lungime, care se încolăceau în spirale 
echidistante. Firele erau legate de cutia de control din mîna 
lui, fiecare terminîndu-se cu un spot de lumină care era 
îndreptat spre Charlie sau spre manechinele sex-maniace din 
poala lui. Cînd se mişca, luminile se mişcau împreună cu el, la 
unison. Putea să aprindă fiecare lumină pe rînd, sau o 
combinaţie de lumini, producînd efecte teatrale, care rar se 
întîmpla să nu facă plăcere publicului. 

Un bărbat din spatele sălii chemă chelnerul cu o voce 
stridentă, stricînd atmosfera creată. Charlie îşi scurtă 
monologul lăsîndu-l pe Jimmy să-l întrerupă. 

— Ca o arahidă, Marilyn ? 

— De fapt, Jimmy, mi-ar plăcea ceva mai mare decît o 

arahidă. Zimbi provocator spre cei trei saudiți şi aceştia îl 
fulgerară supăraţi cu privirea pe Charlie, ca şi cum el ar fi fost 
vinovat de comportarea ei. Marilyn întinse mîna şi mingiie 
coapsa lui Jimmy, unghiile roşii trecînd uşor peste dungile 
pantalonilor. 

— Încetează ! urlă Charlie la ea. 

— Vorbeşte pentru tine, spuse Jimmy, încurcat. Îşi duse 
mîna la guler şi lărgi nodul cravatei. 

— Fă-te comod, spuse Charlie. Eu o să-mi păstrez, totuşi, 
hainele pe mine, dacă nu te superi. 

— Timid ? 

— Nu, spuse Charlie. Doar că acum sînt în timpul 
serviciului. 

— Ca o variație, spuse Jimmy. Făcu mişcări către public, 
arătăndu-şi dinții galbeni. Se uită ştrengăreşte la Marilyn şi 
spuse: E cald aici, nu-i aşa ? 

Charlie cuprinse cu mina stingă fesele de lemn ale lui 
Jimmy Carter. Degetul mijlociu pătrunse printr-o gaură din 
costumul marionetei şi se agită între picioarele subțiri. 
Împinse în afară, creînd o umflătură proeminentăa 
pantalonilor. 

Jimmy părea să nu fi observat umflătura, dar Marilyn era 
foarte excitată, ochii albaştri sclipindu-i în lumină. 

— Ai un castravete murat în buzunar, sau eşti bucuros că 
mă vezi ? spuse ea. 

Chelnerii se vinzoleau în cîmpul vizual al lui Charlie — 
forme neconturate în lumina obscură, aducînd băuturi, udînd 
veselia sălii pline de musulmani excitați. Marilyn continua să-i 
facă avansuri lui Jimmy. Charlie era ocupat, manipulind cele 
două manechine şi cercul de lumini. După ce monologă cinci 
minute, stinse totul cu excepţia unui singur beculeţ roz. În 
ciuda protestelor sale vehemente, Marilyn se tiri de-a lungul 
picioarelor lui şi se aruncă în brațele lui Jimmy. Degetul rigid 
al lui Charlie tremură dedesubtul materialului subțire al 
pantalonilor lui Jimmy. 

— Nu-mi mai sta aşa ca de-lemn-Tănase, zise Marilyn. Hai 
afară să ne jucăm. 

Publicul tăcu şocat. 


21 


Charlie se jucă cu luminile, transformîndu-le din verde în 
albastru, apoi roz şi înapoi albastru. Cineva aruncă un fruct. 
Cu cîteva luni înainte începuse să se adune, micşorase 
cantitatea de alcool şi haşiş. Muncea mai mult şi mai des şi îşi 
strînsese cîțiva dolari. Nu ştia de ce, dar se decisese, în sfirşit, 
că era timpul să se întoarcă acasă, să suporte consecințele şi 
divorțul. Sosise timpul să o ia iarăşi de la început. Dar avea o 
problemă. Din cînd în cînd, probabil din obişnuinţă, o dădea 
în bară şi mergea prea departe. Dădea dracului publicul, îşi 
pierdea slujba şi începea să se scufunde înapoi în gaura 
neagră şi adincă. 

Halucinaţia trecu. 

Charlie se trezi în cadă, fierbînd în suc propriu. Plimbă un 
deget de-a lungul peliculei galbene de praf care se strînsese la 
suprafața apei. Nilul, rîul clişeelor. Risul lui răsună între 
pereții băii, transformîndu-se într-un acces de tuse aspră şi 
seacă. 

Stătu nemişcat un moment, să-şi revină, apoi îşi aprinse 
încă o țigară. 

În cealaltă cameră, ceasul ieftin de pe birou măsura încet 
secundele ireversibile şi, ticăind, le transforma în tăcere. 


ALEXANDRIA 


La ultimul prînz din viața sa, Aziz Mehanna comandă o 
salătă mică făcută din cubuleţe de ardei verzi şi felii subțiri de 
roşii cărnoase şi deformate, crescute în delta Nilului. 
Trezindu-i-se apetitul, mai comandă o duzină de stridii crude 
şi o felie de baladi- o pîine rotundă şi pufoasă. De băut, ceru 
şampanie Roederer's Cristal brut de la gheaţă, pe care o bău 

dintr-un pahar de coniac, pe care chelnerul îşi lăsase din plin 
amprentele. 

Termină masa cu curmale, două căni de cafea şi o ţigară 
Rothmans, apoi ieşi, rigîind uşor, din restaurantul cu aer 
condiționat al hotelului, trecu prin hol spre ieşirea principală. 

Deschise uşa batantă a hotelului; lambriurile lustruite de 
mahon şi geamurile prăfuite aruncau săgeți de lumină albă. 
Temperatura era de aproximativ treizeci de grade. Golănaşul, 
căruia îi dăduse zece piaştri ca să-i păzească Mercedesul 650 
SL decapotabil, era încă la post, ghemuit pe asfalt la umbra 
automobilului. Aziz îi dădu o ţigară care să-i ridice moralul şi 
apoi se întoarse înăuntru în hotel. 

Recepţionerul îi ură o după-amiază bună. Aziz îl ignoră. 
Liftul învechit al hotelului îl duse la etajul trei unde se opri cu 
o zdruncinătură bruscă. 

Apartamentul său se afla la capătul coridorului, pe partea 
stingă, cu vedere la mare. Păşi înăuntru şi trînti uşa. Fereastra 
deschisă, ventilatorul de pe tavan care se rotea leneş şi briza 
Mediteranei menţinuseră în cameră o răcoare plăcută. Auzi 
zgomotul făcut de duş, sîsîitul apei şi huruitul conductelor. În 
acea dimineaţă, agățase două franțuzoaice, Monique şi Lisa. 
Ajunseseră la o înțelegere simplă şi profitabilă pentru ambele 
părți: fetele îi satisfăceau dorințele sexuale în schimbul 
locuinţei. Pînă acum lui i se părea că-a ieşit în avantaj. 

Merse la fereastră, îşi aprinse o ţigară şi aruncă chibritul 
pe stradă. Lisa apăru din celălalt dormitor. 

— Ţi-ai terminat afacerile ? întrebă ea. 

Aziz încuviință; se eschivase să le invite la masă, 
spunîndu-le că are o întilnire de afaceri. Se întoarse şi privi pe 
fereastră. Linia orizontului era o bandă aurie, subțire şi 
lucioasă, separind verdele deschis al mării de albastrul pal al 
cerului. 

Lisa veni lîngă el. O îmbrăţişă, aruncă mucul țigării pe 
fereastră, o sărută pe git şi începu să-i deschidă nasturii de la 
bluză. 

— De ce n-am intra şi noi la duş alături de Monique ? 
spuse ea Scoase limba la el. După cum arăţi, ai avea nevoie de 
o baie bună. 

Apa îi izbea fața, orbindu-l. Îşi întoarse capul de la duza 
duşului şi descoperi că pe umărul lui se aşezase o pasăre 
neagră. Avea ochii mici, galbeni şi un cioc ascuţit, gălbui. 
Încercă să o dea jos de pe umăr. Pasărea flutură din aripi şi îşi 
înfipse ghearele în piele. Singele țişni din răni. Pasărea scoase 
un sunet scurt, triumfător. Îşi afundă ciocul în rîuleţele roşii 
de pe spatele lui, sugindu-i sîngele. Aziz auzi o mulțime de 
bătăi din aripi. Cerul se întunecase. 

Se trezi brusc. Era întins în mijlocul patului uzat de hotel, 
între Monique şi Lisa. Corpul îi era acoperit de sudoare. Un 
vis, numai un vis. Se ridică şi privi în jur, încercînd să-şi 
aducă aminte unde se află. 

Era seara tirziu. Soarele apunea în Mediterana. Camera 
era plină de o lumină mov; tipetele păsărilor negre se 
transformase că în vocile persistente, misterioase, ale 
muezinilor din Alexandria, care-i chemau pe credincioşi la 
rugăciune. Aziz stătu liniştit, ascultînd muzica familiară a 
vocilor şi bătăile din ce în ce mai potolite ale inimii sale. Lisa 
murmură ceva în somn; un nume pe care Aziz nu îl pricepea, 
dar care cu siguranţă nu era al său. Îşi plimbă uşor mîna peste 
şoldul ei, diferența dintre culoarea închisă a pielii sale şi 
albeața Lisei producîndu-i o mare plăcere. După puţin timp, 
muezinii se retraseră înapoi în moschei şi nu se mai auziră 
decît sunetele ocazionale făcute de cîte un vehicul ale cărui 
cauciucuri uruiau pe pavaj. 

Aziz începu să moțăie, dar pocniturile arcurilor patului îl 
treziră de tot. Lumina mov se transformase într-un purpuriu 
intens. Camera era plină de umbre. 

— Te simți bine ? şopti Monique. 

Aziz încuviință din cap, deşi nu era sigur că ea îl putea 
vedea în întunericul care se instala rapid. 

Monique îi oferi ultima dintre cele două sticle de şampanie 
Roederer comandate prin Room-Service. Luă sticla şi o agită 
uşor. Era plină cam pe sfert. Îşi ridică capul de pe pernă, bău 
şi îşi lipi sticla rece de frunte. 

— Ai avut un vis rău. Un coşmar. 

— Mă ciugulea o pasăre. 

— Ce pasăre norocoasă |! Se aşeză deasupra lui, 
încălecîndu-l. El îi oferi şampania. Monique luă sticla grea şi o 
duse la gură, ținînd-o cu ambele miîini. Aziz îi privea gâtul în 
timp ce ea înghițea. Scăpă sticla pe pat. Începuse să-i mîngiie 
sînii, cînd ea îl întrebă: 

— Ce faci cu pistolul ? 

— Ce pistol ? întrebă el nedumerit. 

— Ăsta. 

Soarele asfinţise. În întuneric îi era imposibil să-şi dea 
seama dacă ea ținea arma îndreptată spre el sau doar i-o 
arăta. 

— Vînd diamante, răspunse el. Sint angrosist. În acest gen 
de afaceri, uneori trebuie să te poți apăra singur. 

— Diamante ? Pot să le văd ? 

— Sînt în seiful hotelului. 

— Bineînţeles! 

— Fii atentă, spuse el. Doar nu vrei să se întîmple un 
accident. 

Monique îşi mişcă şoldurile provocator. 

— O descărcare prematură, nu-i aşa ? 

Muşchii stomacului lui Aziz se contractară involuntar, 
cînd îl atinse țeava pistolului calibru 44 mm. Ţeava aluneca 
uşor în jos, pe burtă. O simțea împiedicîndu-se în părul des, 
pubian. Virful țevii îi împungea şi înghiontea testiculele. 
Monique începu să-l maseze. 

— E ceva în neregulă ? spuse ea după un moment. 

— Se pare că sînt puţin zăpăcit. 

— Nu-ţi place de mine ? 

— Nu asta e problema. 

Sticla goală de şampanie era prea departe. Trase de 
cearşaf încercînd să o apropie. 

— Nu te mişca, te rog ! 

Aziz îngheţă. Ţeava revolverului îi împungea anusul. 
Monique se trase mai în spate şi apoi se aplecă deasupra lui. 
Simti greutatea sînilor ei pe coapse, apoi limba şi umezeala 
caldă a gurii pe penis. După ce îl excită bine, se dădu la o parte 
şi se întoarse pe spate. Ridică mîinile şi Aziz se aşeză peste ea. 
Se înfipse adînc în interiorul ei, apoi îşi recuperă pistolul. 

— Ţi-a fost frică ? întrebă ea. 

— Bineînţeles că nu. 

— Chiar deloc ? 

— De tine, nu. De armă, da. 

— Te ocupi, într-adevăr, cu vinzarea diamantelor ? 

— De obicei nu le dăruiesc nimănui, dacă la asta te 
gîndeşti. O sărută pe gură, punînd astfel punct întrebărilor ei. 

La miezul nopții, făcu un duş mult dorit şi apoi merse în 
dormitor, aprinse lumina şi începu să se îmbrace. Femeile îl 
priveau din pat, cu ochii pe jumătate închişi de somn. 

— Ce faci ? — întrebă Lisa cu vocea îngroşată de somn. 

— Plec. 

— Cum adică, pleci din Alexandria ? 

— Exact. Aziz se aplecă să-şi lege şireturile. Nu vă faceți 
griji. Camera e plătită pînă la sfirşitul săptămînii. 

Era o minciună, dar nu îşi vor da seama decît a doua zi, 
cînd camera trebuia eliberată. Dar el va fi prea departe ca să le 
mai audă blestemele. 

— Unde te duci ? 

— Cairo. 

Fetele schimbară o privire între ele. 

— Putem să venim cu tine ? spuse Monique. 

Aziz ridică din umeri. 

— Cred că da. Dar odată ajunşi acolo, vă descurcaţi 
singure, înțelegeți ? 

— Desigur, spuse Lisa. 

— Bine, atunci să vedem dacă vă puteţi îmbrăca cu 
aceeaşi viteză cu care v-aţi dezbrăcat. Sint deja cu cîteva ore 
bune în întirziere din cauza voastră. 

Aziz îşi trase fermoarul de la pantaloni şi se duse la 
fereastră. Mercedesul era luminat de un felinar anemic, 
portocaliu. Golănaşul dispăruse. O duzină de lilieci mari se 
învirteau cu repeziciune în jurul luminii, vinînd insecte. 
Apărînd şi dispăriînd rapid din şi în întuneric, liliecii arătau ca 
nişte fazani. 

— Rahat! 

Lovi cu palma în tocul ferestrei, merse la baie de unde se 
întoarse cu un prosop mare. 

— Un suvenir ? 

— Nu, ceva cu care să curăț tapițeria maşinii. 

Părăsiră Alexandria pe la Sharia Canal, unde, în timpul lui 
Ptolemeu, fuseseră zdrobiți strugurii locali pentru a se face 
primul butoi de vin din lume. Aziz conducea sub viteza legală. 
Trecură pe lingă mlaştinile lacului Maryut, cîmpurile de sare şi 
dealurile domoale. Monique stătea lingă el; Lisa era ghemuită 
în spate, printre bagaje. În curînd lăsară oraşul în mult în 
urmă, întunericul din jur fiind întrerupt doar de luminițele 
roşii şi verzi care marcau conductele de petrol. 

Şoseaua era dreaptă şi aproape perfect plană. Aziz făcea 
eforturi să se concentreze la volan. În lumina farurilor, 
particulele de mică din nisip străluceau ca un şirag nesfirşit de 
strasuri. La Cairo, dacă se vor găsi bijuterii de luat, acelea nu 
vor fi false. Îşi imagina că aude clinchetul cheilor potrivite şi se 
şi vedea deschizind uşa mică a unui seif, pregătindu-se să 
prindă în mîini o cascadă de pietre prețioase. 

Rulau cu o viteză constantă de o sută douăzeci de 
kilometri pe oră. Liniile de marcaj de pe mijlocul autostrăzii 
păreau că se ating una de alta, că devin o singură fişie albă 
care se pierdea în depărtare. 

Monique îşi desfăcu centura de siguranță. 

— Ce faci ? strigă el. Rizind, Monique îşi aruncă pantofii, 
se prinse cu mîinile de rama cromată a parbrizului şi se ridică 
în picioare. 

— Eşti nebună ? Opreşte-te ! 

Ea îl ignoră. Se aplecă înainte sprijinindu-se de parbriz. 
Miinile îi erau ocupate cu nasturii bluzei. Materialul subțire se 
zbătea în vint, fluturînd ca un abur în spatele ei în momentul 
cînd deschise ultimul nasture. 

— Mai repede ! strigă ea. 

Aziz apăsă pe pedala de accelerație şi maşina țişni înainte. 
Monique tresari şi apoi rise cu voce tare. Bluza dispăru în 
noapte. 

— Mai repede, Aziz ! 

Vîntul îi învolbura părul. Sînii ei albi străluceau în lumina 
stelelor şi a lunii cît o unghie, agăţată undeva în partea de est 
a bolții cereşti. 

Aziz apăsă pină la fund pedala de acceleraţie. Acul 
portocaliu al vitezometrului zvicni sălbatic spre dreapta. 

— Mai repede, mai repede! 

O sută şaptezeci de kilometri pe oră. Apoi 180 km/h. Aziz 
nu îşi forțase niciodată Mercedesul pînă la limită. Poate că 
acum venise timpul să o facă. 

Fusta fetei i se ridicase în jurul taliei, materialul dansînd 
nebuneşte în vînt. Îşi luă mîna de pe volan şi îi mîngiie 
coapsele, trăgind jucăuş de bikinii ei. Viîntul fragmenta risul 
fetei. Aziz îşi înfipse degetele în materialul mătăsos şi trase mai 
tare. 

Monique ţipă. 

Aziz apăsă din reflex pe pedala de frîină. Mercedesul derapă 
pe o pată de nisip. Cămilele apăruseră subit pe autostradă, 
dublindu-şi şi redublîndu-şi dimensiunile, apărînd 
dintr-odată mai mari parcă decît viața. Aziz văzu ca prin ceață 
ochi închişi şi nări fremătătoare. Parbrizul explodă. 
Mercedesul zbură de pe şosea şi se rostogoli. Cele două 
franțuzoaice şi valizele lor ieftine zburară din maşină, dar Aziz 
era prins între volan şi scaun. Maşina lăsă o dîră largă pe solul 
stincos al deşertului. Gîtul i se frînsese. Ochii, nasul şi gura i 
se umpluseră cu nisip. 

O patrulă găsi resturile automobilului în lumina palidă a 
zorilor. Au tratat accidentul în mod obişnuit, ca ceva de rutină 
- fără nici o grabă adică - pînă cînd un ofițer deschise 
portbagajul şi găsi geanta mică plină cu diamante furate, 
colecția de şperacluri şi de extractoare de chei, valiza de 
aluminiu cu dublură moale, în care Aziz îşi ținuse 
echipamentul electronic ultrasofisticat. 

Veşti despre moartea neaşteptată a lui Aziz Mehanna 
ajunseră la asociaţii săi din Cairo, în după-amiaza acelei zile. 
O copie a raportului făcut de poliție a fost obținută la un preț 
destul de mare şi toate detaliile accidentului au fost minuțios 
studiate. 

O atenţie deosebită a fost acordată mediului din care 
proveneau cele două franțuzoaice. 

În final, au ajuns la concluzia că accidentul nu fusese 
nimic altceva decit un simplu accident. Voința lui Allah, Allah 

fie slăvit ! 

Lumina verde ardea încă intens. Operaţiunea se putea 
desfăşura aşa cum fusese stabilit. Singura problemă era că 
echipei îi lipsea acum un spărgător de seifuri. 

Numele lui Charlie a fost unul din primele la care s-au 
gîndit. Părea a fi o alegere ideală pentru operaţiune, din 
moment ce era foarte priceput şi în acelaşi timp putea fi 
oricînd sacrificat. 


CAIRO 


Felahienii * denumeau oraşul Misr, umm al-duunyan: 
Cairo, mama întregii lumi. Părerea lui Richard Foster era mai 
puțin romantică. Pentru Foster, oraşul nu reprezenta nimic 
mai mult decît douăzeci de mile pătrate de clădiri mohorite şi 
dărăpănate, o căldură insuportabilă, gălăgie, murdărie şi acele 
înnebunitoare şi frecvente întreruperi de curent electric. 

Foster era rezidentul C.I.A.** din Cairo. Fusese transferat 
în primăvară, în urmă cu şase luni, de la Washington. Încă de 
la început avusese o atitudine negativistă. Totdeauna îşi va 
aminti survolarea oraşului, zborul peste acoperişurile caselor 
celor extrem de săraci, făcut cu avionul Air Egypt 747, care îşi 
efectua ultimele manevre în vederea aterizării. Privise atunci 
un nivel de sărăcie atit de scăzut, pe care nici nu şi-l putuse 
închipui că ar putea exista. Cartiere de barăci mici şi 
prăpădite, hoarde de copii goi jucăndu-se la marginea 
dezastrului — alergînd în lumina soarelui şi în gaze de 


* felah = țăran sau muncitor agricol în țările arabe. 
** Central Intelligence Agency = Serviciul de spionaj şi contra spionaj al 
Spatelor Unite care operează doar în afara granițelor. 

eşapament, pe acoperişurile clădirilor de trei-patru etaje, 
separate de străzi înguste şi întotdeauna supraaglomerate. 
Dumnezeule, turme de capre pricăjite păşteau printre 
antenele de televiziune ! 

Chiar de la cîteva mii de metri înălțime îşi dăduse seama 
că acceptarea postului din Cairo fusese o greşeală oribilă. 

Apoi a coborit din avionul confortabil, cu aer condiționat, 
în căldura sufocantă, nisip fin ca praful, un vînt atît de uscat, 
încît îți usca instantaneu pînă şi umezeala ochilor. 

Bine aţi venit la Cairo - mama lumii ! 

Foster se uită afară, prin fereastra cu geamuri blindate a 
biroului său. Stătea cu mîinile la spate. Ambasada americană 
era pe strada Shari Latin America, vizavi de „Shepheard” şi 
doar la cîteva minute de mers pe jos de Nil. Lui Foster îi plăcea 
să ia prinzul la „Shepheard” — descoperise că barmanul de 
acolo mixa cel mai bun cocteil Tom Collins din întreaga țară 
nenorocită. 

Se întoarse de la fereastră şi se aşeză la birou. Jack 
Downey se uita încruntat la el, fruntea lui lată şi foarte 
lustruită fiind îndoită de o clemă imensă. Foster luă un creion 
şi ciocăni uşurel virful nasului lui Downey. Lumina roşie a 
interfonului începu să pilpiie. Se uită la ceasul de buzunar 
vechi — marca Marlin - şi văzu că era ora trei fix. Închise 
dosarul lui Downey şi îl puse cu fața în jos pe birou, apoi se 
răzgîndi şi îl băgă într-un sertar. Inchise sertarul şi apăsă 
butonul interfonului. Becul se stinse. 

— Pofteşte-l înăuntru, Dorothy. 

Uşa se deschise şi Jack Downey intră țanțoş înăuntru. 
Conform datelor din dosar, Downey avea 1,77 m înălțime şi 77 
kg, părul castaniu, fără lustru, şi o tendinţă de chelie. Obrajii 
îi erau dolofani şi avea tenulunui Moş Crăciun. Se îmbrăca 
bine şi, în general, răspindea un anumit farmec pe care însă 
Foster nu-l sesiza. 

Downey, intrînd în cameră, avea, de asemenea, aerul unui 
comis-vroiajor care vindea indispensabili. Trecuseră cîteva 
săptămîni de cînd cei doi nu se mai văzuseră. Foster se ridică, 
îi strînse mîna şi îi indică să ia loc pe un scaun în stil Queen 
Anne — desigur, nu original. Downey ţinea sub braț un pachet 

mic, frumos împachetat. Foster era curios să ştie ce se afla 
înăuntru, dar nu întrebă. 

Downey apucă scaunul de spătar şi-l trase mai aproape de 
birou. Se aşeză, încrucişindu-şi picioarele în stil englezesc, şi 
pescui din buzunarul jachetei un pachet Camel şi o brichetă 
Zippo uzată. Aprinse bricheta şi îi zîmbi ironic şefului: 

— Te superi dacă fumez ? 

Foster făcu un gest elaborat cu mîna, care sugera clar -aş 
prefera să nu, dar, dacă nu te poți abține, fumează. 

Downey aprinse ţigara şi exhală un nor de fum, scoțind un 
oftat de plăcere. 

— Cu ce te pot ajuta, Jack ? 

Cînd avea de-a face cu oameni de genul lui Downey, Foster 
trecea direct la subiect. 

— Aş dori o cafea şi o tartă cu lămîie, spuse el. Căruciorul 
e chiar aici pe hol. Te superi dacă o rog pe Dorothy să ne aducă 
cite ceva ? 

— Dorothy bate la maşină şi învață stenografia, Jack. Nu 
este o nenorocită de chelneriță şi se supără foarte tare dacă îi 
ceri să se poarte ca atare. 

Downey clipi; echivalentul unei ridicări din umeri. 

— Ai o scrumieră ? 

— Îmi pare rău. 

Jack se aplecă cu mîna făcută căuş, gata să prindă 
scrumul lung care se formase la capătul Camelului. 

Foster îşi studie ceasul de buzunar. 

— Am două probleme, spuse Downey. Prima: aş vrea să-i 
angajez pe nişte tipi. 

— Cum îi cheamă ? 

— Hubie Sweets, Mungo Martin şi Liam O'Brady. 

— Reimprospătează-mi memoria; au mai lucrat pentru noi 
şi altă dată ? 

Downey încuviință din cap. 

— Recent, în America Centrală. Ceva treabă în Columbia. 

— Ce anume ? 

— Distrugerea plantațiilor de coca. 

— Au lucrat vreodată pentru tine, personal ? 

— Da, bineînţeles. 

— Unde ? 

— În Nam *. 

— Rahat, spuse Foster. Ai fost ofițerul care-i coordona ? 

— Nu. Locotenentul lor. 

— Ce anume pregăteşti ? 

— Încă e devreme, spuse Downey. Zîmbi. Încerc doar să 
pun ceva la cale, asta-i tot. 

— Povesteşte-mi. 

— Tot ce pot să-ți spun acum este că am auzit nişte 
zvonuri foarte interesante. Totul e foarte vag, nimic concret. 
Ştii cum se pune problema. 

— Prietenii ăştia ai tăi columbieni se ocupă de treburi 
urîte ? 

— În Columbia ? Hai, Richard ! Doar ştii cum e acolo ! 
Viaţa-i ieftină şi muniţie se găseşte din plin. Downey făcu o 
pauză. Columbienii folosesc petrol lampant în procesul de 
transformare a frunzelor de coca în cocaină. Scenariul 
obişnuit: Sweets, Mungo şi O'Brady folosesc combustibilul ca 
să dea foc cîmpului cu coca. Apoi stau printre buruieni şi îl 
aşteaptă pe Fermierul Brown să apară. 

— Şi cînd apare îl împuşcă, spuse Foster. 

— Oamenii despre care vorbim, Richard, şi-au 
transformat de foarte mult timp lamele de plug în Uzi-uri. 

Foster încuviință din cap. Jack Downey lucra în Orientul 
Mijlociu de aproape doisprezece ani. Cairo era oraşul lui şi îl 
cunoştea foarte bine. Dar Foster îşi lua meseria în serios, deci 
îl şicana puţin pe Downey înainte de a-i da aprobarea pentru o 
cerere care, de fapt, nu însemna prea mult. 

Jack, privindu-l atent pe Foster, nu avea nici o idee despre 
ceea ce gîndea acesta. Se ridică şi merse pînă la biroul din 
lemn de trandafir. De aproape, simțea mirosul cerii cu care 
fusese lustruit. Aşezindu-se uşor pe marginea biroului, îi 
zîmbi lui Foster şi îi spuse cu o voce aproape şoptită: 

— Se pare că un colonel de Informaţii ataşat la Ambasada 
libiană din Siria vrea să ceară azil politic bunei şi bătrînei 
S.U.A. Colonelulva veni la Cairo într-o misiune secretă în 


* Prescurtare de la Vietnam. 

următoarele două luni şi atunci are de gînd să treacă la noi. 
Am şi pregătit o locuinţă clandestină, sigură. Acum am nevoie 
de cineva care să fie prin preajmă şi să răspundă la sunetul 
soneriei. 

Foster aşteptă. 

Downey scoase din buzunarul de la piept o foaie de hirtie 
împăturită. 

— Am întocmit un buget preliminar. O să am nevoie de 
aproximativ cincisprezece mii de dolari. Îl privea intens pe 
Foster în timp ce vorbea. Mai tîrziu, Foster s-a întrebat dacă 
Downey nu a văzut ceva în ochii lui care l-a determinat să 
adauge nonşalant: Pentru început. 

Foster încuviință. 

— O să-i spun lui Dorothy să se ocupe de asta. 

Avea de gînd, de asemenea, s-o roage să aranjeze să i se 
facă lui Downey nişte fotografii. Omul se îngrăşase cu cel puțin 
10 kg de cînd îşi făcuse poza care figura în dosar. Spuse: 

— Ţine-mă la curent, Jack. Rapoarte zilnice, fie că plouă, 
fie că e soare. 

— Nici o problemă. 

Downey mai zăbovi indecis un moment, apoi se îndepărtă 
de birou şi se îndreptă spre uşile mari, duble, care duceau la 
anticameră. Strinse în mînă minerul de bronz. Foster îi văzu 
tendoanele de la încheietura mîinii ieşind în evidență. Apoi 
mîna căzu de pe miner. 

„Acum vine bomba”, gîndi Foster. 

Downey spuse: 

— Cînd chestia asta libiana se termină, aş vrea ceva timp 
liber. 

— Sună bine. 

— Mă refer la o adevărată vacanţă, Richard. Cîteva 
săptămîni, poate chiar mai mult. 

— Cît doreşti. Ţi-ai făcut nişte planuri ? 

— E o doamnă din Londra cu care vreau să-mi petrec o 
bună perioadă de timp. 

— O cunosc ? 

— Sper că nu, spuse Downey şi îi făcu semmificativ cu 
ochiul. Se întoarse lingă birou şi îi dădu lui Foster pachețelul 

pe carel ţinuse sub braț. 

— Ce este aici ? 

— Ciocolată elveţiană. 

— Am alergie la aşa ceva, Jack. 

— Iisuse ! Ce păcat ! Downey nu părea totuşi foarte 
surprins. lartă-mă, Richard. Data viitoare o să-ți aduc flori. 
Apucă repede cutia, îi întoarse spatele şefului şi ieşi afară din 
cameră. 

„Jigodie neruşinată”, gîndi Foster. Nu pentru prima dată 
se gîndeacă dacă Downey nu ar fi aşa de bun în meseria lui, 
de mult ar fi primit un picior în fund şi ar fi fost dat afară. 

Şi nu pentru prima dată, simţea o alinare la gîndul că 
nimeni nu rămîne perfect pentru totdeauna, că mai devreme 
sau mai tirziu Downey va face o greşeală. Cînd se va întîmpla 
aceasta, va profita de ea. Îl va distruge, îl va toca, sau poate şi 
mai bine, îl va pune în sacul în care se pun materialele care 
trebuie arse. 

În anticameră, Jack conversă puţin cu Dorothy, îi 
adulmecă parfumul aplecindu-se peste biroul ei. Dorothy era 
din Alabama, dintr-un oraş mic şi prăpădit de care elnu 
auzise niciodată. Îi plăcea accentul ei sudic, picant — îi spusese 
odată că îi plăcea accentul atît de mult, încît ar fi în stare să 
stea să scrie după dictare numai pentru a-l auzi. 

— Ştii cumva unde este căruciorul cu ceai şi prăjituri ? o 
întrebă. 

— A trecut pe aici acum două minute. De ce ? Doreai ceva 
de acolo ? 

Downey îşi subție stomacul: 

— O cafea şi cîteva dintre tartele acelea fantastice cu 
lămîie, mi-ar fi prins foarte bine — admise el lacom. 

— Bine dar de ce nu mi-ai comunicat prin interfon ? spuse 
ea cu acel accent superb, melodios. Ţi-aş fi adus tot ce vroiai ! 

— Într-adevăr ? 

— Te-aş minţi eu pe tine ? 

„Probabil nu - îşi zise Downey —, dar cu siguranţă şeful 
tău, da.” Era ceva la care trebuia să reflecteze, ceva de care 
trebuia să-şi amintească. lisuse ! Dacă nu-l puteai crede pe 
propriul şef de filială, atunci în cine poţi să te încrezi ? 

În nimeni. 


Uşa se deschise brusc şi se lovi de colţul biroului. Oglinda 
se sparse. Bucăţi şi aşchii de sticlă argintată se rostogoliră ca o 
cascadă peste podeaua de lemn. 

Charlie se ridică, luptîndu-se să se elibereze dintre 
aşternuturile răvăşite. Auzi paşi grijulii peste cioburile de 
sticlă. O lovitură puternică în plină figură îl întinse lat. 

— Uită-te la mine ! 

Erau doi bărbaţi — scunzi, cu pielea cafenie, musculoşi, 
îmbrăcați în costume albe, mototolite. Cel care vorbise purta 
ochelari de soare cu lentile portocalii şi rame de metal aurit. Se 
aplecă deasupra lui Charlie; celălalt se postase lingă piciorul 
patului. 

— Eşti Charlie McPhee ? Omul cu ochelari punea 
întrebările. Îşi aprinse o ţigară şi stinse chibritul în 
aşternuturi. 

Charlie reuşi să încuviinţeze dînd din cap. Vinovat, 
conform acuzației. Auzi un clinchet metalic acut, se uită în 
lungul patului şi îl văzu pe cel de-al doilea bărbat scoțind un 
pistol automat. Virful urit al ţevii pistolului era îndreptat în 
direcția generală a inimii sale. Mintea îi gîndea rapid. Oamenii 
aceştia puteau fi oricine, dar se îndoia profund că erau de la 
Imigrări. 

Omul cu arma privea direct prin el fără să clipească. 

— Ce vreţi ? Ce pot face pentru voi ? 

— Consumi haşiş, Charlie ? 

— Despre asta e vorba ? Droguri ? 

Ochelaristul făcu un gest vag. 

— Dă-te jos din pat. 

— Ce ? 

Cel cu pistolul rîse de el. Îl lovi în coaste cu țeava armei. 
Corpul îi amorti. O a doua lovitură îl lăsă parcă fără oase, 
dezorientat şi amețit. Pentru o secundă nu mai simți nimic şi 
apoi durerea îl copleşi. Simţi o mişcare în spatele lui. Gulerul 
tricoului i se strînse în jurul gitului, tăindu-i respirația şi 
sufocîndu-l. 

Jimmy şi Marilyn stăteau unul lingă altul pe singurul 
scaun de lemn din cameră, privindu-l. 

— Ridică-te, Charlie ! Bine. Acum sprijină-te în miini şi 
desfă larg picioarele. Excelent. 

Presiunea din jurul gitului slăbi. Ochelaristul îi zîmbi 
superior. 

— Un bufon într-un club de noapte ieftin ! Ăsta e țelul 
vieţii tale ? Asta e ce ţi-ai dorit întotdeauna să faci ? 

— Dacă mă mai loveşti — spuse Charlie — am de gînd să tip. 

— Ţipă şi te vom omori. Zimbind încă, Ochelaristul îl lovi 
cu pumnul direct în piept, chiar sub inimă. Charlie grohăi. 
Lovi zidul cu spatele capului. Jimmy îi rînjea cu dinţii daţi cu 
lac pentru a le da strălucire. 

Charlie se strădui să revină la o poziţie cît de cît dreaptă. 
Nu-i era uşor fără să-şi folosească mîinile. Coastele îl dureau. 
Se întreba dacă nu cumva i s-a rupt ceva. 

— Nu vorbi pînă nu ţi se vorbeşte, ai înțeles ? 

Charlie aprobă, luînd în considerare care-i erau opţiunile. 

— Bine. Bărbatul se apleca şi luă o sacoşă neagră de pinză 
pe care o aruncă pe pieptul lui Charlie: Deschide-o ! 

Deschise fermoarul genții. 

— Haide, uită-te înăuntru ! 

Desfăcu marginile genţii, înclinînd-o spre lumină. 

— Ştii cum să foloseşti uneltele astea ? 

— Da, răspunse Charlie cu greutate. 

— Sînt adecvate pentru deschiderea unui seif Barouh ? 

— Nu cunosc marca asta. Seiful e egiptean, fabricat în 
Egipt ? 

— Da. 

— Atunci nu ar trebui să-mi dea mare bătaie de cap. 

Vorbind, Charlie răscolise prin geantă. Degetele lui 

dăduseră peste un revolver cu ţeava retezată şi cu miner de 
lemn rotunjit. Lumina era destul de bună pentru a putea 
vedea cămăşile de cupru ale gloanțelor din butoiaş. Atinse 
metalul. Era rece, greu şi dens. 

Omul cu pistolul automat acționă un comutator de pe 
latura armei. 

Charlie văzu că pielea de pe buricul degetului omului era 
impregnată cu mizerie, iar unghia îi era roasă pînă în carne. 

Bărbatul îndreptă pistolul spre Charlie, apoi vag în altă 
direcție. Apăsă pe trăgaci. Gura armei scuipă foc şi apoi se 
auzi un sunet aspru, surd. Jimmy fu proiectat din scaun, se 
lovi de perete şi se făcu bucăţi. Ochii lui Marilyn se măriră şi 
scoase limba. Spatele capului ei explodă într-o cazcadă de 
rumeguş. 

Charlie îşi scoase mîna din sacoşă şi-i închise încet 
fermoarul. 

— Îmbracă-te. Un zîmbet strimb. Nu-i o ocazie festivă. Nu 
trebuie să porți cravată. 

Charlie îşi aruncă picioarele peste marginea patului. Reuşi 
să se ridice în picioare. Hainele îi erau pe podea, claie peste 
grămadă. Îşi luă pantalonii. 

Îl aşteptară pînă cînd îşi băgă cămaşa în pantaloni şi îşi 
trase fermoarul. Ochelaristul îşi puse palma pe pieptul lui 
Charlie şi-l împinse tare, proiectindu-l cu spatele de uşă. 

— Cînd plecăm de aici, stai între noi doi. Nu te uita şi nu te 
gîndi să vorbeşti cu cineva. Dacă cineva îți vorbeşte, ignoră-l. 
Dacă nu faci exact cum ţi-am spus... 

Afară, aerul nopţii era plin de zgomote şi lumină şi străzile, 
ca de obicei, erau aglomerate. Charlie simți miros de ceapă şi 
miel. La colțul străzii era un vinzător de kebap sub formă de 
frigărui. Pe cărbunii aprinşi de pe grătarul portabil, picăturile 
de grăsime sfiriiau. Omul prinse privirea lui Charlie şi agită 
ademenitor o frigăruie. Gura i se umezi instantaneu. Nu-i 
fusese niciodată aşa foame. 

Maşina era un Fiat galben, un model cu două uşi, cu 
vopseaua scorojită şi cu o fisură ca o spirală pe parbriz, în 
dreptul şoferului. Charlie fu împins pe bancheta din spate. 
Ochelaristul se aşeză la volan. Celălalt se urcă lingă Charlie. 

Respirația lui mirosea a rachiu de orez aromat. Coapsa lui o 
presa pe cea a lui Charlie şi acesta se trase la o parte. Motorul 
Fiatului porni cu un rateu, maşina țişnind în traficul dens şi 
leneş. Cel cu ochelari zimbi în oglinda retrovizoare şi spuse: 

— Să nu-ţi faci griji, totul se va termina foarte repede. 

— M-am liniştit ! 

Pistolarul se îndreptase spre maşină cu arma ascunsă sub 
jachetă. Acumo ţinea în îndoitura brațului. Mirosul 
lubrifiantului se amesteca cu cel al mirodeniilor. Virful țevii 
armei era proptit în burta lui Charlie. Se gîndi la zgomotul 
înfundat pe care-l făcuse cînd se trăsese cu ea, la modul cum 
ochii albaştri ai lui Marilyn ieşiseră comic din orbite în 
fracțiunea de secundă dinainte să-i explodeze capul. 

Ochelaristul îşi aprinse o ţigară. Nu le oferi şi lor, iar 
Charlie nu îndrăzni să ceară. Avea ideea nebunească, cum că 
dacă stă liniştit, cei doi vor uita de existenţa lui. Se înghesui în 
peretele maşinii, îndepărtindu-se cît mai mult de pistol, 
încercînd să se facă tot atit de mic precum se simțea. 

Trecură peste podul El Tahrir, sub lumina portocalie a 
becurilor, spre insula Gezira — de forma unei lame de cuțit. La 
Muzeul Bumbacului, cotiră la dreapta, merseră liniştit pe 
Shari Hasan Pasha de-a lungul cheiului. Aici Nilul arăta mai 
mult ca un canal decit ca un rîu. Trecură pe lîngă Clubul 
Sportivilor, cu pista de curse şi cu terenul perfect plat şi gazon 
tuns scurt, pe care se juca polo. Ochelaristul aruncă mucul de 
țigară pe geam. Scîntei portocalii se răspîndiră pe asfalt. Cotiră 
la stînga pe Shagaret El Durr în cartierul prosper Zamalek. 

Charlie nu cunoştea partea asta a oraşului. Străzile erau 
curate, intens luminate şi pline de vegetație — jacaranda, 
bougainvillaea, poinsettia şi platani impunători. Într-un oraş 
unde apa constituia un lux, verdeața era un semn de 
bunăstare. 

Cotiră brusc pe o stradă lăturalnică care se înfunda 
într-un rondou mic. Charlie studie casele în timp ce se 
îndreptau spre capătul străzii. La rondou întoarseră în direcția 
din care veniseră şi parcară maşina unde umbra era mai 
întunecată. 

Ochelaristul se răsuci în scaun. Apucă braţul lui Charlie. 

— E a doua casă de aici, cea cu lumină deasupra uşii. 

Charlie dădu din cap că a înțeles. 

— Lumina se va stinge dintr-un moment în altul. Dacă nu 
se va întîmpla aşa, atunci te vom conduce acasă şi uiţi de 
povestea asta. Deci, calmează-te şi nu-ţi face griji, bine ? 

— Cum rămîne cu Jimmy şi cu Marilyn ? 

— Cine ? 

— Păpuşile mele. 

Cel cu pistolul rise răguşit, ca un nechezat, amintindu-i 
lui Charlie de măgarul omorît în bătaie în fața apartamentului 
lui. 

— M-au costat fiecare cîte douăzeci de lire, spuse, dublînd 
prețul. 

— Întotdeauna trebuie să existe victime, Charlie. Aşa e 
făcută lumea. Mai bine ei decît tu, nu-i aşa ? 

Charlie privi pe lingă spatele bărbatului, prin parbrizul 
crăpat al Fiatului. Peisajul se schimbase oarecum 
semnificativ. Arăta de parcă un copac stufos îşi schimbase 
locul sau dispăruse trotuarul. Ca acele desene cu două 
imagini. Ce lipsea ? Charlie se concentră intens. După un 
moment realiză că lumina de deasupra uşii se stinsese. 

Uşa maşinii se deschise şi scaunul de lingă şofer fu pliat. 
Chailie primi o lovitură în coaste. Cobori din maşină şi aşteptă 
ascultător pe trotuar, în timp ce ochelaristul îi şopti cîteva 
cuvinte celuilalt. În timpul conversaţiei îl privi amenințător pe 
Charlie. Acesta se uită repede în altă parte. Simţea mirosul 
florilor de jacaranda. I se dădu geanta neagră. O cîntări în 
mîna şi se întrebă dacă revolverul mai era încă înăuntru. 
Pistolarul îl apucă cu fermitate de cot şi îl conduse de-a lungul 
trotuarului, tratîndu-l ca pe un copil recalcitrant. Ochelaristul 
rămase pe loc, la volanul maşinii. Charlie îi simţea în spate 
privirea. Trecînd pe sub un felinar, umbrele lor se alungiră, se 
despărțiră în două şi apoi rămaseră în urmă. 

Casa avea trei etaje. Era făcută din beton şi avea un 
acoperiş plat. Ferestrele erau protejate cu bare de fier forjat. 
Nimic extravagant, doar practic. Clădirea era înconjurată de 
un gard de lemn de înălțime medie. Poarta era de fier. 
Pistolarul o împinse ca să se deschidă. Merseră pe o alee din 

dale de piatră, flancată de tufişuri cu frunze mari, negre. 
Urcară scările spre portal. Cel cu pistolul îşi duse degetul la 
buze. Intrară înăuntru şi apoi închise uşor uşa. 

Chiar în fața lor era un gol îngust care se întindea de-a 
lungul întregii case. În partea dreaptă, era o scară largă, 
curbată, cu o balustradă de lemn lustruit, care lucea uşor în 
semiîntuneric. 

Primind un nou imbold, Charlie începu să urce scările. 
Treptele trosneau tare. Încercă să-şi lase cît mai mult din 
greutate asupra balustradei. Se mută pe partea dreaptă, apoi 
pe stinga. Nimic nu părea să ajute. Cu fiecare pas pe care-l 
făcea, scările trosneau şi pocneau; mici explozii de sunet. 
Continuară să urce; Charlie primul, urmat de cel cu pistolul. 

La capătul scărilor era o lumină slabă, gălbuie, dată de o 
aplică de pe perete. Charlie se opri sub aplică aşteptind noi 
instrucțiuni. La capătul îndepărtat al palierului, scările coteau 
brusc ducînd la ultimul etaj al casei. Pistolarul înfipse ţeava 
automatului în spinarea lui Charlie, îndrumîndu-l spre 
spatele clădirii. 

Holul era în întregime acoperit cu o mochetă şi pereții 
ornațţi cu fotografii alb-negru înrămate frumos — portretele 
bățoase ale unor bărbaţi de demult, cu feţele îmbătrinite. 

Se opriră în fața unei uşi de mahon lăcuit. Charlie primi 
încă o împunsătură în coaste. Apăsă pe clanţă şi uşa se 
deschise cu un zgomot acut. Intră înăuntru. 

Pistolarul închise uşa în urma lor cu virful cizmei. 

Camera era mică, dar înaltă. Avea ferestre pe două laturi. 
De unde stătea, Charlie putea vedea în stradă. Lumina se 
reflecta pe Fiat. Tipul cu pistolul aprinse luminile. Încăperea 
era în aparenţă folosită ca o cameră de lucru, de studiu. În ea 
se găsea un birou mic, un scaun ajustabil pe rotile şi o 
bibliotecă cu geamuri. Pe peretele opus biroului erau trei 
pasteluri mari, reprezentind scene din Delta Nilului. Un steag 
libian atîrna moale pe un stilp dintr-unul din colțurile 
camerei. 

Seiful se afla în spatele tabloului din stinga. Era un seif 
egiptean în toată regula, un Barouh. 

Trase de miner, dar era închis. Întoarse toate pastelurile 

pe dos căutînd numere scrise pe rame sau pinze. Fără noroc. 

Îngenunche şi deschise geanta de pînză. Pistolarul stătea 
lîngă uşă cu degetul pe trăgaciul armei. Charlie căută în 
geantă. Conţinea o gamă largă de şperacluri, incluzînd multe 
agrafe speciale de oțel. Revolverul dispăruse. Alese singurul 
obiect din geantă care îi putea fi de folos. Cutia era din metal, 
vopsită în gri deschis. Era de mărimea unui pachet de țigări şi 
cîntărea aproximativ 250 g. Era prevăzută cu un ecran de 
cristale lichide, un mecanism de absorbţie şi căşti miniaturale. 
Un buton roşu ieşea în afară pe una din laturi. 

Charlie acționă butonul. Pe ecran apărură şapte zerouri. 
Folosi mecanismul de absorbţie ca să fixeze cutia de metal pe 
uşa seifului şi îşi puse căştile. Auzi un zumzet vag, ca al unui 
frigider îndepărtat. Roti discul seifului în sens trigonometric, 
lucrînd foarte încet, grad după grad. Îi trebuiră trei rotații 
complete pînă reuşi să găsească primul număr: 48. 

Şterse ecranul şi începu să rotească discul în sens invers, 
iarăşi foarte încet. Al doilea număr era 5. 

Individul se mişcă în spatele lui. Virful țevii armei îi 
mîngiie gitul. 

— Grăbeşte-te ! 

Al treilea număr era 22. Charlie fixă discul şi trase de 
miner. Uşa nu se clinti. O combinaţie de cinci numere. Primise 
o scurtă aminare. 

După mai puţin de zece minute era sigur că a găsit 
ultimele două numere: 17 şi 53. Formă combinaţia şi apucă 
miînerul dar nu-l răsuci. Zumzăitul era încă prezent în căşti, 
dar se mai auzea încă ceva. 

Un zgomot de fond, dar care se apropia. Închise ochii 
ascultind atent. Se auzea ceva ca nişte fişiieli scurte, la 
intervale regulate, ca şi cum cineva ar merge prin noroi. 

Sau de-a lungul unui hol mochetat. 

După cum îşi amintea mai tîrziu, totul s-a întîmplat 
dintr-o dată. Deschisese parțial uşa seifului, pretinsese că s-a 
blocat şi se întorsese spre Pistolar ca să-i ceară ajutorul. Uşa 
camerei se deschise brusc. Pistolul automat răpăi. 

Cămăşile goale ale gloanțelor săreau în aer într-un arc 
grațios, ca şi zalele unui lanţ de aur. Aerul mirosea a cordită şi 

mortar. Cartuşele folosite cădeau cu zgomot pe podea şi o 
strălucire nefirească, portocalie, tremura pe pereți. 

Tăcere. 

Charlie îşi făcu curaj să privească în spate. Un bărbat slab, 
înalt, purtînd o pijama galbenă împroşcată cu roşu se 
sprijinea de uşa ciuruită. Privea fix la Charlie şi deschise gura 
ca şi cum ar fi cerut ajutor, apoi căzu cu fața în jos, pe podea, 
pe jumătate în cameră, pe jumătate pe hol, ca şi cînd nu s-ar fi 
hotărît dacă să plece sau să rămînă. 

Se auzi o nouă rafală. Bărbatul tremură şi apoi rămase 
nemişcat. 

Pistolarul scoase încărcătorul gol, îl prinse cu multă 
siguranţă şi îl întoarse invers. Legă două încărcătoare unul de 
altul, cap la coadă. Puse noul încărcător în armă şi-şi ridică 
mîna dreaptă să tragă piedica. 

Charlie se îndepărtă de perete, se împiedică de tablou. 
Pînza tabloului se rupse cu un pîrîit strident, cînd piciorul lui 
trecu prin ea. Ţeava pistolului fu instantaneu îndreptată spre 
el. Se aruncă înainte lovind puternic. 

A fost o lovitură norocoasă. Ţintise greşit, dar acul de oţel 
se împiedică în maxilar şi intră în gît chiar sub ureche, 
pătrunzînd aproape tot în carne. 

Pistolarul se prinse de gît. Se lovi de birou şi îşi pierdu 
echilibrul căzînd pe podea paralizat, în timp ce gitul i se 
umplea de sînge. 

În secunda dinainte de a izbucni totul, Charlie reuşise să 
arunce o privire în interiorul seifului. Se găseau acolo mulți 
bani; bancnote de zece lire egiptene aranjate în pachete exact 
cum se primeau de la bancă. Charlie înşfăca o mînă de bani şi 
se uită prin cameră. Singura ieşire era pe deasupra cadavrului 
omului în pijama galbenă. Respiră adînc şi sări stingaci peste 
corpul desfigurat. 

Pe hol, o femeie stătea ciucită într-un colț, în umbra dată 
de balustradă. Purta un neglije crem şi avea părul pus pe 
bigudiuri. Charlie cobori cîte două-trei trepte o dată, deschise 
brusc uşa de la intrare şi apoi, într-un moment de luciditate, o 
închise, trîntind-o. Auzi zgomotul făcut de motorul ambalat al 
Fiatului şi scîrțiitul cauciucurilor. Fugi înapoi pe hol spre 

spatele casei. Ajunse într-o bucătărie albă, intens luminată. 
Se încurcă încercînd să deschidă o uşă fără geamuri. Ceva se 
frecă de picioarele lui. O pisică. Auzi paşi apăsați pe scară şi 
un sunet umed, înecăcios. Îşi rupse o unghie cu lanţul de 
siguranţă, deschise brusc uşa şi se rostogoli pe o scară scurtă 
de ciment, împiedicîndu-se în întuneric. 

Auzi voci, strigăte. O femeie țipa. Sunetulunei 
împuşcături. 

Înfundă banii în buzunar şi fugi ca să-şi salveze viața. 


Cuprins de panică, Charlie alergă orbeşte prin noapte pînă 
se împiedică de un şezlong şi se rostogoli într-un bazin cu 
peşti. 

Undeva, prin preajmă, un cîine lătra neîncetat. 

Charlie se tîrî afară din apă. Brusc, pe o verandă, se 
aprinse o lumină. Se cuibări în spatele şezlongului răsturnat. 
Un bărbat deschise uşa şi se uită în întuneric. Un con 
strălucitor de lumină mătură curtea. Umbrele parcă 
prinseseră viață. Picăturile de rouă scînteiară. Charlie se făcu 
şi mai mic. 

Auzi vocea uneifemei. Cuvintele nu se distingeau; era un 
zgomot estompat. 

— Nenorocitele astea de pisici umblă iarăşi după peşti, 
spuse bărbatul. Avea accent englezesc. Lumina oscila înainte 
şi înapoi, trecînd peste şezlong şi apa neagră din bazin. Apoi 
uşa se închise brusc şi lumina de pe verandă se stinse. 

Charlie se ridică cu grijă în picioare. Cămaşa îi era udă şi 
mirosea a plante putrezite. Se uită în jur încercînd să se 
orienteze. Nu era sigur cît de departe ajunsese. Două străzi, 
poate trei. Baia scurtă îi limpezise mintea. Trebuia să ajungă 

la o stradă. 

O luă în diagonală prin grădină, spre una dintre laturile 
casei. Vila era separată de clădirea vecină printr-o poartă 
înaltă de lemn. Trase zăvorul, deschise poarta şi se strecură în 
partea cealaltă. Spaţiul dintre cele două case era acoperit cu 
pietriş; pietrele, ascuţite parcă, se spărgeau sub paşii lui, 
făcînd mult zgomot. Sunetul era amplificat de spaţiul îngust şi 
de imaginaţia lui. 

În fața casei era o altă poartă înaltă, de lemn, asigurată şi 
ea printr-un zăvor simplu. O deschise, ieşi afară şi apoi închise 
încetişor poarta în urma lui. 

Casa era situată doar la cîteva picioare depărtare de 
trotuar. Charlie zăbovi în umbră, studiind strada, şi apoi păşi 
hotărît de pe spaţiul verde pe trotuar. Vroia să creeze impresia 
că avea tot dreptul să se găsească acolo, dar era foarte nervos 
şi gata să reacționeze la cel mai mic semn de primejdie. 

Strada era pustie, părăsită. O briză uşoară mişca frunzele 
tufişurilor de hibiscus. 

Începu să meargă - la început încet, apoi, cît de repede 
putea, fără să creeze suspiciuni. Era aproape sigur că locul 
crimei rămăsese e în urma lui, spre stînga, şi încerca să se 
situeze cît mai departe de acea zonă. Merse aproape o oră pînă 
cînd ajunse la o stradă cunoscută: Shari 26 Iulie. Podul era la 
intersecția următoare. Trecînd de el, va ajunge în inima 
oraşului şi apoi la apartamentul lui. 

Pe la jumătatea podului auzi zgomotul făcut de motorul 
unui automobil şi scâîrțiit de roţi. Se uită peste umăr şi văzu 
farurile care se apropiau cu repeziciune. Realiză prea tirziu că 
a făcut o greşeală prostească. Erau trei poduri pe fiecare parte 
a insulei: în total şase. Înapoindu-se în oraş, alesese ruta cea 
mai scurtă şi mai evidentă. Se uită în jos de pe pod. În lumina 
bolnavă, portocalie a farurilor, fluviul leneş arăta neted, 
gelatinos, de parcă ar fi avut consistenţa unui jeleu. Se gîndi 
să sară; îşi imagină cum apa slinoasă a Nilului îi invadează 
gitul şi plămiînii; se văzu dispărind sub suprafața apei, 
mormîntul lui fiind marcat de cîteva bule de aer şi apoi nimic. 

Maşina era acum foarte aproape. 

Singura speranţă a lui Charlie era să traverseze în partea 

cealaltă a podului şi să fugă înapoi de unde a venit. Încercă să 
fugă şi realiză că picioarele nu vroiau să-l mai asculte. 

Automobilul se apropiase la cîțiva paşi în urma lui, 
menținînd distanța, neîncercînd să-l depăşească. Charlie coti 
spre parapet. 

— Mă scuzațţi, putem să vă ajutăm cu ceva ? 

Vocea avea un accent newyorkez; un timbru aspru, 
răgugşit, dar totuşi prietenos. Charlie riscă o privire scurtă 
peste umăr. Maşina era un BMW roşu, cu capota descoperită 
în ciuda răcorii nopții. Şoferul avea în jur de treizeci de ani, cu 
părul blond ondulat care bătea în portocaliu în lumina dată de 
faruri. Faţa îi era rotundă, jovială. Zimbetul îi arăta dinții 
neregulați. Lîngă el stătea o femeie. Pe bancheta din spate mai 
era un cuplu. Bărbatul privea fix în față şi femeia părea că 
doarme. Toţi patru erau îmbrăcați în toalete de seară. 

— Aţi fost la Clubul Sportivilor ? — întrebă şoferul. 

Charlie îşi arătă cămaşa. 

— Am ieşit să iau nişte aer curat, improviză el. Cineva m-a 
lovit. Mi-a furat portofelul. Banii, cărțile de credit, totul. Făcu o 
pauză, apoi adăugă. Mi-au luat chiar şi ceasul, ticăloşii. 

Nici un răspuns. 

— Era un Rolex, spuse Charlie. Un cadou de la soția mea. 

Şoferul ambală motorul BMW-ului: 

— Eşti american, nu-i aşa ? 

— Din Los Angeles, spuse Charlie. De cînd era la Cairo se 
străduise să-şi piardă accentul; acum se lupta să şi-l recapete. 

— Încotro mergi ? 

Era o întrebare foarte stupidă. Charlie realiză, în sfirşit, că 
cei patru îşi petrecuseră noaptea bînd serios. Făcu un gest vag 
în lungul podului. 

— Atunci, sări înăuntru. Te putem duce şi pe tine. 

Charlie deschise uşa din spate. Femeia era trează; nu 
dormise. Se mută mai încolo, făcîndu-i loc. Probabil că nu 
avea mai mult de douăzeci de ani şi era foarte frumoasă. Avea 
părul blond, scurt, piele albă, mătăsoasă şi o rochie decoltată 
şi strînsă pe corp, din voal cu paiete. Charlie se strecură 
înăuntru. Ea zimbi. Partenerul ei clipi rapid încercînd să 
focalizeze imaginea lui Charlie. Stilcind cuvintele, spuse: 

— Ce dracu mai faci ? 

— Tocmai a fost jefuit şi bătut, spuse femeia. Cum crezi că 
se simte ? 

Bărbatul ridică indiferent din umeri, se lăsa pe spate şi 
închise ochii. 

Şoferul reuşise să pornească BMW-ul. Bărbatul de lîngă 
Charlie începu să sforăie zgomotos. Parapetul de beton al 
podului se transforma într-o imagine nedefinită pe măsură ce 
maşina accelera. 

— Soţul meu, spuse femeia. Îl strînse pe bărbat de nas. Se 
opri din sforăit. Ea îi dădu drumul şi el începu din nou să 
sforăie. 

— E foarte convențional, nu-i aşa ? 

— Foarte muzical, spuse Charlie. 

Ea zimbi. 

— Vrei să bei ceva ? 

Charlie încuviință. Femeia îşi mişcă puțin bărbatul şi 
scoase o sticlă de argint. Deşurubă dopul şi îi întinse sticla lui 
Charlie. 

— Vodcă ? 

— Perfect. 

Îşi duse sticla la buze şi luă o înghiţitură. Simţea alcoolul 
tare, pe limbă şi între dinţi. Gingiile i se contractară. Înghiţi. 
Gitul îi ardea. Luă o altă înghiţitură şi înapoie sticla 
binefăcătoarei lui. 

Se apropiau de capătul podului, mergînd cu patruzeci- 
cincizeci de kilometri pe oră, cauciucurile huruind pe pavaj. Pe 
Shari el Khadra, în umbră, era parcată o maşină mică neagră. 
Cineva, mergînd pe jos de-a lungul podului, nu ar putea vedea 
maşina, decît cînd ar ajunge în dreptul ei. Femeia bău. Lăsă 
sticla jos şi Charlie i-o smulse din mînă, surprinzind-o. Ridică 
sticla de metal la gură, folosindu-şi mîna ridicată ca să-şi 
ascundă fața. Maşina parcată era un Volkswagen. Înăuntru 
erau doi bărbați; amindoi stăteau în față. 

Motorul Volks-ului mergea. Maşina consuma combustibil. 

— Eşti însetat, nu-i aşa ? 

— lartă-mă. Charlie îi dădu sticla înapoi fără să bea din 
ea. Vocea îi era un pic nesigură; mîinile îi tremurau de 

încordare. BMW-ul mergea cu viteză prea mare pe Shari 26 
Iulie. Charlie se uită în spate. Nu îi urmărea nimeni. 

— Cum te cheamă ? 

— Charlie. Ea se uita încă la el. Charlie McPhee, spuse. 

— Eu sînt Sally. 

— Încîntat de cunoştinţă. 

— De ce miroşi ca o mlaştină, Charlie ? 

— Am căzut într-un bazin cu peşti. 

Charlie îi simți mîna pe coapsă. Ea sorbi din sticlă şi el îi 
studie pe ascuns profilul. Părul era de culoarea mierii, o 
starletă. Plajele şi supermagazinele Californiei erau pline de 
fete ca ea. Dar aici nu era California, ci Cairo. Se strădui să 
privească în altă parte. Trecuse mult timp de cînd îi fusese dor 
de casă. 

— Unde stai, Charlie ? 

Era o întrebare bună, nu-i aşa ? Acum că avusese timp să 
se gîndească, era sigur că ei îl aşteptau în apartament. 

— Noi stăm la Savoy-Continental. Ştii unde e ? 

Charlie aprobă din cap. 

— Aş fi vrut să stau la Hilton sau la Mediteranean. Sau 
chiar la nenorocitul de Sheraton. De fapt, mi-ar fi convenit 
oriunde pe malul rîului. Se întoarse brusc spre Charlie. 
Genunchii li se loviră. El se trase mai încolo, dar ea îl urmă 
menținind contactul. 

— Rîurile sînt romantice, nu crezi ? 

— Da, bineînţeles. 

— Nu am putut obține o rezervare. Donald a lăsat treaba 
asta în ultimul moment. Iarăşi a dormit prea mult. Îşi strecură 
mîna în mîna lui Charlie. Sinul ei îl presa. 

— Am închiriat un apartament. Două dormitoare. Buzele 
ei îi mîngiiară urechea. Îi simţi dinţii mici şi ascuţiţi. 

Ea şopti: 

— Crezi că ţi-ar plăcea să faci dragoste cu mine, Charlie 
McPhee ? 

— Da, îi şopti el. Chiar şi Savoy-ul era de preferat unei 
nopți petrecute hoinărind pe străzi. 

— Aţi auzit, spuse Sally tare. Noi îi oferim un loc în 
maşină, şi el îmi face propuneri ! 

— Ce noroc că Donald e aici să-ți apere onoarea ! — spuse 
şoferul rizînd. 

— Da, nu-i aşa ? 

La hotel, Charlie bălmăji nişte mulțumiri, îşi luă la 
revedere şi se dădu jos din maşină. Se părea că şoferul uitase 
de el. Soția acestuia schiță un zîmbet. Se întreba ce ar gîndi ei 
dacă le-ar spune că i-au salvat viața. Sau ce ar spune dacă ar 
şti că a luat pachetul de țigări Cool şi sticla de argint de la 
Sally, pe care şi le-a virit în buzunar. 

BMW-ul ajunsese la hotel la ora unu fără douăzeci de 
minute, noaptea. In următoarele ore, Charlie hoinări prin 
partea de sud-est a oraşului. Din cînd în cînd sorbea din mica 
provizie de vodcă, bînd mai mult pentru a avea o companie 
decît pentru altceva, de vreme ce alcoolul se părea că nu avea 
nici un efect asupra sa. 

La patru dimineața încă umbla fără ţintă prin oraş. 
Luminile strălucitoare ale clădirilor din Muqattam Hills îl 
atrăseseră constant spre est, spre prima licărire rozalie a 
zorilor. Cotind pe o stradă văzu că drumul îi era brusc 
întrerupt de o barieră înaltă de piatră de culoare galben închis; 
pereţii fără ferestre ai unui şir de case miniaturale, care se 
înghesuiau una în alta, formînd unul dintre cele patru ziduri 
exterioare ale necropolei- unul dintre multele Oraşe ale 
Morților din Cairo. 

Charlie se strecură încet de-a lungul zidului, încercînd 
fiecare uşă, pînă găsi una care se deschise. Stătu în prag 
pentru un moment, pînă cînd ochii i se obişnuiră cu 
semiîntunericul care domnea în jur. În faţa lui era o curte 
interioară îngustă; un spaţiu deschis printre cavouri. Totul era 
tăcut ca un mormiînt. Dar, necropola nu era locuită numai de 
morți. 

În Cairo, unde în anumite zone densitatea populaţiei 
depăşea două sute şaizeci de mii de suflete pe mila pătrată, era 
inevitabil ca cei mai disperaţi şi totuşi inventivi dintre săracii 
oraşului să-şi caute adăpost în cavouri — în special datorită 
faptului că acestea ofereau condiții mult mai bune decit orice 
altă locuinţă şi-ar fi găsit. 

Charlie merse încet pe străduța îngustă delimitată pe 

ambele părți de cavouri joase, întunecate şi fără geamuri. 
Lumina avea o tentă verzuie, şi era atît de slabă, încât de-abia 
vedea pe unde să meargă. Se întreba cîte dintre cavouri au fost 
abandonate de familiile care le deţineau şi erau acum ocupate 
de cerşetori. 

Lumina deveni dintr-odată mai intensă. Zorii începeau să 
se ivească. Merse de-a lungul străzii pînă găsi o uşă cu aspect 
prăfuit, de nefolosință. Încercă uşa, care se deschise cu un 
scîrțiit lung. Aerul din interior era cald şi uscat şi mirosea vag 
a bălegar de animale. 

Charlie strigă. Nu primi nici un răspuns. Sigur că 
mormîntul era gol; intră înăuntru, căută în întuneric şi se 
întinse pe o dală de piatră. 

Epuizat, adormi aproape instantaneu şi se reîntoarse în 
mijlocul coşmarului din acea noapte. 

În vis, urca o scară lungă, abruptă, spre o cameră mică în 
care pulsa o lumină roşie. Era îngrozit. Degetele îi erau 
alunecoase din cauza transpirațţiei. Îşi tot ştergea mîinile de 
pereții care se dezintegrau. 

În spatele pereţilor nu era nimic. 

În final, uşa mică a seifului se deschise. Pistolarul rîse — 
gura lui larg deschisă era încă o gură rotundă care nu avea 
nimic în spatele ei. 

Charlie băgă mîna în seif. Ceva îl apucă de incheietură. 
Ţipă. Pistolarul se întoarse spre el zimbind voios. Aţinti arma 
asupra lui. O lumină roşie împroşcă pereții. Cumva, Charlie 
reuşi să se elibereze de acel ceva care-l apucase de încheietura 
miîinii. Se agaţă de Pistolar, dar acesta îl înlătură cu uşurinţă. 
Un corp căzu fără grație pe podea. O femeie în pija mă galbenă. 
Charlie fugi din cameră pe lîngă cadavrul soției sale. Pe 
palierul de la capătul scărilor fiica lui, Heather, stătea 
ghemuită lingă balustradă. Lumina roşie pulsa. Fata se 
întinse spre el, dar elo ignoră, grăbindu-se să coboare scările 
şi să iasă din casă spre o maşină mică, galbenă. Maşina rulă 
iute pe stradă. Se opri în fața unei case care îi era vag 
cunoscută. 

Charlie se dădu jos din maşină şi intră în casă, urcînd 
nişte scări scăldate într-o lumină roşie, intermitentă. 

Visă acelaşi lucru de multe ori la rînd; un serial de groază. 
De fiecare dată cînd retrăia visul, lumina roşie era mai intensă. 
În final, lumina era atît de strălucitoare, încît Charlie trebui 
să-şi protejeze ochii ca să nu fie orbit. 

Un om îi vorbea în arabă cu o voce blindă, gravă şi calmă. 
Charlie se ridică. În somn îşi aruncase unul dintre pantofi. În 
lumina lanternei arabului îl văzu pe acesta punîndu-i pantoful 
şi legindu-i cu grijă şiretul. 

Arabul îi explică într-o amestecătură sacadată de arabă şi 
engleză, că el era bawab-ul- administratorul. Era regretabil, 
dar Charlie trebuia să plece. 

Charlie se ridică în picioare şi praful îl făcu să strănute. 
Bătrînul zîmbi. Îl conduse afară din cavou, în aerul cald, 
nemişcat al după-amiezii. Bawab-ul era foarte bătrin. Purta o 
gala ba neagră şi sandale făcute din bucăţi de anvelopă veche. 
Faţa îi era plină de riduri, dar ochii îi erau clari şi fermi. 
Mergînd, îl ţinea de braț pe Charlie, arătindu-i simpatie şi 
sprijin. În pragul necropolei, Charlie, umilit, se desprinse de 
bătrîn şi se îndepărtă grăbit. 

Folosi fintîna publică a unei moschei ca să se spele pe 
mâini şi pe picioare. Îşi scutură praful de pe haine şi se 
pieptănă cu degetele. Nu după mult timp ajunse lingă o 
cafenea. Înăuntru, aerul era cald şi dulce, plin de mirosuri de 
lapte cald şi produse de patiserie. Se aşeză la o masă acoperită 
cu o muşama verde cu alb. La bar era un televizor alb-negru la 
care se derula un episod dintr-un serial ieftin american, care, 
probabil că avea şi mai puţin sens în limba engleză, în 
versiunea originală. 

Chelnerul era ocupat să termine ultimele fumuri rămase 
din narghileaua lăsată de un consumator. Expiră un nor 
imens de fum şi veni la masa lui Charlie să preia comanda. 
Acesta ceru un pahar cu ceai, o tavă de cornuri dulci şi 
chibrituri pentru ţigări. Îşi scoase pachetul din buzunar. Luă o 
țigară, îi rupse filtrul şi se uită în timp ce fuma la televizor, 
aşteptind să mănînce. 

Trecuse mult timp de cînd nu mai văzuse America şi, de 
fapt, nici acum nu o vedea. Doar cutii de carton şi actori 
nenorociți ca şi el, care de-abia înțelegeau replicile pe care le 

spuneau. 

Afară, strada era înțesată cu oameni. Văzuţi prin geamul 
cafenelei, nu i se păreau mai reali decit actorii care gesticulau 
pe ecranul televizorului. Veni chelnerul. 

Charlie îşi sorbi ceaiul şi înghiți cu stoicism bucăţi de corn 
foarte dulce. Siropul gros i se lipise de buza inferioară şi i se 
prelingea pe bărbie. Căzut pe gînduri, nu simțea nici un gust. 

Tot ce deţinea se afla în camera lui. La început se gîndise 
că ar fi prea mare riscul să se întoarcă acolo ca să-şi ia 
bunurile. Dar acum se întreba dacă asta nu e totuşi o idee 
bună. Oare urmăritorii lui nu se gîndeau că din moment ce nu 
exista nici o şansă ca el să se întoarcă, nu aveau nici un motiv 
să-l aştepte ? 

Nu, totuşi nu era un gînd bun. Sigur au pus pe cineva să-l 
aştepte în apartament. 

Bine, lasă să-l aştepte. 

Pe un raft de lingă bar erau cîteva exemplare din El Ahram 
şi El Aknar. Hîrtiile subțiri fişiiră uşor în timp ce ducea ziarele 
la masă. Chelnerul îl privea. Comandă încă un pahar de ceai 
tare şi dulce, atît de apreciat de caironezi şi, apoi, parcurse 
atent cele două cotidiene uitindu-se la titluri, de la începutul 
pînă la sfirşitul fiecărei pagini, citind cu aviditate chiar şi 
articolele care doar sugerau un jaf sau o crimă violentă. Nu se 
făcea nici o referire la o spargere şi la focuri de armă în Gezira. 
Nimic. Nici un cuvint. 

Charlie se uită în jur. Mai erau încă alți trei consumatori — 
doi bătrîni la o masă de lîngă geam şi un adolescent care bea 
cu încetineală un pahar cu limonadă. Cuplul de lingă geam era 
cufundat în conversație; băiatul privea fix la televizor. 

Folosind ziarul ca paravan, Charlie începu să numere 
banii pe care-i înşfăcase din seif. Erau două teancuri groase de 
bancnote egiptene, folosite, de cite zece lire. La mijlocul 
primului teanc, găsi un plic gălbui, sigilat cu o picătură de 
ceară roşie. Pe plic nu era nici un nume şi nici o adresă. Îl puse 
deoparte şi continuă să numere banii. 

Erau cincizeci de hârtii în fiecare pachet. În total, o mie de 
lire. Pe moment simţi o uşoară euforie care, însă, se stinse 
repede. Poliţia îi va găsi desigur amprentele peste tot în casa 

din Gezira, pe uneltele de spărgător şi pe acul lung de oțel care 
ieşea din gîtul Pistolarului. 

Ar putea să pretindă că a fost în legitimă apărare. Dar dacă 
fusese forțat să deschidă seiful sub amenințare, atunci de ce 
nu făcuse nici un efort s-o ajute pe femeia în cămaşă de 
noapte, de la capătul scărilor ? 

Pentru că ei mă urmăreau şi credeam că vor să mă omoare. 

Dar ce s-a întîmplat după aceea, Charlie McPhee ? 
Oamenii din BMW, care te-au luat cu ei. De ce nu i-ai urmat în 
holul hotelului, ca să suni la poliţie ? 

Îmi era frică. 

Nu îşi imagina că răspunsurile lui de om laş ar putea da 
naştere la o reacție de simpatie din partea jurațţilor, chiar dacă 
s-ar întămpla să-l creadă. Îl aşteptau câţi ? Zece sau 
cincisprezece ani de închisoare drastică ? Şi apoi, 
presupunînd că supraviețuia detenţiei, ar urma deportarea 
promptă în State. 

Dar ce alternative avea, în afară de aceea de a se preda? 

Nici una. 

Cairo era un oraş imens. Douăsprezece milioane de 
oameni. Dar foarte puţini dintre ei erau californieni şi, şi mai 
puţini aveau o înălțime puțin peste 1,80 m şi ochi 
albastru-intens. 

Cele o mie de lire în bancnote de cîte zece i-ar rezolva 
problemele pentru scurt timp, dar nu-l puteau împiedica pe 
Ochelarist să-l vineze. De-acum avea paşaportul şi fotografia 
lui. Era doar o chestiune de timp pînă îl va găsi. 

Ţigara îi era pe sfirşite. Aprinse alta de la muc, trase fumul 
în piept, îl ţinu un timp şi îl expiră încet. 

Aproape că uitase de plicul galben. Îl luă, îl cîntări în 
palmă şi îl ridică ţinîndu-l în lumina dată de fereastră. Sparse 
cu unghia sigiliul de ceară. Plicul conţinea o singură foaie de 
ceapă subțire. O desfăcu. O listă de opt nume fusese scrisă cu 
o mîna crispată în mijlocul foii, în arabă. La capătul listei era o 
iscălitură indescifrabilă. 

Charlie mototoli foaia, făcînd o mingiuță. Spre stupoarea 
lui, mingiuța izbucni violent într-o flacără albă care nu scotea 
fum. Scoase un strigăt surprins. Ziarele luară foc. Chelnerul 

se îndreptă spre el cu fața schimonosită de furie. 

Reacţia lui Charlie a fost instinctivă. Cînd dai de necazuri, 
fugi de ele. Îl lovi pe chelner şi alergă spre uşă. Unul dintre 
bătrîni se ridică în picioare şi îl apucă de mîinecă. Charlie îl 
înjură şi se smuci, eliberîndu-se. Îşi croi drum împingînd 
mulțimea care deja se adunase în uşă. Un polițist strigă la el. 
O rupse la fugă. 

În urma lui, pe masă, rămăsese un bacşiş mai mult decît 
generos- exact o mie de lire în bancnote de zece, folosite. 


BOGOTA 


Hubie Sweets stătea în cada veche de fontă, în poziție 
lotus înclinată, cu capul cuibărit între sînii fetei şi cu 
genunchii osoşi ieşiţi din apa caldă, aburindă. Fata avea 
probabil şaisprezece sau şaptesprezece ani. Sweets o privise o 
dată şi se decisese că e îndrăgostit, demonstrind asta 
amîndurora cînd o plătise pe fată cu suma, într-adevăr 
astronomică, de o sută cincizeci de dolari americani, pentru a 
petrece o săptamînă cu el. Cînd a întrebat-o numele, ea nu a 
vrut să i-l spună, doar zîmbise timid şi se uitase în altă parte. 

Deci, Sweets o botezase Lolita. 

O lăsa pe Lolita să pregătească baia, deoarece, fiind o 
noutate, fetei îi făcea mare plăcere. Ca de obicei, umpluse prea 
mult cada, aşa încât, cînd unul din ei se mişca, apa plină de 
săpun se revărsa peste margini, căzînd pe linoleu. Se 
mişcaseră destul de mult la început, dar acum stăteau liniştiți; 
capul lui Sweets se cuibărise între cel mai atrăgător set de 
pernițe din partea asta a raiului. 

Era a treia baie din acea zi. Începea din nou să se simtă 

curat, ca şi cînd ar fi reuşit să dea la o parte ultimele straturi 
cleioase de sudoare şi noroi din junglă. Cînd nu era în cadă, 
era ori la bucătărie împrospătăndu-şi forțele, ori în hamac, cu 
Lolita. Fata îşi cîştiga fiecare peseta din salariu; nu exista nici 
un dubiu în legătură cu asta. Un Colt 45 automatic, cromat, 
cu miner sidefat şi rubine montate pe țeavă, era aşezat pe o 
poliţă de lemn în imediata apropiere. Columbia avea o medie 
de cincisprezece mii de crime pe an. Cauza principală a 
deceselor la bărbații între cincisprezece şi patruzeci şi patru de 
ani era omuciderea. Prețul unui asasinat era de douăzeci şi 
cinci de dolari; abia acoperea prețul muniției. Bogota era cel 
mai periculos oraş din ţară. Oraşul era plin de plasatori de 
droguri şi hoţi. leşeai afară şi cineva te împuşca doar pentru 
antrenament. Dacă stăteai acasă, veneau să te viziteze. 

Muşchii de la gambă începură să-i înțepenească. Oftă şi îşi 
întinse picioarele. Apa sări peste marginea căzii, împroşcînd 
podeaua. 

În cealaltă cameră, Mungo aprinsese radioul vechi, 
suspendat. Se auziră paraziți. Mungo încercă să caute un 
post, apoi renunţă, spaniola lui neajutindu-l. 

Sweets îşi întoarse capul şi linse un sfirc de mărimea, 
forma, culoarea şi gustul unei mure coapte. Lolita se foi sub el. 
Apa stropi podeaua. 

La radio se termină muzica şi începu un buletin meteo. 
Temperatura era de 29°C. Umiditatea de nouăzeci la sută. 
După-amiază se anunțau, cu siguranţă, ploi torențiale. În 
spatele vocii rîrîite a crainicului, Sweets auzi un clinchet 
metalic, ghicind că Mungo îşi curăța arma. În climatul ăsta, 
rugina nu dormea niciodată. 

Sweets se întinse să ia săpunul. 

Se auzi un ciocănit la uşa apartamentului. Ciocănitul era 
tare şi autoritar. Rahat ! Sweets îşi apucă Coltul. Minerul 
lucios şi alunecos îi scăpă din mînă şi arma căzu pe podea. 
Înjură, se ridică şi ieşi din cadă. Picioarele îi alunecară şi căzu 
în fund. 

Înjurînd, îşi şterse mîinile cu prosopul, apoi apucă arma şi 
folosi degetele ca să-i tragă piedica. 

Uşa se zgilțiia în ramă. Sweets îi arătă Lolitei să se lase cît 

mai jos în cadă, dar ea se gindise la asta cu mult înaintea lui; 
numai virful nasului i se mai vedea afară din apă. 

În cealaltă cameră, Mungo stinsese radioul şi striga: 

— Quién es? 

Nici un răspuns. Sweets ieşi grăbit afară din baie, de-a 
lungul unui hol scurt, şi intră în camera de zi. Mungo stătea 
îngenuncheat pe podea, bucăți şi piese din Uzi-ul său fiind 
împrăştiate pe un ziar. Sweets îl privi cum se grăbea febril 
să-şi reasambleze arma. Dădu din cap şi oftă zgomotos, 
dezgustat. 

— Du-te dracului - spune Mungo — cel puțin eu sînt 
îmbrăcat. Lovi o cutie cu unsoare pentru arme, dar Sweets nu 
observă asta, deoarece ochii îi erau ațintiți spre uşă. 

— Quién es ? - Mungo strigă iarăşi. Cómo se llama, por 
favor! 

Sub uşă apăru ceva alb şi triunghiular. Un plic. Sweets 
aproape că trase în el. Se uită la Mungo, care ridică din umeri 
şi continuă să-şi asambleze Uzi-ul. 

Lăsînd apă în urma lui, Sweets îngenunche. Obrazul i se 
lipi de mocheta uzată cînd încercă să se uite pe sub uşă. 

— Dacă te-ar vedea maică-ta acum, spuse Mungo. 

Sweets se aplecă şi mai tare, conştient că fundul îi stătea 
ridicat în aer, cu pielea de găină. Era al dracului de greu să-ți 
păstrezi demnitatea în orice moment nenorocit al vieţii. În 
jurul lui camera se întunecă dintr-odată. O undă de 
electricitate i se prelinse de-a lungul spinării. Tot părul de pe 
corp i se ridică. Urmă un fulger alb foarte strălucitor. Toată 
culoarea părea că s-a scurs din cameră şi în acelaşi moment, 
un tunet asurzitor făcu geamurile să zăngăne şi aerul din 
pieptul lui să vibreze. 

— Se pare că meteorologula fost norocos. Se auzi un 
zgomot ca de tobă, îndepărtat şi persistent. Rise şi îşi şterse 
mîinile unsuroase cu o cîrpă. 

Sweets studie plicul. Era cu faţa în sus pe mochetă şi avea 
pe el numele amîndurora bătute la maşină cu litere mari. În 
colțul din dreapta sus era antetul unei agenții de vroiaj bine 
cunoscute în Bogota. Mă rog, asta nu însemna mare lucru. Se 
uită mai atent. Simţea cum îl cuprindeau fiorii. Mirosi plicul. 

— Ce dracu faci, Hubie ? 

— Ştii cum miroase o scrisoare explozivă ? 

— N-am nici o idee. Vrei s-o deschid eu ? 

Sweets îl dădu la o parte pe Mungo. 

— Nu, e în ordine. Îl deschid eu. La urma urmei, cineva 
trebuie să fie erou. 

— Ai dreptate, spuse Mungo. Dacă ai nevoie de mine, mă 
găseşti ascuns sub pat. 

Sweets apucă plicul şi îl rupse. Înăuntru erau trei bilete de 
clasa întîi, Bogota - Miami, la Liniile Aeriene Avianca. 

— Ce-ai găsit, Hubie ? 

Sweets puse piedica Colt-ului şi îi arătă lui Mungo 
conținutul plicului. 

— Bilete de călătorie. Zborul Avianca 171 de la Eldorado 
International. 

— Dus-întors ? 

— Dus. 

— Lăudat fie Domnul ! — spuse Mungo. Cînd trebuie să 
plecăm ? 

— Miercuri. 

— La ce oră ? 

— Două fix. Sweets se gîndi un moment cu sprincenele 
încruntate. 

— Ce dracu zi e azi, Mungo ? 

— Miercuri. 

Sweets îşi înclină capul şi se uită la ceasul lui Mungo. Mai 
privi o dată, repede, biletele. 

Mungo spuse: 

— E corect. Mai bine te-ai îmbrăca repede, că altfel s-ar 
putea să-ți laşi curul pe aici. 

— Promisiuni, promisiuni, spuse Sweets. Dar se gîndea 
deja cu ce să se îmbrace: costumul galben la trei piese, sau 
cămaşa frez şi jacheta galbenă cu pantalonii vernil. De 
asemenea, mai era şi faptul că o plătise pe Lolita pentru o 
săptămînă şi trecuseră doar trei zile. I se cuvenea, după cum 
vedea el problema, o restituire. 


La Miami Beach aranjamentele fuseseră făcute. Au fost 

scutiți de controlul vamal şi conduşi de un agent negru, în 
virstă, deghizat în uniforma personalului de întreținere, 
într-un birou mic, fără geamuri. 

— Nu te enervează să fii îmbrăcat în aşa ceva ? — îi spuse 
Sweets omului, indicînd salopeta şi şapca. 

— Aşteptaţi aici, vă rog. 

— De ce ? — întrebă Sweets. 

Negrul închise uşa în nasul lui Sweets, fără să scoată o 
vorbă. 

— Pentru că aşa a zis el, spuse Mungo. 

— Şi, admit, de asemenea, că m-a intimidat uniforma lui 
elegantă. 

Camera era mobilată cu un birou gri de metal, o canapea 
anostă şi un scaun simplu de lemn. Pe birou era o consolă din 
plastic cu două rînduri de butoane roşii şi unul de butoane 
verzi. Sus, pe peretele de vizavi, erau agăţate nouă monitoare 
alb-negru, fiecare prezentînd o zonă mare a aeroportului. 

— Big Brother, spuse Mungo. 

— Am crescut alături de şase, spuse Sweets. Ciţiva în plus 
nu mai contează. Privi fata de la oficiul companiei Hertz, 
completind un formular pentru un bărbat îmbrăcat într-un 
şort şifonat şi un tricou fără mineci. Arăta de parcă ar fi fost 
blondă, dar nu puteai fi sigur. Sweets se aşeză pe marginea 
biroului şi apăsă un buton roşu. Nu remarcă nici o schimbare. 
Lovi un alt buton şi apoi un rînd întreg. 

— Ai declanşat al treilea război mondial, spuse Mungo. 

— Cineva trebuia s-o facă. Sweets apăsă un buton verde. 
Acesta se aprinse şi se stinse, şi blonda de la oficiul Hertz fu 
înlocuită de imaginea, luată de sus, a barului aeroportului. 

— Uită-te ce văd eu, zise Sweets. 

Un om slăbuț şi chel, purtînd o cămaşă frapant de albă şi 
cravată neagră, stătea în spatele unei maşini de marcat, 
lustruind cu sîrg un pahar. 

— Ai declanşat al treilea război mondial, spuse, vorbeşti de 
lucrul indispensabil vieţii ! Se aşeză pe canapeaua cafenie, 
încercînd să stea cît mai comod. Canapeaua era tare şi plină 
de gloduri. Era ca şi cum ai fi încercat să te simți bine într-un 
autobuz municipal. 

Sweets arătă ecranul. 

— Uite-l, ăsta-i omul. 

— Cine ? 

— Tipul pe care-l aşteptăm. La bar, cu părul tuns 
milităreşte, bînd bere Moosehead. 

— Aşa crezi ? 

— Tre’ să fie. Uită-te cum stă. Parcă ar avea o pernă de puf 
în loc de cur şi tot timpul din lume la dispoziție, neavînd de 
făcut nimic altceva decît să ne lase pe noi să aşteptăm. 

— Se presupune că oamenii nu se grăbesc într-un bar. 
Doar de-asta-s făcute barurile ! 

— Îţi spun că tipul e un om al Companiei. Uită-te la 
costumul lui. Provine costumul ăsta dintr-un magazin ? Şi vezi 
cum e tuns ? E o tunsoare tipică pentru companie, da sau 
nu ? 

— Ar putea fi un sticlete. De la securitatea aeroportului, 
poate. 

— N-o să vezi niciodată un sticlete aşa de prost tuns. Nu în 
Miami. Pariu pe cincizeci de dolari că-i omul nostru. 

— Mă ţin. Mungo îl privi pe om împingind paharul într-o 
parte şi făcîndu-i semn barmanului, indicîndu-i că mai vrea o 
porție. 

— De ce nu mergem şi noi să aşteptăm la bar ? — întrebă 
Mungo. M-am uscat al dracului, de abia mai pot clipi. 

Sweets deschise lama stiletului cu mîner de sidef pe care-l 
găsise în Columbia. Meşteri la sertarul din dreapta-jos a 
biroului. 

— Crezi că-i vreo sticlă înăuntru ? 

— O miros. 

— O să dai de bucluc, Hubie. 

— Bucluc e numele meu mijlociu. 

Pe ecranul monitorului, blonda de la Hertz se aşeză lingă 
bărbatul cu tunsoarea de şase dolari. 

— O întîlnire în timpul zilei, pe legea mea ! 

— Gelos ? — întrebă Mungo. 

— Am avut-o pe sora ei geamănă şi nu era nimic de capul 
ei. 

Mungo rise. Barmanul îi aduse blondei ceva ce arăta ca un 

Martini şi trînti un telefon în fața Tunsorii. Omul formă un 
număr de trei cifre şi telefonul de lingă cotul lui Sweets sună 
acut. Mungo se uită ţintă la aparat de parcă acesta prinsese 
viață. 

Sweets ridică receptorul şi salută. 

— E Sweets sau Martin ? — zise vocea de la telefon. 

— Da, spuse Hubie. 

— Uite, îmi pare rău că vă fac să aşteptaţi, dar s-a ivit ceva 
în ultimul minut. Puteţi să mai rămîneți acolo vreo jumătate 
de oră ? 

— Nici o problemă, spuse Sweets vesel. Spune-mi cît e 
ceasul aici, la Miami ? 

Pe ecran, Tunsoarea îşi ridică manşeta şi aruncă o privire 
la ceas. 

— Două şi un sfert. 

— Mulţumesc, spuse Sweets şi închise. 

Mungo scoase o hirtie de cincizeci din portofel, mototoli 
bancnota în mînă şi i-o aruncă lui Sweets. 

— Ştii să pierzi. Eşti genul meu favorit. 

— A apărut ceva, a spus omul. Pariez că puţa lui. 

— Mai bine-l aşteptăm aici, zise Sweets. Dacă-l încolțim la 
bar, s-ar putea ca cineva să cheme sticleţii. 

Mungo încuviinţă. 

— Da, sigur. 

Sweets merse înapoi să lucreze la sertar. 

— Ea tocmai i-a dat o măslină, zise Mungo. l-a virît-o în 
gură cu degetele şi apoi şi le-a supt. 

Sertarul se deschise brusc. În el era o cutie de carton maro 
de pantofi de sport Adidas, numărul unsprezece. Sweets îi 
deschise capacul şi văzu că era plină cu acel gen de sticluțe 
mici de băutură servite în avion, la clasa întîi. 

— Numegşte-ţi otrava. 

— Johnnie Walker, roşu. 

Sweets începu să caute printre sticlele înghesuite, apoi 
renunţă şi întoarse cutia pe dos, vărsindu-i conținutul pe 
birou. 

— Crezi că am murit şi am ajuns în rai ? — zise Mungo. 

— Poate tu, eu sînt prea tînăr. 

Mungo rise hiîrîit. 

— Trezeşte-te, Hubie. În lumea în care trăim, siguranţa 
unui om durează cam cît timp îți trebuie să tai un cordon 
ombilical. 

Sweets îi aruncă lui Mungo o sticlă de Scotch şi deschise 
un London Dry Gin. 

— Ce-i nasol, e că sticluțele ăstea sînt foarte mici, că altfel 
ne-am pişa în ele şi le-am închide la loc. 

Mungo îşi goli sticla. Îşi luă alta pe care o bău şi apoi încă 
una. Se uită la monitor. Barmanul stringea cu muchia palmei 
cîteva monezi de pe tejghea. Hertz şi Tunsoarea dispăruseră. 

— Dă bacşiş gras tipul, zise Sweets. 

— Vrea să impresioneze cucoana. Trebuie să fi aruncat 
şaptezeci şi cinci, poate optzeci de cenți. Mungo luă o sticlă 
goală ținînd-o între degetul mare şi arătător. 

— Ştii pentru ce ar fi bune ăstea ? 

— Pentru ce ? 

— Cocteiluri Molotov, să arunci în aer bărcuţe de jucărie. 

— Sau să pui în ele biletele de ajutor dacă ai naufragiat pe 
o insulă pustie. 

Uşa se deschise şi Tunsoarea intră în cameră. Zîimbea 
fericit, dar zimbetul i se stinse şi muri cînd văzu sticlele 
împrăştiate pe birou şi pe cei doi negri sobri, amindoi al naibii 
de mari, cel mai mare avind o cicatrice urită care îi dădea tot 
felul de trăsături de caracter de care nu avea nevoie. Prietenul 
lui purta ochelari de soare punkişti, părul îi strălucea prea 
tare şi era pieptănat în codițe mici şi dese care se terminau cu 
biluțe de metal strălucitor. 

— Hei, băieți! Ce se întîmplă aici ? 

— Pe cine interesează? — întrebă Sweets. 

— Sînt agentul Nolan. 

Sweets se ridică în picioare. Îşi scoase jacheta galbenă. 
Căptuşeala de mătase foşni cînd îşi aşeză haina pe spătarul 
scaunului. 

— Ce faci ? — spuse agentul Nolan. 

— Ai ceva pentru noi ? — întrebă Mungo. Întinse mîna cu 
palma în sus. 

— Biletele pentru Air France. Paşapoarte noi, vize. Veţi fi 

în zborul 317 spre Orly. Căută în buzunarul jachetei. Clasa 
întîi pentru tot drumul, băieți. Miîncaţi cîte porții de filé vreți. 
Nolan ezită, cu coperta bleu şi alb a biletelor Air France pe 
jumătate întinsă spre Sweets. 

— Credeam că ar fi trebuit să fiți trei. 

— Am fost. 

— Cum ? — spuse agentul. 

Mungo arătă spre seria de monitoare şi Nolan îşi întoarse 
capul să se uite în spate. Sweets îl lovi cu un croşeu de stînga 
în falcă, trintindu-l peste birou. Telefonul şi majoritatea 
sticlelor căzură pe podea. Nolan înțepenise. Ochii îi erau 
închişi, dar gura larg deschisă. O dîră de sînge se scurgea de la 
o despicătură din buza de jos. 

— Putem număra pînă la zece — spuse Sweets — dar simt că 
ar fi o formalitate. 

— Mie nu prea mi-ai lăsat mare lucru, nu-i aşa ? 

— De unde să ştiu că o să clacheze aşa de repede ? Sweets 
desfăcu dopul unei sticle de whisky canadian. Ţinu gura lui 
Nolan deschisă şi goli sticla în ea, apoi vărsă conținutul altei 
sticle pe fața şi pe pieptul agentului. 

— Jegos, spuse Mungo. 

Sweets luă mai multe sticle şi le înghesui în buzunarele lui 
Nolan. Nolan gemu. Îşi ridică puţin mîna stingă de pe birou şi 
mormăi ceva de neînțeles. Mungoiîl apucă de cravată şi îl 
ridică în sus. Ochii lui Nolan se deschiseră. 

— Eşti mulțumit ? — zise Mungo. 

Sweets încuviinţă. 

— Din punct de vedere tehnic trebuie să admit că omul e 
conştient. 

Mungo îl lovi pe Nolan cu dreapta, folosindu-i cravata ca 
să-i tragă capul în drumul pumnului său. Spatele capului lui 
Nolan lovi biroul şi metalul răsună a gol. 

— Frumos ton. 

— Mda ! Albii nu pot să danseze nici cît un căcat, dar unii 
dintre ei sînt muzicali. 

Avionul Air France a plecat la ora programată. Sweets 
dădu cu banul şi cîştigă. Ca întotdeauna, alese locul de la 
geam. 

Stewardesa era genul de femeie pe care Sweets o denumea 
sitcom nigger. Era înaltă şi slabă, cu pielea de culoarea cafelei 
cu lapte, avea un nas drept şi buze foarte subțiri. Negresă, dar 
foarte puţin. Dacă ar fi fost actriță, ar fi jucat probabil în Cosby 
Show. Mungo avea vreo doi metri înălțime şi cîntărea 
aproximativ o sută cinci kilograme; numai oase şi muşchi. Era 
evident, după modul în care ea îl privea, că îl plăcea. În final, îi 
spuse că are un apartament în Paris şi îl întrebă dacă nu vroia 
să vină la cină. 

— Poate altă dată, scumpo, zise Mungo. Nu avea încredere 
în stewardese. I se părea că ele acceptă prea repede 
propunerile. Sweets nu avea asemenea prejudecăți, dar era 
prea mîndru să vineze ce alții refuzau. 

După cum s-au desfăşurat lucrurile, nu ar fi fost timp 
pentru ea, chiar dacă Mungo ar fi fost interesat, deoarece, cînd 
au aterizat la Orly îi aştepta un coleg al agentului Nolan, cu 
trei bilete de clasa întîi spre Cairo cu Air Egypt. 

— Aşteptaţi un moment — spuse acesta — nu trebuia să fiți 
trei ? 

Sweets îşi studie biletul şi apoi se uită la ceasul de perete 
din spatele agentului. Aveau nouăzeci de minute la dispoziție. 
Egiptul era o țară musulmană şi musulmanii erau abstinenți. 

— Vrei să mergem la bar ? — îl întrebă pe Mungo. 

— Avem timp să vedem Turnul Eiffel ? 

— N-am auzit niciodată de el. 

— Mergem la bar atunci. Mungo se întoarse spre agent. 
Trebuie să stai prin preajmă pînă cînd plecam de aici ? 

Agentul încuviință. 

— Okay, spuse Mungo. Dar o să trebuiască să plăteşti 
băuturile, şi nu ai voie să dai replici, oricît ne-am bate joc de 
tine. 

Omul ezită, nesigur dacă Mungo glumea sau nu. 

— Nu glumeşte, zise Sweets. Dacă nu mă crezi, întreabă-l 
pe agentul Nolan. 

CAIRO 


Downey intră încet în cameră, fără să facă prea mult 
zgomot. Omul care incendiase atmosfera stătea la o masă 
pătrată de lemn, fumînd o ţigară. În timp ce Downey închidea 
uşa, Charlie scutura scrumul pe marginea castronului care 
folosea drept scrumieră. Scrumul căzu pe masă şi se 
transformă într-o moviliţă gri. Charlie se uită pe ascuns la 
Downey, văzu că acesta îl privea şi îşi mută repede privirea. 
Downey continuă să stea sprijinit de zid, cu mîinile în 
buzunar. Țigara arsese aproape pînă la filtru. Charlie trase 
disperat un ultim fum, apoi scăpă voit mucul pe pardoseala de 
marmură şi îl zdrobi cu călciîiul. 

Lui Downey îi plăcu acest lucru, dar nu lăsă să se vadă. Se 
îndepărtă de zid şi spuse: 

— Sînt Jack Downey. Tu eşti Charlie McPhee ? 

Charlie încuviință. 

Downey merse hotărît spre masă, tocurile bocănindu-i pe 
marmură. Se aplecă peste marginea mesei, cu coapsa la citeva 
degete de mîna dreaptă a lui Charlie. 

— De cît timp eşti în Egipt ? 

— De doi ani. Ceva mai mult de doi ani. 

— Cit din acest timp ţi l-ai petrecut în Cairo ? 

— Aproape tot. 

— Fii mai concret, te rog. 

Charlie îşi schimbă poziția în scaun. Un tîmplar al C.I.A. 
retezase puțin unul dintre picioarele scaunului - altă metodă 
de a-l ține pe ocupant sub tensiune. Se sprijini de masă. 

— Uite, am mai trecut o dată prin toate astea cu... colegul 
tău. 

— Jimmy Abrams. Să-ţi spun un secret. Jimmy e nou în 
meserie şi nu e încă prea bun. De aceea l-au trimis aici să 
vorbească cu tine; are nevoie de practică. Vezi tu, marea 

problemă a lui Jimmy este că, deşi a fost învățat să pună toate 
întrebările bune, nu are nici o idee cum să interpreteze 
răspunsurile. Cîţi ani ai ? 

Charlie trebui să se gîndească la asta un moment: 

— Patruzeci şi trei. 

— Arăți mai în vîrstă, amice. Cînd e ziua ta ? 

— În martie. 

— Mai concret. 

— Şaisprezece. 

— Serios ? — spuse Downey. Am exact unsprezece ani şi 
trei zile mai mult decît tine. Sintem amîndoi Peşti. Ştii ceva 
despre astrologie ? 

— Nu. 

— Sînt două feluri de Peşti. Unii sînt dulci ca zahărul şi 
ceilalți adevăraţi ticăloşi, ca dracu de înşelători. Între cele 
două extreme nu există nimic. Downey puse mîna pe umărul 
lui Charlie. Strinse puţin cam tare. 

— Pun pariu că ţi-ai dat seama în ce categorie intru, nu-i 
aşa ? 

Charlie aprinse încă o țigară. 

— Fii atent ! — zise Jack. Să nu dai foc la tot pe aici. 

Charlie stinse chibritul şi îl aruncă în castron. 

— De unde ziceai că eşti ? 

— Los Angeles. 

— Pretinzi că eşti cetățean american. 

— Da. 

— Cite familii cinstite a dezbinat Baby Ruth ? 

— Ce? 

Downey lovi cu pumnul în masă. Charlie sări în sus. Jack 
arătă cu degetul spre el, spunînd: 

— Ăsta-i alt aspect despre caraghiosul de Abrams. 
Durerea poate fi un purgativ minunat, dar lui nu-i place să 
rănească oamenii. Tipul e moale ca o moluscă. 

— Dar ţie-ți place să răneşti oameni. Asta vrei să-mi 
comunici, nu ? 

Downey ridică din umeri. 

— Nu mă înțelege greşit, nu-mi stă în fire. Nu sînt un 
sadic, trebuie să fiu într-o stare de spirit potrivită, să mă 

concentrez. Dar dacă întrebi pe orice anchetator bun, îţi va 
spune acelaşi lucru. Trebuie să poți să devii de-a dreptul 
ticălos, să tai adînc. Căută în buzunarul jachetei. Îți place 
ciocolata ? 

Charlie clipi. 

— Ciocolată elveţiană amăruie. O să-ți placă mult. 

— Am o măsea stricată. 

Downey renunţă să mai caute batonul. 

— Toţi sîntem de fapt ticăloşi. Face parte din condiția 
umană. Ce făceai înainte de a veni la Cairo ? 

— Afaceri. 

— Nu zău ! Ce fel de afaceri ? 

— Deţineam o companie care fabrica o gamă largă de 
lacăte şi dispozitive antifurt. 

— Incluzînd seifuri ? 

— Da. 

— Aha ! De asta te-au răpit tipii ăia şi te-au dus în Gezira. 
Au socotit că dacă ştii să faci seifuri, trebuie să ştii să le şi 
deschizi. Întrebarea e: de unde au aflat ei cine eşti ? 

— Nu am nici cea mai vagă idee. 

— Probabil că te-ai menţinut pe linia de plutire dînd cîteva 
lovituri şi jafuri mărunte, nu ? Ca să vinzi marfa, te-ai 
amestecat cu lumea interlopă. 

Charlie studie virful aprins al țigării, modul în care fumul 
se ridica spre tavan. 

Downey zimbi. Tocmai îi venise un gînd interesant. 

— Patruzeci şi trei de ani. Ai fost în Nam ? 

Charlie încuviință. 

— Un tip educat ca tine ! Ce grad ai avut ? 

— Locotenent. 

— Unde ? 

— Khe Sanh, la sfîrşit. 

— Nu mai spune ! Ai fost la Marină ? Te-ai înrolat 
voluntar ? 

Charlie aprobă. 

— Spune-mi mai mult. 

— M-am specializat în tehnica ducerii războiului în 
subteran. 

— Explozibili ? 

— Mda. 

— Nu prea-ţi place să vorbeşti despre asta. Dar ştii totul 
despre lacăte şi dispozitive antifurt. Şi cum să arunci lucruri 
în aer. Downey îşi muşcă buza inferioară, gîndindu-se. Casa 
din Gezira. Ce fel de seif avea ? 

— Nu-mi amintesc. 

— Să te ameninț că-ți scot unghiile ? 

— Era egiptean. 

— Cei trei tipi care te-au răpit, ce naționalitate aveau ? 

— Erau doar doi. 

— Da, ai dreptate. 


— Nu ştiu. 

— Puteau fi israelieni ? 

— Posibil. 

— În afară de engleză, ce limbă mai vorbeau ? 
— Nu ştiu. 

— Ai putea să-i identifici, dacă i-ai mai vedea ? 
— Cred că da. 


— Descrie-l pe cel care a intrat în casă cu tine. 

— Avea în jur de un metru nouăzeci. Solid, probabil în jur 
de nouăzeci dekilograme. 

— Gras ? 

— Nu, nu gras. Doar mare. 

— Ce culoare avea părul lui ? 

— Negru. Ochii căprui. Avea un ten închis şi mîini mari. 

— Cicatrice ? 

— Nu. 

— Purta bijuterii ? 

— Nu cred. 

— Ceas ? 

— N-am observat. 

— Foloseau nume ? 

— Nu. 

— Cel care a condus, care a aşteptat în maşină pe cînd voi 
erați în casă. Spune-mi totul despre el. Felul cum era 
pieptănat, mărimea lobului urechii, dacă folosise deodorant, 
orice amănunt nenorocit. 

Sub îndrumarea lui Downey, Charlie îl descrise pe om în 
detaliu. Cînd Downey fu sigur că l-a secat de tot, trecu la 
următorul om. Pistolarul. Jack era foarte atent la ce spunea 
Charlie. Îl întrerupea adesea să-i pună o întrebare sau să 
confirme un punct anume. Nu-şi lua notițe şi Charlie se 
întrebă dacă nu cumva avea asupra lui un casetofon ascuns. 
Poate camera avea microfoane. Nu că ar fi contat. Nu îi trebui 
mult lui Charlie să-şi dea seama că Downey nu era interesat 
de el, ci doar de Pistolar şi de Ochelarist. 

— După ce ați părăsit apartamentul tău, ce s-a întîmplat ? 

Charlie îi povesti lui Downey despre Fiatul galben cu 
vopseaua scorojită şi parbrizul crăpat, cu capacele roților lipsă 
şi canapeaua din spate ruptă. Nu şi-a putut aminti numărul 
de înmatriculare al maşinii. De asemenea, nu-şi aducea 
aminte nici unul dintre numele străzilor parcurse, deşi era 
sigur că ruta urmată spre Gezira fusese fără ocoluri. Nu se 
abătuseră din drum şi nici nu luaseră contact cu alte vehicule. 

— Încearcă să-ți aminteşti pe ce stradă era casa. E 
important. 

— Am trecut pe podul El Tahrir, pe lîngă Clubul Sportivilor 
şi pe Shagaret El Durr. Cunogşti oraşul ? 

Downey dădu din cap că da. 

— Nu ţi-aş putea spune unde am cotit. Era întuneric. 

— Şi tu erai prea speriat ca să vezi bine. Descrie-mi casa. 

— Avea trei etaje. Tencuită. Albă sau poate galben-pal. 
Avea un gard în față şi o poartă de fier. Grilaje la geamuri. 

— Cite ferestre erau ? 

Charlie închise ochii. La început tot ce putea vedea era 
lumina de pe verandă, arzînd intens la un moment dat şi 
dispărind apoi, stinsă. Apoi i se formă în minte imaginea casei. 

— Erau două ferestre la fiecare etaj, pe fiecare parte. 

— Jimmy îmi spune că pretinzi că uşa era deschisă. 

— Era. 

Downey nu ştia dacă să-l creadă sau nu. O lăsă baltă. Îl 
chinuise destul, era timpul pentru ceva haleală. 

— Vrei să mănînci ceva ? Au nişte turte din tărițe grozave. 
Or să-ți placă. Downey se duse la uşă şi o deschise vorbind 
încet cu o persoană nevăzută. 


67 


Charlie nu realizase că exista un paznic. De ce îl luau aşa 
de în serios ? Sau era o precauție de rutină ? 

Downey închise uşa şi se întoarse la masă. Se postă în fața 
lui Charlie uitindu-se de sus la el. 

— Ai idee ce greutate ai ? 

Charlie dădu din cap. 

— lei droguri ? 

Charlie ezită. Downey îi citi privirea. 

— Haşiş ? 

— Da, dar nu în ultimele luni. 

— Altceva ? 

— Nu, niciodată. 

— Suflecă-ți mîneca. 

Downey examină brațele lui Charlie, uitindu-se după 
urme. 

— Ai luat vreodată droguri ilegale, în Los Angeles? 

Charlie clătină din cap, nu. 

— Eşti unul la un milion, amice. 

Downey merse în spatele lui Charlie şi începu să-i maseze 
gitul. 

— Trebuie să te razi, să te tunzi şi să-ți cumperi nişte 
haine noi. oalele de pe tine sînt nişte zdrențe. Mîinile lui 
strîngeau, presau. Spune-mi ce s-a întîmplat după ce aţi intrat 
în casă. 

Charlie îşi aminti uşa închizîndu-se, clichetul uşor al 
lacătului şi apoi țeava puştii proptită în coastele lui, 
împingîndu-l spre scări 

Începuse să urce. Scările de lemn gemuseră sub greutatea 
lui şi la prima explozie acută de sunet crezuse pentru o 
secundă că a fost împuşcat. 

Descrise etajul doi, cu coridorul slab luminat, pe al cărui 
pereți erau fotografiile înrămate ale judecătorilor săi; gurile 
strînse de dezaprobare şi ochii întunecați, plini de acuzații, 
martori muţi ai laşităţii sale, cînd a abandonat-o sorții pe 
femeia în cămaşă de noapte. 

— De unde ai luat sculele cu care ai deschis seiful ? Erau 
ale tale sau ale lor ? 

— Ale lor. 

— Eşti sigur de asta ? Un zimbet ironic. Deci ai deschis 
seiful şi atunci a început să se tragă. Pac ! Pac ! Downey bătu 
din palme. Excitant, nu ? Rînji, cu ochii luminaţi de ris. 

Charlie nu observă expresia din ochii lui Downey. 

— Stăteam ciucit în uşa deschisa a seifului. Pe pereți se 
reflecta o lumină portocalie. Cartuşele gloanţelor zăngăneau 
pe podea. Bărbatul în pijama căzuse în cameră, cu pieptul plin 
de sînge. 

Aerul era greu, încărcat. 

— Şi apoi l-ai înjunghiat pe cel cu care ai intrat în casă, ai 
înşfăcat banii şi ai fugit ca din puşcă. Bine, deci unde sînt 
banii acum ? 

— La cafenea. 

— Mda, corect. Jimmy spune că nu-ți poţi aminti numele 
ei şi nici unde se află. 

— Undeva în cartierul Abdin. 

— Ai putea-o recunoaşte, dacă am căuta-o ? 

— Doar dacă nu a ars de tot. 

Downey rise. 

— Ce ai mai luat din seif? 

— Nimic. 

— Lucruri gen „O mie şi una de nopți” ? Bijuterii ? 

— Nimic de acest gen, nu. 

Downey ridică mîna dreaptă, ca un polițist într-o 
intersecție aglomerată. 

— Te întreb asta pentru că acum o săptămînă un tip pe 
nume Aziz Mehanna a murit într-un accident pe autostrada de 
la Alexandria. Credem că ai fost răpit pentru că echipa lui avea 
nevoie de cineva care să-l înlocuiască. Aziz era un spărgător de 
seifuri. De asemenea, avea şi ceva legături politice. Ai auzit 
vreodată de un dobitoc numit Mu'ammar al-Gaddafi ? 

— Dictatorul libian 

— Reagan îi spunea „Cîinele turbai al Orientului Mijlociu”. 
Hm, Ronnie a venit, a plecat, dar Mu'ammar ne ţine încă în 
şah. Aziz era un prim suspect în cîteva atentate cu bombe pe 
care credem că le-a inițiat Libia. Ce aş vrea eu să ştiu e dacă 
amicii tăi lucrau pentru Gaddafi, sau erau doar găinari de 
rind ? 

— În afară de bani, nu era nimic în seif. 

— Bine, am înțeles. Ai înşfăcat banii şi ai fugit mîncind 
pămăntul. Apoi ce s-a întimplat ? 

Ca şi cînd ar fi vrut să compenseze că omisese să-i spună 
despre plicul galben şi foița subțire de ceapă, Charlie povesti 
pînă în cel mai mic amănunt restul. Downey zimbi înțelegător, 
cînd auzi despre căzătura în bazinul cu peşti, dar acum 
Charlie era avizat de fiecare din trucurile lui, nemaifiind 
afectat de simpatia sau îngrijorarea lui. Downey parcă simți 
acest lucru, deoarece acum întrebările lui erau scurte şi la 
obiect. 

Charlie povesti mai departe. Cînd ajunse la episodul cu 
BMW-ul plin de beţivi şi la propunerea lui Sally de a se culca 
cu ea, Downey rise copios, neîncercînd să-şi ascundă 
neîncrederea. 

Se auzi un ciocănit discret în uşă. Un soldat păşi în 
cameră ducînd o tavă din plastic de culoare roşie, încărcată cu 
un termos imens şi o farfurie de carton plină ochi cu turte din 
tăriţe. 

— Bucură-te, spuse Downey. Făcu o pauză. 

— O, da, dintele. Te deranjează ? Aranjăm şi asta cumva, 
nu-ți face probleme. Stai liniştit. Apucă o bucată de carne de 
pe farfurie şi ieşi din cameră în urma soldatului. Uşa se trînti. 

Charlie aşteptă un moment, apoi deşurubă dopul 
termosului şi îşi turnă cafea în cană. Se gîndi la modul cum 
Downey şi-a schimbat atitudinea - prietenoasă un moment, 
ostilă în altul. Era un mod de a-l ține dezorientat. Cînd 
Downey îşi va relua interogatoriul, va trebui să fie foarte atent 
la ce îi va răspunde. 


Richard Foster stătea cu picioarele pe birou, avind larg 
desfăcut în față un ziar Washington Post, din ziua precedentă. 
Ziarul sosise în acea dimineaţă prin curier diplomatic. Citea 
rubrica sportivă. Skins îşi luaseră iarăşi avint, conducîndu-i 
pe Patrioţi cu cincisprezece puncte după repriza a treia. 
Patrioții marcaseră însă norocos în ultimele secunde ale 
meciului şi ciştigaseră la o diferență de un punct. Interfonul 
sună. Se aplecă peste masă şi apăsă pe buton. 

— Ce este, Dorothy ? 

— Domnul Downey ar dori să vă vadă, domnule Foster. 

— Îl voi primi în cîteva minute. Foster frunzări paginile 
Postului. Redskins nu era programată să joace pînă luna 
viitoare, cînd avea o şansă în deplasare pe stadionul Jack 
Murphy, împotriva echipei Americii, Dallas Cowboys. 

Foster închise ziarul şi îl împături, aşa cum făcea cînd 
fusese vinzător de ziare, cu mult, mult timp în urmă. Aruncă 
ziarul în coşul de gunoi din cupru. Birou ordonat, minte 
ordonată. Lovi interfonul şi spuse: 

— Okay, Dorothy. Trimite-l înăuntru. 

Primul lucru pe care-l remarcă Foster fu acela că gulerul 
hainei lui Downey era presărat cu ceva de culoare maro. Dacă 
însă te luai după fața angelică a lui Downey, s-ar fi putut ca 
acesta să fi mestecat un canar şi nu un baton de ciocolată. 

— Ce a intervenit, Jack ? 

— Charlie McPhee. Cu mîinile în buzunar, Downey se 
îndreptă spre fereastră şi se uită afară. La capătul străzii, 
steagul Union Jack, din fața Ambasadei britanice, atirna 
moale şi santinelele stăteau aşa de nemişcate, încît păreau 
cutii vopsite. Studie imaginea lui Foster în geamul lustruit. 
Imaginea dublă îi dădea o înfăţişare neconturată, care era de 
bună seamă o îmbunătăţire față de cea reală. 

— Credeam că de el se ocupă Abrams. 

Downey se întoarse şi se sprijini de pervaz. 

— Jimmy te-a pus la curent, nu ? 

— Am primit un raport sumar, spuse Foster prudent. Doar 
o privire de ansamblu, fără detalii. 

— Charlie mi-a spus că a luat din seif doar un pumn de 
bani, dar cred că minte. 

— De ce? 

— A devenit de-a dreptul nervos, cînd l-am pisat cu 
întrebări despre cum a izbucnit focul în cafenea. Nu era prea 
mare lucru în seif. Mi-a vindut gogoşi, despre o tipă care l-a 
luat într-un BMW roşu, i-a făcut propuneri pe care el le-a 
refuzat ca apoi să-şi petreacă noaptea într-un cavou dintr-una 
din necropole. Downey făcu o pauză. Circulă zvonuri că ar 
exista în Gezira case clandestine libiene... 


71 


Foster se încruntă. 

— Astea-s noutăți pentru mine, Jack. 

— Jimmy a luat adresa lui Charlie, s-a plimbat prin 
împrejurimi. Nimeni nu-şi aminteşte să fi văzut nişte zdrahoni 
sau un Fiat galben. Jimmy nu renunţă aşa uşor. S-a dus la 
Continental Savoy, hotelul unde McPhee pretinde că stă fata 
din BMW. Receplionerul şi-a adus aminte de ei. Ea, soțul ei şi 
încă o pereche erau într-un circuit turistic. S-au întors în 
State azi dimineaţă. 

Downey îşi observă gulerul. Scutură nepăsător fărimiturile 
pe covorul imaculat al lui Foster. 

— Deci, ce avem ? 

— E un proverb vietnamez: în orice adunătură de minciuni 
e un simbure de adevăr. 

— Avem nevoie de confirmarea jafului şi împuşcăturilor 
din Gezira, spuse Foster. 

— Reţine-l pentru cîteva zile să vedem ce se mai întîmplă. 
Dacă cineva găseşte un cadavru cu un ac de oţel înfipt în gît, 
plutind cu fața în jos în rîu, va chema poliția. Dacă reiese că 
totul a fost inventat sub influența drogurilor, trimite-l acasă. 
Asta, presupunînd că e cetățean american. 

— Avocaţii soţiei sale ne bat la cap de optsprezece luni. 
Tipul valorează milioane. Proprietatea lui se pierde în vint. 

— Le-ai trimis deja vestea ? 

— Nu încă. Vreau să spun, dacă nebunul nu e cine zice că 
este ? Avocaţii mi-au trimis o fotografie, dar nu e concludentă. 
Aş fi nebun să le trimit un impostor. 

— Să-l lăsăm cîteva zile să-şi recapete puterile după 
supliciul ăsta, zise Downey rînjind. Să-l punem la un regim de 
carne şi scopolamină. 

— Nici un fel de droguri, Jack. Îl rețin să mă conving că e 
veritabil şi că poliția din Cairo nu îl vrea. Nu ca să-i injectezi tu 
ceva substanță magică şi să-i pui douăzeci de întrebări. 

— Dar putem sta de vorbă, nu ? 

— Fără zarvă. Fără ţipete. 

— Pe cuvint de onoare, spuse Downey lingîndu-şi buzele. 

O mînă strînse umărul lui Charlie, scuturiîndu-l uşor. Îşi 
deschise ochii. Jimmy Abrams se uita la el, fața lui îngustă 
exprimînd îngrijorare. 

— Te simţi bine ? 

Charlie încuviință. Încă încerca să se dezmeticească, să-şi 
amintească unde se află. Abrams avea o frunte înaltă şi 
sprincene rare, arcuite. Ochii îi erau albaştri, spălăciți, nasul 
lung cu nările bombate. Nasul şi gura mică, rotundă îi dădeau 
un aer iscoditor, lacom. Lui Charlie nu îi plăcea Abrams, dar 
avea grijă să nu se observe. 

— Mi-au spus că ţi-a fost rău. 

— Am mîncat prea repede. E vina mea. 

— Nişte turte din tărițe nenorocite ! Ce fel de mincare e 
asta pentru un adult ? Ai mîncat ceva la cină ? 

Charlie negă din cap. 

— lisuse Cristoase ! Le-am spus să-ți trimită meniul 
complet. O bucată groasă de şuncă, un cartof copt şi ceva 
legume şi un pahar cu lapte. Abrams îl bătu pe Charlie pe 
umăr. Era un gest prin care-şi cerea scuze şi îşi exprima 
prietenia; un gest oarecum stingaci şi masculin. Spuse: 

— Hai să ieşim dracului din nenorocita asta de pivniță. 

Charlie îşi potrivi pasul cu Abrams în timp ce mergeau 
grăbit printr-un coridor lung şi îngust spre un lift care-i 
aştepta. Abrams apăsă pe buton. Uşile se închiseră fără 
zgomot. Accelerară şi decelerară. Uşile se deschiseră. Abrams 
aprinse o lumină, se duse la fereastra camerei şi trase la o 
parte perdelele. 

— Drăguţ, nu ? 

— E bine, spuse Charlie. Ce mai avea de gînd Abrams să 
facă ? Să-şi întindă mîna pentru un bacşiş ? 

Se duse la fereastră, încercă să o deschidă, dar aceasta 

nici nu se mişcă. Observă că fusese bătută în cuie şi apoi 
vopsită. Geamul era prăfuit şi foarte gros, cu o tentă verzuie; 
blindat. Ciocăni geamul cu degetul şi apoi dădu cu pumnul în 
el. Abrams îl privea curios. 

Afară se lăsase seara. În curtea ambasadei, aproape chiar 
în dreptul lui, trei bărbaţi scunzi se urcau într-o maşină lungă 
şi neagră: o limuzină. Cromul luci în lumină în timp ce maşina 
făcu un cerc larg spre poartă. Steagurile mici de pe bordul 
limuzinei fluturară cînd maşina luă viteză. leşi pe poartă şi 
uşile se închiseră automat. Trebuia să se fi auzit un zgomot 
puternic de fier pe fier, dar distanța şi grosimea geamului îl 
estompase cu totul. 

Abrams dispăruse. Charlie auzi sunetul făcut de apa care 
curgea, venind dinspre o uşă deschisă. Îşi examină noua 
locuință. 

Camera era dreptunghiulară, cu zidurile zugrăvite în alb. 
Podeaua era din lemn pal, lăcuit. Peste ea era întins un covor 
țesut în culorile roşu, albastru şi verde, un birou mic, un scrin 
cu sertare şi un pat îngust acoperit de o cuvertură bleumarin 
cu stele albastru-pal. 

Perdelele aveau desene cu cowboy. 

Deasupra patului, pe perete, atirna o fotografie de 
mărimea unui poster, a unui băiat îmbrăcat într-o uniformă 
de baseball. În spatele lui se întrezărea vag o plasă de sîrmă -— 
stătea în poartă cu un baston aruncat neglijent pe umăr. 
Băiatul avea o figură care s-ar fi potrivit foarte bine pe o cutie 
de fulgi de cereale. Ochii căprui erau distanțați şi nasul cîrn, 
plin de pistrui. Capul îi era uşor înclinat pe spate ca să poată 
vedea de sub cozorocul şepcii. Zimbea. Dinţii din față erau 
prea lați pentru gura lui. Charlie realiză că odată, de mult, 
camera aparținuse băiatului. Se aşeză pe pat. 

Acum, cînd se gîndi mai bine, era evident camera unui 
copil. Totul era puţin mai mic decît ar fi trebuit să fie. Se 
aplecă şi deschise sertarul de sus al biroului. Înăuntru găsi 
citeva foi de hirtie îngălbenite, o cutie cu creioane şi o carte cu 
poze cu dinozauri. Închise sertarul şi le deschise, pe rînd, pe 
cel din mijloc şi pe cel de jos. Amiîndouă erau goale, cu excepția 
unui ziar învechit, pus ca protecție. The Chicago Tribune datat 

11 august 1979. 

Pe pat se afla o cutie de carton pe care Charlie nu o 
observase înainte. Cutia era plină cu haine. O întoarse pe dos 
şi scoase totul afară. 

Erau două cămăşi Oxford Cloth cu guler detaşabil, două 
perechi de şosete bleumarin, o pereche de chiloți negri şi una 
roşie, două perechi de pantaloni de bumbac bej. Totul era 
nou-nouț, cu prețurile şi etichetele încă ataşate de ele. Hainele 
fuseseră cumpărate de la magazinul Sears. Charlie se uită la 
numărul de cod de pe etichete, la preţul în dolari. Îşi plimbă 
degetul de-a lungul marginii uneia dintre etichete, testă tăria 
şi fineţea cordonului de plastic ce o fixa de haină. 

Luă una dintre cămăşi şi o puse pe piept. Materialul era 
superb, extraordinar de moale la pipăit. Deschise şi închise 
unul dintre nasturi. Cămaşa era marca Arrow. Fabricată în 
America. Mărimea 16 la gît şi 34 la mîneci. Abrams ar fi putut 
să-şi brodeze inițialele pe buzunar. 

Charlie puse hainele înapoi în cutie. Merse la birou, se 
aşeză pe scaunul mic şi frunzări cartea cu dinozauri. Cămaşa 
îi producea mîncărime. Pantalonii îl rodeau între picioare. 
Mirosea a bazin de peşti şi praf, transpirație, haşiş, praf de 
puşcă şi moarte neaşteptată. 

Auzi trăgindu-se apa la toaletă. Abrams apăru în uşă 
trăgîndu-şi fermoarul. Arătă cu degetul în spate: 

— Baia e acolo, dacă vrei să te răcoreşti. 

— Hainele sînt pentru mine ? 

— Sper să fi nimerit bine măsura. 

Charlie se duse la baie. Înăuntru era o chiuvetă emailată, 
strălucitoare, o toaletă şi o boxă pentru duş făcută din foi de 
plastic alb. Perdeaua era îngălbenită de vreme şi scorțoasă din 
cauza nefolosinţei. Charlie deschise robinetele. În ţevi se 
adunase aer. Robinetul îl împroşcă. 

Se dezbrăcă, testă temperatura apei, o potrivi şi intră în 
boxa mică. Perdeaua era decorată cu căluți de mare galbeni şi 
portocalii. Pe marginea căzii era un săpun Ivory şi un burete. 
Săpunul era încă în ambalaj. 

Stătu sub duş, apa lovindu-l la baza gitului de-a lungul 
umerilor. Apa era mult mai caldă decit fusese în camera lui din 

Oraşul Vechi. Rupse ambalajul săpunului şi începu să-şi 
săpunească părul, făcînd clăbuc. 

Petrecu mult timp sub duş. Cînd ieşi afară, Abrams fixa un 
telefon de culoare gri-deschis într-o priză de perete, lingă pat. 

Abrams se uită peste umăr. 

— Iisuse, dar slăbănog mai eşti ! Maximă prioritate, 
trebuie să punem ceva carne pe oasele astea ! 

Ridică receptorul, dădu din cap, îl puse la loc, se ridică în 
picioare şi arătă spre un termos şi o farfurie cu brînză şi 
biscuiţi. 

— Am comandat cîte ceva la Room-Service. M-am gîndit că 
ţi-o fi foame. 

Afară se întunecase şi lumina din curte părea mai 
strălucitoare. Charlie luă o bucată de brînză. Era bine 
învechită, iute şi puţin amăruie. Îl făcu să se gîndească la un 
magazin de delicatese din South Robertson, în Los Angeles. Un 
loc micut, aglomerat, numai geamuri strălucitoare şi mirosuri 
îmbietoare. Patronul era austriac. Avea un poster imens cu 
Arnold Schwarzenegger pe zidul din spatele aparatului de 
taxat. Pretindeacă el şi actorul sînt rude îndepărtate. 

Abrams zăbovea în uşă, jucînd încă rolul unui valet de 
hotel. 

— Dacă ai nevoie de ceva, formează trei douăzeci şi şapte. 
E biroul meu. Dacă sînt plecat, lasă un mesaj şi vin imediat. 
Ezită ca şi cum ar fi vrut să mai zică ceva, dar simțea că nu era 
bine. Totuşi adăugă: Tipii ăia care te-au dus în Gezira. O să-i 
găsim mai devreme sau mai tirziu, să lămurim treaba asta. 
Deci să nu-ţi faci griji, bine ? 

Charlie încuviință. 

Abrams ieşi pe hol şi închise uşa. Charlie auzi zăvorul 
intrînd în locaş. 


Omar Jalloud se aplecă peste capota Fiatului galben, 
privind lumina siîngerie a înserării, intrarea depozitului 
transformîndu-se în gri închis şi apoi în negru. Se uită la ceas. 
Era timpul. Se îndepărtă de maşină, făcindu-i semn şoferului, 
Abdel al-Hony. 

Abdel căută printre chei şi deschise portbagajul Fiatului. 

Bărbatul pe care Charlie îl poreclise Ochelaristul era 
ghemuit în poziție de foetus, cu mîinile şi picioarele legate cu 
un cablu electric. Se strimbă în lumina crudă a lămpii. 

Jalloud îi spuse Ochelaristului în arabă că se primise un 
mesaj de la Tripoli. Fusese găsit vinovat de incompetenţă şi 
urma să fie executat. Jalloud îi făcu semn lui Abdel să-i scoată 
căluşul. Îl întrebă pe acesta dacă are ceva de spus. 

Ochelaristul încercă să-l scuipe, dar frica îi uscase saliva. 

Jalloud trînti uşa portbagajului. 

Abdel desfăcu cartuşul Butagaz de 2 litri din lampă. 

Fisiitul gazului îi umplu urechile. Scăpără o brichetă uzată 
şi o atinse de cartuş. Din el ţişni un jet de flăcări albăstrui. Se 
lăsă pe vine, împinse cartuşul de-a lungul podelei depozitului, 
pînă ajunse sub rezervorul de benzină al Fiatului. În 
momentul cînd atinse metalul, flacăra albastră se răspîndi. 

Jalloud se aşeză pe bancheta de pluş din spatele 
Mercedesului închiriat şi Abdel la volan. leşiră afară din 
depozit şi parcară maşina după ce parcurseră cam o sută de 
metri. 

La şaptesprezece minute după ce Abdel îşi scăpărase 
bricheta, Fiatul erupse într-o minge de foc care lumină 
întreaga stradă. O secundă mai tirziu îi lovi sunetul exploziei, 
unda de şoc făcînd Mercedesul să se clatine. 

Jalloud se suci pe banchetă şi se uită în spate. Toate 
geamurile depozitului se spărseseră. Strada era presărată cu 
cioburi şi clădirea începuse să ardă. 

Jalloud se aplecă înainte, îl bătu pe umăr pe Abdel. 
Mercedesul se depărtă uşor de trotuar. Era timpul să-i 
controleze pe cei ce supravegheau apartamentul lui Charlie. 
Jalloud zîmbi, amintindu-şi o zicală englezească pe care o 
auzise în timpul unei călătorii la Londra. 

Oamenii răi nu se odihnesc niciodată. 

Downey îşi luă devreme micul dejun: ouă prăjite, chiftele şi 
cîrnați; apoi ieşi la o plimbare de-a lungul esplanadei spre 
Muzeul Egiptean. Distanţa de la ambasadă la muzeu era cam 
de o jumătate de milă şi aproape în totalitate drumul era drept, 
chiar cobora uşor. Era o plimbare uşoară, al naibii de 
pitorească. Downey nu se grăbea deloc. Avea citeva lucruri la 
care trebuia să reflecteze. Crimele din Gezira avuseseră loc 
într-o casă clandestină libiană. Felul cum se desfăşurase 
escapada, combinat cu descrierea făcută de Charlie celor doi 
bărbați, îl făceau pe Downey să fie aproape sigur că erau 
libieni. De ce să-şi distrugă tîmpiţii de libieni propriile case ? 
Nu putea găsi decît un motiv. O problemă mai presantă era 
faxul codificat pe care-l primise noaptea trecută de la Miami. 
Liam O'Brady nu fusese în avionul de la Bogota. Veşti foarte 
rele, într-adevăr. 

Downey îşi pierdu vremea de-a lungul malului Nilului, 
admirînd felucile, licăririle de soare pe suprafața Nilului, 
grupurile flecare de turişti arşi de soare, în haine de vacanță 
noi, viu colorate. 

Îi trebuiră aproape patruzeci şi cinci de minute să ajungă 
pe terenurile foarte îngrijite ale muzeului şi era deja sigur că 
nu-l urmărise nimeni. Totuşi, îşi luă precauţia de rutină să 
aştepte pînă cînd cele două taxiuri din fața rîndului fură luate, 
înainte să-şi aleagă şi elunul. 

Şoferul mirosea a ceapă şi usturoi. Aparatul de taxat era 
de defect, sau, mai degrabă, taximetristul îl deconectase. 
Downey negocie prețul pînă la aeroport şi înapoi. Era prudent, 
ca să nu pară prea generos sau prea scîrțar. Nu vroia ca 
şoferul să-şi amintească de el. Altă precauţie de rutină. Era un 
om foarte prudent. Îi plăcea să se amăgească spunîndu-şi că 
acesta era motivul pentru care supraviețuise atit de mult, dar 
de fapt nu credea asta. Truda pentru C.I.A. avea momentele ei 
dificile, dar pompierii şi şoferii de camioane duc o viață mult 
mai periculoasă. 

Taximetristul bruscă schimbătorul de viteze, înjură tare şi 
se înscrise în trafic. Sună un claxon. Şoferul scuipă 
disprețuitor pe geam, se întoarse, rinjindu-i lui Downey, 
afişind o gură plină de perle albe parcă ieşite din fabricile de 
porțelan din nordul Angliei. 

Downey dădu politicos din cap, recunoscînd măiestria şi 
verva omului. Erau duşi de trafic. Un semi-trailer imens, 
ducînd o încărcătură de pui, catadicsi să-şi folosească sirena 
dar nu le făcu loc. Pe fața lui Downey se instaură groaza, 
moartea iminentă. Taximetristul se întoarse fără grabă să vadă 
de ce se făcea atita zarvă. Holbă ochii. Trase tare de volan şi 
maşina se abătu brusc lateral. Trailerul trecu uruind pe lingă 
ei, smulgînd oglinda retrovizoare a taxiului. Doar la un fir de 
păr de dezastru, dar şoferul ridică indiferent din umeri — 
fusese primul care clipise. 

La cotitura spre aeroport, traficul era încetinit de un 
şantier, un om cu un steag şi o coloană de camioane mari cu 
remorci care îşi aşteptau rîndul. Aerul era dens din cauza 
prafului de ciment şi zgomotului puternic făcut de maşinile 
grele de construcție. Downey îşi închise geamul. Şoferul se 
gîndi să negocieze un preț mai mare, bazîndu-se pe întirzierea 
neprevăzută, se uită pe furiş la Downey şi renunţă. 


Vînturile potrivnice, anticipate de-a lungul coastei, nu se 
manifestaseră; avionul de la Paris sosise cu douăzeci de 
minute înaintea orei prevăzute. Downey nu se obosi să meargă 
în zona benzii rulante pentru bagaje. Echipa lui trebuia să fie 
deja la bar. 

Îi găsi pe Sweets şi pe Mungo la o masă de lîngă fereastră, 
bînd din sticle aburinde bere Furstenburg de trei dolari 
bucata. Sweets îşi pipăia părul împletit şi pălăvrăgea cu două 
nemţoaice de la o masă alăturată. Mungo îşi scărpina 
cicatricea şi se uita morocănos pe geam la un Air Italia 747 
care stătea acolo şi nu făcea nimic. Sweets le trimise 
domnişoarelor un sărut în timp ce Downey se apropia de masa 
lor. Mungo continuă să privească pe fereastră. 

Downey îşi trase un scaun, făcîndu-se comod: 

— Unde dracu-i Liam ? 

Sweets înghiți lacom nişte bere, uitindu-se prudent peste 
botul sticlei, la Downey. În final spuse: 

— Vrei o bere ? 

— O nenorocită de bere e ultimul nenorocit lucru de care 
am nevoie. lisuse, arăţi ca starul ăla, Bo nu-ştiu-cum. Cum 
dracu ai trecut de detectoarele de metale cu tot rahatul ăla din 
părul tău ? 

Downey se întoarse spre Mungo, care studia încă avionul 
747. 

— Liam e aici ? 

— Doar cu spiritul, spuse Mungo. Şi nu putem fi siguri 
nici de asta. 

Downey oftă adînc. Avusese o presimţire. Observă că cele 
două nemţoaice trăgeau cu urechea şi încă în mod evident. 
Poate că doar îi ațițau pe Sweets şi pe Mungo, sau poate că 
încercau să-şi îmbunătățească engleza, obţinînd o lecţie pe 
gratis. Sau poate că nu era aşa de simplu. Downey ştia că are 
tendințe paranoice. Dar în ocupaţia lui nu era nimic de care 
să-i fie ruşine. 

— Aveţi bagaje ? 

Sweets arătă spre o geantă neagră de piele pe care o 
pusese pe covor între picioare. 

— Ne aşteaptă un taxi afară, spuse Downey. Puteţi să-mi 
povestiți totul în drum spre oraş. 

Sweets arătă cu mîna spre sticlele goale. 

— E petrecereata, tu plăteşti. 

Downey era prea deprimat ca să mai protesteze. Aruncă 
nişte bani pe masă şi începu să-şi croiască drum spre ieşire. 
Nu suferea aeroporturile. Unde altundeva în lume puteai bea 
bere la suprapreț ?; chelneri nesimțţiţi să te servească cu o 
mîncare abia îngurgitabilă şi să respiri benzină de avion 
volatilizată încercînd să-ți termini masa ? 

Afară, Sweets se aşeză lîngă şofer, aşa încît Mungo nu avu 
de ales şi luă loc în spate, lingă Downey. Şoferul îi aruncă o 
privire scurtă lui Sweets, luînd act de cămaşa frez, jacheta 
galben-intens şi pantalonii vernil. 

— La ce dracu te uiţi ? — spuse Sweets. 

Taximetristul se lansă imediat într-o tiradă acră, 

plingîndu-se cît de mult fusese făcut să aştepte, plictiseala pe 
care o îndurase şi banii pe care-i pierduse. 

— Taci din gură şi condu, spuse Downey. Se întoarse spre 
Mungo Martin. 

— Pentru numele lui Dumnezeu, unde dracu-i O'Brady ? 

— Ţi-am trimis o telegramă. 

— Nu am primit-o. 

Mungo se răsuci pe banchetă. Era un bărbat masiv şi nu 
se simțea prea în largul lui. 

— Ne-am dat seama de asta cînd ne-ai trimis trei bilete în 
loc de două. 

Downey extrase din buzunar o ciocolată Baby Ruth, îi 
rupse ambalajul şi începu s-o mănînce, încercînd să-şi 
ascundă frustrarea. Lui Foster îi plăcea să-l ironizeze 
văzindu-l mîncînd tot timpul dulciuri. Foarte bine. Downey se 
decisese de mult că prefera să fie un pic durduliu, decit să facă 
ulcer. 

— S-a întimplat acum o lună, spuse Mungo. Am auzit de o 
plantație nouă de coca, una destul de mare, de vreo trei acri. 
Era pe panta unui deal terasat. De-a dreptul drăguţ. Mungo 
dădu din cap. Ştii, Columbia ar putea fi o țară frumoasă. 
Soarele sus pe cer; plantele aruncă un păienjeniş de umbre pe 
pămînt. Solul are o culoare roşiatică, Jack. Frunzele de coca 
dansează în briză şi strălucesc ca argintul. Din cînd în cînd un 
stol de papagali străbate văzduhul, țipiînd ca nebunii. 

Mungo zimbi trist, fără să-şi arate dinții. 

— L-am întrebat o dată pe Liam: De ce dracu crezi că ţipă 
aşa unii la alții ? Ştii ce a răspuns ? 

Downey muşcă virtos din baton. 

— Să ai o zi bună, spuse Mungo. 

Downey mestecă încet ciocolata, făcînd-o să dureze mai 
mult, nespunind nimic. Obrajii i se umflară. 

După cîteva minute, Mungo spuse: 

— Sus, la capătul plantațţiei era o clădire mică din lemn, de 
mărimea unei magazii de unelte. M-am dus acolo şi am 
cercetat-o. Nu era nimic în ea, decît nişte baloturi de saci goi. 
Pentru frunzele de coca. Înţelegi ? Mungo se uita în jos la 
mîinile sale. Era o zi frumoasă. Cer senin, adia puțin vintul 

de-a lungul dealurilor. Nu ştiam ce să facem cu lanul. Să-i 
dăm foc, dar asta nu era uşor pentru că plantele erau tinere şi 
distanțate, ca să aibă loc să crească. 

Downey privea mîinile lui Mungo răsucindu-se şi trăgînd 
una de alta. Felul în care Mungo îşi începuse povestea tristă îi 
spunea tot ce avea nevoie să ştie despre cum avea să se 
sfirşească. 

— Făcuserăm un drum lung pînă acolo, continuă Mungo. 
Eram obosiţi, epuizați. Am discutat pentru un timp ce să 
facem şi apoi ne-am decis să rezolvăm treaba cît mai uşor. Să 
plantăm cîteva mine anti-personal şi să ne cărăm dracului de 
acolo. 

Minele aveau diametrul şi grosimea de trei degete. 
Procedura standard era ca majoritatea lor să fie îngropate în 
jurul plantaţiei, iar restul, la întîmplare, în mijloc, printre 
plante. Cu excepția detonatoarelor, dispozitivele erau în 
totalitate din plastic şi material exploziv- aproape imposibil de 
găsit cu un detector de metale. Produceau foarte puţine schije, 
dar, dacă păşeai peste una, era cazul să-ți iei adio de la 
picioare. Acolo, în junglă, o rană urîtă înseamnă o moarte 
înceată în agonie, dacă eşti singur, sau un glonţ în cap dacă 
eşti printre prieteni. 

Prima explozie dă naştere întotdeauna la un conflict de 
muncă şi la creşterea salariilor. A doua, sau cel mult a treia 
are ca rezultat întotdeauna abandonarea recoltei. Downey şi-l 
închipui pe Liam O'Brady căzind victimă unui moment de 
neatenţie. Mina explodînd cu o bubuitură percutantă, ca un 
artificiu mare. Corpul lui Liam catapultat prin fum. 
Împroşcături de sînge şi un ciot roşu unde ar fi trebuit să-i fie 
piciorul. Papagalii țipănd în copaci. Să aio zi bună! Să aio zi 
bună ! 

— Ne-a luat cam o oră să îngropăm minele, spuse Mungo. 
Liam a lucrat în partea de sus a plantaţiei. Cînd am terminat, 
eu şi Hubie am început să urcăm dealul spre el, ţinindu-ne pe 
o parte. Eram, probabil, cam la o sută de metri cînd Liam a 
intrat în magazie. 

Stăteau la o intersecție, primii în rînd, aşteptindu-l pe 
polițistul care dirija traficul să-i lase să treacă. Mungo privi un 

autobuz hurducăind prin fața lor. Oamenii se țineau de uşi şi 
de geamurile deschise. Erau chiar şi pe acoperiş. Ciîţiva dintre 
ei se părea că nu sînt în contact cu vehiculul, ci doar se 
agățaseră de ceilalți pasageri. lisuse, crezuse că New York-ul 
era aglomerat ! 

— Ce s-a întîpmlat apoi ? — spuse Downey. 

— A stat înăuntrul colibei poate doar zece secunde, a ieşit 
afară cu spatele şi s-a îndoit. Ţiniîndu-şi stomacul. 
Clătinîndu-se. Am alergat în sus pe deal. Avea o machetă 
înfiptă în el, minerul atingîndu-i burta, jumătate de metru din 
lungimea lamei ieşindu-i prin spate. S-a întors, s-a uitat la noi 
şi a căzut pe o parte. Îmi amintesc cum s-a ridicat praful cînd 
a lovit pămîntul. Roşu, ştii ? Cînd am ajuns acolo, ei bine... 

Mungo îi aruncă lui Downey o privire piezişă, apologetică, 
cerîndu-i iertare ca un cîine care a sfişiat ziarul de dimineaţă. 
Era ca şi cum se ruga de el, cerîndu-i scuze. Downey scutură 
din cap alungînd această impresie. Mungo Martin nu era genul 
de om care să aibă nevoie de o bătaie prietenească pe spate. 

— Ascuns lîngă un balot, era un puşti. Stătea pe podea 
ghemuit ca o minge. Încercînd să pară mai mic decit era. L-am 
tras de păr afară. Burta umflată şi ochii mari, căprui. Nişte 
zdrenţe de pantaloni, fără cămaşă, fără pantofi. Dinţi albi, 
frumoşi, pentru că nu avea decit opt ani, încă prea tinăr ca să 
mestece frunze de coca. Pugştiul s-a uitat pe furiş la Liam, cu 
macheta înfiptă în el şi sîngele transformînd praful în noroi şi a 
început să plingă. Ticălosul ăla mic a intrat probabil în panică 
cînd Liam a dat de el. Cred că nu a ştiut ce face cînd l-a 
înjunghiat. Şi, în fond, ce dacă ? Mungo făcu o pauză, 
gîndindu-se. Ce a făcut ele pentru totdeauna. 

Polițistul care dirija traficul fluieră şi le făcu semn să 
treacă. 

— L-am obligat să ne ajute să-i săpăm lui Liam groapa, 
continuă Mungo. O gaură mare, Jack. Frumoasă şi adîncă. 
L-am întins acolo, l-am acoperit şi am bătătorit pămîntul. 

Mungo îşi freca intens cicatricea. 

— Eu şi Hubie am dat cu banul. Am pierdut. Am tras trei 
gloanţe chiar în inima pugştiului. Nenorocitul mic a murit aşa 
de repede, că nici umbra lui nu ştia ce să mai facă. 

Downey înşfăcă restul batonului de ciocolată. Pe degete 
avea ciocolată topită. Le linse, făcînd mare caz din asta, 
minimalizind parcă oroarea în felul lui propriu, dulce. Undeva 
în față se produsese un accident şi traficul încetinise foarte 
mult, taxiul înaintînd cu smucituri spasmodice, ca un robot 
stricat. Temperatura era de aproape patruzeci de grade. Nu 
bătea vintul. Aerul era aşa de fieibinte şi de uscat, încît fiecare 
respiraţie îl rîcîia pe gît. 

Mungo îşi puse nişte ochelari de soare cu lentile oglindă şi 
rămase tăcut cu mîinile în sîn. Sweets părea că doarme. 

Frunzele de coca unduiau sclipind argintiu în vint. Un stol 
de papagali, ca nişte fragmente de curcubeu, plutea pe cerul 
albastru ca şi celălalt. Liam O'Brady intră nepăsător într-o 
colibă şi ieşi împleticindu-se, ţinîndu-şi maţele tăiate de către 
un băieţel de opt ani cu ajutorul unei lame ruginite de oţel de 
un iard. 

Downey scutură din cap. Nu-şi putea închipui scena. Nu 
în totalitate. Liam nu era un tinerelcu obrajii îmbujorați, 
de-abia ieşit de la Langley *, Liam nu era un prost. Liam ştia 
toate trucurile. Downey oftă. Nimeni nu e perfect. Totul se 
reducea la cît de mult vroia cineva să te răpună, la cît de 
norocos se întîmplă să fii la un moment dat, cînd dansezi pe 
marginea prăpastiei. Tăiat de un țînc nenorocit. Asta e ! 

Sweets se răsuci şi scutură umărul lui Downey, trezindu-l 
din visurile despre moarte. Taxiul parcase în fața muzeului. 

— Ce loc drăguţ ! — spuse Sweets. Îţi aparţine sau doar l-ai 
închiriat ? 

— Hotelul e la cîteva străzi depărtare de aici. Mergem pe 
Jos. 

— Pe căldura asta ? 

— Mai devreme sau mai tirziu, Hubie, trebuie să te 
obişnuieşti. 

Apăru o întrerupere în traficul intens de pe Shari Qasr el 
Nil. Cei trei se grăbiră să traverseze spre hotel. 

— Hilton, spuse Sweets. Mda, cred că e mai bine decît cu 
cortul în pădure. 


* Sediul centralal C.I.A 

— V-am luat un apartament drăguţ la etajul trei, spre rîu. 

— Ce rîu ? 

— Nilul, Hubie. 

— A,da! Corect. Deci, care-i programul ? Avem ceva timp 
să ne relaxăm, să vedem piramidele, tot rahatul ? 

Downey nu răspunse. Mintea îi era în altă parte. Puştiul 
cu macheta îl pusese în fața unei mari probleme, probabil un 
dezastru. 

Merseră în tăcere pînă la hotel şi intrară în hol. Downey 
simţi şocul aerului condiționat, pielea reacționîndu-i la 
schimbarea bruscă de temperatură. În timp ce se îndreptau 
spre lift, făcu semn unui băiat de serviciu. 

În hol era o mulţime de turişti echipați cu ghiduri de 
călătorie, ochelari de soare şi aparate de fotografiat 
Instamatic. Feţe şi gituri roşii; arătau ca şi cum ar fi aşteptat 
ceva, dar Downey n-ar fi pariat nici pe un Kleenex* folosit că 
măcar unul dintre ei ştia ce. Apăsă butonul SUS. 

Un bărbat în costum safari se uită la Downey şi la cei doi 
negri care-l însoțeau. Downey îi aruncă o privire. Omul înghiți 
în sec şi se întoarse în altă parte. 

Jack se concentră asupra acului indicator al liftului. Liftul 
era la etajul trei şi cobora. Mulțimea de turişti se îndreptă spre 
el, anticipîndu-i sosirea. 

Uşile liftului se deschiseră. Toată lumea se îngrămădi. 
Downey lovi butonul etajului trei cu podul palmei. Mirosea a 
ulei de plajă, parfum scump şi transpiraţie. Îl surprinse iarăşi 
pe omul în costum safari uitîndu-se la el, mirii spre tip, 
arătîndu-şi dinţii. Bărbatul îşi puse mina pe umărul unei 
femei atit de uriîte, încît sigur îi era nevastă. 

Uşile se deschiseră. Sweets şi Mungo îl urmară pe Downey 
afară din lift. Merseră pe holul acoperit cu mochetă groasă 
pînă la apartament. Downey descuie uşa, împingind-o să se 
deschidă într-o cameră luminată verde pal. Se duse la balcon 
şi privi spre fluviu, aproape direct în jos. Spre dreapta era o 
insulă: Gezira. Nu ai fi putut să arunci o piatră pînă acolo, dar 
era totuşi aproape. 


* Şerveţele igienice. 

— Jack, ce facem aici ? — spuse Mungo. 

Downey ridică din umeri. Fără Liam, nu avea nimic. 

— Bucurațţi-vă de piscină, distrați-vă. La ultimul etaj e un 
Cazino. Ce pierdeţi acolo e pe punga voastră. 

— Vreau să văd piramidele, spuse Sweets. 

— Vă sun mîine. Înainte de prînz. 

Downey ieşi afară. Yala automată se închise cu un clichet 
slab. 

— O minciună bunicică, spuse Sweets. Zici că puştiul 
avea o macheta, hm ? 

— Ce trebuia să-i fi spus, adevărul ? 

Mungo se uita pe fereastră la Nil, dar îl vedea, de fapt, pe 
Liam O'Brady trăgînd pe neaşteptate într-un băiat care mîna 
un catir pe o potecă, în jos, la vale. Un puşti pe care nu-l 
văzuseră niciodată, care trecea din întimplare pe acolo. Fără 
figură, de la distanța de trei sute de iarzi care-i despărțea. Cînd 
ajunseră lîngă el, nu mai avea față şi zăcea nemişcat pe 
pămîntul stîncos. 

Prea mult pentru Mungo. Îi luă lui Liam puşca şi apoi îl 
ucise cu un singur glonț în gît. Sweets fusese puţin surprins, 
dar nu mult. Catirul era încărcat cu bidoane de cîte cinci 
galoane de petrol lampant folosit la înmuierea frunzelor de 
coca. Îl duse pe animal puţin mai în jos, pe potecă, şi îl 
împuşcă între ochi. 

Sweets stătuse de pază, în timp ce Mungo săpase groapa 
pentru Liam şi îl trîntise înăuntru. 

Pe băiat l-au lăsat unde căzuse. Nu pentru că nu le-ar fi 
păsat îndeajuns ca să-l îngroape. Se gîndiseră însă că era 
copilul cuiva. Cine-l iubea avea dreptul să-l găsească, să ştie 
ce s-a întîmplat cu el, să-i jelească moartea şi să-l 
înmormînteze după datină. 

Jungla era tăcută, papagalii amuţiseră. La urma urmei, 
nu fusese o zi prea frumoasă. 

— Cum merge ? — întrebă Downey. 

Charlie clipi, încercînd să perceapă mica lui parte de lume. 
Stătea întins pe spate în patul îngust, cu mîinile sub cap. 
Visase, incert şi fragmentat, despre viaţa lui din Los Angeles, 
existența pe care crezuse c-a lăsat-o în urmă. Părul îi era 
ciufulit. Trebuia să se radă. 

Downey aşteptă. 

— E cald, spuse, în sfirşit, Charlie. 

Downey încuviință din cap. Camera era neaerisită, 
temperatura de aproape treizeci de grade. Exemplare din 
International Herald Tribune şi cîteva ziare din Cairo erau 
răsfirate pe pat. El Aknar, El Ahram... şi chiar un Egyptian 
Gazette, un ziar micuț, în limba engleză, editat numai în cinci 
sau zece mii de exemplare. 

O adiere sporadică frunzări paginile Tribune-ului, dar nu 
avu nici un efect notabil asupra temperaturii camerei. Downey 
ceruse ajutorul soldatului staționat pe coridor, ca să deschidă 
geamul, dar degeaba. 

Downey arătă spre ziare. 

— Ai găsit ceva despre spargere ? 

— Nu, nimic. 

— Mai era ceva în seif în afară de bani, nu-i aşa ? 

Charlie, prins pe picior greşit, aprobă. 

— Ce ? Faţa rotundă, fără expresie a lui Downey era foarte 
liniştită. Ochii îi erau întunecați şi solemni, dar fără o expresie 
acuzatoare. 

— O listă cu nume. 

— Vorbeşte-mi despre asta. Downey vroia să ştie dacă 
numele lui era inclus pe listă. Îşi spuse că e prea timid să 
întrebe. 

Charlie ezită. 

— Nu sînt prea multe de spus. Un plic se prinsese între 
două teancuri de bancnote. L-am luat din greşeala, nici n-am 
ştiut că e acolo. 

— Îţi aminteşti vreunul dintre numele de pe listă ? 

— Nu. 

— Era scrisă de mînă sau bătută la maşină ? 

— Scrisă. 

— În ce limbă ? 

— Nu ştiu, n-am recunoscut-o. Putea fi un fel de cod. 

Downey îi aruncă o privire sceptică. 

— Eşti sigur că nu era în engleză? 

Charlie se trezi spunîndu-i lui Downey tot ce-şi putea 
aminti despre plicul gălbui şi unica foiţă pe care o conţinuse. 
Din ce-şi amintea Charlie, prea puţin îi folosea lui Downey; dar 
acesta era un ascultător răbdător şi priceput. Întrerupea 
rareori, dar murmura frecvent sunete încurajatoare. Cînd 
Charlie termină, spuse numai atît: 

— Ai o memorie bună, Charlie. O minte ascuţită, în ciuda 
ruginii care s-a depus. Cu ce dracu îţi pierdeai timpul la 
Cairo ? 

— Numeşte-o o criză a virstei mijlocii. Stringeam bani ca 
să mă întorc acasă. Încă cîteva luni şi aş fi fost pe drum. 

— Se presupune că eşti un om de afaceri bogat. De ce nu 
ai pus mîna pe un telefon să-i spui contabilului tău că vrei un 
portofel plin cu bani ? 

Charlie dădu din umeri. 

— Singur am făcut-o lată. M-am gîndit să-mi găsesc prin 
forțe proprii drumul de întoarcere. Îşi aprinse o ţigară şi oferi 
pachetul. 

— Nu, mulțumesc. Nu fumez. 

Charlie îşi aminti reacția lui Jimmy Abrams cînd îi oferise 
o țigară. Abrams o luase, dar o ţinuse în modul stingaci, 
nesigur, al unuia care nu fumează. Fusese o minciună 
grosolană şi asta nu-l apropiase pe Charlie de el. Abrams era 
un om căruia i se făceau confidențe, un şmecher. Downey era 
la polul opus. Considera o chestiune de onoare să nu fie prea 
simpatic. 

— A, da ! - spuse Downey. Ce-ţi face măseaua ? 

— Bine, mulțumesc. 

— Jensen a spus că nu-i nimic grav. O plombă care 
trebuia înlocuită. l-am spus să-ți facă o treabă de calitate, că 

tu ţii foarte mult la aşa ceva. 

— Îţi mulţumesc, spuse Charlie. 

— Hei, nici o problemă. 

Downey îl lăsă să-şi fumeze ţigara, dindu-i o şansă să se 
liniştească, să se relaxeze. După cîteva minute, începu să-i 
pună întrebări referitoare la apartamentul din Oraşul Vechi. 
Încă o dată, schimbarea bruscă de ritm îl surprinse pe Charlie. 
Descrise locul în termeni generali. Downey îl lăsă să bată 
cimpii despre presiunea scăzută a apei şi patul care scîrțiia; 
fereastra cu vitralii şi privire la stradă. Uşurel, îl conduse spre 
lucruri mai concrete. Cite trepte pînă la palier ? Cît de lat era 
palierul ? Avea lumină ? Cît de masivă era uşa ? Ce fel de 
închizătoare avea ? Întrebările continuau la nesfirşit, dar atît 
de lent, încît Charlie nu simţi nici cea mai mică grăbire, 
presiune. 

Pînă cînd Downey termină întrebările, trecuseră în detaliu 
peste fiecare centimetru pătrat al apartamentului şi se 
încredință că ajunsese să cunoască plasamentul fiecărui 
firicel de praf. Stînd în picioare, se uită la Charlie şi spuse: 

— Dacă aş fi în locul tău, nu i-aş pomeni lui Jimmy despre 
mica noastră discuție. 

— De ce nu ? 

— Nu cred că lista cu nume căreia i-ai dat foc la cafenea 
are vreo importanță reală pentru noi. Deci, am de gînd să uit 
de ea. Dar Jimmy nu e ca mine, şi nici Foster. Vezi tu, Dick şi 
Jimmy sînt acel gen de tipi care cred că toate informaţiile sînt 
valoroase. O să insiste, înţelegi ce vreau să spun ? 

— Nu, spuse Charlie. Nu cred că te înțeleg. 

— Charlie, acolo jos în pivniță e o întreagă farmacie 
nenorocită. Droguri de care nu ai auzit niciodată şi, crede-mă, 
e mai bine să nu ştii de ele. Genul de marfă pe care n-o poți lua 
de la farmacia din colț, înţelegi ? Downey zimbi trist. Sînt unii 
pe aici, care-i spun lui Jimmy „Domnul Ţinţar”. Ştii de ce ? 
Pentru că-i place să folosească acul. Se dă în vint după aşa 
ceva. L-am văzut. Te-ar găuri complet şi ar savura fiecare 
minut. Te-ar seca, puştiule. După ce termină cu tine, rămii 
numai piele şi os. 

Downey se îndreptă spre uşă. 

— Cînd ies de aici ? — întrebă Charlie. 

— Dacă ar fi după mine, ai fi deja plecat, spuse Downey 
închizînd uşa în urma lui. 

Charlie îşi aprinse o nouă ţigară. Se decise să-i asculte 
sfatul lui Downey şi să-şi țină gura despre lista furată din seif. 
Nu o să menționeze nici interesul manifestat de Downey 
asupra apartamentului. Avea încredere în Downey. Se 
considera un bun cunoscător al caracterului oamenilor şi ştia, 
instinctiv, că Downey a spus adevărul despre Abrams. 

Dar Downey, nu Abrams, era expert în arta minciunii. 
Downey era acela care avea o mască pentru fiecare om pe 
care-l întilnea — ar fi putut ruşina un cameleon. 

Downey era poreclit „[ințarul”. Lui îi plăcea să folosească 
acul, să facă o masă de prînz dintr-un om, să-l secătuiască 
fără nici o remuşcare; să-i dea jos cochilia. 

Downey, după ce-l sperie serios pe Charlie McPhee, luă 
liftul spre restaurantul ambasadei. Toată discuţia îi produsese 
o sete cumplită. Luă două pahare mari cu limonadă roz, găsi o 
masă şi se aşeză. Trebuia să se gîndească serios. Problema era 
că nu prea avea la ce. 

Sorbi o gură de limonadă şi o înghiți lacom. Sucul era atît 
de rece, încît îi amorți gîtul. Trînti paharul pe masă. Timpul 
începea să-l preseze şi el stătea acolo ca un prost, lăsînd 
minutele să se scurgă în timp ce aştepta să i se încălzească 
limonada. Ce tîimpenie ! 

Supărat, se ridică de la masă şi ieşi din sală. 

La Hilton îi găsi pe Sweets şi Mungo la piscină, 
distrindu-se. Mungo se antrena, înotînd lent şi tehnic. Sweets 
se relaxa în partea adincă a piscinei, braţele lui musculoase 

sprijinindu-se de margine, în timp ce vorbea încet cu o blondă 
în bikini galbeni. 

Sweets îl observase pe Downey cu o fracțiune de secundă 
înainte ca acesta să-l vadă. Cerceta constant împrejurimile, 
chiar în timp ce o înghiontea pe blondă. Era o acţiune reflexă, 
ca respiraţia. Dădu scurt din cap spre Downey. Jack continua 
să meargă. Trecu pe lingă Sweets şi pe lingă bikinul umplut 
pînă la refuz şi se aşeză la o masă liberă, la umbră, în partea 
puţin adincă a piscinei. 

La masă se aflau patru scaune. Downey stătea cu spatele 
la soare şi cu fața spre apă. Blonda şedea pe vine, aplecată 
spre Sweets, sînii ei întinzînd la maximum materialul 
costumului. Spuse ceva şi Hubie rise, dindu-şi capul pe spate. 
Întinse mîna şi o mîngiie pe fată pe coapse, în interior, degetele 
lui mişcîndu-se ca nişte umbre lungi, negre pe pielea ei aurie. 
Îi şopti ceva şi ea încuviință. Sweets îi trimise un sărut şi apoi 
se scufundă în apă. Downey îi văzu forma distorsionată 
rotindu-se ca o minge şi apoi întinzîndu-se şi ieşind afară, 
propulsîndu-se ca o torpilă umană spre Mungo, care îşi 
continua liniştit antrenamentul. 

Un chelner se abătu spre Downey prin valurile de căldură 
ce se ridicau din cimentul de pe marginea piscinei. Chelnerul 
era slab şi negru, neavînd mai mult de şaisprezece ani. Purta o 
cămaşă albă, imaculată, pantaloni largi şi un ceas ieftin, aurit, 
mult prea larg pentru încheietura subțire a mîinii sale. 

Downey comandă trei sticle de Lwenbrâu, Berea 
autohtonă, Stella, era foarte bună, dar se gîndeacă din 
moment ce Compania plătea, putea foarte bine să ceară ce era 
mai scump. Compania avea la dispoziție sume nelimitate de 
bani şi lui Downey îi plăcea să le cheltuiască. Presupunea că 
asta era o slăbiciune a sa. 

Sweets şi Mungo erau acum în capătul apropiat al 
piscinei, mergind amindoi fără efort prin apa pînă la genunchi, 
făcînd spumă. Mungo era cu cîteva degete mai înalt şi cu 
douăzeci de kilograme mai greu decît Sweets, care avea vreun 
metru optzeci şi cinci şi aproximativ optzeci de kilograme. Nici 
un gram de grăsime pe nici unul dintre ei... Mungo avea 
structura osoasă a unui mastodont. Dar, într-o luptă, Downey 

îi acorda lui Sweets mai multe şanse, deoarece era mai 
nemilos. Downey îi aruncă blondei o ocheadă peste 
dreptunghiul strălucitor al apei. Se întreba dacă ei îi plăcea de 
fapt acel lucru atît de mult pe cît credea ea. Dacă nu, o aştepta 
o mare surpriză. 

Mungo lipăi pe ciment şi se aşeză în stinga lui. Sweets 
alese scaunul din dreapta lui Downey, aranjindu-şi-l astfel 
încît să poată privi mai bine piscina. Aluminiul scrişni pe 
ciment. Îi făcu blondei cu mîna şi ea îi răspunse. 

— Ne ţii mult ? — spuse Sweets. 

— Nu contează cît de mult, Hubie. Cînd terminăm, ea tot o 
să fie mult prea tînără pentru tine. 

— Gelos, hm ? 

— Te cred ! Downey îşi înclină scaunul făcîndu-i loc 
chelnerului. Ceasul fantezist al puştiului era o copie ieftină a 
unui Rolex. Era cu zece minute înainte. 

Mungo se depărtă de masă, se lăsă pe spate şi îşi trecu 
repede degetele prin păr. O droaie de picături de apă cu clor se 
împrăştiară în aer, evaporindu-se aproape instantaneu. 

Downey îşi turnă în pahar nişte bere şi îşi plimbă degetele 
pe sticla aburită. 

— Deci, ce mai e ? — spuse Sweets. 

— Ne plictisim, nu ? 

— Nu pentru multă vreme. Sweets se concentra asupra 
fetei în bikini, sorbind-o din ochi. Vorbea cu un tip de virstă 
mijlocie, bine bronzat, cu părul alb. Probabil prostul îi era tată, 
dar nu puteai fi niciodată sigur. 

— Mai bine ţi-ai vedea de treabă, Hubie. 

— Hei, vreau doar s-o f... 

Downey clătină din cap, lăsînd-o baltă. 

— Ați văzut piramidele ? 

— Am fost la Cazino, spuse Mungo. Omule, am crezut că 
eu sînt plin de bani. Ar trebui să-i vezi jucînd pe unii din tipii 
ăia din Kuweit şi Arabia Saudită ! Ciştigă sau pierd, nu le pasă. 

— Bani din petrol, spuse Sweets; acum, că am văzut unde 
ajung, n-o să mă mai simt aşa de prost cînd o să bag benzină 
de douăzeci de dolari în Chevwy. 

— Foarte curind, spuse Downey, o să-ți poţi arunca 

Chev-ul şi să-ți cumperi un Rolls. O să-l pui pe şofer să-ți facă 
plinul, în timp ce tu o să te joci pe bancheta din spate cu 
cineva ca ea. Downey arătă cu degetul spre blondă. 

Sweets şi Mungo aşteptară în tăcere. Mungo îşi folosea 
paharul, dar Hubie bea berea direct din sticlă. 

Sub masă erau două valize umflate, din piele neagră, stînd 
una lîngă alta între picioarele lui Downey. Împinse una din ele, 
cu virful piciorului, spre Sweets. Geanta se lovi de glezna lui 
Hubie. Acesta se uita la ea ridicînd întrebător din sprincene. 

— Un dar ? Pentru drăguțul de mine ? 

— Să nu încerci să treci cu ea prin vamă. Downey o 
împinse pe cealaltă spre Mungo. 

Sweets ridică geanta şi îi deschise fermoarul. Înăuntru era 
un Uzi semiautomat, nou-nouţ şi trei încărcătoare de rezervă, 
pline. Un amortizor de sunet. Un cuțit cu lama de oţel lungă de 
şase degete, teflonată. Un sortiment întreg de grenade ofensive 
şi defensive. Un Browning automat calibru 9 mm, cu 
paisprezece gloanţe şi o pereche de cătuşe de inox. Tot 
echipamentul de bază. Sweets îşi termină berea şi apoi se 
autoservi cu cea a lui Downey. 

— Cînd e petrecerea, Jack ? 

Downey se uită în jur, pe terasă. Turişti. Bărbaţi care beau 
bere americană, femeile lor sorbind din pahare de la gheaţă, 
ornate cu tot felul de verzituri şi felii de fructe exotice, prin 
care erau trecute săbioare de plastic. Downey se minună cît de 
diferită era această piscină Hilton de alta, tot Hilton din, să 
zicem, Topeka, Kansas. Se uită iarăşi prin mulțime, încercînd 
să transforme masa omogenă în individualități. Puteau fi 
îndreptate spre el o mulțime de microfoane şi nu-şi putea da 
seama. 

— Hai să mergem sus, unde-i mai multă linişte. Împinse 
scaunul şi se ridică. 

— Dă-mi cîteva minute, spuse Sweets. O pierduse pe 
blondă, dar acum o regăsise lingă trambulină, pe marginea 
piscinei cu picioarele atirnînd în apă. 

— Chiar acum, spuse Downey. Se ridică brusc de la masă 
şi se îndreptă spre hotel. Mungo îşi înşfăcă geanta şi merse 
după el. 

Sweets se gîndi pentru un moment, uitindu-se pieziş de 
sub umbrelă în scînteierea piscinei. Aşteptă cinci sau şase 
minute, îndeajuns să-şi demonstreze punctul de vedere, apoi îi 
trimise fetei un sărut şi plecă. 

În apartament, Downey se aşeză confortabil pe sofa, stînd 
pe perna din mijloc cu mîinile larg întinse pe spetează. Îşi 
plimbă degetele pe materialul pluşat de culoarea nisipului. 
Luă o scamă şi o ţinu în lumină, examinînd-o critic. 

Mungo se trînti într-un fotoliu şi aşteptă. Sweets se furişă 
la fereastră şi se uită discret la piscină. 

— Trebuie să-mi igienizați un apartament, spuse Downey. 
Îşi scoase agenda. Înăuntru era o foaie de hirtie ruptă. O 
desfăcu şi o întinse pe genunchi. Pe o parte era desenată cu 
cerneală neagră strada lui Charlie. Pe cealaltă parte era 
schema detailată a apartamentului cu două camere, incluzînd 
şi aranjamentul mobilei. 

— Vino şi uită-te la asta, îi spuse lui Sweets. 

Sweets veni agale cu mîinile în buzunar; o poză a 
dezinteresului studiat. 

— Am cercetat locul acum cîteva ore, spuse Downey. Un 
tip stă în stradă şi altul la uşă. S-ar putea să mai fie şi un al 
treilea pe palier, dar mă îndoiesc. Charlie mi-a spus că nu 
există nici un loc unde să te poți ascunde. 

— Cîţi sînt înăuntru ? — întrebă Mungo. 

— Cred că nu mai puţin de doi şi nu mai mult de trei. Tipii 
de afară nu par prea vigilenți. Probabil că nu-l cred aşa de 
prost pe Charlie, încât să se întoarcă acasă, sau nu se aşteaptă 
la necazuri dacă se întoarce. 

— Vii cu noi, Jack ? 

— Mi-ar plăcea, dar trebuie să stau acasă să mă spăl pe 
cap. 

— Dar cine dracu-i Charlie ? — spuse Sweets. 

— Charlie o să vă ducă la apartament. Vă aşteaptă cât timp 
faceți curat. Vă aduce înapoi la hotel. 

— Un specialist. 

— Dacă i-aş da o armă, te-ar împuşca în piciorul ăla mare. 
Şi atunci, nu ai mai avea ce să-ți bagi în gura aia mare, nu ? 

— Dar să conducă ştie ? 

— Te scoate din minţi, spuse Downey. Înşfăcaţi orice hîrtie 
găsiți. Orice droguri sau medicamente înrudite pe care puteți 
pune mina. Orice ar putea băga la apă. 

— O să-l demolăm, spuse Sweets. 

Downey îi aruncă o privire acră. Îi spuse lui Mungo: 

— Oamenii care supraveghează locul. Dacă puteţi, aduceţi 
unul. 

— Îhm, okay ! 

— Nu omoriți pe nimeni, decît dacă sinteți obligați. 

— O să mă strădui. 

— La ora zece fix o să fie în fața hotelului un Citröen 
negru, spuse Downey. Se ridică şi se îndreptă spre uşă. Dacă 
aveți nevoie între timp de mine, lăsați un mesaj la recepție. 

Mungo îl conduse şi închise uşa. Cînd se întoarse în living, 
Sweets era la fereastră, uitindu-se la piscină prin intermediul 
unui Zeiss, 7 x50. Scrută piscina şi împrejurimile ei şi apoi 
aruncă binoclul pe sofa. Fața lui exprima dezamăgire. 

— S-a dus? 

— O chema Sarah. E din Idaho. Aveam de gînd să-i dau o 
lecţie de înot. 

— Stil brass, nu ? 

— Ştii de cîte ori am ocazia să sar pe o blondă din Idaho ? 

— Cred că niciodată. Mungo chicoti, satisfăcut de gluma 
lui. 


La zece fără cinci minute, Sweets reuşi să-şi termine de 
aranjat părul. Luară liftul pînă jos în hol. Prin uşile de sticlă 
zăriră Citrâenul negru parcat lingă trotuar; un bărbat stătea 
țeapăn la volan. 

— Arată încordat. 

— Şi cam palid, spuse Sweets. Hai să stăm în spate şi să 
vorbim tare despre cît de mari i-s urechile. 

— Şi despre murdăria de pe gulerul lui. 

— Vai de mine, ce rău eşti ! 

Traversară trotuarul spre maşină. Mungo deschise brusc 
uşa. Charlie urmărise încordat hotelul, uitindu-se după ei atit 
de atent, încît privise prin ei. Mungo se duse în partea 
îndepărtată a banchetei şi Sweets se aşeza lîngă el, trîntind 

portiera. 

Charlie băgă în viteză şi trase frina. Citrâenultrepidă şi 
făcu un salt brusc. Motorul muri. Mungo se uită la Sweets şi 
îşi dădu ochii peste cap cu ironie. Charlie porni din nou 
motorul. Lăsă frîna de mînă şi băgă maşina în viteză. Plecară 
lin de lingă trotuar. 

Sweets se aplecă în față şi-l bătu pe Charlie pe umăr. 

— Ştii să cînți ? 

Charlie negă din cap. 

— Atunci, dă drumul la radioul ăla nenorocit, omule. Hai 
să ascultăm ceva muzică. 

— Nu rap, spuse Mungo. Nu putem suferi rahatul ăla. 

Charlie aruncă o privire în oglinda retrovizoare. Cel mai 
mare arăta de parcă ar fi fost odată fundaş la Los Angeles 
Raiders, dar fusese dat afară din cauza excesului de droguri şi 
violență. Prietenul lui arăta de parcă nu i s-ar fi admis 
niciodată să joace. Amindoi erau al naibii de amenințători şi de 
două ori pe atita de nebuni. Sweets îi prinse privirea. Se aplecă 
şi deschise radioul. Nu era potrivit pe post şi volumul era dat la 
maximum. Citrenul se umplu de biriieli şi fişiituri. 

— Oh, da, spuse Sweets. Asta-i de-a dreptul perfect! 

Abdel o ridică pe Marilyn. Spatele capului ei fusese distrus 
în totalitate, dar era încă periculoasă pentru că avea multe 
aşchii şi margini foarte ascuţite. O puse în palmă aşezindu-i 
picioarele de o parte şi de alta a mîinii sale. 

— Cum te simţi ? — întrebă el. Te doare capul ? 

Capul păpuşii căzu pe piept. Ochii albaştri îi săriră afară. 
Abdel prinse unul, dar celălalt se rostogoli sub pat. Se lăsă în 
miîini şi genunchi să-l caute. Omar Jalloud îi trase un şut în 

fund. Abdel scoase un strigăt strident şi se extrase de sub pat. 
Chipul lui Omar era ca fața întunecată a lunii. Se uita fix 
la ochiul albastru din mîna lui Abdel. În final spuse: 
— Mi-e foame. Hai să luăm ceva de mîncare. 

Cel mai mare dintre cei doi negri se aplecă şi îl batu pe 
Charlie pe umăr. Degetele lui erau lungi şi puțin lăţite la capăt, 
cu pielea de dedesubtul unghiilor avind aproape aceeaşi 
nuanță de roz ca şi elefanții care dansau pe cămaşa 
galben-deschis. Spuse: 

— Sînt Mungo Martin. Numele amicului meu e Hubie 
Sweets. Tu trebuie să fii Charlie, corect ? 

Charlie dădu din cap, atent la trafic. Era nervos. Ultima 
dată cînd se aflase la volan fusese cînd se dusese la aeroportul 
LAX, în Seville-ul alb. Cu mult timp în urmă. Coti brusc, 
evitînd să calce un grăsan cu fes roşu prăfuit, conducînd o 
motoretă care pierdea ulei. Traficul din Los Angeles nu era 
nimic comparat cu cel din Cairo. 

Acasă oamenii conduceau prea repede, dar nu imprudent. 
În Cairo era pe dos: o rosătură sau o zgîrietură era ceva cu care 
te puteai mindri - un semn al curajului. 

— De cînd lucrezi pentru Jack ? — întrebă Sweets. 

Charlie se uită la ceasul Citrâenului. 

— De aproximativ cinci minute. 

Sweets rise ca o hienă, bătîndu-se peste coapse. 

— Nu cred că era o glumă, spuse Mungo. 

Sweets se opri din rîs. 

Charlie parcă Citroenul cam la o sută de metri distanţă de 
apartament, urcîndu-l pe trotuar ca să nu blocheze strada. 
Sweets şi Mungo îşi petrecuseră o mare parte din drum 

înarmîndu-se, forînd în genţile negre ale lui Downey, scoțind 
strigăte ironice de plăcere. 

Strada era acum întunecată, pustie, cu excepţia cîte unui 
pieton grăbit. În cîteva minute, muezinul — adevărat sau 
înregistrat pe casetă — va chema credincioşii la rugăciune, 
pentru a cincea şi ultima oară din zi. Sweets şi Mungo îşi 
calculaseră sosirea ca să coincidă cu acel moment, dar 
oamenii care supravegheau apartamentul lui Charlie nu îşi 
abandonaseră pozițiile. Dacă erau musulmani, atunci erau 
decăzuți. Charlie opri motorul. Zumzăitul aerului condiționat 
încetă. 

— Stai cît mai jos, să nu te vadă nimeni, îi spuse Sweets 
lui Charlie. Dacă auzi împuşcături, porneşte maşina şi vino 
foarte încet spre apartament. Strinse mîna lui Charlie. Pleci 
fără noi, te prindem din urmă mai devreme sau mai tirziu. Te 
tirîm în bucătărie în mijiocul nopții. Te întindem, pe aragaz şi 
dăm drumul la arzătoare. Te frigem cu pijama cu tot. 

Sweets şi Mungo coborîră din maşină. Charlie îi privi pe 
deasupra volanului, înaintînd spre stradă. 

Cînd ajunseră în apropierea apartamentului, Sweats 
rămase puţin în urmă. Se opri din mers, cu o expresie uimită 
pe față. 

— S-a întimplat ceva ? Vocea lui Mungo era stridentă, 
abrazivă, acră. 

Sweets scoase o carte de vizită din buzunar. Se uită la ea 
încruntîndu-se. 

— Cred că am greşit drumul. Ne-am rătăcit. 

Mungo îşi ridică manşeta. Se uită supărat la ceas. 

— Totdeauna întirzii, Hubie. Ce te crezi, un tren 
nenorocit ? 

— Hei, fac tot ce pot. 

— Tocmai asta-i problema ! 

Sweets scoase o hartă a oraşului. O întoarse pe o parte şi 
apoi cu capul în jos. 

Mungo se întinse spre harta. 

— Dă-mi-o mie ! 

Cearta îi dusese pină la capătul scărilor care urcau la 
apartamentul de la etajul doi. Sweets dădu toate semnele că 

era plăcut surprins cînd îi remarcă pe cei doi arabi care 
zăboveau în umbră. Îşi înfipse mîna în buzunarul jachetei. 
Bărbaţii se crispară, dar înainte de a putea reacționa, Sweets 
îşi scoase ghidul de conversaţie şi începu să caute în el. 

— Imil ma'ruf, spuse. Faceţi-mi un favor. 

Mungo le zimbi, o expresie plină de speranţă dar şi 
oarecum îngrijorată. Sweets îl apucă de cot şi-l trase spre 
scări. Mungo se împotrivi. Se uită de-a lungul străzii pustii şi 
apoi repede în sus pe scări. 

Palierul era gol. 

Unul dintre bărbați spuse ceva în arabă. Partenerullui 
rise, arătîndu-şi dinții stricați, cu excepţia celor doi incisivi 
făcuți din oţel inoxidabil, neobişnuit de lungi şi ascuțiți. 

Sweets îndreptă harta Cairoului spre omul cu incisivii de 
oțel. Acesta se uită instinctiv în jos şi Sweets îl lovi în burtă. 
Omul se îndoi de durere şi se lăsă în genunchi. Mina stingă 
şi-o ţinea între picioare dar, cu dreapta, căuta disperat sub 
haină. În acelaşi timp, încerca să-l muşte de picior pe Sweets. 
Sweets îl tăie la gît, chiar sub ureche. Arabul îşi dădu ochii 
peste cap - două luni gemene de un galben prăfuit. Căzu pe o 
parte, tremură şi rămase nemişcat. 

— L-ai omorît ? Mungo îl ţinea pe celălalt lipit de zidul 
clădirii, cu cuțitul la gît. 

— Doar dacă n-a murit de bătrineţe. Sweets ridică corpul 
după metoda pompierilor. 

Mungo mişcă lama cuţitului. 

— Vorbeşti englezeşte, amice ? 

Omul îşi umezi buzele şi înghiți zgomotos. Mungo îl 
întoarse invers, împingîndu-l spre scările care conduceau la 
apartament. 

— Ai fost vreodată ghid turistic ? — întrebă Mungo. 

— Nu, de ce? 

— Ai atitudinea potrivită, atita tot. 

La capătul scărilor Sweets dădu jos corpul de pe umeri şi îl 
sprijini de uşă. Mungo îi arătă că vroia ca al doilea să-şi 
sprijine partenerul mort. Omul părea cuprins de teroare, gata 
să sară. Mungo îndreptă Uzi-ul cu amortizor spre el. Sweets 
tinti spre uşă. Din interior se auzi o întrebare şoptită. Arabul 

care-şi sprijinea partenerul mort ţipă ca să-i avertizeze şi în 
acelaşi timp încercă să se întoarcă pe o parte şi să sară peste 
balustradă. Mungo îl omori cu o rafală scurtă. 

Sweets descărcă încărcătorul în uşa subțire. Se auzi o 
rafală drept răspuns. Puse un încărcător nou în armă. Mungo 
trase în balamalele uşii şi împinse puternic. Amîndoi măturară 
camera cu rafale. Urmă un moment de tăcere şi apoi 
întunericul fu spart de o serie de lumini roşii. 

— Fir-ar al dracului — spuse Sweets — hai să-i terminăm pe 
dobitoci. Trase acul de siguranţă al unei grenade defensive şi o 
aruncă în apartament. Cineva, înăuntru, strigă alarmat. 
Grenada explodă. În lumina alb-albastră, Sweets văzu un om 
catapultat în aer. Apoi îl lovi unda fierbinte de şoc şi auzi 
geamurile spărgîndu-se. 

Erau trei oameni în apartament. Doi erau morți şi al treilea 
pe moarte. Sweets înăbuşi un foc mic care se pornise pe pat. 
Aerul se încărcase de fum şi miros de praf de puşcă. Prin 
vitraliile sparte se infiltra o lumină verde. Pe brațul lui Mungo 
era singe. 

— Ai fost lovit ? 

— Doar o rană uşoară. 

— Aşa-s toate. 

Unul dintre morţi zăcea la piciorul patului. Sweets îl căută 
prin buzunare, găsi un pachet de ţigări, o brichetă şi citeva 
fitile. Al doilea mort stătea, inexplicabil, pe chiuvetă, pe un 
morman de vase murdare. Sweets îl dădu la o parte şi îl 
percheziționă în timp ce Mungo cerceta buzunarele 
muribundului. 

— Bingo! 

— Ce-ai găsit ? 

Mungo frunzări repede un teanc de hirtii. 

— Paşaportul şoferului nostru, viza turistică. Fotografii ale 
nevestei şi fetei. Mungo îşi umplu buzunarele cu fragmentele 
şi resturile vieţii pe care Charlie o lăsase în urmă. 

— Crezi că-i destul ca să-l mulțumească pe Jack ? 

— Trebuie. Mungo pierduse deja mult sînge. Se simțea 
slăbit, ameţit. Undeva, în depărtare, se auzeau sirene. 

— Ce-o să-i spunem, cînd ne va întreba dacă am căutat 

bine prin gaura asta ? 

— Minciuni, zise Mungo. Dar merse la birou şi începu să 
tragă sertarele, mai întîi sertarul de jos ca să nu trebuiască 
să-l închidă ca să-l studieze pe celălalt. Cele trei sertare de jos 
erau goale. Ultimul conţinea o pereche de şosete murdare şi 
un pahar de apă gol. Mungo desfăcu cioarapii şi îi întoarse pe 
dos. Sirenele erau aproape. Se duse lingă pat şi presă perna. 
Nimic înăuntru în afară de pene. Întoarse pe dos salteaua. 
Arcurile pocniră. Brațul îl durea ca dracu. Muribundul scoase 
un sunet umed, gilgiitor. 


Uitîndu-se atent prin parbrizul colorat al Citrsenului, 
Charlie îi văzu pe Hubie Sweets şi Mungo Martin mergînd 
agale pe stradă, oprindu-se să consulte harta. Văzu doi 
bărbaţi ieşind din canatul unei uşi, apărînd subit din umbră. 
Sweets îi arătă unuia harta, lovindu-l pe neaşteptate sub 
centură. Omul căzu şi Sweets îl lovi iarăşi. Al doilea stătea 
nemişcat. Charlie îl văzu pe Hubie ridicîndu-l pe omul pe 
care-l lovise. Îi privi pe cei patru dispărînd, cînd începuseră să 
urce scările spre apartamentul său. 

Instalaţia de aer condiționat fiind oprită, aerul din interior 
deveni cald şi înăbugşitor. Charlie începu să transpire. Dinspre 
apartament se auziră o serie de explozii înăbuşite, ca şi 
pocniturile porumbului de floricele. Îşi întinse gâtul şi privi 
strada pustie. Alte pocnituri, cîteva clipe de linişte şi apoi o 
fulgerare albă urmată de o bubuitură puternică. 

Vitraliul se bombă în afară şi explodă în mii de cioburi care 
căzură pe stradă. 

Charlie îşi aprinse o țigară Cleopatra. Chiar şi prin geamul 
închis putea auzi sirenele. 

Puse Citrâenul în marşarier, verifică dacă frina de mînă 
era coborită, apoi mai făcu asta de încă două-trei ori. În 
stradă, oamenii începuseră să se stringă. Era exact ora 
unsprezece şi cinci minute, dacă te luai după ceasul electronic 
digital al Citrsenului. Charlie îşi frecă încheietura mîinii. Nu 
mai avusese un ceas de cînd îşi amanetase Rolex-ul. Şi-l 
aminti pe cămătar, mare, chel, permanent încruntat din cauza 
unei piese pentru ochi folosită de bijutieri, care părea să-i fie 

încrustată în piele. Mulțimea era agitată; începuseră să se 
înghesuie, să se ciocnească. 

Sirenele erau acum foarte aproape, stridente şi extatice. 

Îi văzu pe Mungo şi pe Sweets ajungînd pe trotuarul stricat 
şi îndreptindu-se spre el. Atunci, mulțimea se întoarse spre 
Citröen şi îi blocă perspectiva. Băgă în viteză maşina şi 
claxonă. Sunetul era acut, imperios, vulgar. Foarte franțuzesc. 

Cineva strigă la el, înjurindu-l vehement, dar fără 
imaginație. Un scuipat ateriză pe parbriz şi se întinse pe geam. 
Charlie apăsă pe ambreiaj. Maşina țişni înainte. Apăsă pe frină 
şi apoi pe accelerație. Mulțimea se evaporă, cu excepţia unui 
singur om. 

Avea în jur de douăzeci de ani, purta pantaloni largi gri şi 
un tricou negru. Avea o mustață banditească, ochii mici şi 
stătea chiar în fața maşinii. Picioarele îi erau larg desfăcute. 
Ținea cu ambele mîini un pistol mare, cromat, îndreptat către 
fața lui Charlie. 

În spate, îl văzu pe Mungo împleticindu-se şi căzînd în 
genunchi, Sweets îngenunchind şi ajutindu-l. Omul cu 
pistolul îl somă pe Charlie să coboare din maşină. 

Charlie îşi luă mîinile de pe volan. Îşi împreună degetele şi 
îşi puse mîinile pe cap. Sirenele păreau acum a fi peste tot în 
jurul lui. Se uită la țeava pistolului, se forță să aştepte, să nu 
facă nimic, să rămînă calm. Transpiraţia îi curgea pe față, îi 
intra în ochi. Îl mînca pielea capului. Muşchii stomacului i se 
contractau. Sudoarea îi curgea pe corp. Se sugestionă să nu 
clipească. 

Pînă la urmă, omul îl somă iarăşi cu pistolul, un gest 
îngîmfat, aspru. În fracțiunea de secundă, cînd arma era 
îndreptată în altă parte, Charlie apăsă pînă la refuz pedala de 
accelerație. Citroenul ţişni. Se auzi sunetul înfundat făcut de 
ciocnirea corpului omului cu maşina; bărbatul săltă prin aer şi 
ateriză pe capotă. Capul i se zdrobi de parbriz. Geamul se 
fisură în jurul epicentrului, într-o serie de cercuri concentrice. 

Charlie ținu piciorul apăsat pe pedală. Bărbatul se 
rostogoli de pe capotă, dispărînd în întuneric. 

Merse cincizeci de metri, frînă brusc lingă Mungo şi 
Sweets. Sweets trase cu putere de uşa din spate, îl împinse pe 

Mungo înăuntru şi se urcă lingă el. Citrâenul porni nebuneşte 
de-a lungul străzii înguste, acceleraţia bruscă trintind uşa. La 
capătul străzii, Charlie frînă şi coti la stînga. O maşină a 
poliției dădu colțul venind spre ei- lumina albastră de pe 
capotă pulsa şi sirena ţipa strident. 

— Du-te direct în ticălosul ăsta, ţipă Sweets. Treci peste 
el! 

Charlie ezită. Se gîndi la descrierea închisorilor egiptene pe 
care i-o făcuse Jack Downey, la soarta care-l aştepta, dacă-l 
vor prinde. Apăsă pe acceleraţie. 

Maşina de poliție şi Citrenul se repezirăuna în alta. 
Coliziunea părea inevitabilă. Într-un moment de inspiraţie, 
Charlie aprinse faza mare, o stinse şi o aprinse iarăşi şi apăsă 
pe claxon. Maşina patrulei se dădu brusc la o parte, lovi 
trotuarul şi se răsturnă pe o parte. Lumina albastră explodă. 
Sirena urlă. 

— Virează la următorul colț, urlă Sweets. 

Charlie se uită în oglinda retrovizoare. Sweets confecționa 
un garou dintr-o mînecă a cămăşii lui Mungo. 

— Cum se simte ? 

— O să trăiască, dacă stilul tău de a conduce nu-l dă gata. 

Charlie viră la stînga şi apoi, la a doua intersecție, viră la 
dreapta. Mungo gemu. De pe o stradă laterală se repezi spre ei 
o maşină de poliţie, cu luminile pulsînd. Charlie întoarse 
brusc şi frînă. 

— Ce dracu faci ?! — urlă Sweets. 

Se auzi un scîrțiit ascuțit de cauciucuri cînd şoferul 
maşinii urmăritoare realiză, prea tirziu, că Citroenul se oprise. 

Charlie se tinu de volan. Maşina poliției derapă şi se opri 
chiar în spatele lor. Toate cele patru uşi se deschiseră brusc. 
Charlie puse Citrâenul în marşarier şi porni. Spatele 
Citrâenului lovi puternic cealaltă maşină, îi sparse farurile şi îi 
înfundă grilajul în radiator. Geamurile se sparseră de asfalt. 
Aburii se ridicară în aer. Charlie schimbă vitezele şi apăsă pe 
accelerator. În spatele lor se auzi un schimb de împuşcături. 

— Frumoasă cascadorie, spuse Sweets. Dar să n-o mai 
faci niciodată. 

— Unde mergem acum ? 

— Trebuie să luăm legătura cu Jack şi să scăpăm de 
nenorocita asta de maşină. 

Charlie găsi un telefon automat care funcționa. Urmînd 
instrucțiunile lui Downey, abandonară Citroenul ciuruit de 
gloanţe pe o alee din spatele Operei Midran. Pe drum, Mungo 
îşi pierduse cunoştinţa. Sweets îl ridică pe umăr şi îl duse de-a 
lungul parcului Ezbekiya spre Teatrul de Păpuşi, acum gol şi 
întunecat. Downey îi aştepta într-un Ford negru al corpului 
diplomatic. Adusese o trusă de prim ajutor. 

— Dă-mi o mină de ajutor, spuse Sweets. 

Charlie văzu gaura pe unde ieşise glonțul, carnea 
sfirtecată şi sîngele care gilgiia din rană. 

Se grăbiră să traverseze oraşul, mergînd spre vest, înspre 
Nil. Sweets îl îndesă pe Mungo în jacheta lui Downey. Haina 
era cu cîteva numere mai mică, dar acoperea rana, bandajele 
şi sîngele. 

Mungo clănțănea din dinţi. Faţa îi era plină de sudoare. 
Charlie încerca să nu se gindească la asta. Se uită pe geam la 
luminile oraşului, la portocaliul dat de lămpile cu vapori de 
mercur, albul slab al tuburilor fluorescente şi la 
incandescența albastră a televizoarelor din ferestrele 
cafenelelor. Se întreba dacă l-a ucis pe omul pe care l-a lovit. 

Pe cînd ajunseră la Hilton, Mungo era treaz şi stringea din 
dinți ca să nu ţipe de durere. Sweets îl scoase din Ford şi îl tîrî 
spre intrarea puternic luminată a hotelului. 

Charlie aşteptă în maşină. Downey arătă spre el şi spuse: 

— Dă-i bătaie ! 

Cobori din maşină şi Downey porni automobilul, 
depărtîndu-se. 

În hol, recepţionerul se uită la ei, dar nu spuse nimic. 
Probabil credea că Mungo era beat. Liftul îi duse la etajul trei. 
Charlie deschise uşa apartamentului şi intrară înăuntru. 

Un bărbat, care stătea pe sofa, se ridică. Era bătrîn şi 
burtos, cu părul ca al lui Albert Einstein şi avea în mînă o 
geantă Gladstone de piele neagră. Cloncăni uşor, aprobator, în 
timp ce tăia bandajul presurizant şi îndepărta tifonul îmbibat 
de sînge. Mungo îşi lăsă capul în piept. Doctorul luă o seringă 
din geantă, o umplu cu şaizeci de centilitri de lichid clar, găsi o 

venă şi injectă drogul. Efectul fu imediat. Mungo se lăsă pe 
spate, pe sofa şi începu să sforăie. 

Doctorul curăţi rana şi îi potrivi marginile. Îşi muşcă buza 
de jos lucrînd la lumina veiozei; luă un ac. Cusu rana, aplică 
un bandaj şi apoi îi dădu lui Charlie o sticluță de plastic plină 
cu pilule. 

— Prietenul tău va avea o durere de cap a dracului, cînd se 
va trezi. Dă-i atunci două din astea şi restul după trebuință. 
Nu-l lăsa să ia mai mult de trei la şase ore. 

Charlie încuviință. 

— Cînd te întorci ? — întrebă Sweets. 

— Într-o zi sau două, ca să schimb bandajele. Doctorul îşi 
inchise geanta. Îmi găsesc singur drumul spre ieşire. 

Charlie şi Sweets îl duseră pe Mungo în dormitor, îl 
întinseră pe pat şi îl înveliră. Pleoapele lui Mungo fluturară. 
Sweets îşi puse mîna pe fruntea lui. 

— Cum e ? — spuse Charlie. 

— Prea repede să ne pronunțăm. Sweets stinse veioza de 
lîngă pat. Vrei o bere ? 

— Da, te rog. 

— Eşti periculos, dar politicos, chicoti Sweets. 

Charlie îl urmă pe Hubie în bucătăria mică. Sweets luă 
două sticle de bere Stella din frigider. Găsi un desfăcător, 
smulse capacele şi îi dădu o sticlă lui Charlie. 

— În cinstea noastră, băiete. 

Ciocniră sticlele. Sweets bău însetat. Se şterse la gură cu 
dosul palmei. 

— S-au luptat destul de bine ăia. Unul dintre cei de pe 
stradă şi-a alertat amicii, chiar dacă ştia că Mungo o să-l 
taxeze pentru asta. 

Ajunseseră la a doua bere, cînd auziră un ciocănit uşor la 
uşă. Sweets deschise. Downey intră tiptil, ținîndu-şi pantofii 
în mînă, glumind pe tema asta. 

— Relaxează-te, spuse Sweets. Ai putea tăia lemne şi tot 
nu l-ar deranja. 

Downey se servi cu o bere. 

— Ce face restul echipei ? 

— Sîntem bucuroşi că Dumnezeu a vegheat asupra 

noastră, a tuturor. 

— Ce s-a întîmplat cu omul pe care l-am lovit ? - întrebă 
Charlie. 

— Mort şi îngropat. Parbrizul i-a frînt gitlejul. Downey bău 
nişte bere. Nu-ţi face prea multe remuşcări, te-ar fi împuşcat 
dacă ar fi avut vreo şansă. Downey mai luă o înghițitură. Ce ai 
pentru mine, Hubie ? 

Sweets arătă spre mormanul de hirtii de pe măsuţă. 
Downey se duse la canapea şi se aşeză. Deschise paşaportul 
lui Charlie. 

Fotografia alb-negru era a unui bărbat care părea mult 
mai tînăr şi ai cărui ochi zimbeau plini de siguranţă de sine. 
Downey găsi ştampila de intrare în Egipt la pagina a treia. 
Celelalte erau goale. 

Examină hîrtia paşaportului şi desenul, frecă între degete 
coperta. O să-i pună pe experții de la ambasadă să examineze 
paşaportul, dar putea paria pe plăminul său stîng că nu era 
fals. Se uita la fotografiile copilului. 

— Drăguţă puştoaică ! Apoi îşi îndreptă atenţia spre viza 
expirată. Arăta curată. Vreau să vorbesc cu Hubie cîteva 
minute. Du-te şi fă un duş. 

Charlie ezită, apoi îşi puse berea jos şi ieşi din camera. 

Sweets merse în bucătărie şi mai luă o bere rece. Să ucizi 
oameni era un efort care-ţi provoca sete. 

— Cum a fost Mungo rănit ? 

— Cînd am forțat uşa. 

— Aveau arme automate ? 

Sweets încuviinţă. 

— A fost foarte zgomotos, Jack. 

— Ciţi erau acolo ? 

— Cinci. 

— Vorbea vreunul engleza ? 

— Nu. 

— Dg’ ce limbă vorbeau ? 

— Calibrul 9 mm. 

Downey se enervă, dar nu lăsă să se vadă. Nu era 
momentul. Punîndu-i întrebări lui Sweets, era ca şi cum ar fi 
extras măsele. Mai bine s-o ia pe îndelete, pe rînd. 

— V-aţi înțeles cu Charlie ? 

— S-a descurcat. 

— Aţi putea lucra cu el? 

— Pentru un timp, poate. Pînă la un punct. 

— Cam aşa ceva am de gînd, spuse Downey. Trebuie să-l 
linşaţi pe un tip - asta nu-i o surpriză pentru tine — şi trebuie 
să am acces la un seif. E o parte din înțelegere, care nu-i 
trecută în contract, dar e importantă. Din cauza seifului 
aveam nevoie de Liam şi trebuie să-l țin acum pe Charlie în 
buzunar. Dar, după ce-şi face treaba... Ridicarea din umeri a 
lui Downey fu elocventă. Plec din oraş pentru cîteva zile. Crezi 
că te poți descurca cât lipsesc ? 

Sweets pocni din degete: 

— Bani. 

Downey scoase din buzunarul pantalonilor un plic 
burdugşit. Era plin cu bancnote de zece şi douăzeci de dolari 
americani. Downey îl puse pe Sweets să-i semneze o chitanţă. 
Îl chemă pe Charlie şi îl puse să facă acelaşi lucru. 

— Cheltuiţi-i cum doriți, dar staţi în hotel pînă mă întorc, 
s-a înțeles ? Nu hoinăriți prin împrejurimi furînd antichități. Şi 
doresc să vă tundeți amindoi. 

— Unde te duci ? — întrebă Charlie. 

Downey îl ignoră. Împături chitanța şi o puse în portofel. 

Primul lucru pe care-l făcu cînd se întoarse la ambasadă 
fu să mănînce cîteva din tartele acelea fantastice cu lămîie şi 
să bea un pahar cu lapte. Apoi, adăugă chitanța, paşaportul 
lui Charlie şi celelalte hirtii la dosarul care începuse să se 
îngroaşe rapid şi de care numai el ştia: dosarul numit 
Sandstorm. 

LONDRA 


Prima dată cînd vizitase Londra, Downey era un copil de 
opt ani. Îşi amintea încă întîlnirea cu Regina, de parcă ar fi fost 
ieri. Alteța Sa Regală stătea la un colț de stradă, în Soho *. 
Purta o bluză bleumarin prin care se vedea totul, o eşarfă de 
pene roşii la gît, fustă mini din piele neagră şi ciorapi din plasă 
portocalii. Fusese mai mult decît încîntată să-i de-a un 
autograf — în schimbul unei bancnote de o liră pe care i-o 
dăduse tatăl său. 

Downey iubea Londra. Structura claselor sociale, 
accentele, arhitectura superbă, funcţionarii ireal de 
curtenitori, neoanele apărute pe neaşteptate şi fără gust, toate 
acele biserici de piatră, autobuzele cu două etaje, aglomerate, 
tunetul tinguios al Big Ben-ului, mulțimile care se înghesuiau, 
hotelurile scumpe şi prostituatele şi mai scumpe, prilejurile 
neaşteptate de singurătate, toată istoria — totul. 

Cursa de la Cairo ajunse la Heathrow la ora şapte şi 
douăzeci şi două de minute a.m., mai devreme cu 
cincisprezece minute decît era programat. Deoarece venea 
direct din Orientul Mijlociu, vameşii îi cercetară amănunțit 
geanta de nailon bună la toate — singurul bagaj pe care-l avea. 
Privise mîinile albe, manichiurate ale agentului, răvăşind 
printre cămăşile, ciorapii şi indispensabilii pe care-i adusese 
pentru zilele care promiteau să fie neobişnuit de reci şi 
mohorite. Mîinile vameşului păreau să aibă o viață a lor 
proprie - cutreierau la întîmplare ca două animale mici, mute, 
anemice, printre hainele lui Downey şi articolele de toaletă; 
toate acele lucruri necesare unui om civilizat, nevoit să 
călătorească. Aparatul de ras Braun se închise şi se deschise. 
În final geanta fu marcată cu creta. Primi o aprobare succintă, 
dar curtenitoare, din cap. Paşaportul lui fu ştampilat viguros 
şi cu asta basta. 

Luă autobuzul spre oraş. Servi micul dejun, cumpără un 
pachet cu bomboane de mentă şi luă alt autobuz spre Grădina 
Zoologică Regent Park. În Casa Insectelor, fu acostat de un 

bărbat gras, chelios, purtiînd un inel trandafiriu, care îşi lingea 
buzele cu o limbă ca de şopirlă şi afişa un zîmbet fără dinți. 

— Du-te dracului, chiar acum, spuse Downey şi îi dădu un 
pumn ca să-i arate direcţia. Orele trecură. Încet, încet se 
asigură că nu era urmărit. 

Călători spre Sloane Square şi, încă neîncrezător, se certă 
cu un vinzător de la un magazin cu articole bărbăteşti, în timp 
ce îşi cumpără o umbrelă: frumoasă, neagră, bine strînsă, cu 
un miner de lemn lăcuit şi virf auriu. Apoi, pe ruta cea mai 
ocolită, ajunse într-o mică piaţetă din King's Road. În părculeţ 
erau trei bănci de lemn, un pilc de platani, bustul de 
marmură, erodat, al unui bărbat bucălat, cu nas ascuțit şi cu 
ochii aceia bulbucați şi fără expresie. Vizavi era un magazin de 
antichităţi cu litere aurite pe uşa de sticlă. 

Traversă strada şi cercetă cu privirea vitrina magazinului, 
ținîndu-şi capul în jos. Văzu o colecție frumoasă de Netsuke — 
nasturii de ornament din fildeş sculptat, folosiți de vechii 
japonezi pe hainele de ceremonie. Figurile mici, robuste erau 
din fildeş, dar vechimea le dăduse culoarea aurului învechit. 

Downey se apropie de vitrină şi se uită înăuntru. Jennifer 
era în spatele magazinului. Purta o fustă şi o jachetă asortată 
de catifea verde. Părul i se răsfira rebel pe umeri ca o cascadă 
de foc lichid. 

Odată, cîndva, Downey şi Jennifer petrecuseră un 
week-end dezastruos şi trist, într-un hotelordinar de pe plaja 
din Brighton. Tocmai acolo ! Diguri în paragină. Familii de 
oameni scunzi şi îndesațţi, cu dinți stricaţi, care-şi jucau cei 
cîțiva penny între arcade. Plaja cu pietriş, înțesată cu fecale de 
cîini. Jennifer ieşind de la duş, cu pielea albă, netedă şi 
strălucitoare şi cu părul des revărsîindu-i-se pînă la talie. Avu 
dintr-odată imaginea foarte clară a aluniței de pe fesa ei 
dreaptă, chiar sub linia unde se terminau chiloţii. Avea forma 
unui mic peştişor. 

Acum, în sfirşit, avea starea de spirit care-i trebuia ca să o 
poată întilni. leşi din umbra platanilor, traversă strada 
aglomerată şi deschise uşa. Un clopoțel sună discret. Jennifer 
se întoarse spre el, în lumină, văzindu-l din profil. Folosi virful 
umbrelei noi să împingă uşa şi merse încet pe coridorul din 

mijloc, printre mobilele lucioase expuse, care miroseau a ceară 
şi soluție de lustruit metalul. 

Ziîmbetul ei se stinse. Îl recunoscuse. 

Jack se opri, ridică un prespapier din sticlă, murmurînd 
cîteva cuvinte de admiraţie, dindu-i astfel un moment să se 
obişnuiască cu şocul vizitei lui bruşte, neaşteptate. 

În final, se uită la ea, zîmbi şi spuse: 

— Arăți surprinsă. Credeam că după ce a trecut atita timp, 
mă aşteptai. 

Încă vorbea cînd realiză că nu sînt singuri. Scufundată 
într-un fotoliu imens, tapițat cu un material de culoarea 
prunei, cu ciucuri şi care lucea ca mătasea, se odihnea o fetiță 
de treisprezece sau, poate, paisprezece ani. Fata stătea cu 
mîinile la piept şi cu picioarele lungi şi subțiri adunate sub ea. 
Purta un blazer de şcoală cu o emblemă brodată, o bluză albă, 
simplă, fustă gri, şosete trei-sferturi şi pantofi negri, 
butucănoşi. Ochii îi erau mov. Avea părul mamei sale, 
abundent şi rebel, de culoarea cuprului, înspicat cu şuvițe 
blonde. 

— Ce copil frumos ! Cynthia, nu-i aşa ? — spuse Downey. Îi 
zimbi fetei. Nu-ţi mai aminteşti de mine, dar eu te ştiu foarte 
bine. 

Nici un răspuns. Downey zimbi iarăşi şi adăugă: 

— Ţi-am adus un cadou. 

Fetița îşi ridică bărbia, denotind interes. Downey scoase 
din buzunar o cutie de argint foarte oxidat. Cutia era de forma 
unei piramide şi avea un capac articulat. I-o întinse. 

Cobra era încolăcită pe un pat de nisip, ochelarii îi erau 
ieşiţi în afară, inelele îi străluceau şi ochii rubinii aruncau 
sclipiri ca două picături de sînge. Ochii Cynthiei se măriră şi 
îşi schimbară culoarea într-un roşu-închis. 

Downey îi auzi respirația şuierătoare, de surpriză. Era 
sigur că nici Cynthia, nici Jennifer nu ştiau că şarpele 
reprezenta zeița egipteană Mertsager — Zeița tăcerii. 

Cynthia luă inelul din cutie şi şi-l puse pe degetul mic de la 
mîna stîngă. În poală îi căzură cîteva grăunțe de nisip. Îşi 
ridică mîna şi o ținu în lumină. Ochii cobrei ardeau. 

— Îţi place ? 

— E superb. Îi zîmbi. Avea pielea ca laptele, dinţii foarte 
albi. Fusese binecuvintată cu obraji minunati, cu o vagă tentă 
de pistrui pe nas. Peste cîțiva ani, sigur, băieţii vor alerga după 
ea. Dacă nu începuseră deja. 

— Reînnodarea vechilor cunoştinţe îmi stimulează 
întotdeauna apetitul. Apropo, sîntețţi libere pentru prînz ? 

— Trebuie să mă întîlnesc cu o prietenă, spuse Cynthia 
repede. Privea fix inelul şi Downey era mulțumit, deoarece ştia 
că fata de-abia aştepta să se mindrească cu el. 

— Atunci, numai noi doi, îi spuse lui Jennifer. 

Cynthia se dădu jos din fotoliul mov-închis. O sărută iute 
pe Jennifer pe obraz, ezită, îi adresă lui Downey un zîmbet 
scurt, timid, de mulțumire şi se grăbi spre ieşire. 

— Încîntător copil, spuse Downey privind-o. Clopoţelul 
sună. Yala țăcăni. Se întoarse spre Jennifer, o văzu stînd cu 
braţele incrucişate protector la piept. Purta un ceas bărbătesc: 
un disc subțire de aur cu o curea de piele neagră. Secundarul 
tremura în jurul scalei. 

Downey insistă ca Jennifer să aleagă restaurantul. El 
cunoştea în amănunt King's Road ca pe mîna tatălui său, dar 
vroia să-i sugereze că, în această problemă minoră, era la 
discreţia ei. Era un mod de a linguşi. Crud, dar eficient. Încă 
unul din trucurile meseriei sale ingrate. 

Jennifer îl conduse într-un loc micuţ, subteran şi foarte 
franțuzesc. Şapte mese desperecheate, înghesuite într-o 
pivniță sub o spălătorie automată. Nu avea ferestre. Pereţii 
erau acoperiți cu pasteluri: peisaje cu cer albastru şi pajişti de 
un verde imposibil. Downey adulmecă aerul — o mixtură 
supărătoare de miros de decolorant şi abur. Comandă 
jumătate de pui fript, crezînd că-ţi trebuie o doză mare de 
inventivitate ca să strici deliberat o asemenea mincare simplă. 
Jennifer ceru o salată de alge şi ceai. Cînd fură serviţi, 
mîncarea era exact aşa cum se aştepta. Mincară repede, ca şi 
cum amindoi şi-ar fi dorit să fie în altă parte. 

Cînd li se aduse nota de plată, Downey spuse: 

— Jennifer, te-ar deranja s-o semnezi, ca s-o pot deconta ? 
Jennifer acceptă stiloul şi îşi mizgăli inițialele pe notă. JF, 
remarcă Downey. Soțul ei se numise Scott, dar cînd divorțul se 

pronunțase, ea revenise la numele de domnişoară — Forsyth. 
Puse la loc capacul stiloului. Chitanţa dispăru în portofelul lui. 

Afară, sub norii care se lăsau din ce în ce mai jos, Downey 
se îndreptă înapoi în direcția magazinului de antichități. 
Trotuarul era aglomerat. Se opri de citeva ori să se uite în 
vitrine, folosind geamurile ca nişte oglinzi, studiind traficul. Pe 
cînd ajunseră la micul părculeț, vizavi de magazinul lui 
Jennifer, era aproape sigur că nu au fost urmăriți. 

Găsiră o bancă liberă sub platani. Se aşeză, ţinîndu-şi 
umbrela între genunchi. Ea şedea cu mîinile în poală. 
Pămîntul din fața lor era tare ca cimentul, presărat cu 
ambalaje de bomboane şi mucuri de ţigară. Împunse hîrtiile cu 
virful umbrelei. Un olog se uita în vitrina lui Jennifer. Downey 
îl văzu aranjindu-şi cîrja şi apoi ridicînd mîna stingă într-un 
fel de salut, încercînd să-şi apere ochii de reflexia luminii în 
geam. 

— Cynthia te ajută vreodată la magazin ? — întrebă 
Downey. 

Jennifer îşi dădu la o parte o şuviță de pe obraz. 

— O să crească foarte repede. Nu văd nici un motiv s-o 
grăbesc. 

Se uita la vitrina ei; de fapt, asta intenționase Downey. O 
plasase acolo unde putea vedea viața pe care el îi cerea s-o 
părăsească. Dacă va spune da, atunci putea fi mult mai sigur 
că într-adevăr ea vroia asta. 

— Cum merg afacerile ? 

— De ce, vrei să-mi cumperi firma ? 

— Spune preţul, dacă asta doreşti. Downey vorbea serios 
şi lăsă se se vadă acest lucru. 

— Un preţ rezonabil, desigur. 

— Cere cît de mult vrei. Sînt unele probleme pe care le pot 
rezolva pentru tine. De exemplu, pot aranja ca Cynthia să 
meargă la o şcoală în Elveţia. Ştie o a doua limbă ? Ştie să 
schieze ? 

— Nu asta e problema. Nu o vezi deloc ca o persoană, ci ca 
un fel de slăbiciune sentimentală, ceva ce m-ar opri să fac ceea 
ce vrei tu. 

— M-ai înțeles greşit. 

— Zău ? Încă îi duce dorul tatălui ei. Nu ştiu cum ar 
reacționa dacă i-aş spune că trebuie să plec. Se întoarse şi îl 
privi. Cît timp va dura ? Cit voi fi plecată ? 

— Cel mult două luni. 

— Sau pentru totdeauna. 

Downey împinse cu umbrela ambalajul unei ciocolate. 

— Jennifer, n-ar trebui să-ți reamintesc că tu ai venit la 
mine. Dacă te ajută memoria, ai spus că Gaddafi ţi-a torturat 
şi omorît tatăl, dar tu nu poți să dovedeşti asta, că nimănui 
nu-i pasă şi m-ai rugat frumos să te ajut. Chiar mi-ai plins pe 
umăr. Îmi amintesc cămaşa pe care o purtam, cu dungi albe şi 
albastre. Se udase. Şi cum ţi-am răspuns ? Te-am înşelat ? 
Nu, desigur. Ţi-am spus că nu pot face nimic. Nici atunci şi 
poate niciodată. Dar ţi-am mai spus că dacă vreodată te voi 
putea ajuta, o să te anunţ. 

— Şi ai venit. 

— Da, am venit. 

— A trecut mult timp de atunci. 

— Tatăl tău - tot mort e, nu-i aşa ? 

— Asta nu-i drept. Nu-i drept deloc. Cynthia are nevoie de 
mine. William nu-mi plăteşte nici un penny pentru 
întreținerea ei şi nici n-am vreo idee unde e. Lucrurile s-au 
schimbat; totul s-a schimbat. Ca să-ți spun adevărul, nu mai 
sînt sigură că tatăl meu a fost ucis. Privind în urmă, totul pare 
aşa de...ireal. 

Downey o aprobă. La puţin timp după ce murise tatăl ei, îi 
trimisese o scrisoare. Dacă aveai chef de conspirații şi 
amenințări, le găseai pe toate acolo, printre rînduri. În cel mai 
rău caz, scrisoarea era plină de ambiguităţi. Downey ştia că 
tinerețea e plină de certitudini, iar că înaintarea în virstă putea 
să însemne că nu mai eşti sigur de nimic. 

Jennifer se maturizase mult între timp. Jack credea că ştie 
exact ce gîndea ea. 

Într-un tîrziu, auzi răpăitul slab al picăturilor de ploaie în 
frunzele platanului. Începuse, în sfirşit, să plouă. Se uită în 
sus, în timp ce primele picături mari începuseră să străbată 
apărătoarea imperfectă şi să lovească pămîntul bătătorit, să 
facă firele de iarbă tunse scurt să se îndoaie. 

Cu un oftat de plăcere, îşi deschise umbrela cea nouă. 
Ploaia se înteți. Se ridică şi se îndepărtă de bancă, ieşind de 
sub adăpostul copacului. 

Ştia că la asta se va ajunge. Ştiuse chiar de la început. De 
multe ori, în timpul ultimelor luni, se surprinsese aşteptind 
acest moment, tremuriînd de nerăbdare. Capacitatea lui 
pentru cruzime îl umplea de dezgust şi frică. Dar, scurgerea 
nenorocită a timpului vindeca orice rană. O s-o vindece şi pe 
asta. Încet, doar cît să poată fi auzit deasupra sunetului 
înfundat al ploii, spuse: 

— Am un film scurt pe care cred că ar trebui să-l vezi. 

Aranjase să folosească o casă clandestină din Chalk Road, 
a Companiei. Cînd ajunseră la marginea părculețului, trecea 
pe acolo un taxi. Downey îi făcu semn şi, spre surprinderea lui, 
acesta frină şi se opri. Călătoria dură mai puţin de o jumătate 
de oră. Stătură în tăcere la capetele opuse ale banchetei din 
spate, privind Londra derulîndu-se pe lingă ei. Şoferul vroia să 
afle despre Boston. Sora lui se măritase cu un soldat american 
şi plecase acolo de cîțiva ani. Cum era oraşul ? Puteai fi în 
siguranţă ? Cît de mare era rata criminalităţii ? Downey îi 
dădu răspunsurile în timp ce se deplasau. 

Administratoarea îi aştepta, privind din spatele perdelelor. 
Parăsi casa în timp ce ei urcau scările spre intrare, 
neobosindu-se să închidă uşa în urma ei. Ploaia se oprise. Un 
vint rece, puternic îi smuci haina pe cînd se depărta pe stradă. 
Downey nu se putu opri să nu se întrebe unde se ducea. 
Probabil să-şi aranjeze părul. 

Urcară scările, o conduse pe Jennifer înăuntru, închise 
uşa şi încuie. În casă era foarte cald. Aerul cald îl asaltă de la 
un ventilator din podea, făcîndu-i pantalonii să se umfle. 
Merse pe hol pînă în camera de zi. Un aparat de proiecţie 
fusese instalat pe o măsuţă de servit cafeaua din fața sofalei. 
Ecranul era suspendat pe peretele opus. Downey stinse 
lumina. Din buzunar scoase o casetă mică de metal, o 
deschise şi introduse banda în proiector. Filmul avea mai 
puţin de trei minute. Un rezumat scurt, cu toate că îi luase 
mult timp să-l facă, asamblind porțiuni care-l interesau. 
Downey artistul. Nu avea prea mult dialog, dar acţiune din 

plin. Verifică perdelele groase, să fie bine întinse, să nu existe 
nici o spărtură prin care lăptarul să poată vedea ceva. Din hol 
venea o lumina slabă. Camera nu era complet întunecată, dar 
nu avea ce face. 

Jennifer stătea lingă uşă, cu mîinile în buzunare. O 
întrebă dacă nu vrea să se aşeze. 

Ea scutura din cap în semn că nu. 

Totul era pregătit, dar Downey ezită. Simţea o nevoie acută 
s-o avertizeze, să se scuze, să-i ofere explicaţii. Dar, în ce 
scop ? Filmul era prost, dar cunoscînd natura umană, 
probabil că ea se aştepta la ceva mult mai rău. 

Acţionă întrerupătorul cu manetă. Rolele începură să se 
învirtească. Pe ecran apărură şi dispărură numere. Focaliză 
imaginea şi părăsi camera. 

De data asta nu mai exista nici un umăr prin preajmă pe 
care ea să plingă. 

În bucătăria micuță găsi o sticlă nedesfăcută de Teacher's 
şi pahare curate pe tejgheaua de lingă frigider. Desfăcu dopul 
şi umplu două pahare. Filmul era, într-un fel, sonor. Îl auzea 
pe Edward Forsyth țipind şi vedea cu ochii minţii corpul gol 
încordindu-se în curelele de piele care-l fixau, în timp ce 
tensiunea curentului electric creştea; îi vedea ochii 
bulbucîndu-se şi părul pubian începînd să fumege şi apoi 
luînd foc; pielea de pe testicule băşicîndu-se şi înnegrindu-se. 
Siîngele curgînd din gura fără dinți. Cadavrul zăcînd moale şi 
parcă micşorat, pe o masă de oțel inoxidabil murdară de sînge, 
urină şi fecale. 

Apoi un prim-plan scurt, cu Gaddafi; fața măslinie 
dominată de ochi arzători şi gură subțire şi crudă. 

Capătul liber al filmului clămpănea pe rolă. Downey îşi goli 
paharul şi îl umplu din nou; clămpănitul se opri şi nu să mai 
auzea decît zumzetul constant al ventilatorului aparatului de 
proiecţie. Îşi mai turnă o doză de whisky, o bău şi se întoarse 
în cameră. 

Jennifer era trintită pe sofa, cu mîinile în poală. Ochii îi 
erau închişi. Părea că doarme. Trînti paharul cu whisky pe 
măsuţă, derulă filmul şi-l puse înapoi în casetă. 

Ea încă nu se mişcase. 

Downey se aplecă şi îi atinse foarte uşor umărul. Era 
palidă; tremura. Îşi dădu seama că îi face plăcere s-o vadă aşa 
- vulnerabilă, rănită. Era teribil, dar nu se putea abține. Ea 
deschise ochii. Jack îi oferi băutura. 

— E ridicol, nu-i aşa ? spuse ea. 

Downey îşi înclină capul cu solicitudine. 

— Cînd te-am văzut în magazin, am crezut, pentru un 
moment, că la urma urmei nu e mort, că ai venit să-mi spui că 
totul a fost o mare greşeala, zise Jennifer. 

— Gaddafi a construit o fabrică nenorocită de gaz otrăvitor 
lîngă Rabta, în deşert, la sud de Tripoli. Recent rusnacii l-au 
dotat cu citeva bombe supersonice cu arie largă de acțiune, 
Su-24 Ds. La Pentagon sînt nişte grupuri... generali cu cinci 
stele, cărora le-ar plăcea să-l termine pe cretin, să transforme 
toată cutia de nisip care e Libia într-o foaie de sticlă. Din 
fericire predomină capetele mai înțelepte. În loc să distrugem 
toată țara asta nenorocită, avem de gînd să trimitem acolo un 
comando să-l asasineze pe Gaddafi. Să-l reducă la tăcere. 

Downey făcu o pauză. Se părea că ea înţelege tot, 
binecuvintată să fie. Ideea era să creeze un efect puternic fără 
să îi dea ei ocazia să-şi amintească amănunte specifice. 
Continuă în grabă: 

— E o operaţiune de cooperare, egiptenii sînt minoritari. 
Din motive de securitate, nu pot să intru în detalii, dar trebuie 
să introducem în Libia un expert în probleme de securitate şi 
explozibili. 

— Dar eu nu ştiu nimic despre aşa ceva, sublinie Jennifer. 

— Nu, dar prietenul tău ştie. Downey rînji. S-au făcut 
cercetări. Libienii au fost de acord să-l deshumeze pe tatăl tău 
şi să te lase să-l aduci acasă, înapoi în Anglia. Ca să-şi 
îmbunătățească imaginea, presupun. 

Pliîngea, lacrimile şiroindu-i pe obraji. Probabil că 
văzindu-şi tatăl prăjindu-se, nu fusese prea vesel. Jack arătă 
spre proiector. 

— Ai vrea să-l vezi încă o dată ? 

— Dumnezeule, nu ! 

În timp ce o conducea pe hol, spre ieşire, Downey se folosi 
de virful umbrelei ca să cînte o melodie simplă, veselă. Trase 

zăvorul şi puse cheia în cutia de scrisori. Începuse iarăşi să 
plouă şi ploaia îi alunga de pe pietoni de pe străzi. Cînd 
ajunseră la poartă, o Cortina roşie trecu pe stradă, 
ştergătoarele de parbriz aruncînd jeturi de apă. Nici o şansă să 
găsească un taxi, dar metroul era la două străzi depărtare. O 
luă pe Jennifer de braț, înghesuind-o sub adăpostul oferit de 
umbrelă. 

Simţea mirosul parfumului ei şi îi simțea şoldul lingă al 
lui. O ţinu mai aproape. Ea nu făcu nici o încercare să se 
îndepărteze. 

— Cît de repede poţi fi gata ? 

— Încă nu m-am hotărît. Am nevoie de cîteva zile să 
reflectez. 

— Bine, spuse Downey. Ea plingea încă, dar el se gîndi că 
este mai bine să se facă că nu observă. Ocoli o băltoacă şi îi 
strinse mina protector. 

Răzbunare. Vină. Oricare ar fi fost motivul, o avea. Făcea 
parte din echipă. 

Chiar dacă era conştientă sau nu de asta, îi aparținea. 


17 


Abdel al-Hony era într-o poziție proastă. Omar Jalloud, 
furios pentru că nu fuseseră de față la incidentul din 
apartamentul lui Charlie, îl trimisese în Anglia să-l lichideze pe 
Jack Downey. Abdel îl întrebase pe Jalloud de ce vroia să-l 
înlăture pe americanul gras. Jalloud îi răspunse că Downey 
era inițiatorul unui complot al C.I.A. care urmărea asasinarea 
Liderului. Lista furată din Gezira fusese înlocuită cu o copie 
trimisă de la Tripoli. Numele lui Downey era în capul listei. 
Jalloud îi sugerase, de asemenea, că el credea că o fracțiune 
disidentă din Armata libiana era implicată în complot. Nu avea 

nici o dovadă palpabilă, dar avuseseră loc întruniri de la care 
el fusese exclus: secrete la care credea că ar fi trebuit să fie 
părtaş... Abdel fusese atît de şocat, încît risese cu voce tare. 

O gravă eroare. 

În timp ce transpirase şi gemuse executindu-şi pedeapsa 
de o sută de genuflexiuni, Jalloud, pe un ton aspru şi strident, 
îi predicase non-stop despre capcanele pe care le ascundea 
umorul. Jalloud era un tip foarte serios. Credea cu adevărat că 
acel sunet ca un sforăit, hîrîit, zbierat, numit „riîs”, nu era 
nimic mai mult decît un război al microbilor — ceva de genul 
strănutului. Risul era decadent! Simptomatic, ca un complot 
capitalist ! Muşchii stomacului lui Abdel luaseră foc. Deşi nu 
era sigur că a înţeles bine, îl aprobase repede şi cu mult 
entuziasm. 

La aeroport fusese mare aglomerațţie. Ca să poată fi în 
avion cu Downey, trebuise să accepte un loc în 
compartimentul rezervat fumătorilor. 

Aerul Londrei nu era cu mult mai curat decît cel din 
cabina înghesuită a Boeing-ului 747. 

Un lucru îmbucurător: nu fusese deloc dificil să-l 
urmărească pe Downey pe străzile oraşului. Abdel sperase că 
Downey îl va conduce la celălalt american, cel înalt, numit 
Charlie. Pentru el era clar că pe Downey îl interesa Charlie, 
deoarece acesta, de asemenea, era cumva amestecat în 
pregătirea asasinatului. Jalloud îi vroia pe amindoi înlăturați 
şi asta-i convenea de minune lui Abdel. 

La Grădina Zoologică a fost ceva mai dificil decât pe străzile 
aglomerate. Era o zi rece, noroasă şi circula puţină lume. 
Ascunzişurile erau rare. Totdeauna, din motive pe care Abdel 
nu avusese timp să le analizeze, era mai greu să caşti ochii şi 
să nu faci nimic, tocmai în locurile făcute pentru aşa ceva. De 
exemplu, avea coşmaruri în ce priveşte toaletele publice. 

Cînd Downey intră în Casa Insectelor, Abdel rămase în 
urmă, nesigur ce să facă. Clădirea nu era mare. Se decise să 
aştepte afară. 

Downey zăbovi înăuntru doar cîteva minute. Plecă de acolo 
grăbit. Abdel îl urmări îndeaproape, în timp ce Jack parcurse o 
potecă paralelă cu canalul. Downey merse pînă la mijlocul 

unui pod arcuit care ducea spre Aviariul Snowdon şi apoi se 
oprise şi se sprijinise de balustradă uitindu-se la apă. 

Abdel se lăsă pe vine, aşteptind. 

Un bărbat scund, purtînd pantaloni de piele neagră şi un 
tricou, ieşise din Casa Insectelor ţinîndu-se de nas şi strigind 
ceva nedesluşit. Downey se uită la el, se întoarse şi se grăbi să 
traverseze podul spre aviariu; acri întregi de năvoade fixate de 
țevi triunghiulare de metal. Abdel era la jumătatea podului, 
cînd Downey se întoarse pe neaşteptate. 

Abdel făcu stînga-mprejur. 

Fugi direct spre omul în pantaloni de piele: homosexualul 
care-l acostase pe Downey în Casa Insectelor. Omul se repezi 
la el şi îl lovi cu pumnul în față. Forța loviturii îi proiectă lui 
Abdel capul pe spate. Îl prinse pe om de burtă şi de gât, îl ridcă 
şi îl aruncă cu capul în jos, în canal. 

Bărbatul lovi apa şi dispăru într-o jerbă de spumă verzuie. 
O mănuşă de piele neagră, decorată cu ţinte de metal, pluti 
puţin pe suprafața apei, apoi se scufundă fără urmă. În 
aviariu, o pasăre nevăzută scoase un sunet ca şi cum cineva ar 
fi scuturat un sac cu nuci. După un moment, undele se 
dispersară şi apa canalului deveni netedă şi liniştită. 

În scurt timp, Abdel realiză că şi Downey reuşise să se facă 
nevăzut. 


18 


Jennifer Forsyth era o femeie căreia îi plăcea să-şi respecte 
propriul ei ritm. Downey ştia că ar fi fost inutil s-o grăbească, 
să încerce s-o împingă de la spate. Îşi pledase cauza cu toată 
viclenia şi brutalitatea posibile şi acum nu mai putea să facă 
nimic, decât să aştepte. În timp ce se întorceau de la Chalk 
Farm îi stătuseră pe limbă multe argumente, dar se stăpînise 

şi nu scosese nici un cuvint. La intrarea în magazinul ei, îi 
dăduse numele şi numărul camerei hotelului Mayfair, unde 
stătea şi apoi plecase tăcut. 

Petrecu următoarele zile trintit într-un fotoliu mare, lingă 
fereastră, citindu-i pe Sun Tzu şi Clausewitz, uitindu-se la 
televizor la jocuri, sport şi ştiri. 

Tensiunea aşteptării țiriitului telefonului îi provocase un 
apetit enorm. Chema tot timpul Room-Service-ul. Învăţă 
numele întregului personal de acolo. 

Îşi petrecu lungi perioade întins în pat. Se uita la tavan, 
asculta atent paşii înăbuşiți de pe coridor, zumzetul slab al 
liftului, riîsetele îndepărtate. 

Folosi telefonul de două ori ca să cheme prostituate de lux 
cu imaginație debordantă. De fiecare dată ceru ca femeile să 
aibă părul lung şi roşu. Nu ridică pretenții din punct de vedere 
al inteligenței, culorii ochilor ori al accentului. Era, înainte de 
toate, un pragmatic. În viață încercase să se distreze cît mai 
bine, acceptind orice fel de plăceri. 

După ce se sătura de sex, le lua pe femei în baie şi stătea 
liniştit sub duş, în timp ce ele îi săpuneau penisul şi 
testiculele. Lor nu le plăcea să-şi ude părul, dar Downey le 
plătea în plus, avind obiceiul să lase un teanc de bancnote 
nou-nouțe pe noptieră. Era totdeauna foarte grijuliu să nu 
surprindă momentul cînd banii erau luaţi — chiar îşi înfunda 
fața în pernă ca să nu audă fişiitul uşor pe care-l făceau banii 
cînd erau numărați. Era un bărbat care avea anumite nevoi, 
dar, în acelaşi timp, se credea un pic romantic. 

Somnul îi producea groază. Atunci îşi făcea apariția 
cadavrul. 

Scenariul nu se schimba niciodată. Se afla în cabinetul 
unui dentist, şi corpul zăcea sub lumini, cu gura larg 
deschisă, cu capul rostogolindu-se dintr-o parte în alta, în 
timp ce dentistul găurea şi curăța, creînd o cavitate în unul 
din molarii de sus. Omul era mort de cîteva zile. În timp ce 
dentistul muncea, nu înceta niciodată să se plingă cît de greu 
era să lucrezi pe un mort, în special unul cu gîtul rupt. 
Downey fusese chemat ca să ţină capul fix. Nu se gîndise 
niciodată că e unul dintre aceia cărora li se face greață uşor, 

dar capul cadavrului era moale şi elastic, părul îi cădea în 
şuvițe şi ochii, sticloşi şi înfundațţi în orbite, îl fixau tot timpul. 
Nările îi erau pline de duhoarea oaselor uscate, a cărnii intrate 
în putrefacție, a propriei transpirații... 

În după-amiaza celei de-a treia zile, chiar cînd îşi termina 
masa de prînz, sună telefonul. Îl surprinse cu furculița în mîna 
dreaptă, plină cu budincă cu brînză, şi cu telecomanda în 
stinga. Reduse volumul şi se întinse spre receptor. Vocea lui 
Jennifer era calmă, distantă. Downey păstră un ton neutru. 
Aranjară să se întilnească peste exact o oră, la raionul de sport 
al magazinului Harrod. Inchise. 

Se uita la un meci de fotbal, transmis în direct de la 
Munchen. Pe ecran, mingea sărea înainte şi înapoi şi jucătorii 
dansau, parcă, pe iarbă. La un moment dat se stîrni o scurtă 
încăierare în tribune. Pe teren jucătorii se opriseră. Arbitrul 
stătea cu piciorul pe minge şi cu mîinile în şold. Încă o 
încăierare. Un anume Rottweiler se uită la Downey printr-un 
gard de sîrmă, privindu-l de parcă ar fi fost sigur că l-a mai 
văzut undeva şi nu-i plăcea ce-i amintea. Zbieră ceva, 
arătindu-şi dinții albi, ascuţiţi, şi apoi se uită în altă parte. 
Downey închise televizorul. Se scărpină pe burtă şi se îndreptă 
spre dulap căutînd ceva închis la culoare şi cu dungulițe; 
uniforma unui bancher, serioasă şi liniştitoare. 


Admira mînerul caroiat al unei puşti Purdy, cu ţeavă 
dublă, cînd o văzu pe Jennifer îndreptîndu-se către el. Puse 
puşca de vinătoare la umăr şi ţinti capul lucios al unui 
manechin, purtînd o vestă pentru pescuit şi cizme foarte înalte 
de cauciuc. Un păstrăv de plastic, frumos colorat, atîrna de un 
fir lung ataşat la undița de pe umărul creaturii. Downey îşi 
corectă punctul de ochire, îndreptîndu-se spre un loc de pe 
gîtul subțire şi alb al manechinului. Vinzătorul tuşi nervos — 
un sunet uşor, ca un filfiit. Downey îşi ridică degetul de pe 
trăgaci şi depuse arma pe tejghea. Vinzătorul aşeză Purdy-ul 
într-un rastel de mahon lustruit, inserind cu grijă un lănţişor 
de oţel prin piedică. 

Downey ajunsese mai repede şi cercetase terenul. O 
conduse pe Jennifer la o tabără amenajată în junglă, o aşeză 

lîngă un cort de culoare albastră, pe un scaun rabatabil făcut 
din pînză viu colorată şi bare de aluminiu. Era şi un foc 
electric acolo, pe care nimeni nu se gindise să-l bage în priză. 
Se aşeză lingă Jennifer, aplecîndu-se spre ea, încercînd să 
creeze o atmosferă de intimitate şi încredere. 

— Ai vorbit cu Cynthia ? 

Jennifer aprobă din cap. Părul îi căzu pe obraji. Îl dădu la o 
parte cu un gest scurt, grăbit. 

— Ce reacţie a avut ? 

— La ce mă aşteptam. Nu vrea să meargă în Elveţia şi nici 
altundeva. 

Downey era surprins, dar grijuliu să nu lase să se vadă 
asta. 

— Nu, bineînţeles că nu. De ce ar vrea să plece ? 

— Cumnata mea a fost de acocd să aibă grijă de ea. l-am 
spus ce mi-ai sugerat: am auzit că tata trăieşte şi plec în 
Orientul Mijlociu să-l caut. 

Deasupra focului, un ceaun era suspendat de un trepied. 
Ridicînd capacul, Downey văzu un pui făcui din hîrtie glasată. 

— Asta-i tot ce i-ai spus ? Nimic mai concret ? 

— S-a oferit să mă ajute la magazin. 

— Nu-ţi face griji pentru asta. Banii nu vor constitui o 
problemă. 

— Nu pentru bani am acceptat. 

— Nu, dar sînt destui primprejur. De ce să nu iei cîțiva ? 

Jennifer privea fix focul electric. 

— Cînd vei fi gata de plecare ? — întrebă Downey. 

— Acum. Chiar în clipa asta. 

Downey scoase din buzunar mai multe hirtii. Le desfăcu şi 
îşi căută stiloul. 

— Aici sînt formularele standard, de recrutare ale 
Companiei. Derogarea de la orice responsabilitate, tot 
tacimul... Asigurarea pe viață... Am trecut-o pe Cynthia ca 
unic beneficiar, dacă tu crezi că-i bine aşa. Scoase capacul 
stiloului. Jennifer îşi mizgăli semnătura în partea de jos a vreo 
douăsprezece pagini. Cerneala era neagră. Downey îşi luă 
înapoi stiloul şi îi întinse o cheie masivă de alamă. 

— Ce-i asta ? 

— Cutia unu-douăzeci şi nouă, Heathrow. O să găseşti 
acolo tot ce ai nevoie, incluzind un set de valize din piele de 
porc care m-au costat aproape patru sute de lire. 

Mina lui Jennifer se închise peste bucata de metal ştanțat. 
Marginile ascuţite îi intrară în palmă. 

— Ţi-ai luat paşaportul cu tine ? 

— Da. Bineînţeles. 

— Dă-mi-l. Nu ai nevoie de el. E unul nou în geanta 
diplomat.Crezi că Cynthia o să fie în siguranță, sau vrei să pun 
pe cineva s-o supravegheze ? 

— O să se descurce. 

Cumnata ei locuia într-un orăşel numit Alnwick, la granița 
cu Scoţia. Fiica ei se va plictisi acolo, dar va fi în siguranță. 

— Biletul e lingă paşaport. Cursa Air Egypt 318. Dacă 
pleci acum, s-ar putea să ajungi la timp. 

Jennifer îl privi. 

— Ce te-a făcut să crezi că azi voi fi gata de plecare ? 

Downey se ridică. Genunchii îi pocniră. Reţinuse cîte un 
loc la cel puţin un zbor în fiecare zi pentru următoarele două 
saptămîni, dar nu avea de gînd să-i spună asta. 

— Ne vedem la Cairo. Îi făcu cu mîna şi se îndepărtă 
grăbit. Se mişca repede, nevenindu-i să creadă că avusese 
atita noroc, încă temător că ea s-ar putea răzgindi. 

Jennifer îşi frecă degetul mare. Stiloul scump al lui 
Downey cursese, cerneala neagră pătindu-i pielea. Dintr-o 
dată avu impresia că e privită. Se ridică. Scăunelul ridicol de 
campanie se răsturnă zăngănind. Un vinzător se uită la ea din 
spatele tejghelei de sticlă foarte lustruită. 

Luă liftul pînă la parter, găsi ieşirea cea mai apropiată. 
Lîngă bordură aştepta un taxi; şoferul, ghemuit în spatele 
volanului. Jennifer se îndreptă spre taxi şi apoi îl văzu pe 
Downey stînd în spate, cu gura căscată. Privirile li se întilniră. 
Jack ținea între degete o ciocolată de mărimea unui ou de 
prepeliță. Îi făcu cu ochiul, îşi aruncă în gură ciocolata, apoi 
deschise uşa, păşi pe trotuarul aglomerat şi îi făcu semn să 
urce. 

— Ştie unde te duci. Cursa a fost plătită. 

Jennifer urcă în taxi şi şoferul se înscrise iute în trafic. Se 

întoarse şi se uită pe geamul din spate. Downey dispăruse. Se 
aşeză mai confortabil pe banchetă, pregătindu-se pentru 
drumul lung pînă la aeroport. 


Cutia era ultima dintr-un rînd. Jennifer încercă să bage 
cheia în broască. 

Nu se potrivea. 

Se uită la numărul cutiei şi apoi la numărul cheii. 

Erau aceleaşi. Încercă iarăşi cheia şi de data aceasta intră 
foarte uşor. 

Cutia conţinea două valize din piele de porc şi o geantă 
diplomat asortată. Luă geanta, închise uşa cutiei şi băgă o 
monedă. Puse cheia în poşetă şi se îndreptă grăbită spre 
toaleta cea mai apropiată. 

Acolo, căută o cabină goală, închise uşa şi o blocă. 
Inițialele „J.M.” erau încrustate pe o etichetă ornată, 
dreptunghiulară, de alamă, de pe minerul gențţii diplomat. 
Deschise servieta. Conţinea un teanc de bancnote egiptene de 
zece lire, nou-nouţe, însumîind o mie de lire şi un plic în care 
găsi biletul de avion la clasa întîi, Londra-Cairo, dus şi întors. 

De asemenea, găsi şi un paşaport britanic, folosit mult, un 
carnet de conducere, fişe medicale, un carnet Barclay şi alte 
acte de identitate. Obiectele îi erau familiare, numele, nu. 
Jennifer Forsyth devenise Jennifer McPhee. Deschise 
paşaportul. Datele înscrise deasupra fotografiei, data naşterii 
etc., nu fuseseră schimbate, cu excepția notaţiei care se 
referea la ruda cea mai apropiată. Numele tipărit în acel spațiu 
era al cuiva de care Jennifer nu auzise niciodată. Frunzări 
paşaportul, remarcînd călătorii la Barcelona, Paris şi 
Hamburg şi cîteva deplasări recente la Washington, DC. 

Cineva ciocăni insistent în uşă. Jennifer îşi ridică 
surprinsă privirea. 

— Ai de gînd să stai pentru totdeauna acolo, drăguță ? 

Jennifer trase apa, închise şi încuie servieta, se ridică şi 
deschise uşa. O femeie tînără, machiată strident, purtînd o 
haină de imitație de blană, îi zîmbi mulțumindu-i şi trecu 
repede pe lingă ea. 

Luă cele două valize din piele de porc şi se duse la biroul 

Air Egypt. Acceptă etichetele pentru bagaje şi permisul de 
îmbarcare de la un bărbat smead, micut, cu o cămaşă 
apretată, albă şi cravată maro. Avionul pleca peste trei sferturi 
de oră. Îşi cumpără câteva reviste de la un stand, apoi merse la 
bar, găsi o masă şi comandă o băutură. 

Downey o urmarea de la distanță. Era prea atrăgătoare şi 
impresionantă ca să se piardă în mulțime. Dar avea ceva, un 
calm, o adincime a spiritului, care, într-un fel, îndepărta 
suspiciunile. Încercă să analizeze ce simţea, să-şi 
compartimenteze gindurile, să le găsească rînd pe rind un 
sens. Dar nu putea eticheta ceea ce avea Jennifer aparte. Ori 
erai născut cu aşa ceva, ori nu. 

Nu era mulțumit. Încercă din nou. Ea avea un talent dea 
se acomoda, de a arăta de parcă ar fi fost de-acolo. Oriunde se 
întîmpla să se afle, îți dădea impresia că e născută acolo. O 
privi jucîndu-se cu băutura. Jumătate dintre bărbaţii de la bar 
o fixau - ceilalți erau probabil anormali sau le era prea frică de 
neveste, ca să încerce vreo ocheadă. Ştia că ea ar fi trebuit să 
fie foarte nervoasă şi constata, cu satisfacție, că nu se uitase 
nici măcar o dată la ceasul de la bar. 

Totul va decurge foarte bine. Muşcă din batonul Mars, se 
întoarse şi plecă mulțumit. 

Următoarea oprire, Cairo. 


Abdel al-Hony cumpărase Claymore-ul, cu trei mii de 
dolari, de la un soldat american. Încercarea de a o mitui pe 
camerista de la Mayfair eşuă. O sugrumă pe biata femeie şi 
după ce folosi cheia ei ca să intre în apartamentul lui Downey, 
o înghesui sub pat. 

Îi trebuiră doar cîteva minute să monteze şi să amorseze 
mina. Aceasta explodă la cîteva minute după ora unu 
după-amiază. 

Şeful corpului de securitate a hotelului, investigînd o 
plingere, care spunea că nişte prostituate cunoscute îl 
vizitaseră frecvent pe Downey în cameră şi ca urmare, acesta 
ar putea fi un peşte, declanşă neatent mina, în timp ce o 
pereche de avocaţi din Orlando, statul Florida, aflați în luna de 
miere, treceau pe hol în drum spre lift. Fericiţii locuitori ai 

Floridei reuşiseră să facă rost de bilete la repunerea în scenă a 
muzicalului Me And My Girl şi erau nerăbdători să-şi petreacă 
noaptea în oraş. Şeful securităţii îi salută, apoi introduse cheia 
în yală şi deschise uşa lui Downey. Toţi trei fură făcuți 
ferfeniță de forța exploziei şi de cele şapte sute de schije ale 
Claymore-ului. 

Downey, în avionul Air Egypt 747 care zbura cu o viteză de 
patru sute cincizeci de mile pe oră, la o altitudine de zece mii 
de metri, nu auzi nimic. 

Securistul era un fost polițist de la Scotland Yard. Ziarul 
The Times publică tot textul convorbirii telefonice cu un 
reprezentant IRA *, care-şi asuma responsabilitatea 
atentatului. 

După ce Abdel al-Hony reuşi cu greu să citească articolul, 
deveni foarte nervos. 

CAIRO 


Dosarul de pe biroul lui Richard Foster avea o grosime de 
aproape un deget, dar nu prea important, deoarece conținutul 
era aproape în totalitate gunoi. Îl citise din scoarță în scoarță 
şi nu găsise aproape nimic care să justifice cheltuielile făcute 
cu cei trei agenți desemnaţi să-l urmărească pe Downey în 
Londra. 

Foster era foarte cătrănit. Era sută la sută sigur că 
expatriatul californian Charlie McPhee nu plecase din 
ambasadă de capul lui. 

Cineva îl împinsese, arătîindu-i drumul spre uşă. Downey 


* Irish Republican Army = Armata Republicană Irlandeză. 

negase orice amestec, dar Foster putea jura că el organizase 
volatilizarea lui McPhee. Jack pregătea ceva; Foster simțea 
miros de carne arsă. Plănuia oare Downey să-l amestece 
cumva pe McPhee în dezertarea colonelului libian ? Sau avea 
altceva în minte ? Downey avea întotdeauna aşa de multe 
lucruri pe tapet, încît era imposibil să le afli pe toate. 

Pe biroul lui Foster mai era un dosar. Conţinea o mulțime 
de faxuri de la avocaţii doamnei McPhee. Cîteva sute de 
cuvinte, dar totul se reducea la cererea de a li se spune ce 
dracu s-a întîmplat cu soțul rătăcitor al clientei lor. O 
întrebare normală. Foster ar fi dorit să aibă un răspuns. 

Întoarse pagina din dosarul despre Londra. Data de mai 
puţin de douăzeci şi patru de ore, dar coperta începea deja să 
arate uzată. Se uită posomorit la instantaneul, de 500 mm, 
luat lui Downey în barul din Heathrow. În fața lui, Jack avea o 
halbă de bere şi un pachet de biscuiţi. Chipul lui, de obicei 
jovial, afişa o expresie rece. 

Foster puse deoparte fotografia şi se uită rapid pe celelalte, 
incluzînd una cam sumbră, care-l arăta pe Downey într-un 
părculeţ mic din King's Road; fața lui grăsuţă, ireal de palidă 
pe fundalul umbrelei negre. 

De asemenea, erau acolo o serie de poze din față şi profil, 
ale unei femei superbe, cu care Downey îşi petrecuse 
după-amiaza. Numele ei era Jennifer Forsyth. Foster studie o 
poză care-l înfățişa pe Downey într-o lumină slabă, într-un 
restaurant din King's Road, turnîndu-i ei vin în pahar, dintr-o 
sticlă de treizeci de dolari. 

Se mai uită peste fotografii un timp, apoi îşi îndreptă 
atenția spre text. Agentul credea că relația dintre Downey şi 
femeie nu era de natură sexuală. Foster îi dădea dreptate — 
Jennifer Forsyth era evident mult deasupra lui Downey. 

Dar, ce alte motive ar fi avut un om ca Jack să-şi piardă 
timpul cu o femeie ? Erau doar două lucruri la care Foster se 
putea gîndi. Primul erau banii şi al doilea puterea. Foster 
desemnase o echipă care să cerceteze trecutul şi prezentul lui 
Jennifer Forsyth. Vroia să ştie totul despre ea, fiecare detaliu. 

Cercetă cele trei poze cu copilul care ieşise din magazin 
după unsprezece minute de la intrarea lui Downey acolo. Fata 


127 


avea probabil doisprezece-treisprezece ani şi era foarte 
frumoasă — asemănarea dintre ea şi mama ei era remarcabilă. 
Foster puse deoparte şi aceste poze, şi se întoarse la text. 

De la Heathrow, trioul de agenți ai lui Foster îl urmărise 
discret pe Downey în oraş. Avusese loc o mică cearta într-o 
autoservire. Ceva în legătură cu o cană cu ceai şi un baton de 
scorţişoară. Iisuse ! Mai tirziu, Downey cumpărase de la o 
tutungerie, un pachet cu bomboane de mentă. Se notase în 
mod expres că mîncase foarte repede bomboanele şi pusese 
ambalajul de celofan în buzunar — în loc să-l arunce pe 
trotuar, ca orice cetăţean. 

Foster se întreba de ce. Nici unul dintre cunoscuții lui 
Downey nu l-ar fi caracterizat ca un om foarte ordonat. Dar, 
Foster ştia că, deşi Downey călătorise prin toată lumea, 
Londra era oraşul său favorit. Poate că asta explica 
comportarea lui ieşită din comun. 

Sau poate că nu. 

Foster îşi masă timplele. Întoarse pagina. 

La Grădina Zoologică, Downey luase contact cu o jumătate 
de duzină de oameni, în principal angajaţi acolo. Omul de la 
poartă care-i vinduse biletul de intrare; o femeie de la care 
cumpărase o pungă cu floricele şi o cană cu cafea. Punga şi 
cana le aruncase într-un coş de gunoi. Agentul descrisese 
într-un paragraf de cincisprezece rînduri, cît de uşor ar fi fost 
pentru Downey să ascundă un mesaj printre floricele. 

Bine, bine. 

Foster întoarse pagina. La standul cu floricele, Downey îşi 
primise restul şi se îndepărtase, apoi se răsucise brusc pe 
călcîie şi smulsese un şerveţel gros de hîrtie de pe tejghea. Încă 
o şansă de a schimba informații. Sau poate că avea nevoie de 
şervet să-şi şteargă nasul. 

Foster îl urmări, la a treia mînă, pe Downey rătăcind 
aparent fără scop prin parc timp de o oră, apoi trecînd prin 
Tunelul Estic şi intrînd în Casa Insectelor. „Coada” fusese 
surprinsă, dar era aproape sigur că tunelul era gol, cînd 
Downey intrase în el. Foster oftă, scărpinîndu-se la nas. 

Agentul, încercînd să păstreze contactul vizual, îl urmărise 
pe Downey înăuntru. Clădirea era, în aparenţă, unul dintre 

locurile de întîlnire ale homosexualilor. Downey crezuse că i se 
fac propuneri şi îi trăsese un pumn în nas agentului. Apoi 
ieşise afară, traversase canalul spre Aviariul Snowdon. 

Agentul rănit, pierzind sînge, se grăbi în urma lui şi apoi 
dispăruse. Pur şi simplu se volatilizase. Ultima lui remarcă 
coerentă fusese că gulerul unde se afla microfonul se umpluse 
de sînge. Partenerul lui îşi amintea că auzise ceva ce ar fi putut 
fi o împroşcătură. Dar, atunci se afla la toaletă, uşurîndu-se, 
şi avea atenţia oarecum abătută. 

Downey luase un autobuz şi apoi metroul spre Piața 
Sloane. La magazinul cu articole bărbăteşti, avusese o dispută 
aprinsă atunci cînd îşi pierduse răbdarea cu vinzătorul care 
încercase să-i vindă alt model de umbrelă decît cel pe care-l 
dorea el. Apoi s-a îndreptat, pe o rută ocolită, spre magazinul 
de antichităţi al lui Jennifer, din King's Road. 

Trecuseră unsprezece minute şi Cynthia, fiica femeii, 
ieşise afară. Încă zece minute se scurseseră încet. Downey şi 
femeia ieşiră grăbiţi din magazin. El arăta nervos. Ea, agasată. 
S-au dus pe jos pînă la un restaurant cu specific franțuzesc, 
plasat strategic în pivnița unei curățătorii de haine. Conform 
cu regulile protecției împotriva incendiilor, localul avea două 
ieşiri. Ce îi lipseau erau geamurile. Presupunînd că Downey şi 
femeia vor vorbi în timpul mesei şi că această discuţie ar putea 
fi importantă, unul dintre agenţii lui Foster — o femeie — îi 
urmărise înăuntru. 

Se aşezase în partea opusă a restaurantului şi în timpul 
unuia din desele ei drumuri la toaletă îl auzise spunînd: 

— Cred că pînă acum ai ghicit de ce am venit, nu ? 

Intrigant, da. Revelator, nu. 

Şi acum, dintre cei trei agenţi ai lui, unul nu mai avea 
acoperire, unul dispăruse şi, ca rezultat, avea o mare gaură în 
buget. 

Ochii îi coboriră spre pagina dactilografiată şi săriră la 
paragraful trei. 

Cînd îi fusese adusă nota de plată, Downey o pusese pe 
Jennifer s-o semneze. De ce-i trebuise autograful ei ? De ce 
ținuse chitanța, în primul rind ? Ce însemna asta ? Că 
discutaseră treburi ale Companiei ? Sau doar că Jack avea 

prostul obicei de a-şi încărca nota de plată ? 

Foster căută fotografiile de la începutul dosarului. Studie 
pozele lui Jennifer de la restaurant, şi apoi pe cele luate prin 
teleobiectiv pe cînd stătea pe banca de lemn de sub platani, în 
părculețul mic de vizavi de magazinul ei. Nu se pricepea deloc 
la aprecierea virstei persoanelor, dar socotea că ea ar fi trebuit 
să aibă în jur de treizeci de ani; în nici un caz mai puţin de 
douăzeci şi cinci. O femeie foarte atrăgătoare. Frumoasă. 
Superbă chiar. Oasele ei erau proeminente, dar delicate; 
părul, de-a dreptul incredibil. Îşi reaminti că nu era înţelept să 
înlăture posibilitatea unui interes romantic, cu toate că nici în 
ruptul capului nu ar fi putut înțelege cum o femeie ca ea ar fi 
putut fi interesată de un bărbat ca Downey. 

Doar dacă... lucra pentru britanici. 

Foster se ridică de la birou. Se duse la filtrul de cafea şi îşi 
turnă o cană, adăugă o jumătate de cub de zahăr şi o linguriţă 
de frişcă. 

În părculeţ, stînd pe banca de lemn de sub copaci, Downey 
vorbise continuu şi femeia îl ascultase fără să scoată nici un 
cuvint. 

Începuse să plouă. 

Downey sărise imediat în picioare, îşi desfăcuse umbrela 
nouă şi se îndepărtase la cîțiva paşi de adăpostul copacilor. Se 
expusese deliberat elementelor naturii, în acelaşi timp 
neglijent față de riscul de a fi auzit. 

Ultimul agent al lui Foster, tot numai urechi, se grăbise pe 
alee. 

Downey îşi ridicase vocea - pentru ca Jennifer să-l poată 
auzi în ciuda distanței şi a zgomotului pe care-l făcea ploaia 
lovind în frunzele platanilor. 

Agentul îl auzise spunînd: 

— Am un film scurt pe care cred că ar trebui să-l vezi. 

Downey nu oferise nici o explicaţie şi nici ea nu îi ceruse 
vreuna... 

Începuse să plouă cu găleata. În dosar fusese ataşată o 
notă de plată estimativă, pentru spălătorie. Downey şi Jennifer 
ieşiseră din parc, la marginea străzii. Ca un făcut, un taxi se 
oprise lingă ei. 

Agentul îşi notase numărul de înmatriculare al maşinii. 
Cei de la Londra încercau acum să-l depisteze, şi-l vor anunța 
de îndată ce vor avea ceva concret. 

Şoferul. Casierul de la autoservire. Vinzătorii de la care 
cumpărase bomboanele de mentă şi umbrela. Oamenii de la 
Grădina Zoologică, toți erau strînşi sub microscoapele 
Companiei şi vor fi examinati în fiecare minut, o lungă 
perioadă şi în detaliu. 

Dar Foster era convins că Jennifer Forsyth deţinea toate 
cheile spre secretele lui Downey. 

Cercetă iarăşi fotografiile ce o înfățişau pe ea, căutînd 
detalii pe care le omisese. Se întrebă ce corp ascundea sub 
jacheta sobră şi largă şi sub fusta plisată. Pariu, că era 
fierbinte, dar reținut. Putea vedea asta în ochii ei şi în modul 
încordat în care stătea. Alinie fotografiile, bătînd cu marginea 
lor în suprafaţa lustruită a biroului din lemn de trandafir. 
Cînd ajunse la rezultatul dorit, prinse fotografiile cu o agrafă 
mare şi le introduse în dosar. Apoi puse totul în 
compartimentul secret din perete, ascuns în spatele tabloului 
Preşedintelui Bush. 

Stind lingă seif, îşi extrase din buzunar ceasul bunicului — 
un Martin bătrîn, cu capac alb, emailat şi carcasă, cu desen 
complicat, din aur de 18 carate. Era ora unu şi zece minute. 
Întoarse pînă la capăt arcul ceasului. Acesta avea aproape o 
sută de ani. Ca să-şi păstreze acurateţea, trebuia întors 
frecvent şi regulat. Îşi puse ceasul înapoi în buzunar, îşi 
aranjă vesta şi scutură o scamă de pe guler. 

Peste douăzeci de minute avea întîlnire cu una dintre 
secretarele de la biroul de copiat acte, o tînără dulce, pe nume 
Sheila, care sosise doar cu două zile în urmă de la 
Washington. 

Legăturile între personalul ambasadei şi localnici nu erau, 
desigur, permise. Aşa că, satisfacerea problemelor sexuale 
trebuia asigurată. Foster era convins că ăsta era motivul 
pentru care personalul biroului de copiat acte se schimba atît 
de des. 

Douăzeci de minute. Avea timp să facă un duş scurt şi să 
se radă. Apăsă butonul interfonului şi o anunţă pe Dorothy că 


131 


îşi ia după-amiază liber. Răspunsul ei fu trunchiat, lapidar. 
Era convins că ea părăsea din cînd în cînd biroul. Nu reuşise 
încă s-o surprindă, dar era sigur că o va prinde mai devreme 
sau mai tirziu — era doar o chestiune de timp. 

Richard Foster era un om foarte răbdător şi foarte priceput 
în depistarea acelor indivizi care făceau lucruri pe care nu ar fi 
trebuit să le facă. 

Sau aşa credea el. 

Charlie desfăcu bandajul de pe braţul lui Mungo Martin. 
Trecuseră şase zile de la schimbul de focuri din apartamentul 
său. Pielea de pe braţul lui Mungo — de la umăr pînă la cot — 
avea o culoare galbenă-pămiîntie cu dungi vinete. Dar, 
umflătura se retrăsese şi rana se vindeca frumos. Nu exista 
nici un semn de infecție. Charlie se uită la ceas. Trecuseră 
două minute. Scoase termometrul dintre buzele strînse ale lui 
Mungo şi se duse la fereastră. 

Treizeci şi şase cu patru. 

O barcă cu motor, mică, albastră, gonea în avalul Nilului, 
lăsînd un siaj de culoare maro ca nămolul. De pe apă se ridică 
un pescăruş, ţipă deranjat şi îşi luă cu greu zborul. Egiptenii 
numeau pescăruşii: „vulturii irakieni”. 

Codiţele împletite şi biluțele viu colorate dispăruseră, 
tăiate de frizerul hotelului. Sweets îşi plimbă mîna prin părul 
tuns scurt. 

— Se însănătoşeşte sau trebuie să-l execut ? 

Mungo rise, zgilțiind patul. Ochii îi erau clari; dinții, mai 
albi decît aşternuturile care-l acopereau. Charlie introduse 
termometrul înapoi în suport. Aplică un bandaj nou pe rană. 
Mungo se ridică, mişcîndu-se foarte încet. Mătură păturile la o 

parte şi îşi aruncă picioarele peste marginea patului. 

— Ce faci ? — întrebă Charlie. Doctorul îi spusese lui 
Mungo să stea în pat cel puţin o săptămînă şi Downey, la 
rindul lui, îl făcuse pe Charlie responsabil în cazul în care 
Mungo nu făcea ceea ce i se spunea. 

— E o zi frumoasă. M-am gîndit că ar fi o idee bună să fac 
o plimbare. Poate mă duc pînă la muzeu, să absorb puţină 
cultură. 

— Jack a spus să stai în pat pînă se întoarce el de la 
Londra. 

Mungo se duse la dulapul în perete, deschise uşile făcute 
din şipci, alese o pereche de pantaloni roşu-aprins şi o cămaşă 
vernil cu nasturi roşii. 

— Crezi că se aşteaptă să fac ce mi se spune ? 

— Nu sînt ale mele ? — zise Sweets. 

— Doar dacă am o nenorocită de amnezie. 

— Merg cu tine, spuse Charlie. 

— Cum vrei. Mungo se întoarse spre Sweets. Dar tu, 
Hubie ? 

— Distraţi-vă, copii. 

Erau mai puţin de cinci minute de mers pe jos de la Hilton 
la Muzeul Egiptean, dar aerul era fierbinte, uscat şi cînd 
ajunseră, Charlie se simțea deshidratat, fără vagă, gata să se 
întoarcă la aerul condiționat şi confortul hotelului. Mungo 
aruncă o privire scurtă la turiştii care se înghesuiau la 
intrarea muzeului. 

— S-o lăsăm baltă. Hai să mîncăm ceva. 

Charlie arătă spre un restaurant din apropiere. 

Mungo alese o masă din spatele localului. Se aşeză pe un 
scaun cu fața la intrare, îşi sprijini cu grijă brațul rănit în 
poală, ca şi cum ar fi fost un pachet valoros şi fragil pe care nu 
putea risca să-l piardă. Un chelnertrecu pe lingă ei. Mungo 
apucă manşeta omului între degetul mare şi arătător, 
ținîndu-l în loc. 

— Citeva fripturi, fierbinți şi în sînge. Ai bere Heineken ? 

Chelnerul aprobă. 

— Patru beri reci. 

— Nu mi-e foame, spuse Charlie. 


133 


Mungo îi făcu semn chelnerului să plece. 

— Carnea aproape crudă e cel mai bun lucru pe care-l poți 
mînca. Te ajută să rămii nebun, furios. 

— Împotriva cui ? 

Mungo se uită la el de parcă ar fi venit de pe altă planetă; 
de parcă tocmai căzuse prin tavan şi aterizase pe scaun. 

— Din ce parte a Californiei eşti ? 

— Los Angeles. 

— Jack ţi-a spus ceva despre mine şi Hubie ? 

Charlie dădu din cap în semn că nu. 

— N-o lua ca pe o insultă. Aşa e el, secretos. 

Chelnerul sosi cu băutura. Mîna lui Mungo tremura în 
timp ce golea cutia în pahar. 

— Uită-te la asta, omule. Sînt un nenorocit de olog, nici nu 
pot să-mi torn singur o bere. 

Charlie scoase din buzunar o sticluță de plastic. Puse 
sticluța pe masă şi îi dădu un bobirnac, rostogolind-o de-a 
lungul mesei. 

— Droguri ? 

— Codeină. 

Mungo scoase capacul. Duse sticluța la buze, îşi înclină 
capul şi o scutură, apoi o puse înapoi pe masă. 

— Cite ai luat ? — întrebă Charlie. 

Mungo îşi scoase limba pătată cu cîteva pilule mici, albe — 
prea multe ca să le poţi număra. Îi făcu lui Charlie enigmatic 
cu ochiul, ridică paharul cu Heineken la gură şi îl goli. 

— Einstein a spus că nu trebuie să bei în timp ce iei 
medicamente. 

— Cine dracu-i Einstein ? 

— Tipul de la ambasadă. Păr creţ. Poartă pulovere bej şi 
are o gentuță neagră. Jack a spus că e doctor. 

Mungo îi aruncă lui Charlie o privire suspicioasă. 

— Nu mi-l amintesc. 

— Nu-i de mirare, erai dus. 

— Şi tu erai ocupat ştergindu-mi fruntea înfierbintată, 
corect ? 

Charlie nu spuse nimic. 

— Atit timp cît nu erai ocupat să-mi ştergi curul 

înfierbîntat, e bine. Unde era Hubie între timp ? 

— Nu ştiu. Prin împrejurimi. 

— Rahat ! Se distra, bucurindu-se de viața de noapte. Şi 
eu aş fi făcut la fel, dacă el ar fi fost împuşcat în locul meu. 
Mungo îl privi lung. Hubie te-a văzut decis să faci pe doctorul, 
a profitat de situaţie. Ai face o greşeală să crezi că nu îi pasă de 
mine. 

De afară se auziră pe neaşteptate ciocniri festive de 
pahare, scîrțîit de metal. Sună un claxon. În restaurant se 
făcu pentru un moment linişte. 

— Îmi amintesc că aşa se întîmpla cîteodată la şcoală, zise 
Mungo. Toată lumea pălăvrăgea şi, la un moment dat, se 
opreau toți, fără nici un motiv. O linişte adincă, înţelegi ce 
vreau să spun ? Mama spunea că se întimpla asta pentru că 
un înger tocmai trecuse pe deasupra noastră. Nici în clasa a 
treia nu credeam prostia asta. 

— Unde ai făcut şcoala ? — întrebă Charlie. Îşi amintise că 
nu ştia nimic despre trecutul lui Mungo Martin şi era curios. 
Dar era mai mult decît atît. Mungo fusese rănit şi Charlie îl 
ajutase să se vindece. Aproape o săptămînă, Mungo 
reprezentase punctul central al vieţii lui Charlie. Investise 
emoțional în Mungo şi vroia acum o răsplată. 

— Din ce zonă a Statelor eşti ? 

— Oraşul Îngerilor, la fel ca tine. 

— Ai copilărit cu Sweets ? 

— L-am întîlnit în armată. 

— Ai fost înrolat ? 

— Singurul mod în care puteau pune mîna pe mine. 

— Ai fost în Nam ? 

— Ce poate şti un tip ca tine despre asta ? Ce-ai citit în 
ziare, cred. Mungo zîmbi distant, amintindu-şi. Dacă mă 
gîndesc bine, a fost un fel de distracție. 

— Ştiu, spuse Charlie. Am fost acolo. 

Afară, în strada scăldată în soare, cinci sau şase poliţişti, 
îmbrăcaţi în uniformă albă, săreau pe o maşină mică, 
albastră, care-şi îmbirligase bara de protecţie cu cea a unui 
camion vechi de marfă. Cineva din mulțimea de curioşi începu 
să bată din palme, încercînd să-i facă pe poliţişti să sară la 

unison. 

Uşa de la bucătărie se deschise şi chelnerul se îndreptă 
spre ei, ducînd două farfurii şi încă două beri. Puse mîncarea 
şi berea pe masă şi plecă fără nici un cuvint. 

Friptura lui Mungo fusese tăiată în bucățele mici, 
romboidale. Îşi înfipse furculița într-o bucată, o mirosi şi o 
mestecă încet. 

Lui Charlie nu-i era foame, dar începu oricum să mănînce, 
doar ca să aibă ceva de făcut. 

Mungo mai bău nişte bere. 

— Ce făceai în L.A ? 

Charlie îi povesti despre firma lui. Mungo se gîndi că era o 
coincidenţă hazlie faptul că, în timp ce Charlie se ocupa cu 
fabricarea dispozitivelor securizante, el îşi petrecuse 
adolescenţa jefuind apartamente. Îl întrebă pe Charlie unde 
locuise în Los Angeles, despre soție şi fiică, despre căsătorie. 

— Beverly Hills ? Nu zău ! Ce maşină aveai ? Nu, nu-mi 
spune. Eşti prea bătrîn pentru un Porsche. Deci ce era, un 
Mercedes, poate un Rolls ? 

Charlie zîmbi şi clătină din cap. 

— Caddy ? 

— Corect, un Cadillac. 

— De-a dreptul surprinzător. Ce culoare ? 

— Alb. 

— Decapotabil ? 

Charlie încuviință, simțindu-se ca un prost. 

— Iisuse Cristoase, nu pot să cred. Aveai propria 
companie nenorocită, o întreagă adunătură de oameni care 
lucrau pentru tine ca tu să te poţi distra, o casă mare în 
Beverly Hills. Puteai să faci tot ce vroiai, să mergi oriunde şi 
eşti aici în Cairo, lucriînd pentru Jack. Ce dracu s-a întîmplat, 
dacă nu te superi că te întreb ? 

Charlie îi spuse lui Mungo despre spargere şi despre 
crimele din Gezira, despre fuga lui la Ambasada americană. i 
explică cum Jimmy Abrams şi Richard Foster l-au ţinut sub 
un fel de arest la domiciliu, în timp ce încercau să se decidă ce 
să facă cu el. După cum vedea Charlie situația, aveau două 
alternative: să-l predea poliţiei din Cairo sau să-l expediaze la 

L.A. unde îl aşteptau avocaţii soției sale să-l taie în bucaţele. 

Apoi apăruse în scenă Downey şi-l eliberase. 

Mungo ascultă cu atenţie povestea lui Charlie. Stătea 
nemişcat, cu excepţia ochilor. Terminară fripturile şi chelnerul 
le aduse cafeaua în două căni foarte mici, însoțită de un 
sortiment variat de prăjiturele. Mungo ciuguli din ele, 
făcîndu-le să dispară una după alta. Cînd se convinse că el nu 
mai are de gînd să-i pună întrebări, Charlie spuse: 

— Dar tu ? Ce faceți voi doi în Cairo ? 

— Habar n-am. Ceva ilegal, probabil. Mungo se şterse cu 
şervetul pe degetele pline de fărîmituri. 

— Jack nu ne-a spus ce are în minte de data asta, dar cu 
siguranţă că în curînd va atinge şi acest aspect. 

Mungo îi povesti lui Charlie despre viața din junglă, cum o 
făcuseră ei foarte grea pentru cultivatorii de coca. 

— Lucraţi pentru guvernul columbian ? 

— Nu chiar. Mungo mototoli şervetul şi îl înghesui în 
paharul pentru apă. Un lucru bun cînd lucrezi pentru C.I.A. e 
că oamenii nu se înghesuie să-ți facă mizerii. 

— E o operațiune C.I.A. asta în care sînteți voi implicați, 
aici, în Cairo ? 

— Trebuie să fie, dacă se ocupă Jack de ea. 

Chelnerul stătea sprijinit de peretele de lingă uşa 
bucătăriei. Mungo îi prinse privirea şi îi făcu semn, făcînd o 
mişcare ca şi cum ar fi scris, ca să-i indice că vrea nota de 
plată. 

Afară bătea vintul din est şi aerul era dens şi înăbuşitor. 
Îşi croiră drum pe trotuarul aglomerat, spre masa 
dreptunghiulară a Hiltonului. În hol, Mungo se opri la un 
stand rotitor, cu ilustrate. 

— Uită-te aici. 

Charlie privi o fotografie a barajului de la Aswan, care nu 
părea în nici un fel remarcabilă sau interesantă. 

Mungo îi şopti foarte încet: 

— Tipul pe care l-ai călcat cu Citrâenul era plătit de C.I.A. 

Charlie privi fix ilustrata. Ciment alb, apă albastră. 

— Era unul dintre băieţii lui Jack. Un localnic. 
Colaborator. De genul celor plătiți cu ora, dacă înţelegi ce 

vreau să spun ? 

Mungo puse la loc ilustrata, luînd alta cu Ramses al II-lea 
din Piaţa Ramses. Pe trotuarul din spatele statuii aurii, un 
grup de turişti japonezi pozau pentru o fotografie în fotografie. 
Întoarse ilustrata pe dos. Pentru oricine îi privea, părea că el 
citea cu voce tare cele cîteva cuvinte explicative. 

— Jack vroia să vadă cum reacționezi tu sub presiune, aşa 
că l-a plătit pe tip să stea în fața maşinii şi să agite o armă. 

— Ar fi tras în mine. 

— După cum văd eu problema, Jack plănuise că dacă tu 
intri în panică, tot ce trebuia tipul să facă era să te scoată din 
maşină şi să se urce ella volan. 

— Dar, de fapt, spera că eu îl voi călca, nu-i aşa ? 

— Din ce am văzut, cînd ai ridicat mîinile, colaboratorul a 
crezut că asta fusese tot, că jocul s-a terminat. L-ai păcălit. Se 
apropiase prea mult de maşină, începînd să se fandosească în 
fața mulțimii. Ultima lui greşeală. 

Mungo puse ilustrata în raft; luă alta la întîmplare. 

— A fost un test. Tu l-ai trecut şi elnu. Aşa-i Jack. 
Eficient. Caută întotdeauna să rezolve două treburi cu prețul 
cu care ar rezolva doar una. Mungo se uită în jur. Nimeni nu le 
dădea nici o atenţie. Ilustrata era o reproducere: o fotografie 
veche, sepia, a unei dansatoare din buric. Mungo o băgă în 
buzunar şi se îndreptă spre lifturi, cu Charlie pe urmele lui. 

— Nu o să mă lase să mă întorc la Los Angeles, nu-i aşa ? 
zise Charlie. 

— Întreabă-l. 

— Aş vrea să merg acasă, dar cred că vrea să iau parte la 
ce a pus la cale pentru tine şi Hubie. 

Auziră zumzăitul slab al unui motor electric undeva, 
departe. Lumina indicatoare de deasupra uşilor liftului cel mai 
apropiat clipoci şi, o secundă mai îrziu, se deschiseră uşile. 
Intrară înăuntru. Mungo lovi butonul şi uşile glisară, 
închizindu-se. 

— Mai era un tip care trebuia să vină cu noi la Cairo, Liam 
O'Brady. A murit cam cu o săptămînă înainte de sosirea 
biletelor. Liam era foarte bun la neutralizarea dispozitivelor 
securizante. Un expert în explozibili. Ai lucrat vreodată cu 

explozivi, Charlie ? 

— În război. 

— Da, unde altundeva ? Mungo rînji. la partea frumoasă a 
lucrurilor. Eu şi cu Hubie n-am venit pe gratis. Nici tu n-ar 
trebui. 

— Nu vreau să mă implic. 

— Cînţi imnul naţional, iubitule ! 

Liftul se opri. Uşa apartamentului lor era larg deschisă. O 
rază de lumină se întindea de-a lungul carpetei din hol. Mungo 
strînse brațul lui Charlie. 

— Ce ţi-am spus rămîne între noi doi. 

Charlie dădu din cap în semn că da. Intrară în 
apartament, păşind direct în privirea pătrunzătoare, supărată 
a lui Jack Downey. 

— Unde dracu ați fost ? — strigă Downey. Faţa îi era vinătă. 
Venele de la gît erau umflate. V-am spus să nu părăsiți 
afurisitul ăsta de hotel! 

— Dacă vrei supunere oarbă, du-te şi cumpără-ți un 
nenorocit de pudel, spuse Mungo. Sweets rise. Downey îl 
fulgeră cu privirea. Mungo trecu pe lingă el şi se duse în baie. 
Cei trei rămaseră tăcuți, ascultind plescăitul făcut de urină în 
pisoar. 

— Unde dracu aţi fost ? - urlă Downey la Charlie. 

— Într-un restaurant nenorocit, ţipă Charlie. 

Downey se mai linişti. 

— A cui a fost ideea, a ta sau a lui Mungo ? 

— Am uitat. 

Pe neaşteptate, Downey rînji. 

Auziră apa de la toaletă. Mungo se întoarse în cameră cu o 
expresie mirată întipărită pe faţă. 

— Mi-a furat cineva periuța de dinți ? 

— E în maşină. 

— De ce ? 

— Plecăm, spuse Downey. Mă gîndeam că nu vrei s-o laşi 
aici. 

Ajunseseră la acel punct al operaţiunii de la care Downey 
ştia că se impunea un anumit grad de izolare şi deci, închiriase 
o vilă în suburbia Maadi, la vestul oraşului şi al Cairoului 
vechi. 

Casa era dreptunghiulară, joasă şi robustă, cu o curte 
acoperită cu ciment zgrunțuros şi acoperiş din ţigle decolorate. 
Camerele erau aşezate în jurul unei terase centrale. 

Terenul era bine luminat şi înconjurat de un zid de beton, 
înalt de doi metri jumătate, terminat cu cioburi de sticlă zidite. 
În față era o curte cu pietriş şi, în spatele casei, o fişie cu iarbă 
îngălbenită şi trei smochini neîngrijiți, cu ramurile fusiforme 
încărcate cu fructe răscoapte şi multe muşte somnoroase. 

Downey se dăduse drept un angajat important la Reuter, 
care avea mare nevoie de un locşor romantic pentru week-end. 
Agentul de la închirieri îi spusese, confidential, că vila 
aparținea unui văr îndepărtat al lui Abdel Nasser, că omul era 
plecat din țară şi că nu folosise casa de cîțiva ani. Downey 
semnase un contract pe şase luni, plătite înainte. A doua zi, 
schimbase yalele. 

Închirierea se perfectase cu două luni în urmă. Downey 
stocase alcool şi tot felul de conserve de alimente pe care le 
socotise necesare. Pînă în urmă cu cîteva zile, nu mai trecuse 
pe acolo. 

Acum opri Fordul închiriat pe trotuar, în fața casei. Cobori 
din maşină şi deschise larg poarta de fier forjat, se sui înapoi la 
volan şi parcă maşina în curte, lingă două Land-Rovere 
cenuşii. 

— Toată lumea afară, spuse jovial. Hubie, închide poarta. 

Deasupra lor, cerul era o întindere albastră fără pată. 
Valuri de căldură radiau din gardul de beton şi prundişul 
ascuţit. Downey deschise uşa din față şi făcu semn echipei 
sale să intre înăuntru, Sweets primul, Mungo urmîndu-l 

îndeaproape şi Charlie în urma lor. 

La intrarea în casă era un hol, apoi, la stinga, o cameră de 
zi cu parchet din lemn de tei şi acel gen de mobilă care arăta ca 
şi cum cineva o alesese dintr-un catalog, în mare grabă. Uşi de 
sticlă plumburie permiteau accesul în curtea interioară. 

La dreapta, o uşă deschisă conducea într-o cameră fără 
ferestre, cu pereţii văruiți. Pe podea erau stivuite cîteva lăzi de 
lemn. Două dintre ele erau lungi şi înguste; ca nişte sicrie. 
Sweets se uită speculativ la ele. Downey nu le oferi nici o 
explicaţie. 

Accesul la dormitoare se făcea printr-un hol în formă de U, 
care înconjura curtea. Downey îi conduse spre spatele casei. 
Deschise o uşă. 

— Hubie, aici îți atirni tu pălăria. 

Camera era mobilată cu un pat îngust, un birou simplu 
din lemn şi un scaun de metal cu tapițerie roşie. 

— Du-mă înapoi la Hilton, spuse Sweets. 

Downey îi conduse mai departe pe hol, arătindu-le casa, 
simțindu-se foarte bine. Dormitorul alăturat era al lui Mungo. 
Următorul îi aparținea lui Downey şi apoi urma cel al lui 
Charlie. Celelalte două dormitoare erau goale. Downey le arătă 
baia şi apoi se întoarseră prin bucătărie în camera de zi. 
Charlie observă că masa era pusă pentru cinci persoane. 

Downey se duse la uşile de sticlă plumburie, le descuie şi 
le deschise. În mijlocul curţii interioare era o statuetă de bronz 
a unui băiețel. Băiatul era aşezat pe un soclu de bronz în 
formă de crin, într-o piscină goală. Downey deschise robinetul 
ascuns într-o adincitură de la picioarele băiatului. Piscina 
începu încet să se umpe. Apa maro, ruginită, ţişni din penisul 
copilului. După cîteva momente apa se limpezi. 

Într-o parte, curtea era umbrită de doi palmieri înalţi, 
aşezaţi în ghivece mari de lut. Downey se îndreptă spre partea 
dinspre palmieri a piscinei. Îşi băgă mîna în apă şi împrăştie 
stropi pe dale. Apa se evaporă aproape imediat, înghițită de 
aerul fierbinte şi uscat. 

La umbră, erau aşezate în semicerc cinci scaune din 
răchită. Downey se aşeză în scaunul cel mai apropiat de 
fintînă. Acesta pocni sub greutatea lui. Le făcu semn lui 

Sweets şi Mungo să i se alăture. Arătă spre Charlie şi spuse: 

— Berea e în frigider. Te superi ? 

Charlie se duse la bucătărie. Frigiderul era un Moffat 
vechi. Era burduşit cu mîncare, totul în pachete nedesfăcute. 
Pe raftul de jos erau douăsprezece sticle de bere Stella. Charlie 
luă patru. Găsi un desfăcător şi se întoarse pe terasă. 

Apoi rămase acolo ca un idiot, uitîndu-se cruciş la femeia 
care stătea pe scaunul de lingă Downey. 

— Charlie — spuse Downey — cred că e timpul să te prezint 
noii tale soții. 

Charlie puse berile pe ciment, aruncă desfăcătorul în 
poala lui Jack, se întoarse şi plecă. 

— Nu părăsi casă, spuse Downey tare. Se uită la Jennifer. 
Stătea cu mîinile încrucişate la piept, uitîndu-se la cer printre 
frunzele de palmier. 

— Trebuia să fie o surpriză, spuse Downey, dar unora nu 
le plac surprizele, nu ? 

Jennifer îl ignoră. De trunchiul unuia dintre palmieri 
stătea agățată, cu capul în jos, o şopirlă verde. Micuţul animal 
parcă simţise că era privit. Îşi roti ochii bulbucaţi, apoi căzu pe 
ciment, fugi de-a lungul curții şi dispăru într-o crăpătură de la 
baza piscinei. 

— Oameni buni, relaxați-vă şi distrați-vă, spuse Downey. 
Mă întorc în citeva minute. 

Charlie era în camera lui, întins pe spate pe pat. Puncte 
strălucitoare de lumină alcătuiau un butoi deformat pe 
parchet. Downey deschise larg geamurile şi dădu la o parte 
jaluzelele. Afară, fişia de peluză se ofilise de la căldura soarelui 
şi frunzele smochinilor arătau ca argintul uzat. 

Downey se aşeză pe pat. Scoase din buzunar o foiţă de 
hîrtie şi o flutură spre Charlie. 

— Asta-i condamnarea ta la moarte, băiete. Ţi-ai lăsat 
amprentele peste tot în casa din Gezira. Pe uşă, cînd ai intrat. 
Pe stilpul de la scări, pe balustradă, pe seiful din zid, pe 
dinafară şi înăuntru. Pe geanta neagră şi uneltele pe care le-ai 
lăsat acolo, incluzînd acul pe care l-ai folosit să-ți ucizi 
partenerul, care avea cîteva fire de păr de-ale tale în pumn 
cînd l-au găsit poliţiştii. În plus sticleţii au câteva fire de 

bumbac, care se vor potrivi perfect cu smochingul prăpădit pe 
care-l purtai cînd ai ajuns la noi. 

Downey mototoli bucata de hîrtie şi o aruncă spre capul lui 
Charlie, lovindu-l. 

— Secţia de Criminalistică din Cairo ştie cine eşti şi te 
căuta. Omucidere cu sînge rece, Charlie. 

— Cum mi-o fi norocul. 

— Îţi vor face un proces public, spuse Downey, apoi îți vor 
da douăzeci de ani fără speranţă de eliberare condiționată de o 
conduită ireproşabilă. Se uită la palmieri, acum casă pentru 
un stol de păsărele galbene. Fusese întotdeauna pasionat de 
păsări. Cînd va îmbătrîni şi va avea mai mult timp liber, poate 
îşi va şterge de praf binoclul, se va înscrie într-un club... 

În curte, Hubie Sweets şi Jennifer Forsyth vorbeau, vocile 
lor auzindu-se ca un murmur indescifrabil. Downey îşi notă în 
gînd să-i facă foarte clară lui Sweets situaţia lui Jennifer. Dacă 
ea vroia să se încurce cu Charlie, foarte bine şi frumos. Toţi 
ceilalți trebuiau însă să păstreze distanța. 

Downey mai desfăcu o foaie de hirtie, lăsînd-o să cadă pe 
pat. 

— Ăsta-i un memoriu al lui Richard Foster. Ți-l aduci 
aminte pe Dick ? 

Charlie încuviință. 

— Şi el îşi aminteşte de tine, Charlie. Foarte clar. Downey 
îşi schimonosi fața, parcă zimbind. Să-ţi spun adevărul: i-ar 
plăcea foarte mult să te predea sticleţilor, să-i îndatoreze. Vezi 
tu, ce-l face pe el aşa de conştiincios e gindul să plece cît mai 
repede din Cairo. A amenințat. Mi-a spus să te aduc înapoi că 
altfel pot să-mi iau la revedere de la pensia grasa care mă 
aşteaptă. 

— De ce crede că tu ştii unde mă aflu ? 

— Ai fi putut pleca singur din ambasadă ? Haide, Charlie, 
fii rezonabil. Dumnezeule, ai nevoie de un cîine de vinătoare ca 
să găseşti toaleta. 

Păsărelele erau ocupate cu fructele, tăcute, cu excepția 
unei uşoare fluturări din aripi. Downey se duse la fereastră să 
le privească mai de aproape. Se dezlănțui un cor de ciripituri 
alarmate. Le puteai privi uşor, dar nu erau prea muzicale. 

Bătu cu pumnul în jaluzelele de lemn. Stolul îşi luă zborul din 
copaci, cu o explozie de pene,luă altitudine şi dispăru peste 
zid. 

Downey căută prin buzunare, scoțind un pachet cu 
bomboane învelite în poleială multicoloră. Celofanul trosni. 

— Ai două alternative, amice. Unchiul Jack sau sticleţii. 
Strada Easy sau Hotelul Crowbar. Downey luă o bomboană. 

— Ţi-a spus Mungo cît îi iese lui şi lui Hubie la învirteala 
asta ? 

— De ce să se obosească, cînd ştia că o să-mi spui tu ? 

— Două sute cincizeci de mii de dolari. Fiecare. Scutiţi de 
impozite. Downey avea printre dinți bucățele de bomboană. 
Buza de sus i se umflă în timp ce încerca să le îndepărteze cu 
virful limbii. 

— Nu există nici un motiv ca un om cu aptitudinile tale să 
nu obțină cel puţin tot atît de mult, poate chiar ceva pe 
deasupra. 

— Ce aptitudini ? — zise Charlie. 

— Ai tot ceea ce un prieten de-al meu, Liam O'Brady, avea. 
Te-ai descurcat bine în timpul războiului. Ştii să mînuieşti 
materialele explozibile. Eşti un expert foarte bun în 
dispozitivele securizante. De asemenea, Jennifer are nevoie de 
un soț şi pielea ta are culoarea potrivită. Downey mai luă o 
bomboană. Nu că Hubie nu s-ar oferi voluntar, dacă l-aş 
ruga... 

— De ce are Jennifer nevoie de un soț ? 

— Dacă ştii prea multe despre intrigă, nu-ți mai place aşa 
de mult filmul. Downey recuperă hiîrtiile cu care-l amenințase 
pe Charlie şi le puse înapoi în buzunar. Prima era o copie a 
contractului de închiriere de la Hertz a Fordului. A doua avea 
scrisă pe ea numărul de telefon şi adresa unui bordel din 
Cairo. 

Desfăcu o altă bomboană şi şi-o înghesui în gură. Fără nici 
o îndoială, avea o problemă cu deprinderile lui de a se hrăni. 
Nu ţineau aşa de mult de foame, cît de nevoia de a-şi domoli 
starea nervoasă. În ultima lună, simţise într-adevăr presiunea 
şi cel mai conştient de ea era cînd încerca să-şi încheie 
pantalonii. 

— Încă ceva. Ai transformat un cetăţean într-un ornament 
pentru capotă, ţi-ai bătut joc de o întreagă patrulă de poliţişti. 
Doi dintre ei au fost grav răniți. i-au găsit amprentele pe 
volanul maşinii cu care ați fugit, Citrenul. 

— Dacă mă dai de gol, ce mă poate opri să le spun de 
tine ? 

Downey se uita, cu ochii sticlindu-i, la el. Trebuia să fie 
mai precaut; seara petrecută de Charlie cu Mungo în oraş 
începuse să-i deschidă acestuia ochii. 

— Nimic, nici un motiv. Şi cu toate că probabil nu s-ar 
sinchisi prea mult, nu pot să-mi asum riscul. 

Charlie încercă să se ridice. Downey îl opri, braţul lui 
presînd pieptul lui Charlie, ţintuindu-l în pat. 

— Îţi reduce alternativele considerabil, nu-i aşa ? 

— Încerci să-mi spui că dacă nu cooperez,o să mă ucizi ? 

— Nu. Nu chiar. Probabil că-l voi pune pe Hubie s-o facă. 
Dar, ai dreptate. Va fi decizia mea, responsabilitatea mea. 

Charlie era convins că în ciuda atitudinii nonşalante a lui 
Downey, acesta nu glumea. 

— Ce va trebui să fac ? 

— Hubie şi Mungo vor reduce la tăcere un bufon pe nume 
Mu'ammar al-Gaddafi, care conduce o țară de cămile numită 
Libia. Tu şi Jennifer trebuie să-l atrageţi pe tip în cursă, să 
aranjaţi ca la un moment dat Gaddafi să fie într-un anumit 
loc. Să procedațţi astfel încît Mungo şi Sweets să-şi facă mai 
uşor jocul. 

— Şi ea e tot asasin de profesie ? 

— E o doamnă căreia i s-a făcut o nedreptate. Dacă eşti 
curios, întreab-o pe ea. 

— De ce vrei să-l omori pe Gaddafi ? 

— E un terorist nenorocit. Care-i problema, nu citeşti 
ziarele ? Avem toate documentele necesare. Un tom gros de 
fotografii color ale masacrelor de pe aeroporturi, pe care le poți 
studia dacă tu crezi că asta te va ajuta să dormi mai bine. 

Patul scârții cînd Downey se ridică. Se îndreptă spre uşă şi 
se opri cu mina pe clanță. 

— Eşti un expatriat, Charlie. Nu am încercat să apelez la 
patriotismul tău. Dar, ţara ta a fost bună cu tine şi acum are 

nevoie de tine. Poate că e ceva la care ar trebui să reflectezi, 
înainte de a fi prea tirziu. 

Downey deschise uşa şi păşi afară. Charlie auzea vocea lui 
Jennifer Forsyth peste susurul fintînii. Apoi Downey trînti uşa 
şi tot ce se mai auzea era sunetul făcut de propria-i respiraţie, 
rapidă şi înfundată şi de bătăile agitate ale inimii. 

După un timp, cînd se convinse că Downey nu avea de 
gînd să se reîntoarcă, se dădu jos din pat şi se duse la 
fereastră. Cele trei bare groase de fier fuseseră vopsite în 
negru. 

Din pat, nu se distingeau pe fundalul închis al copacilor. 
Prinse una din bare cu ambele mîini şi o zgilții. Nu se mişcă. 
Le încercă şi pe celelalte, constatind că sînt la fel de bine 
înţepenite. 

După-amiaza se scurse încet. Charlie stătu la fereastră, 
privind cum căderea întunericului transforma frunzele 
nemişcate ale smochinilor dintr-un argintiu pătat în negru. 


Downey îşi petrecu aproape întreaga după-amiază cu 
Jennifer, punînd-o la curent cu atît cît credea că e indicat din 
trecutul lui Charlie. 

Mai tirziu, în bucătărie, încercă, fără prea mult succes, să 
fluiere în acompaniamentul muzicii arăbeşti, care provenea de 
la radioul său portativ cu unde scurte, Sony. Pregătea cina, 
preparînd o salata beladi, o salată de verzituri, care să meargă 
cu garnitura de orez de pe arzătorul din spatele aragazului şi 
cu porumbeii care se rumeneau în cuptor. Pentru desert 
făcuse baklawa, o plăcintă din foietaj cu nuci, miere, sirop şi 
grăsime, foarte apreciată de egipteni, dar pe care grecii 
pretindeau că ei o inventaseră. Nu se îndoia că aceştia aveau 
dreptate. În mintea lui nu exista o bucătărie caracteristică 
egipteană. Mîncarea specifică egipteană era în mare parte de 
proveniență mediteraneană, făcută cu prea multe condimente 
şi prea mult seu. 

În timp ce tăia un ardei verde, începu să fluiere fals. O 
muscă, zburînd leneş, ateriză perfect pe fundul de lemn. Dădu 
în ea cu cuțitul, nu nimeri, tăind la întîmplare, în timp ce 
musca zbură spre tavan. 

Din camera mică fără ferestre se auzi un zgomot ascuțit, 
scurt — sunetul făcut de un cui extras din lemn. Downey zimbi. 
Hubie şi Mungo se deciseseră, în sfirşit, să se apuce de lucru. 

Adună în palmă seminţele mici, crem, ale ardeiului şi le 
aruncă la gunoi; se spălă pe miini. Ca întotdeauna în Cairo, 
apa era căliie şi presiunea îngrijorător de scăzută. Se duse la 
aragaz, deschise uşa cuptorului, încercă un picior de 
porumbel. Încă douăzeci de minute. Pilafului îi trebuia cam tot 
atit pină să fie gata. 

Din frigider luă o sticlă de Castel Nestor, un vin local alb şi 
sec, pe care-l pusese în congelator, la răcit. Rupse staniolul 
din jurul gâtului, scoase dopul şi îşi umplu un pahar. Îl ridică 
în lumină; vinul avea o uşoară tentă verzuie. Bău jumătate, 
dintr-o înghițitură, desfăcu un pachet de năut şi puse trei 
pumni în mixer, adăugă suc de lămîie, puţin ulei de semințe de 
susan. Apăsă pe buton şi lamelele rotitoare transformară 
năutul şi lichidele într-o masă gelatinoasă. 

Bău nişte vin, verifică iarăşi porumbeii constatînd că 
picioarele se înmuiaseră suficient. Orezul era perfect. Îl 
deşertă într-un castron, aranjă cele patru păsări pe un platou 
şi le duse în sufragerie. Aprinse lumînările, îi strigă pe Sweets 
şi Mungo, îşi scoase şorțul şi se duse în partea din spate a 
casei să-i anunţe pe Charlie şi Jennifer că cina e servită. 

Ajunseseră la jumătatea mesei şi la a treia sticlă de vin, 
cînd Sweets spuse: 

— Cred că Charlie nu mai vine, nu ? 

Downey îşi lăsă jos furculița. 

— Charlie se simte manipulat. Îi zîmbi lui Jennifer. 
Rezolvăm noi problema. Ce crezi despre el? 

— Cred că ar trebui să-mi petrec mai mult timp cu el, 
înainte de a-mi forma o părere. Dacă asta trebuie să fac. 

— Da, asta trebuie să faci. 

Sweets îi făcu semn cu sticla lui Jennifer, înclinînd-o spre 
ea. 

— Mai vrei vin, scumpo ? 

Downey se uită cu răceală la Sweets, dar acesta se făcu că 
nu observă. 

Era, într-un fel, ultima cină. Downey sperase că va fi un 

succes. Dar Mungo se închisese în sine. Sweets era irascibil şi 
lui Jennifei nu-i prea era foame. Foarte repede, constată că a 
rămas singur la masă. Continuă să mănînce mult timp după 

ce îşi pierduse apetitul. Gindul la baklawaua din congelator îl 
făcea să saliveze. Îşi şterse bărbia cu un şervet, bău nişte vin. 

Sweets şi Mungo se apucaseră de lucru. În camera fără 
geamuri, din partea din față a casei, Sweets scotea cuiele cu 
un cleşte. 

— De unde sînt toate lucrurile ăstea ? — spuse Mungo. 

— Dintr-un depozit, dintr-un sat din Deltă. 

— De unde a luat Land-Roverele ? 

— Unde a găsit-o pe Jennifer, asta aş vrea eu să ştiu. 

— Da, spuse Mungo. Charlie e un amator. Şi ea o fi la fel ? 

— E timpul să ne spună Jack ce dracu se întîmplă. Dacă 
nu se grăbeşte, eu mă întorc în Columbia. Răsucea cleştele 
într-o parte şi în alta scoţind un alt cui din lemn. Nu pot să nu 
mă întreb de ce s-a încurcat cu nişte civili. 

— Depinde ce are de gînd. 

— În noaptea în care ai fost rănit, Jack m-a întrebat cum 
s-a descurcat Charlie, vroia să ştie dacă putem lucra cu el. Ştii 
ce i-am zis ? Pentru un timp, poate. Pină la un punct. Sweets 
mai extrase un cui din ladă. Ştii ce-a zis Jack ? 

— Ce ? 

— Că exact asta are de gînd, să-l folosească pentru un 
timp. Pînă la un punct. Sweets deschise capacul lăzii. Apucă o 
mînă de rumeguş de hîrtie şi îl aruncă pe podea. 

— Sînt un profesionist, spuse Mungo. Ăsta-i genul de 
oameni cu care-mi place să lucrez. Un lanţ e la fel de puternic 
ca şi zaua lui cea mai slabă, înţelegi ce vreau să spun ? 

— Da, sigur. Sweets zimbi ironic. În altă ordine de idei, 
cineva a îndreptat o armă spre tine şi te-a rănit. Şi cineva a 
îndreptat o armă spre Charlie şi Charlie l-a şters de pe fața 
pămîntului. Deci cu cine lucrezi mai în siguranță, cu un 
profesionist ca tine sau cu un amator ca el ? Sweets apucă un 
alt pumn de hirtii, apoi îngheţă, zimbetul îi dispăru şi pe față îi 
apăru o expresie îngrozită. 

Mungo deveni conştient de un iz acru, copt. 

În ladă era ceva lung şi masiv, învelit într-o foaie de plastic 

albă, lăptoasă. 

Sweets dădu foaia la o parte. 

— Isuse Cristoase ! 

Ahmed Mah - colaboratorul pe care-l călcase Charlie cu 
Citroenul — îi privea fără expresie, cu ochii încețoşaţi. Pe partea 
stingă a feței, acolo unde-l lovise maşina, erau multe vinătăi. 
Maxilarul îi fusese rupt, ligamentele şi muşchii sfişiați. Gura îi 
era larg deschisă şi printre cheagurile şi urmele de sînge care-i 
umpleau gâtul, şi printre golurile dintre dinţi sclipea o plombă 
nouă de aur. În spatele maxilarului era un loc gol, o gaură 
plină de sînge unde fusese o măsea. Buzele îi erau pufoase şi 
umflate. Fața şi părul tuns scurt erau acoperite de singe 
uscat. Şiroaie de sînge i se uscaseră pe bărbie şi pe git. Pe 
tricou şi pantaloni erau pete mari roşii. 

— Nu mă înţelege greşit, zise Mungo, dar cred că aş dormi 
mult mai bine, dacă am înfige un băț mare de lemn în inima 
tipului, înainte de a ne duce la culcare. 

— Da, şi eu. 

— Mă întreb de ce l-a păstrat Jack ? 

— Să-l ţină-n şah pe Charlie, cred. 

Mungo lăsă să cadă foaia de plastic. Ochii lui Ahmed Mh 
erau sticloşi şi păreau că privesc direct prin el. Trase grijuliu 
plasticul cu cîteva degete mai sus, aşa încît să acopere fața 
umflată a cadavrului. Sweets puse la loc capacul şi apoi, 
folosind cleştele, îl bătu în cuie. 

— Ar fi putut fi şi mai rău, spuse Mungo cînd bătură 
ultimul cui şi capacul era acum prins bine. 

— Cum aşa ? 

— Hm, bine că n-a fost invitat la cină. 

În momentul impactului, s-a produs un fulger de lumina 
albă. Charlie se ridică brusc. Era acoperit de sudoare, 
aşternuturile... Jennifer Forsyth stătea lîngă pat, părul ei 
ruginiu era luminat de razele de soare care intrau prin peretele 
de sticlă ce despărțea holul de curtea interioară. 

— Te simți bine Charlie ? Sună ca şi cînd... Vocea i se 
stinse. Ochii îi erau calmi, limpezi. Aşteptă răbdătoare. 

— Un vis, visam. Era într-un avion. Mustangul cu care 
tatăl său se prăbugşise în mare, la cîteva zile după ce se 
terminase războiul, cu patruzeci de ani în urmă. Oare aşa 
fuseseră acele ultime momente ? Se forță să se ridice. Dormise 
complet îmbrăcat. 

— E nişte ceai făcut. Vrei o cană ? 

Charlie clipi din cauza luminii, imaginile şterse ale tatălui 
său, fața sigură, zimbitoare pe care o ştia aşa de bine dar care 
nu era deloc a lui, ci doar un surogat — părți şi bucățele din 
citeva fotografii vechi pe care nu le mai văzuse de treizeci de 
ani. 

Jennifer plecase. Dădu la o parte păturile şi îşi puse 
picioarele peste marginea patului. Era îmbrăcat, nu-şi scosese 
nici măcar pantofii. Se ridică în picioare frecîndu-şi fața cu 
mîinile. Din bucătărie se auzeau sunetele familiare, 
reconfortante, făcute de deschiderea uşilor dulăpioarelor, 
zăngănitul tacîmurilor, fişiitul şi sfiriitul şuncii care se prăjea. 

Se duse la baie. Era o toaletă cu bazinul de apă sus pe 
perete, o chiuvetă cu piedestal şi o cadă mîncată de rugină. Se 
jucă cu robinetele şi manetele pînă reuşi să facă duşul să 
meargă, potrivi temperatura apei, apoi se dezbrăcă şi păşi sub 
jetul de apă. Perdeaua de plastic era nou-nouţă, păstrind încă 
dungile de la împachetat. Era imprimată cu rațe mici şi 
îndesate, purtînd cizmulițe roşii de cauciuc şi umbreluțe roşii 
împotriva liniilor albastre de ploaie. 

Săpunul era într-o cutie de sirmă cromată aşezată pe 
marginea căzii. Mai întîi se spălă pe cap, apoi pe corp; stătu 
nemişcat sub duş cîteva minute, lăsînd apa să-i cadă pe umeri 
şi pe spate. 

Cînd ieşi de sub duş, văzu că hainele care i se dăduseră la 
ambasadă fuseseră schimbate cu o pereche nouă de chiloți, 

ciorapi, o cămaşă bleu, pantaloni de bumbac bej şi o pereche 
de cizme uşoare din piele. Se şterse şi se îmbrăcă. Pe polița de 
deasupra chiuvetei era o maşină de ras cu baterii, o periuţă de 
dinţi şi un tub de pastă de dinți. Îşi frecă dinţii, se bărbieri şi 
îşi trecu degetele prin păr. Cînd termină, stinse lumina şi se 
îndreptă pe hol, spre sufragerie. 

Jennifer stătea la masă, bindu-şi ceaiul. Îi zîmbi şi îi 
spuse: 

— Ţi-am făcut nişte ouă şi piine prăjită. Farfuria e în 
cuptor, să se păstreze caldă. 

— Mulţumesc. Îşi scoase din cuptor micul dejun. Farfuria 
era plină cu felii de pîine prăjită unse cu unt şi ouă jumări. 
Merse în sufragerie. 

Jennifer sorbea din ceai. Se aşeză în fața ei. Uşile de sticlă 
dinspre curte erau deschise; fîntîna arteziană nu funcţiona. În 
absenţa clipocitului apei, tăcerea care-i înconjura părea foarte 
zgomotoasă. 

Luă furculița. Dinţii ei sunară în contact cu farfuria. Luă 
nişte jumări, le mestecă şi le înghiți. Erau delicioase. Ouăle 
fuseseră preparate exact cum îi plăceau lui, cu un strop de vin 
alb şi presărate cu boia. 

Jennifer, ascunsă în spatele cănii, îl studia. Folosise cinci 
ouă şi el înfuleca fără nici o pauză. Cînd termină ouăle, trecu 
la pîinea prăjită. 

De ce o atrăgea aşa mult ? Vroia să ştie totul despre el. Era 
evident că va trebui să aibă multă răbdare, chiar dacă nu avea 
prea mult timp la dispoziție. 

— Vrei ceai ? 

Charlie se opri mirat. Uitase complet că nu era singur. Era 
un obicei — să fie singur — pe care şi-l perfecționase timp de doi 
ani. Îi zîmbi oarecum încurcat, cerîndu-i iertare. 

Ea mai bău nişte ceai şi spuse: 

— Jack nu a făcut treabă prea bună cînd ne-a prezentat, 
nu-i aşa ? Ceaiul era rece, dar îi ținea mîinile ocupate. Mi-a 
spus că ai petrecut ultimii doi ani în Cairo. 

Charlie se concentră asupra mincării. 

— Ce-ai făcut în Cairo ? 

— Nimic interesant. 

— Cum şi unde l-ai cunoscut pe Jack ? 

— La ambasadă, acum o săptămînă şi ceva. Am avut o 
problemă. El a profitat de ea. 

— Ce vrei să spui, că te şantajează ? 

— Mă îndoiesc că el ar numi asta şantaj. 

Jennifer rise pe neaşteptate. 

— Ce-i aşa comic ? 

— Am crezut că eşti mercenar ca şi ceilalți doi. 

Charlie clătină din cap. 

— Tot ce vreau e biletul de plecare din Egipt. 

— Înapoi în State ? 

— Nu m-am gindit la asta. Se uita afară în curte, 
gîndindu-se la şopirlă, ce i se va întîmpla acum că apa fusese 
închisă. 

— Ştii cumva ce vrea Jack de la mine, ce plănuieşte ? 

— Nu am voie să vorbesc despre asta 

— De ce nu ? 

Jennifer dădu din cap, refuzînd să răspundă. Părul ei 
arunca mici scîntei în lumină. 

— Am ucis doi oameni, spuse Charlie. Ei au reprezentat 
rundele de calificare. Mă întreb cum va fi finala. 

Afară, în fața casei se auzi zgomotul unui motor diesel. 

— Cu ce te are Downey la mînă ? — spuse Charlie. 

— Cu nimic. Eu m-am oferit. 

— Îi plăteşte două sute cincizeci de mii de dolari fiecare, pe 
Hubie şi Mungo pentru treaba asta. 

— Nu am venit pentru bani. 

— Nu e frica şi nici banii. Ce altceva a rămas ? 

— Răzbunarea, Charlie. A rămas răzbunarea. 

Porni un al doilea motor şi, cîteva secunde mai tîrziu, 
Downey îşi băgă capul pe uşă. 

— Hai să plecăm, copii. 

— Unde ? — întrebă Charlie. 

Downey se încruntă. 

— Ştii Beni-Suef? 

Charlie auzise de el. Un oraş destul de mare la cincizeci de 
mile depărtare de Cairo, în amonte pe Nil. 

— Chiar după Beni-Suefe un sătuc pitoresc numit Gabal 

el-Nur, apoi douăzeci de mile de drum prost, care se termină în 
mijlocul deşertului, la unul din wadi-urile importante. 

— Un wadi ? — spuse Jennifer. 

— E un rîu secat, explică Charlie. 

— Cu excepţia sezonului ploios, adăugă Downey. Purta 
pantaloni kaki proaspăt călcaţi, o cămaşă asortată cu 
buzunare mari şi cu epolețţi, cizme negre, înalte pînă la 
genunchi. Îmbrăcămintea îi dădea un aer milităresc. Îşi ridică 
manşetele şi făcu un întreg spectacol din consultarea 
ceasului. 

— Programul nostru e mai încărcat decit cel al unui 
dobitoc de bancher căruia îi spui că rahatul costă bani. Hai să 
plecăm ! 

Jennifer insistă să-şi termine ceaiul, un gest care nu-i 
scăpă lui Charlie. Downey se strimbă, aruncîndu-i o privire 
vulgară. 

— Ai stins focul ? 

— Ce-ai spus ? 

— Nimic, era o glumă. 

Afară aerul era greu şi nemişcat, plin de parfumul 
smochinelor putrezite. Charlie merse încet de-a lungul curții 
pavate cu pietriş. Soarele îl ardea. Sweets şi Mungo aşteptau 
în Land-Rovere. 

Downey îl bătu pe umăr. 

— O să mergi cu Mungo, îi spuse. Jennifer, tu mergi cu 
mine şi cu Sweets. 

— N-ar trebui să călătoresc împreună cu Charlie ? 

— Nu încă. Siînteţi două guri sparte. Downey o conduse pe 
Jennifer spre Land-Roverul cel mai apropiat. Ea se scutură de 
atingerea lui şi se urcă în spatele maşinii. Aproape tot spațiul 
disponibil era plin cu cutii cu echipament. Se aşeză cât de cât 
confortabil. Sweets întoarse într-un cerc foarte strîns 
Land-Roverul, ieşind pe poartă în stradă. 

Jennifer se întoarse în scaun. A doua maşină ţinea pasul 
în urma lor. Charlie stătea în scaunul pasagerului, cu capul 
lăsat pe spate. 

— O să fie bine, spuse Downey. 

— Aşa crezi ? 

— Ai încredere în mine. 

— Dacă ai fi văzut cum l-a şters pe Ahmed Mah - spuse 
Sweets — nu ai mai avea nici un dubiu. 

— Cum s-a întimplat ? 

Sweets începu să povestească, dar Downey îl opri. 

— Întreabă-l pe Charlie. E povestea lui, lasă-l pe el să ţi-o 
spună dacă vrea. 

În celălalt Land-Rover, Charlie stătea în față cu Mungo 
Martin, în timp ce urmăreau maşina din față pe un traseu în 
aparenţă fără nici o țintă, prin suburbiile oraşului, printr-o 
serie de străzi înguste pline de gropi. În timp ce se apropiau de 
marginile Cairoului, zonele semănau din ce în ce mai mult cu 
un sat. Trecură pe lingă nesfirşite aglomerări de case mici şi 
întunecate, cu acoperişurile plate, pe care îngrămădirile de 
lemne concurau pentru spaţiu cu copii în zdrențe, pui obosiţi 
şi capre slabe, sfori supraîncărcate cu rufe decolorate. 

Peste tot erau oameni, înghesuiți pe fiecare centimetru de 
spaţiu locuibil. În fiecare an, mai mult de o sută de mii de 
țărani migrau în Cairo din satele dimprejur. Oraşul dădea 
naştere la o mie de copii pe zi; rata mortalităţii era sub 
douăzeci la sută şi în uşoară scădere. Cîteva cartiere aveau o 
populaţie de peste patru sute de mii de oameni pe milă 
pătrată; de trei ori densitatea celor mai aglomerate zone din 
Calcutta. De cîțiva zeci de ani, guvernele care se succedaseră 
construiseră clădiri ieftine din ciment la marginea în continuă 
expansiune a oraşului; dar tot nu era de-ajuns. O întreagă 
familie, o duzină sau mai multe suflete reprezentînd trei 
generaţii, locuia de obicei într-o singură cameră fără ferestre. 

— Hei. Uită-te acolo, spuse Mungo, trecînd pe lingă un 
teatru de la marginea unei mahalale. Era un afiş color cu 
Sylvester Stallone, lipit pe peretele de lîngă intrare, trăsăturile 
lui fiind mult distorsionate, ca să arate a egiptean. Rula 
„Rocky III” şi era coadă la bilete. 

Cîteva minute mai tîrziu, strada se lărgi dintr-odată, iar 
traficul se triplă. Conduseră peste un pod care traversa Nilul. 
La distanță, printr-o ceață gălbuie, se întrezăreau cele trei 
piramide din Giza. Intrară pe Nile Corniche, autostrada 
paralelă cu fluviul, care mergea pînă la barajul de la Aswan, 

cinci sute nouăzeci şi şase de mile spre est. 

De-a lungul cîtorva mile, trecură pe lingă clădiri moderne, 
restaurante, cluburi de noapte şi magazine de tot felul; acel 
gen de amestecătură urbană care poate fi găsită în toate 
oraşele mari ale lumii. Apoi, cît ai clipi, oraşul rămase în urmă. 

La stinga, riul era cam la fel de lat cît Tamisa în dreptul 
Tower Bridge-ului, şi o bandă îngustă de vegetație, palmieri şi 
tamarişti îl separa de autostradă. La dreapta erau dune 
nesfirşite de nisip, punctate, din cînd în cînd, de aglomerări de 
calcar. Şoseaua era aproape perfect plană. Valuri de căldură 
tremurau în depărtare, unduind seducător, amintindu-i lui 
Charlie de dansatoarele de la Clubul Mitocanilor. 

— Aprinde-mi o țigară, Charlie, spuse Mungo. 

Țigările erau pe bord. Lucky Strike. Chibriturile erau de la 
Hilton. 

— Pot să iau şi eu una ? 

— Serveşte-te. 

Charlie aprinse două. 

— Ce-ţi face braţul ? 

— Nu prea rău. Chiar de cînd eram în clasa a cincea, mă 
vindecam foarte repede. 

— Clasa a cincea ? 

— A fost anul cînd o fată, Frances Bush, mi-a rupt inima, 
m-a învăţat tot ce trebuia să ştiu despre femei. Frances stătea 
în banca din fața mea. Singura fată din clasă care purta 
sutien. Am petrecut tot anul ăla nenorocit încercînd să mă uit 
sub bluza ei, salivind în spatele ei. În final, chiar înainte de 
Paşti, i-am făcut avansuri în vestiar. Ştii ce a făcut ? 

— Te-a spus profesorului. 

— Nici gînd. Mi-a spus că mă pot juca cît vreau cu sînii ei, 
că mă costă 25 de cenți o dată, la fel ca şi pe ceilalți tipi. 

Charlie scutură scrumul pe geam. 

— Şi asta a fost tot, n-ai mai vorbit cu ea niciodată ? 

— Glumegşti ? Am fugit direct acasă şi mi-am spart 
porcul-puşculiță. Am început să tund peluzele, să fac pe 
poştaşul. Orice, ca să cîştig bani. Mungo exhală; fumul îi ieşea 
pe nări. A fost prima mercenară pe care am întilnit-o. Mi-a 
schimbat viața. M-a făcut să văd cu totul altfel lumea. 

Charlie îşi mai aprinse o țigară de la mucul celei dintîi. Cu 
excepţia benzii albastre a Nilului, a rarelor plantaţii de curmali 
şi a carierelor de calcar marcate de aglomerări de blocuri mari 
de piatră, fum şi praf, peisajul era mohoriît şi monoton — 
decolorat de zeul soarelui, Ra. Termină ţigara şi o aruncă pe 
geam, se lăsă pe spate şi închise ochii. După cîteva minute 
ațipi, adormit de murmurul constant al motorului, fişiitul 
cauciucurilor, căldură şi de senzația derutantă a mişcării fără 
progres. 

Se trezi o oră mai tîrziu, alertat de o schimbare în sunetul 
făcut de motor. Se întimplase un accident. Un Mercedes zăcea 
cu roțile în sus, lingă drum. Botul era în întregime distrus; 
capota trecuse prin parbriz. Din radiatorul spart curgea apă 
ruginită. Una din roți era aruncată pe nisip la optsprezece 
metri depărtare de maşină. 

Mungo se opri în spatele lui Downey, lăsîndu-şi destul 
spațiu de manevră. Un om, îmbrăcat în costum alb şi purtînd 
ochelari de soare, stătea cu un picior pe bara de protecţie şi 
studia permisul internaţional de conducere al lui Sweets. Trei 
poliţişti, în uniformă, se uitau pe geamurile prăfuite ale 
Land-Roverului, cu fețele lipite de sticlă. 

Omul în costum îşi pocni degetele şi întinse mîna cerînd şi 
alte acte de identitate. 

Charlie îl văzu pe Downey aplecîndu-se peste Sweets şi 
întinzînd o foaie de hîrtie. Omul se încordă, înapoind repede 
hîrtia. Cauciucurile Land-Roverului scîrțiiră cînd Sweets 
acceleră. Omul salută grăbit cînd Mungo şi Charlie trecură pe 
lîngă el. 

La umbra Mercedesului, zăceau întinse unul lingă altul 
patru cadavre. 

Terenul deveni semi-arid, peisajul gol, cu excepția unui 
ciulin ocazional. Trecură prin satele El'Aiyat şi Barnasht şi 
apoi pe lingă ruinele piramidei el-Lischt, redusă de către 
vandali şi trecerea timpului la o adunătură de pietre. 

În satul Gerza, o şosea secundară se ramifica spre 
dreapta, ducînd spre sud la Fayyum, cea mai mare oază din 
Egipt. Fayyum era alimentată cu apă de Bahr Jusuf, canalul 
lui Joseph, clima temperînd-o lacul Birhet Qarrum, un lac de 

treizeci de mile lungime şi şase lăţime, dar cu o adincime 
medie de doar patruzeci de metri. Regele Farouk şi cu Winston 
Churchill vinaseră în Fayyum, împuşcînd rațe şi fumînd 
trabucuri. 

Fişia îngustă de verdeață de lingă drum se lărgise, acum 
vegetaţia întinzîndu-se peste tot, cît vedeai cu ochii. În 
Fayyum creşteau măslini, lanuri de orez şi bumbac, grîu şi 
porumb, banane şi o mare varietate de citrice. Charlie privi 
verdele cîmpurilor şi un băiat care stătea drept pe marginea 
drumului, ținînd pe cap o găină. 

Mungo văzu şi el băiatul. Arătiînd cu degetul, bătu cu 
pumnul în volan şi rise copios. 

— Ce se întîmplă cînd pasărea se c...? — întrebă el. lisuse, 
ce se întîmplă cînd faceun nenorocit de ou ? Băiatul stătea pe 
piedestalul subțire al umbrei lui. Risul lui Mungo se învirti în 
jurul lui şi se pierdu apoi peste cîmp. 

Trecură pe lîngă un iaz mic, casa unui stol de ibişi, nişte 
păsări mari, albe, cu picioare lungi şi subțiri şi ciocuri 
coroiate. La trecerea Land-Roverului, păsările îşi desfăcură 
aripile şi se mişcară într-un fel de dans ciudat, şovăitor. 

Trecură prin satul Medum de unde se ajungea la 
„piramida falsă”, enigmatică, cu modelul distinctiv al celor trei 
trepte. Satele erau mult mai apropiate, forțindu-l pe Mungo să 
reducă viteza, încurcat de traficul local — camioane încărcate 
cu produse destinate piețelor, măgari, dromaderi, mulți 
oameni mergind pe jos. 

Charlie observă că foarte puţini dintre ei erau bătrîni. 
Aceasta se datora, în mare parte, şerpilor care infestau riurile, 
canalele şi conductele de drenaj din Egipt. Şerpii erau gazde 
nevinovate ale unor larve microscopice care, în starea de 
viermi, intrau prin piele, apoi se înmulțeau depunînd mii de 
ouă. Cu timpul, ouăle spărgeau țesuturile vezicii urinare sau 
ale intestinului, cauzînd leziuni interne. Acest ciclu continua 
de obicei ani de zile. Exista un tratament, dar era eficient 
numai în şaizeci la sută din cazuri. Aproape toți țăranii tratați 
se întorceau la cîmp. Reinfectarea era inevitabilă şi fatală. 

Mungo urmări Land-Roverul lui Downey prin satele 
prăfuite El Maimun şi Ishmant. În sfîrşit, ajunseră la Capitala 

Provincială, Beni-Suefi. 

Beni-Suef este plasat strategic la intersecția Corniche-ului 
cu Autostrada 22, care trece prin mijlocul oazei Fayyum şi 
apoi, înapoi la Cairo, prin deşert. Populaţia oraşului era în jur 
de o sută cincizeci de mii. Beni-Suef fusese faimos în Evul 
Mediu pentru calitatea pinzei de olandă. Acum era cunoscut 
pentru fabricile de bumbac. 

Sweets coti la stînga. Mungo îl urmă pe o stradă scurtă şi 
largă. Sweets întoarse la dreapta. Trecură foarte aproape de o 
căruță mare de lemn încărcată cu morcovi. Pe trotuarul 
îngust, femei fără vîrstă, în meliyas negre — rochii largi, înfoiate 
—, stăteau la umbră, oferind de vinzare oglinzi mici şi cutii de 
chibrituri. 

Downey coti iarăşi la stinga. 

— Unde dracului se duce ? - mormăi Mungo. Mina îl 
durea. Nu se mai însănătoşea aşa de repede precum obişnuia. 
Îmbătrînea oare ? Încă ceva la care va încerca să nu se 
gîndească data viitoare, cînd vor începe împuşcăturile. 

Land-Roverul lui Sweets traversă strada şi se opri în fața 
unei cafenele mici. Mungo parcă în spatele lui sub o copertină 
mare, făcută, din economie, din foarte multe petice viu 
colorate. Pe trotuar era o duzină de scaune desperecheate şi 
cîteva mese uzate acoperite cu staniol. 

Era, în aparenţă, timpul să servească prînzul. 

Downey o conduse pe Jennifer la o masă de lîngă uşa 
cafenelei, depărtată de praful şi zgomotul străzii. Îi ţinu 
scaunul, se aşeză lingă ea cu spatele la zidul prăfuit. Sweets se 
aşeză în faţa ei. Charlie şi Mungo la o masă din apropiere. 

— Am mai mîncat o dată aici, spuse Downey adresîndu-se 
tuturor. Cam acum şase luni. Mielul fript a fost foarte bun, 
berea destul de rece pentru a-ți da dureri de dinți. 

Proprietarul ieşi pe uşă, biluțele de sticlă zornăind tare. 
Era scund şi foarte gras şi purta un turban gri şi galaba de 
bumbac. Galaba-ua era aşa de albă, încît aproape lumina. 
Charlie îşi reaminti stolul de ibişi pe care-l văzuse mai 
devreme. Omul căra o cutie de plastic care conținea şase sticle 
cu gît lung de bere Aswan. Cu piciorul încălțat în sanda trase 
un scaun mai aproape de masă şi puse berea pe elcu o mică 

bufnitură. 

— Naharak sa "id wemubarak ! spuse el. Să ai o zi fericită ! 
Aceasta era fraza standard cu care musulmanii îi salutau pe 
necredincioşi. 

— Naharak laban! — spuse Downey, răspunzindu-i la fel. 
Să ai o zi albă ca laptele! 

Sweets avea un desfăcător. Spuma se revărsa peste 
gîturile sticlelor. Charlie simţea mirosul hameiului. Îi era 
foarte sete. Chiar la umbră, temperatura se apropia de 
patruzeci de grade. 

— Orid salata baeiaedi, spuse Downey. Shawirmae. Roz. 

Salata va conţine castraveți, roşii, ceapă, pătrunjel şi 
măcriş de baltă, ardei graşi şi mentă şi va fi urmată de miel 
fript cu orez. Îşi ridică mîna stîngă cu degetele răsfirate să 
indice cinci porții, apoi, speriînd să reducă posibilitatea unei 
erori, arătă spre cei patru comeseni şi spre sine. 

— Orid waehid awhwae tork, shokran, adăugă. O cafea 
turcească, fără zahăr. 

Omul dădu din cap că a înțeles, se înclină şi dispăru în 
spatele perdelei de mărgele, în cafenea. După un moment 
apăru un băiat îmbrăcat în galaba albastră cu dungi negre, 
care aducea cinci pahare cu apă, trei în mîna dreaptă, două în 
stînga, în fiecare pahar fiind înfip un deget murdar. 

— Îl ajută să-şi curețe unghiile, spuse Sweets. 

— Să nu beţi apa, spuse Charlie. 

— Crezi că mai trebuia să-mi spui ? 

— N-aş risca să mănînc nici salata. Charlie le spuse 
despre Mansonişi Haematobium, cele două specii de şerpi de 
apă care îndeplineau rolul de casă temporară pentru larvele 
schistosomiasis. Singurul mod în care puteai să te infestezi de 
viermii paraziți era prin folosirea apei infectate; cu care, 
probabil, fuseseră spălate legumele. Cînd îşi termină 
expunerea, se lăsă o tăcere lungă, îngîndurată. 

Charlie bău nişte bere, jucindu-se cu picăturile de apă 
condensate pe sticlă. Eticheta îi căzu în mînă. Lipici de proastă 
calitate. 

Băiatul se întoarse, aducind o cănuţă cu cafea neagră. 
Puse cana în faţa lui Jennifer, zimbindu-i larg, fericit, un 

zîmbet aşa de generos şi nereţinut care îi distorsiona toată 
fața, încît o făcu pe ea să ridă şi să bată cu plăcere din palme. 

Pe cînd ajunseseră la jumătatea mesei de prînz, un jeep 
militar, înarmat cu o mitralieră uşoară şi tivit cu antene 
telescopice, se ivi de după colț şi se îndreptă vertiginos spre ei. 
Un bărbat, care mîna un măgar pe mijlocul străzii, trebui să 
lovească creatura cu un băț ca să evite accidentul. Şoferul 
parcă jeepul cu roțile pe trotuar, sub copertină. 

În jeep erau doi bărbaţi, amîndoi îmbrăcaţi în uniforma 
Armatei egiptene. Şoferul nu avea mai mult de şaptesprezece 
ani. Pasagerul era colonel; un om înalt cu nas acvilin, avînd în 
jur de treizeci de ani. Pe epoleți purta cele trei trese care 
indicau apartenenţa la Statul-Major şi pe piept erau trei 
rînduri de medalii strălucitoare. Îl bătu uşor pe umăr pe şofer 
cu bastonul. Băiatul privea fix strada prin parbrizul prăfuit. 

Colonelul sări cu uşurinţă din jeep, îşi trase un scaun la 
masa lui Downey şi se aşeză. Avea ochii albaştri, luminoşi — o 
moştenire de la străbunii săi mameluci. 

— Pot să vă văd actele, vă rog. Vorbeşte bine englezeşte, 
gîndi Jennifer. 

Downey îşi scoase paşaportul, viza, cartea verde şi 
certificatul de asigurare. 

Colonelul deschise paşaportul şi studie poza lui Downey. 

— Nu e o fotografie prea flatantă, nu-i aşa ? 

— Îi demonstrează autenticitatea, colonele. 

Chicotind, colonelul se uită repede în plicul gri, burduşit, 
ascuns între a doua şi a treia pagină a paşaportului. Frunzări 
rapid teancul mare de bancnote de o sută de dolari. 

— Banii americani au o înfăţişare foarte serioasă, nu 
crezi ? 

— Depinde de om. 

Colonelul strecură plicul în buzunarul de la bluză. Puse 
paşaportul şi celelalte acte pe masă, lingă farfuria lui Downey. 

— Ce trebuie să-ți spun acum ? A, da. Totul pare a fi în 
ordine. 

— Corect, spuse Downey. Apoi pocneşti din călciîie şi pleci 
repede. 

— Pentru moment. 

— Ai dreptate, aproape că am uitat. Mai ai de interpretat 
un mic rol în actul doi. 

— E mic, într-adevăr. Dar crucial pentru intrigă, nu-i 
aşa ? 

— Absolut. 

Ochii luminoşi, albaştri, zăboviră un moment asupra lui 
Jennifer, apoi se ridică, se îndepărtă de masă, se urcă pe 
capota jeepului şi trecu peste parbriz, se aşeză şi pocni din 
degete către şofer. Jeepul țişni, răsturniînd un scaun. Zimbind, 
colonelul îşi dădu ochii peste cap cu ironie. Îi dădu o palmă 
peste cap şoferului, răsturnindu-i cascheta. Jeepulurui de-a 
lungul străzii şi dispăru într-un nor de praf. 

— Ce dracu a fost toată şarada asta ? — spuse Sweets. 

— Colonelul tocmai a consimţit să-şi subinchirieze 
apartamentul. Downey le arătă cheia grea de alamă, pe care 
colonelul o lăsase sub paşaport. S-a învoit, de asemenea, să 
rezolve cîteva treburi casnice mărunte. Un pic din asta, un pic 
din astălaltă. Downey împunse cu furculița friptura de miel, 
tăie o bucată de grăsime şi şi-o duse la gură. 

— Charlie, cum spui „Cit îți datorez pentru mobilă” în 
arabă ? 

— Bikaem, spuse Charlie. 

Terminară masa. Downey scoase un aparat de fotografiat 
şi le spuse să zimbească. 

— Pentru anii de aur, spuse în timp ce diafragma se 
închidea. Cînd tot ce mi-a rămas sînt cîteva amintiri dragi. 

La cinci mile depărtare de Beni-Suefera satul Tizmat 
el-Zawaya, unde un pod îngust fusese construit peste rîu, şi 
exista o pistă, sau o potecă, ce ducea aproape o sută de mile 
prin Deşertul Estic, la Ras Zafarana, pe malul Mării Roşii. 

Herodot a scris că „Egiptul este un dar al Nilului” şi exista 
o zicală care spunea că, deşi țara avea şapte sute de mile 
lungime, datorită influenţei Nilului, numai şaizeci de picioare 
lăţime. Trecură podul. Herodot avea dreptate. La o aruncătură 
de băț de rîu, pămîntul era arid, numai roci şi praf. 

Drumul era destul de drept, mai bun decît era de aşteptat. 
Mungo se menținea la aproape o sută de metri în spatele 
Land-Roverului din frunte, conducînd cu o medie de douăzeci 

de mile pe oră. Drumul urca continuu. 

După exact cinci mile de la trecerea rîului, într-un loc în 
care drumul era relativ plat şi în dreapta era un wadi adînc, 
cele două vehicule se opriră. 

Mungo opri motorul. Downey şi Sweets coborîră din 
Land-Rover şi se îndreptară spre el de-a lungul nisipului 
bpătătorit. Downey ţinea în mînă un drug. Mungo se dădu jos 
din maşină şi se duse în spate, deschizind portbagajul. Charlie 
îi privi pe Mungo şi pe Sweets scoțind o ladă de lemn şi 
punînd-o pe nisip. Downey îi întinse drugul lui Sweets. Acesta 
forță capacul lăzii să se deschidă. 

Downey avea un pistol; automatic calibrul 45 mm. Se lăsă 
pe vine lingă ladă, ținti cu grijă şi trase. Arma avu un recul 
puternic şi ecoul împuşcăturii răsună. Downey se ridică. Lovi 
violent cu piciorul în ladă. 

Charlie zări pentru puţin timp imaginea unui corp inert şi 
o față umflată, de coşmar. Corpul lui Ahmed Mah se rostogoli 
peste malul wadi-ului, apoi nu se mai văzu nimic, decît un 
norişor mic de praf, care stătea nemişcat în aerul fierbinte, 
uscat. 

Downey puse piedica şi băgă pistolul în toc. Privirea lui o 
întilni pe a lui Charlie. Îi făcu cu ochiul. 

Richard Foster, rezidentul C.I.A. din Cairo, stătea întins pe 
spate în pat, avind pe piept, într-un echilibru precar, un pahar 
cu whisky Ballentine's şi cuibărită în îndoitura braţului, pe 
noua dactilografă. Sheila se lăudase că poate să bată mai mult 
de o sută douăzeci de cuvinte pe minut la maşina de scris IBM 
Selectric. Fusese sceptic la început, dar acum credea. Tinăra 
era extrem de agilă; cu o pereche de miîini de care oricine ar fi 

fost foarte mindru. 

Chiar deasupra lui Foster, paletele ventilatorului de pe 
tavan se roteau încet, murmurul slab făcut de motorul electric 
pierzindu-se în zumzetul agresiv al instalaţiei de aer 
condiționat. Sorbi din whisky privind absent paletele care se 
vinau una pe alta la nesfirşit. Era extenuat sexual, dar nu se 
simţea deloc liniştit. Se tot gindea la telefonul neaşteptat pe 
care-l primise în acea după-amiază de la un locotenent de la 
poliția din Cairo, numit Omar Heikal. 

În ultima săptămînă, Foster vorbise de două ori cu Heikal. 
Amiîndouă conversațiile îl avuseseră ca subiect pe Charlie 
McPhee. 

Heikal lucra la brigada de furturi din Cairo. El îi dăduse lui 
Foster informaţiile privitoare la Aziz Mehanna, spărgătorul de 
seifuri care provocase accidentul în care murise împreună cu 
două franțuzoaice şi cîteva cămile, pe autostrada dintre 
Alexandria şi Cairo. 

Foster înregistrase convorbirea telefonică şi avea acum 
banda la el, într-un casetofon portativ. Îşi termină whiskyul, 
puse paharul pe podea, lingă pat. Sheila murmură ceva în 
somn. Vise plăcute, dragă. Căută casetofonul, îi reduse 
sonorul la minimum şi apăsă butonul PLAY. Rolele începură 
să se mişte. Se auzi un fişiit uşor. Activă sistemul Dolby - de 
reducere a sunetului de fond - şi potrivi sonorul. 

— ...s-ar putea să te intereseze, spunea Heikal şi apoi 
strănută de trei ori la rînd şi îşi ceru scuze. Heikal strănuta 
foarte mult. Vocea îi era răguşită, aspră, ca şi cînd ar fi fost tot 
timpul răcit. Dar, de fapt, îi explicase că are septul deviat şi era 
predispus la alergii. 

— Povesteşte-mi -— se auzi pe bandă glasul lui Foster. 
Sheila tresări în somn. Se scărpină pe burtă, apoi braţul îi 
căzu pe coapsa lui Foster; unghiile lungi, roşii, foarte aproape 
de penisul lui. Foster se întoarse să se uite la ea, să vadă dacă 
nu cumva încearcă să-l păcălească. Ochii îi erau închişi. 
Respirația liniştită şi ritmică. Buzele uşor întredeschise. 
Inexplicabil, pentru Foster dinții ei păreau foarte excitanți. 
Simti o senzație plăcută în vintre. 

— Îţi aduci aminte de accidentul de maşină ? — spuse 

Heikal. Îți aduci aminte de hoţul acela nefericit, Aziz Mehanna, 
ale cărui scule au fost găsite în casa din Gezira ? 

— Da, sigur. Ce s-a întimplat ? Ascultindu-şi vocea, Foster 
zîmbi. Suna foarte hotărît; acel gen de tip cu care nu te puteai 
juca. 

— Unul dintre soldații care s-au ocupat de înlăturarea 
urmelor accidentului a fost pus sub stare de arest de către 
comandantul lui. Prostul încerca să vindă nişte bijuterii pe 
care reuşise să le fure din Mercedesul avariat al lui Aziz. 

— Nu prea ţine, nu-i aşa ? 

— Ce, prietene ? 

— Crima, spuse Foster. 

Heikal rise apreciativ, aşa cum îi stă bine unui om sărman, 
cu septul deviat, îndrăgostit de spitalele americane de lux şi de 
tehnica chirurgicală avansată. Pe Heikal îl sicîiau strănuturile 
şi batistele murdare, sforăitul, frica de respiraţie mirositoare, 
glumele pe la spate şi chicotelile colegilor săi. 

— Am recuperat o pereche de cercei cu diamante şi un inel 
cu un diamant cam vulgar. Ne-a trebuit destul de mult timp, 
dar am reuşit să le înapoiem proprietarului de drept. 

— Mai bine mai tirziu decît niciodată, zise Foster. 

Locotenentul Heikal strănută. 

— Noroc, zise Foster cu răceală. 

— Bijuteriile aparțineau nevestei unui diplomat libian pe 
nume Butros Murad, care se află acum la Istanbul. Sintem 
siguri că Murad e ofițer la Securitatea libiana. 

— Colonel, cumva ? — vocea lui Foster era fără intonatie, 
netrădind nici un interes special. 

— Da, cred că da. 

— De cît timp e în Turcia ? 

— Trei luni. 

— Şi înainte ? 

— Nu ştim. 

— Ai cumva vreo fotografie de-a lui ? 

— Da. 

— Minunat. Nu avea nici un sens să-l întrebe pe Heikal de 
unde deținea informaţiile, nici chiar de unde aflase că pe 
Foster îl interesa Murad. Tot ce putea face acum era să 

depisteze informatorul. 

— Îţi rămîn îndatorat, îi spuse. 

— Bineînţeles, aprobă Heikal. Strănută de două ori 
succesiv, sunete urîte, viscoase, gilgiitoare, apoi închise. 

Foster apăsă pe STOP, apoi pe butonul de dat înapoi. 

Era duminică, 27 octombrie. În ciuda încercărilor 
susținute ale Sheilei să-l înveselească, nu fusese o zi prea 
bună. Oamenii lui de la Londra cheltuiseră o grămadă din 
banii Agenţiei, refăcînd vizita lui Downey. Cercetaseră şi 
intervievaseră discret fiecare bărbat, femeie şi copil cu care 
Downey luase contact — indiferent cît de scurtă fusese 
întilnirea. Vineri după-amiază, rezultatul acestei investiții fără 
rost, de bani şi muncă, căzuse pe biroul lui sub forma unui 
dosar gros de opt degete şi cîntărind cinci kilograme şi 
jumătate. 

Foster studiase fotografiile şi rapoartele pînă cînd simţise 
că ochii îi sînt gata să-i cadă din cap. Toată noaptea de vineri şi 
aproape toată dimineața de sîmbătă. Cînd ajunsese, în final, la 
ultima pagină, singura concluzie certa pe care o putuse trage 
fusese că agenţii lui lucraseră sub certitudinea că sînt plătiți la 
numărul de cuvinte scrise. 

Agentul care dispăruse lingă Aviariul Snowdon lipsea încă. 

În imaginaţie, Foster închise dosarul şi-l folosi ca să-i bată 
în cap cu el pe agenţi, pe care-i aruncă, împreună cu 
rapoartele, în Nil. 

Dacă era ceva valoros în dosar, acelea erau informaţiile 
despre Jennifer Forsyth. Născută la data de 9 octombrie 1954, 
ea fusese singură la părinți. Mama ei murise în urma rănilor 
suferite într-un accident de automobil, în octombrie 1961, lao 
săptămînă după ce Jennifer împlinise şapte ani. Tatăl lui 
Jennifer, Edward, fusese atunci la volan. Raportul anchetei îl 
găsise nevinovat. Celălalt şofer băuse şi condusese cu viteză 
excesivă pe sensul opus al şoselei, cînd s-a produs accidentul. 

Edward Forsyth fusese inginer constructor de poduri. 
Lucrase la o firmă cu sedii la Londra, New York şi Rio. În 
ultimii zece ani din viață, construise poduri în toată lumea. 

Edward Forsyth dispăruse fără urmă în Tripoli, Libia, în 
august 1972. La acea dată, se afla în Libia de cîteva luni. În 

rapoartele poliției nu se menționa nimic despre proiectul la 
care lucra cînd a dispărut. Erau rîuri în Libia ? Foster nu era 
sigur, deşi nu credea să fi fost. Dar erau canioane şi wadi-uri 
mici care trebuiau traversate de şosele şi căi ferate; 
nenumărate wadi-uri mici şi mari care trebuiau amenajate ca 
să fie navigabile în sezonul ploios. 

Foster se dădu jos din pat, cu grijă ca să n-o deranjeze pe 
Sheila. Ridică paharul gol şi ieşi încetişor din dormitor, 
îndreptindu-se spre bucătărie. 

Frigiderul era un model de lux, echipat cu toate 
aaccesoriile, incluzind un aparat de făcut gheață. Foster apăsă 
pe un buton roşu şi îşi inu mîna deasupra bolului de plastic, 
ca să reducă zornăitul provocat de mica avalanşă de gheaţă. 
Puse două cuburi în pahar, restul îl aruncă în chiuvetă şi îşi 
turnă un deget de scotch. 

De la fereastra camerei de zi se vedea Nilul. În ciuda 
frumuseţii sale, rîul nu îi crea nici o plăcere. În timpul şederii 
sale în Egipt, acesta ajunsese să simbolizeze tot ce era mai rău 
în ţară. Rîul era imens şi lăbărțat, leneş şi foarte previzibil, aşa 
de încărcat cu nămol, încît era imposibil să vezi sub apă. Dar, 
lucrul cel mai iritant dintre toate — cel puţin din punctul de 
vedere al unui birocrat ca Foster, a cărui îndatorire principală 
era colectarea şi analiza rapidă a informaţiilor — era faptul că 
rîul, ca şi oraşul şi cele douăsprezece milioane de suflete care 
locuiau în el, se mişca în ritmul lui propriu, ucigător de lent şi 
nu se putea face nimic în legătură cu asta. 

Sorbi din Ballentine's, roti paharul în cercuri strînse, 
făcînd cuburile de gheaţă să clincăne. Sunetul voios nu-l ajută 
să se înveselească. In meseria lui, diferența dintre un succes 
spectaculos şi un eşec total depindea cel mai des de abilitatea 
de a discerne jumătăţile de adevăr de ficțiune, minciunile de 
zvonuri, insinuările de fapte. Zvonul care-l irita acum era acela 
că Forsyth fusese un patriot şi că, în timpul călătoriilor sale în 
jurul globului, fusese mesager şi chiar agent pentru MI6, 
Serviciul Secret Britanic. 

Cît despre fapte... Ei bine, rahat. Era clar că libienii îl 
descoperiseră pe Forsyth spionînd pentru Maiestatea Sa şi în 
consecinţă l-au torturat pînă la moarte, în unitatea militară de 

la Sabha, cam la patru sute de mile depărtare de Tripoli. 

Însă, ce-i strica tot fasonul, era că faptulincontestabil al 
morții lui Forsyth, în mîinile bătăuşilor lui Gaddafi, se baza 
doar pe zvonul încă neconfirmat că Forsyth lucra pentru MI6. 

Foster îşi făcu o notă mintală să vadă ce poate face ca să-i 
determine pe britanici să şteargă praful de pe dosare, îşi turnă 
o porție de whisky şi se întoarse în camera de zi. 

Se lăsase seara; cerul avea culoarea petalelor de trandafir 
şi luminile oraşului se întindeau în fața lui cît cuprindeai cu 
ochii. Îşi umplu gura cu whisky. Erau o serie de indicaţii că 
Forsyth avusese legături sus-puse. De exemplu, cineva cu 
multă influenţă avusese grijă ca asigurarea pe viață să fie 
plătită prompt, fără nici una dintre acele lungi aminări la care 
te puteai aştepta, luînd în considerație circumstanțele 
dispariției sale 

Foster analiză informaţiile pe care le deţinea despre fiica 
lui Forsyth, Jennifer. Cînd aflase vestea presupusei morți a 
tatălui ei, se retrăsese de la şcoala de artă şi începuse să 
cheltuiască banii luaţi de la asigurări. Irosise mari sume de 
bani într-o încercare fără rezultat de a afla ce s-a întîmplat cu 
tatăl ei. Nu era foarte clar dacă sperase să-l găsească în viață 
sau doar voise să aibă confirmarea morții sale. 

În vara anului 1974, doi ani după ce Forsyth dispăruse de 
pe fața pămîntului, îi mai rămăseseră doar cîteva mii de lire 
din moştenire şi nu obținuse nici un rezultat care să-i justifice 
eforturile făcute. S-a reînscris la şcoala de artă, dar a renunțat 
iarăşi la mijlocul primului semestru. 

Anul următor se angajase în diverse locuri. Majoritatea în 
domeniul vîinzării cu amănuntul. Nici una nu a durat mai mult 
de o lună sau două. 

În ianuarie 1976, la o petrecere dată de unul din prietenii 
de la şcoala de artă, Jennifer întilnise un bărbat pe nume 
William Scott, un negustor de antichităţi, care avea un 
contract de închiriere pe termen lung al unui mic loc plasat 
strategic în King's Road. Scott avea 43 de ani, aproape dublu 
cît Jennifer. De fapt îi putea fi tată şi probabil că asta a atras-o 
spre el. Sau poate că pur şi simplu a cerut-o în căsătorie la 
momentul potrivit, cînd ea avea nevoie disperată de siguranța 

- sau de iluzia siguranţei — pe care eli-o putea oferi. 

În orice caz, Jennifer Sarah Forsyth şi William Boswell 
Scott s-au căsătorit la trei săptămîni după ce s-au cunoscut, 
William acționînd mai mult sau mai puţin spontan pentru 
prima şi, probabil, ultima dată din viață. 

După aceea, dăduseră o mică petrecere, la magazin. 
Privind în urmă, Jennifer îi mărturisise unei prietene că cele 
mai vii amintiri din ziua căsătoriei sale erau mirosul dulce al 
lumînărilor amplasate pe antichități şi mustața soțului ei. 

La zece luni după căsătorie, pe 11 octombrie 1976, 
Jennifer dădu naştere singurului lor copil. 

O boteză pe fată Cynthia, ca pe mama sa. 

William moştenise magazinul de antichităţi de la un frate 
mai mare care murise recent. Deşi împărtăşea dragostea lui 
Jennifer pentru lemnul exotic şi măiestria lucrăturii mobilei 
vechi, ura orele în care era obligat să stea în prăvălie, să fie 
politicos cu cumpărătorii şi mai ales treaba urită care era 
perfectarea vinzării. Îşi pierdea foarte mult timp în călătoriile 
de achiziţii, aventurîndu-se chiar şi pînă în nordul Scoției. De 
obicei era plecat timp de o săptămînă sau mai mult. De multe 
ori se întorcea fără să fi cumpărat nimic, cu carnetul de cecuri 
gol şi cu cîteva anecdote amuzante. 

Afacerea şi căsătoria începuseră să meargă prost. În iunie 
1983, William anunţă, în sfirşit, că regretă, dar nu era făcut 
pentru responsabilitățile unui tată şi că vrea să divorțeze. 

Se părea că a întîlnit altă femeie. Cineva a cărei virstă, 
temperament şi posibilități materiale se apropiau de ceea ce-i 
trebuia lui. În schimbul unui divorț fără probleme şi a 
promisiunii că nu trebuie să plătească pensie alimentară 
pentru copil, era de acord să-i lase lui Jennifer magazinul şi să 
aranjeze transferul contractului de închiriere pe numele ei. 

I-au trebuit lui Jennifer cîțiva ani lungi şi grei să repună pe 
picioare afacerea şi s-o transforme într-una profitabilă şi 
prosperă. Cind Downey apăruse în viața ei, tocmai se afla la 
cotitură. 

Stind la fereastră, uitîndu-se absent afară la cerul 
purpuriu şi la aglomeraţia de umbre şi lumini care era Cairoul, 
Foster oftă îngrijorat şi îşi îndreptă gîndurile spre Sheila. 

Sperase că o după-amiază de abandon sexual cu o persoană 
inferioară social şi care-şi cunoştea locul, o să-i limpezească 
mintea, dar nu se întimplase aşa. Abundenţa activității 
sexuale reuşise doar să-l facă să se simtă obosit şi plictisit, 
chiar un pic bătrin. 

Avocaţii nevestei lui Charlie McPhee nu erau altceva decît 
o adunătură de vipere afurisite, sisiind la telefon de două şi 
cîteodată de trei ori pe zi. Notele de telefon trebuiau să fie al 
dracului de ridicate. Începuse să-i fie groază să răspundă la 
telefon. Ce putea să le spună, că Charlie McPhee plecase la 
plimbare şi că principalul suspect era cel mai bun agental 
său ? Rahat! 

Foster îşi masă fruntea cu paharul plin de gheaţă în topire. 
Îi specificase lui Downey că vrea rapoarte zilnice, dar nu auzise 
nimic de la jigodie de mai mult de o săptămînă. Downey nu era 
în apartamentul lui şi conform cu ce ziceau administratorul şi 
ceilalți chiriaşi, nu fusese văzut în clădire de aproape o lună. 
Între timp, libianul, colonelul Butros Murad, dădea petreceri 
în Istanbul, exact în perioada în care Downey trebuia să 
formeze o echipă care să uşureze dezertarea lui din Libia. Şi, 
ca să pună capac la toate, era remarca aceea enigmatică pe 
care Downey i-o spusese lui Jennifer în părculețul din 
King's Road. Am un film scurtpe care cred că ar trebui să-l vezi. 

Şi care fusese răspunsul ei ? Nu acela evident. În loc să 
intrebe despre ce dracu vorbeşte Jack, ea — acționind 
necaracteristic — l-a urmat supusă prin ploaie şi în taxiul ăla 
nenorocit. Care, în ciuda tuturor aşteptărilor, trecea pe acolo 
exact la momentul potrivit. 

Mestecînd supărat un cub de gheaţă, se întoarse în 
bucătărie, apucă sticla de scotch şi deşurubă dopul de metal 
cu un gest violent. 

Ce film i-a putut arăta Downey lui Jennifer Forsyth, care 
să fie capabil să o facă să-i întoarcă spatele fiicei ei şi afacerii şi 
să vină la Cairo, dacă aici era de fapt ? 

Foster îşi turnă o porție sănătoasă. În mod evident filmul 
avea o legătură cu dispariţia tatălui ei. Era posibil ca Edward 
Forsyth să trăiască şi colonelul Butros Murad să ştie unde se 
află acesta şi să intenţioneze să-l recupereze ? 

Dar, în primul rînd, de ce ar fi Downey interesat de Edward 
Forsyth ? 

Pentru că era îndrăgostit de fiica tipului ? 

Iisuse Cristoase ! Foster înşurubă încet dopul sticlei. A 
doua zi, primul lucru pe care-l va face, va telefona la arhivă şi 
va cere dosarul lui Downey. Nu cel curent, ci cel care se ocupa 
de perioada 1972, anul în care Edward Forsyth fusese torturat 
pînă la moarte în Sabha. 

Foster nu avea nici o idee despre ce punea Downey la cale, 
dar ştia sigur ceva. 

Avea de gînd să afle. 

DEŞERTUL EGIPTEAN 


După ce se debarasaseră de cadavru, se făcuse mai mult 
loc în Land-Rover. Jennifer se întinse pe banchetă şi se 
concentră să-şi țină fața departe de geamul deschis; vintul 
fierbinte, uscat, vampir, părea să-i sugă toată umezeala din 
piele. 

Pe scaunul din față, Downey dormea liniştit — o ispravă 
surprinzătoare dacă luai în considerare zdruncinăturile pe 
care le suportau în timp ce hurducăiau pe pistă; poteca 
îngustă, plină de gropi, care unduia, se ridica şi cobora 
interminabil pe terenul dur şi plin de bolovăniş. 

Jennifer se gîndise întotdeauna la deşert ca la ceva 
romantic, dar nu era nimic romantic în întinderea nesfirşită de 
nisip, punctată din cînd în cînd de stinci modelate de vînt — 
singura mişcare în toată pustietatea era licărirea îndepărtată a 
valurilor de căldură. Încercase de mai multe ori după ce au 
traversat Nilul să lege o conversaţie cu Sweets. De fiecare dată, 

el îi tăiase scurt elanul. Sweets era într-o stare introspectivă. 
Ridică din umeri, gîndindu-se la orele lungi pe care le-a 
petrecut cu capul sprijinit pe sicriul lui Ahmed Mah. 

Mergeau printr-un wadi adînc şi îngust. Fundul wadi-ului 
fusese inițial nisip, apoi pietriş. Acum maşinile mergeau cu 
viteză prea mare, pe un pat de pietre rotunde, de mărimea unei 
mingi de bowling. Sweets se aplecase peste volan, uitîndu-se 
fără să clipească în adincurile umbrelor, ca într-o transă. 

— N-ar trebui să încetinim ? Vocea lui Jennifer era joasă, 
răguşită. 

Sweets, îndoit peste volan, nu dădu nici un semn că ar fi 
auzit-o. Se aplecă spre el şi, în acelaşi moment, roțile din față 
derapară pe o piatră rotundă, făcînd jeepul să sară spre 
stinga. Capul lui Downey căzu într-o parte, lovind cu putere 
rama geamului. Înjură. Sweets apăsă pe friînă şi jeepul alunecă 
pe pietre. 

Downey se frecă la cap. 

— Iisuse, Hubie, dacă nu sînt atent o clipă, tu încerci să 
mă omori ! 

Sweets aruncă o privire în oglinda retrovizoare ca şi cînd 
accidentul pe care tocmai îl evitase ar fi fost într-un fel vina lui 
Jennifer. 

Downey se aplecă şi se uită la kilometraj. 

— Cît am mers de cînd am aruncat cadavrul ? 

— Douăzeci de mile; poate ceva mai mult. 

— În curînd, ar trebui să ajungem la o bifurcaţie spre 
stinga. Dacă nu o vezi, ajungem în Golful Suezului. 

Wadi-ul se lărgea. Malurile erau mult mai scunde, oferind 
mai puțină protecție contra soarelui. Jennifer se întoarse şi se 
uită în urmă, în umbrele care dispăreau. Nu se vedea nici o 
urmă de celălalt Land-Rover cu Mungo şi Charlie. Îl bătu pe 
Downey pe umăr. 

— Am pierdut celălalt jeep. 

— Ce ? Downey se răsuci în scaun. Îşi întinse gâtul să se 
uite pe lingă ea, înapoi în wadi. 

— Opreşte aici, Hubie. Arătă spre o proeminenţă stincoasă 
puţin mai sus. 

Sweets parcă atît de aproape de peretele de stincă pe cât 

era posibil, vinînd umbra. 

— Opreşte dracului motorul ăla, spuse Downey. 

Sweets roti cheia în contact. Motorul diesel clămpăni şi 
muri. Era după-amiaza tirziu, dar temperatura era încă în 
creştere. Deveni dintr-odată conştient de amploarea şi 
intensitatea căldurii. Sorbi din burduful cu apă. 

Downey cobori din jeep. Căldura se infiltra prin tălpile 
cizmelor. Metalul, contractîndu-se, pocnea uşor. 

— Auzi ceva, Hubie ? 

— Nu. Sweets aprinse o ţigară. Aruncă chibritul pe geam. 
Gura îi era uscată ca un balot de fin şi, în ciuda ochelarilor de 
soare, ochii îl dureau fiindcă trebuise să privească tot timpul 
în lumina orbitoare. Trase din ţigară, inhalind adînc fumul. 

Downey, cu mîinile la spate, începu să meargă înapoi, în 
dinecția de unde veniseră. 

— N-ar trebui să ne întoarcem ? — întrebă Jennifer. 

Sweets o privi prin oglinda retrovizoare. Părul îi era strîns 
în coc. Fața îi era palidă, ochii întunecați. Arăta foarte bine. 
Dădu din cap. 

— Nu ai de unde să ştii pînă unde au ajuns. Pe terenul 
ăsta trebuie să conduci un tanc ca să laşi urme. Îşi umplu 
plămiînii cu fum, exhală. Cel mai bun lucru pe care-l putem 
face e să stăm pe loc şi să aşteptăm. 

— De ce nu sînt echipate Land-Roverele cu radiouri cu 
unde scurte ? 

— Aş spune că Jack a făcut o greşeală. Ai putea să-l 
întrebi. 

Jennifer îl privi pe Downey patrulind încoace şi încolo pe 
terenul acoperit de mingi de bowling din piatră. Citise undeva 
că pietrele rotunde sînt roci care au călătorit. Încercă să-şi 
imagineze wadi-ul în sezonul ploios, un torent umflat aducînd 
aceste bucăţi de deşert ceva mai aproape de Nil. Era aproape 
imposibil de imaginat că plouă într-un loc ca ăsta, sub un cer 
atât de albastru. În căldura asta, apa s-ar evapora la trei sute 
de metri deasupra pămîntului. 

Îşi aminti de King's Road, stînd sub platani cu Downey, în 
timp ce ploaia făcea frunzele să tremure deasupra lor; sunetul 
apei curgînd printre ramuri, ca o serie de răpăituri de tobă. 

Downey purtase un costum maro şi o haină de ploaie 
subțire de poplin, ţinindu-şi noua umbrelă ca şi cînd ar fi fost 
o sabie. Acum se îmbrăcase ca un soldat în tonuri gri şi 
galbene, culorile deşertului. Pe şoldul drept îi atirna un pistol 
mare, negru într-un toc de pinză. Mergind fără ţintă pe pietre, 
şi-l tot potrivea mai bine. 

Sunetul împuşcăturii răsună încă o dată în deşert. 
Downey împinse. Corpul lui Ahmed Mah dispăru într-un nor 
de praf. Jennifer clipi, coşmarul se îndepărtă. 


— Cum te-ai implicat în genul ăsta de treburi? — întrebă 
ea. 

Sweets se încruntă. 

— Accidental, cred. Aşa cum toată lumea îşi urmează 
drumul propriu în viață. Circumstanţe şi noroc. 

Downey se uita în sus la ceva pe cer. 

Sweets se aplecă şi privi prin parbriz. Sus, la zece mii de 
metri înălțime, se vedeau direle albe lăsate de şase avioane; 
sclipiri de soare şi metal. Avioane de luptă. Pierdu avioanele 
din vedere în lumina albă a soarelui. Dumnezeule, ce căldură ! 
Apucă burduful de apă, deşurubă dopul şi-i oferi apă lui 
Jennifer. 

— Mulţumesc. 

Sweets îi zimbi lung, încet. 

— Hei, cu plăcere ! 

Burduful era mai greu decît părea. Jennifer îl ținu în mîna 
stingă cu degetele răsfirate. Era moale şi avea tendința să se 
rostogolească într-o parte. 

Cîteva picături i se împrăştiară în poală, apoi reuşi să-l 
redreseze. Bău însetată. Lichidul era cald şi viscos, avind un 
gust pronunţat de clor. Îi înapoie lui Sweets burduful. 

— Bună, nu ? 

— Dacă era mai caldă, o puteam folosi să facem ceai. 

— Pînza trebuie să respire. Evaporarea menține apa rece. 
Oricum, asta-i teoria. Bău din burduf, apoi puse cu grijă 
dopul. 

— Cum te înţelegi cu Charlie ? 

— Bine. 

— Hm ! Dacă lucrurile nu merg, dă-mi de ştire, ştii la ce 
mă refer ? 

— Nu. Nu cred că înţeleg. 

Rinji. 

— Chiar aşa ? 

Jennifer îl ignoră. Downey se îndepărtase pînă la o cotitură 
a wadi-ului, cam la o sută de iarzi distanţă. Stătea pe un 
bolovan într-o porțiune mică cu umbră. Îşi scoase cizmele şi 
ciorapii. Picioarele lui erau şocant de albe. 

Sweets tuşi, curățindu-şi gâtul. 

— Nu sînt în generaltipul care să trebuiască să insiste 
prea mult pe lingă o femeie. 

— Norocosule ! 

Downey îşi scoase din toc pistolul mare şi negru. Îndreptă 
arma în sus şi trase de trei ori, rar. Cartuşele folosite zburară 
prin aer pierzindu-se apoi printre stinci. 

— Ce face ? 

— Încearcă să le trimită semnale lui Mungo şi Charlie. 
Iroseşte muniția. 

— De ce? 

— Zgomotul se loveşte de stinci, avind ecou în toate 
direcțiile. Dacă cineva e la cîteva sute de iarzi depărtare, nu-şi 
dă seama de unde vine sunetul. 

— Dar ar şti că sîntem undeva în apropiere. 

— Ar putea şti oricum, dacă ar fi aşa aproape. Ar putea 
mirosi Land-Roverul. Benzina. Cauciucul. Aburii de 
formaldehidă care se ridică de pe capotă. Vopseaua încinsă. 
Parfumul. 

— Nu m-am dat cu parfum. 

— Nu ? Trebuie să fie natural atunci. 

— Cine era omul mort ? Întrebarea o surprinse. Nu 
avusese de gînd să o pună; nu încă. leşise aşa, dintr-odată. 

— Numele lui era Ahmed Mah, răspunse Sweets. Lucra 
pentru Jack. Într-un fel încă mai lucrează. Poate. 

Downey mai trase trei gloanțe. Jennifer văzu scînteile de la 
capătul țevii, portocaliu-deschis în umbrele care se lungeau 
încet. Ultimele cartuşe păcăniră pe stinci. Jack începu să 
reîncarce arma. 

— Ce s-a întîmplat cu el? 

— L-a ucis Charlie. Prinse privirea din ochii ei. 

— Nu glumesc, pe onoarea mea. 

— De ce? 

— Mă depăşeşte, scumpo. 

Sweets avusese dreptate că sunetul împuşcăturilor nu se 
putea auzi departe. Land-Roverul se ivi de după cotul 
wadi-ului o fracțiune de secundă înainte ca Jennifer să-i audă 
zgomotul motorului - un murmur monoton, care crescu în 
volum o dată cu apropierea jeepului. 

Jennifer se uită la ceas. Aşteptaseră aproape două ore. 
Sweets moțăise, dar acum era treaz, cu ochii atenți şi 
îngrijorați. Auzi scrişnetul făcut de pietrele frecate una de alta, 
ridică privirea şi-l văzu pe Downey îndreptindu-se spre ei. 

Jeepul lui Mungo se opri. 

Downey se aplecă pe geamul deschis cu brațele sprijinite 
de ramă, automatul de 45 mm atirnîndu-i neglijentîn mînă, 
cu capătul țevii la un deget de fața lui Charlie. 

— Fii atent cu chestia aia, spuse Mungo. 

— Tu ar trebui să fii mai atent. Ce s-a întîmplat ? 

— Ne-am rătăcit. 

— La atita m-a dus şi pe mine mintea. Downey deschise 
brusc uşa Land-Roverului. Arătă cu degetul înapoi. 

— Am tras optsprezece gloanţe. Vreau să culegeți 
cartuşele. Toate. 

— Nici o şansă, spuse Mungo. 

Downey clipi, dar îşi reveni repede. 

— Nimeni nu ţi-a spus să faci rahat. Vorbeam cu Charlie. 

— Nu mai avem decît cîteva ore de lumină. De ce să nu 
curățăm cînd ne întoarcem ? 

Downey aruncă o privire spre cerul albastru fără pată. 
După un moment îşi puse pistolul în toc. 

— Bine, hai s-o ştergem. 

Cele două Land-Rovere săltau peste pietre ca o pereche de 
păpuşi mari, mecanizate. După-amiaza lăsă încet loc înserării. 
Wadi-ul fusese o arenă a contrastelor, negru impenetrabil şi 
alb orbitor; dar în timp ce soarele dispărea sub orizont, 
deşertul era învăluit lent într-o lumină dulce, aurie. 

Wadi-ul se lărgea şi devenea din ce în ce mai puțin adînc, 
pe măsură ce înaintau în deşert. Pămîntul era în general plat 
şi tare, dar înaintarea devenea anevoioasă o dată cu lăsarea 
întunericului. În curînd călătoreau în beznă totală, wadi-ul 
fiind acum ca o mică depresiune. 

Mungo văzu luminile de frină ale maşinii lui Sweets 
aprinzindu-se. Două conuri de lumină măturară deşertul cînd 
Sweets coti strîns, perpendicular pe direcția pe care 
merseseră. Farurile iluminau o poartă mare fixată într-un 
gard de sirmă înalt de trei metri, terminat cu un filigran de 
sirmă ghimpată. Prins pe poartă, era un semn mare - un 
craniu cu două oase încrucişate, străpuns de o săgeată neagră 
cu o dungă roşie prin ea; săgeata şi dunga erau înconjurate de 
un cerc roşu. Sub săgeată erau scrise în arabă cîteva rînduri. 

— E o zonă militară, spuse Downey cînd Mungo parcă. 

— Nu e un Club Mediteranean ? Eşti sigur ? 

Downey îi întinse lui Sweets cheia mare de alamă, pe care 
le-o dăduse colonelul în schimbul unui plic plin cu bancnote 
americane, pe terasa cafenelei din Beni-Suef. 

— Deschide-o larg. 

Sweets ieşi afară şi se duse fără chef la poartă. Dibui 
lanţul, căută lacătul şi băgă cheia în el. Undeva, departe, lingă 
gard, o pereche de ochi strălucitori şi verzi se aprinseră ca 
două picături de neon lichid şi dispărură rapid. 

— Vulpea deşertului, îi spuse Downey lui Jennifer. Asta 
era porecla lui Rommel ? Vinezi ? 

— Nu. 

— Nici eu. Niciodată nu mi-am putut imagina ce plăcere 
poate să existe în a te tîra prin tufişuri ca să împuşti un biet 
animal, cînd e mult mai uşor să mergi la supermagazinul local 
să flirtezi cu fetele frumoase. 

Jennifer încercă să şi-l imagineze pe Downey flirtînd. Era 
ca şi cînd ţi-ai imagina un dinozaur zburind. 

Lanţul zăngăni aspru. Sweets deschise poarta. 

Downey trecu la volan. Volanul îi presa burta. Băgă 
Land-Roverul în viteză şi intră uşor pe poartă, Mungo 
urmîndu-l. Jennifer auzi un bang cînd porţile se închiseră. 
Cîteva secunde mai tîrziu, Sweets se urcă în Land-Rover; 

Downey întinse mîna, cu palma în sus. Sweets îi dădu cheia. 

Downey flutură cheia prin fața lui Hubie. 

— Ştii cît am plătit pentru ea ? 

— Citeva sute de dolari. Dar mesele sînt incluse şi poţi să 
bei cît vin vrei, pe gratis. 

— Ce? 

— Club Med., Jack. 

— O sută de mii, spuse Downey. Dar avem la dispoziţie o 
mie de acri de teren, o clădire cu dormitoare, un hangar de 
jumătate de acru, loc pentru paradă, cimentat, poligon de 
tragere, teren de aterizare pentru elicopter, dotat cu lumini 
pentru noapte şi un ciorap care indică vintul, colorat foarte 
frumos în dungi roşii şi albe. 

— Toalete cu rezervor de apă ? 

— O să fii mult prea ocupat ca să mai ai timp să te pişi, 
Hubie. 

Sweets se scărpină la bărbie. 

— Treizeci de zile, Jack ? Chiar că pare a fi mult timp. 

— O să fiți aici cel mult cîteva săptămîni. 

— Făcind ce ? E timpul să ne spui. 

— Unitatea asta e pentru recruți. Vreau ca tu şi Mungo 
să-i formați. 

— Pentru ce ? 

— Mai tirziu, Hubie. Crezi că eşti îndeajuns de bărbat 
pentru treaba asta ? 

— Pot să mimez. Sweets aprinse o ţigară. În lumina 
chibritului, pupilele îi erau foarte mari. Ăsta-i punctul maxim 
pînă la care sintem pregătiți eu şi Mungo să mergem, pînă cînd 
ne spui despre ce e vorba, O.K ? Hotelul a fost o schimbare de 
decor plăcută. Asta de acum nu-mi prea miroase a distracție. 

— Te-am înţeles, spuse Downey. Învîrti brusc volanul cînd 
Land-Roverul lovi un şanţ. Şoseaua părea a fi fost folosită de 
un convoi de vehicule cu şenile; suprafața era o masă de 
scobituri şi movilițe care reprezentau o provocare chiar şi 
pentru suspensiile Land-Roverului. Downey băgă în viteza a 
doua. Farurile săltară peste o întindere cenuşie de roci şi 
nisip. 

— O sută de mii de dolari pentru o vacanță de două 

săptămîni în cea mai mare groapă de pietriş a lumii ! Dinţii lui 
Sweets sclipiră în întuneric. Omule, eşti foarte iscusit, văd că 
ştii să încheiun tîrg ! 

— Ăsta-i nenorocitul de Orient Mijlociu. Viaţa-i ieftină, dar 
traiul te costă o avere. 

Cîteva minute mai tîrziu, drumul se îmbunătăţi, deveni 
mult mai neted. Accelerară pe lingă un post de control şi o 
poartă vopsită în alb şi negru, prevăzută cu lumini de 
avertizare. 

După postul de control, drumul era pavat; o bandă îngustă 
de asfalt, cu o linie albă neîntreruptă pe mijloc. Downey 
încălecă linia şi schimbă în viteza a treia. Trecură repede pe 
lîngă un semn ciuruit de gloanțe. 

— Ce a fost asta ? spuse Sweets. 

Downey ridică din umeri. 

— Un fel de revoltă religioasă; a izbucnit şi a scăpat de sub 
control. Acum şase luni, poate, cîțiva ofițeri au fost împuşcaţi. 
S-a decis să se aducă aici Cobrele. Locul era în paragină cînd 
au terminat cu împuşcăturile. I-au executat pe conducători, 
au curățat baza şi au închis. Puteai să citeşti orice ziar şi n-ai 
fi aflat nimic despre incident. 

Downey frînă, întoarse la stînga. Farurile luminară o 
clădire lungă de cărămidă cu geamuri cu zăbrele şi acoperiş 
plat. Opri în fața clădirii, stinse motorul dar nu şi luminile. 
Mungo trase lingă el. 

Se lăsă un moment de tăcere. Ceva mare şi greoizbură în 
lumina farurilor. Se auzi biziitul unei insecte. I se alătură încă 
una, apoi a treia. În decursul cîtorva secunde, noaptea se 
umplu de un freamăt acut, metalic. 

— Parcă am fi aterizat la o petrecere, spuse Sweets. 

Downey deschise uşa. Ţiriitul încetă imediat ca şi cum ar fi 
apăsat pe un buton. 

— Descărcațţi tot ce avem nevoie. 

Uşa clădirii era închisă cu un lacăt, dar Downey avea 
cheia. Îi spuse lui Charlie să aducă o lampă Butagaz. 

Jennifer îşi trase fermoarul jachetei. În interiorul 
Land-Roverului fusese cald, dar acum, afară începuse să 
simtă frigul. 

Charlie se îndreptă tiîrşiindu-şi picioarele spre ei, cu cîte o 
lampă în fiecare mină. Sweets avea chibrituri. Se auzi fişiitul 
gazului şi apoi izbucni o flacără albă. 

Clădirea avea douăsprezece camere, cîte şase pe fiecare 
parte, despărțite de un hol central care se termina cu un 
spălător comun. Mungo alese prima cameră pe stinga, Sweets 
pe cea de vizavi. Downey pe cea de lîngă Sweets. Îi dădu lui 
Jennifer camera alăturată şi lui Charlie pe cea din față şi 
Sweets îşi dădu ironic ochii peste cap. 

Descărcară Land-Roverele, stocînd echipamentul într-una 
din camerele goale. Cînd terminară de despachetat, Downey îi 
înmînă lui Sweets o puşcă mitralieră, un binoclu şi o lanternă 
şi îl trimise să stea de pază în primul schimb. 

Jennifer le spuse noapte bună şi doar Charlie îi răspunse. 
Merse încet pe hol spre cameră, lampa aruncînd lumini şi 
umbre pe tavan şi pe pereţii ciuruiți de gloanțe. 

Downey aşteptă pînă se asigură că Charlie şi Jennifer au 
adormit, apoi îi chemă pe Mungo şi Sweets în camera lui. 

— Cred că-i timpul, băieţi, să vă spun ce facem aici. 

— Aşteptăm să treacă timpul, spuse Sweets. 

— O să mergem în Libia, să-l terminăm pe Gaddafi. 

— Doar noi cinci ? 

— Patru, spuse Downey. Eu o să stau acasă ca să spăl 
vasele. 

Sweets aprinse o ţigară. 

— Tatăl lui Jennifer a fost ucis în Libia acum aproape 
cincisprezece ani. Ca să-şi îmbunătățească imaginea, Gaddafi 
are de gînd să-i înapoieze rămăşiţele şi s-o lase să le ducă în 
Anglia. Charlie pozează drept soțul ei. Voi doi mergeţi acolo 
separat, deghizați în muncitori tunisieni. Va fi multă pompă, 
multe posibilități. Una dintre acele ocazii cînd vom şti dinainte 
unde va fi Gaddafi la un moment dat. Charlie va fi omul vostru 
de legătură, cel care vă va ţine la curent. 

Mungo aşteptă un moment, apoi spuse: 

— Ăsta e, ăsta-i planul ? Sună cam vag, Jack. 

Downey le dădu toate detaliile, le răspunse la toate 
întrebările. Aşteptă pînă în ultimul moment, ca să-i uimească 
cu argumentul decisiv: le spuse că în afacere era implicată o 

fracțiune dizidentă militară, şi că ei erau oamenii de 
intervenție ai unui grup sponsorizat de C.I.A. 

Downey era foarte convingător. Cînd întîlnirea luă sfirşit, 
Mungo şi Sweets îşi numărau deja banii. 

Camera lui Jennifer avea o lungime de cinci metri 
jumătate şi o lățime de trei metri jumătate. Trei paturi ocupau 
aproape tot spaţiul. În cameră mai erau o ladă de metal gri şi 
un garderob portabil din carton gros. Fereastra se afla pe 
peretele opus uşii şi destul de sus. Jennifer se urcă pe pat, ca 
să vadă dacă fereastra se putea deschide şi constată că era 
fixată în cuie şi vopsită. 

Se lăsă în genunchi ca să se uite sub pat, ţinu lanterna 
fişăitoare departe de ea, cînd privi în interiorul lăzii şi al 
dulapului. Lîngă uşă, în colț, găsi o mulțime de pînze de 
păianjen şi un scorpion. Cînd apropie lumina, creatura veni 
brusc spre ea, carapacea sclipindu-i galben, uleios şi cleştii 
mici zgîriind cimentul. Jennifer o lovi instinctiv. Se auzi un 
sunet, ca şi cînd ar fi fost zdrobită o scoică, şi creatura deveni 
o pată neagră, udă, fără formă. 

Se îndepărtă de scorpion şi se aşeză pe cel mai apropiat 
pat. Rămase nemişcată pentru cîteva clipe, luptindu-se să-şi 
recapete controlul, apoi cercetă amănunțit patul, se întinse pe 
el şi se înfăşură în pătura aspră pe care Downey i-o dăduse. 

Pledul mirosea a naftalină şi a transpirație. 

Jennifer privi absent pata întunecată de pe podea, din 
locul în care murise scorpionul. Se întoarse pe spate. Tavanul 
era din tencuială nefinisată, de culoare verde murdar. Erau 
nişte fire electrice, dar becurile lipseau. 

Se uită la ceas. Era ora douăsprezece şi un sfert. 
Secundele treceau, limba tremurînd în jurul cadranului. 
Lampa pilpiia fără încetare. Undeva, o uşă se trinti. Downey îi 
spusese să stingă lampa cît de repede poate, deoarece nu 
aveau prea mult combustibil şi trebuia să le ajungă. Ei bine, 
putea să se ducă dracului. Probabil că nici rezerva de gloanţe 
nu era inepuizabilă, dar asta nu-l oprise să-şi petreacă 
după-amiaza împuşcînd vaporii de căldură. 

Fusese o zi lungă şi stresantă. Pledul o încălzi; fisiitul 
lanternei avea un efect hipnotic. Jennifer închise ochii şi, după 


180 


puţin timp, visă că e iarăşi copil şi că tatăl ei... 
Tatăl ei era viu. 


25 


De dimineaţă, Jennifer se trezi din cauza piriiturilor 
difuzorului unui radio portativ ieftin, dat la volum maxim. Se 
răsuci pe spate, se întinse, clipi orbită de razele de lumină care 
intrau pe fereastră. Corpul îi era amortit şi încordat — urmarea 
călătoriei prin deşert din ziua precedentă. Îşi masă ceafa. 
Deodată sunetul radioului se intensifică. 

Jennifer ridică privirea. Sweets stătea în uşă. Pe umărul 
lui, agăţat de o curea subţire, neagră, atîrna un radio portativ. 
— E adevărat ce se spune despre englezoaice, că dorm 

întotdeauna cu hainele pe ele ? 

— Data viitoare să baţi la uşă. 

Sweets îşi arătă dinții. 

— Dacă n-o laşi mai moale, s-ar putea să nu existe o dată 
viitoare. 

— Perfect. 

— Dejunul e servit, scumpo. Dar, dacă vrei, pot să te 
servesc la pat. 

— Aş vrea puţină singurătate. Închide uşa cînd ieşi. 

Afară, la umbra clădirii, lăzile de lemn goale serveau drept 
masă şi scaune. Pe o sobă de campanie se încălzea cafeaua, 
într-o tigaie erau ouă prăjite, într-un castron fructe şi fiecare 
avea cîte o cutie cu fulgi de cereale. 

— Mungo şi-a însuşit toate cutiile de Bran Flakes, spuse 
Sweets. Sînt prea politicos ca să-l întreb de ce. 

— Unde sînt - el şi Charlie ? 

— Se întorc repede. 

— Şi Jack ? 

— Cred că e pe la jumătatea drumului, spre Cairo. Sweets 
îşi umplu o cană cu cafea. Se pare c-am rămas doar noi doi. 
Zimbi, ochii strălucindu-i. 

Jennifer deschise cu unghiile o cutie de fulgi. Hiîrtia cerată 
căzu fărimițată printre degetele ei. Pe masă găsi o cutie 
deschisă cu smîntînă, dar nu era lapte. Începu să mănînce 
fulgi aşa, uscați, cîțiva o dată, luîndu-i nu pentru că-i era 
foame, ci pentru a avea ceva de făcut. 

— Ţi-am spus că eu sînt şeful aici ? Aşa a zis Jack. 

— Scrie undeva ? 

Sweets continua să vorbească, dar nu-i mai acordă nici o 
atenţie, concentrindu-se asupra sunetului făcut de fulgii de 
cereale pe care-i spărgea între degete. Cîteva minute mai 
tîrziu, auzi bocănit de cizme pe asfalt. Charlie şi Mungo 
veneau spre ei, amindoi purtînd pălării cu boruri mari. Charlie 
avea aruncat pe umăr un rucsac voluminos. Mungo căra două 
ranițe. Erau înarmaţi cu arme automate şi pistoale mari, 
negre, identice cu cel al lui Downey. Mungo îi întinse unul din 
pachete lui Jennifer şi îl aruncă pe celălalt la picioarele lui 
Sweets. 

— E timpul s-o luăm din loc, spuse Sweets. 

— Unde mergem ? 

Sweets ridică din umeri, cămaşa neagră stringindu-se pe 
spatele lat. 

— Zece mile dus, zece mile întors. Ne-am gîndit s-o luăm 
încetişor, să vă dăm o şansă să vă obişnuiţi. Termină-ți masa, 
scumpo. Cu cît plecăm mai repede, cu atit mai repede ne 
întoarcem. 

— Nu mi-e foame. 

Sweets îşi puse ranița. Mungo îi dădu una din armele 
automate, o puşcă mitraliera Steyr MPI — arma uzuală a 
armatei austriece. Downey o considera mult mai sigură decît 
un Uzi şi avea dreptate. 

Jennifer primi, de asemenea, un rucsac, un Steyr şi un 
pistol în toc de pînză groasă. Rucsacul era făcut din nailon de 
culoare cenuşiu-închis. Avea cadru de aluminiu, bretele 
dublate şi o bandă de bumbac pe spate care să preia 
transpirația. Rucsacul atîrna mai greu decît părea, dar 


182 


greutatea era bine distribuită. 

Mungo îi întinse o pălărie maro cu boruri largi şi moi. Îi 
venea perfect. Se întrebă dacă era vreun amănunt în legătură 
cu ea, pe care Downey să nu-l ştie. 

— În regulă, haideţi să plecăm, spuse Sweets. 

Jennifer îşi înfundă pălăria pe ochi şi-i zîmbi lui Charlie. 

— Cum arăt ? 

— Superb, spuse Sweets. 

Jennifer îl ignoră. Îl privea lung pe Charlie. 

— Într-adevăr superb, spuse Charlie după o clipă. 

— Poţi să-mi furi cuvintele, spuse Sweets — dar să nu 
cumva să te gindeşti să-mi furi iubita. 

Jennifer îşi aruncă Sleyrul pe umăr. Cătarea şi piedica 
intrau în coaste. Îi potrivi poziţia pînă cînd ajunse la cea 
corectă, apoi îşi puse cureaua de la tocul pistolului în jurul 
taliei. În cureaua de piele fuseseră făcute cîteva găuri noi. 
Închise catarama de alamă şi roti tocul astfel încât pistolul să 
se sprijine pe şoldul drept. Se întrebă ce era oare în rucsac. 
Mincare, muniție de rezervă — probabil cîteva roci ? Sweets o 
porni pe drum. Charlie îl urmă. Jennifer se grăbi să-i ajungă 
din urmă. Se întreba ce are de gînd Downey, de ce credea că-i 
necesar genul ăsta de antrenament. Era ceva ce trebuia să-l 
întrebe data viitoare, cînd se vor întilni. 

Merseră în şir indian pe fişia îngustă de asfalt, pe lingă un 
hangar gol. Placajul de metal radia căldură. Trecură pe lingă 
nişte barăci din metal şi pe lingă un suport de tun de 
antiaeriană abandonat; un ring de bolțuri de metal înconjurat 
de cîțiva saci de nisip sparți şi o bordură de beton albită de 
soare. Jennifer se întoarse şi se uită în urmă. Mungo stătea 
lîngă hangar, uitindu-se la ei. 

Îi făcu cu mîna, dar el nu-i răspunse. 

Raze de soare se reflectau de acoperişurile barăcilor, în 
locurile unde vopseaua de camuflaj căzuse. O pală de vint 
ridică un virtej de praf de pe drum. Lăsară în urmă ultimele 
barăci. 

Pe parcursul primei mile terenul a fost aproape plat, cu o 
suprafață de nisip zgrunțuros şi pietre; aluviuni pe care le 
erodaseră ploile şi vintul de sute de secole de pe platourile din 

depărtare. Culoarea predominantă a acestui peisaj trist şi fără 
forme era griul-pal. Sus, deasupra lor, cerul era o linie subțire, 
spălăcită. Jennifer îşi ținu ochii aţintiți asupra pămîntului, 
atentă la urmele făcute în nisip de cizmele lui Charlie. 

Peste cîtva timp, realiză că Sweets striga numele ei. Ridică 
privirea, surprinsă, şi văzu că rămăsese cîteva sute de metri în 
urmă. Simţi o fulgerare de disperare, apoi un scurt acces de 
miînie şi grăbi pasul. Mergeau pe creasta unui deal. Sweets îi 
dădu un binoclu Zeiss şi arătă cu mina în fața lor. 

— Aruncă o privire. 

Jennifer privi deşertul prin binoclu. Ameţise de la atitea 
nuanțe de gri şi umbre negre. Valurile de căldură dădeau 
impresia că pămîntul se ridică şi se clatină. În toată acea 
pustietate îi era imposibil să-şi păstreze simţul proporțiilor. Îi 
înapoie lui Sweets binoclul. 

— Nu înțeleg. 

— Ideea e că trebuie să stai aproape de noi. Nu tindăli, 
nu-i bine să te rătăceşti pe aici. 

Charlie îşi desfăcu bidonul atîrnat de rama rucsacului, 
deşiurubă dopul şi bău însetat. 

Sweets scutură în palmă cîteva tablete maro, ovale, dintr-o 
cutie mică. Îi oferi lui Charlie pilulele. 

— Mănîncă-le. 

Charlie se uită suspicios la ele, neschițind nici o mişcare 
ca să le accepte. 

— Tablete de sare, spuse Sweets. Pe căldura asta ar trebui 
să iei două sau trei la cîteva ore. 

Charlie înşurubă dopul bidonului. Nu luă pilulele. Sweets 
întinse cana cu apă spre Jennifer. 

— Serveşte-te. Nu-ţi face griji cît de multă apă bei, avem 
destulă. 

Jennifer ridică bidonul ei în sus, scuturîndu-l uşor. 

— Ştii precis ? Pentru că eu mi-am terminat apa. 

— Ai încredere în mine. În regulă, hai să mergem. Într-un 
singur rînd. Staţi la o distanță de aproximativ douăzeci de 
metri unul de altul. Dacă vreunul dintre voi crede că merg prea 
repede, să spună. Şi continuaţi să beți apă. Ca să vă menţineţi 
sănătoşi, aveţi nevoie de cel puțin cinci litri pe zi. Dacă vi se 

goleşte bidonul, strigați-mă şi îl umplem la loc. 

— Cu ce ? — întrebă Jennifer. 

— Cu apa din rucsacul tău. Ce credeai, scumpo, că ai 
acolo, desuuri de fier ? Sweets începu să coboare panta de-a 
lungul stincilor şi umbrelor în lumina orbitoare a dimineții. 

Baza militară dispăruse. În jurul lor, cât vedeai cu ochii, nu 
era nimic altceva decît şiruri nesfirşite de dune de nisip şi roci, 
un orizont nedesluşit şi albastrul pal al cerului. 

Pe la prînz, Sweets îi conduse la umbra precară a uneia 
dintre miile de albii secate care formau sistemul natural de 
drenaj al deşertului. Deşertul putea rămîne uscat timp de 
cîțiva ani de zile. Dar, cînd ploua, cantitatea de apă ajungea 
pentru a acoperi o suprafață de cîteva mii de mile pătrate pînă 
la adîncimea de un ţol pe durata unei singure ore şi chiar cel 
mai adînc dintre wadi-uri se umplea pînă la refuz, eu o viteză 
fantastică şi cîteodată fatală. 

Jennifer îşi scoase rucsacul şi se aşeză, lăsîndu-se pe 
spate. Nisipul i se lipi de pielea transpirată de pe ceafă. Îşi goli 
bidonul pentru a treia oară în acea dimineaţă, îl privi pe 
Sweets cum îşi scoate cizmele şi ciorapii subțiri de lină şi îi 
întinde la uscat pe o piatră. Firele de lină sclipeau în lumina 
soarelui şi păreau că dansează din cauza căldurii. Sweets îşi 
deschise rucsacul, căută înăuntru şi scoase un sac Ziplock 
umplut cu un amestec de nuci, semințe şi fructe uscate. Îşi 
turnă în palmă nişte hrană bogată în proteine şi începu să 
mănînce. 

— Vrei ? — îl întrebă pe Charlie. 

— Nu mi-e foame. 

— Nu contează. Trebuie să-ți păstrezi forțele. Rinji spre 
Jennifer. Nu se ştie niciodată cînd ai nevoie de ele. Îşi băgă în 
gură alt pumn de nuci. Maxilarele lui mestecau energic şi, în 
liniştea perfectă a deşertului, Jennifer auzea clar zgomotul 
nucilor spărgîndu-se între dinți. Mai bău nişte apă şi-şi puse 
bidonul, cu grijă, la umbră. Charlie stătea cu picioarele 
încrucişate privind lung, în depărtare. 

— La ce te gîndeşti ? — spuse ea. 

Pentru un moment păru că nu a auzit-o, apoi spuse: 

— Isthmus Cove - zise, aşa de încet, încît aproape că nu-l 

auzi. 

— Unde-i ăsta, Charlie ? 

— Santa Catalina. 

O dată pe an, închiria un hidroavion şi împreună cu doi 
sau trei subalterni, parcurgeau cele douăzeci şi şase de mile 
pînă la insulă, ca să bea bere şi să hoinărească pe muntele 
Orizaba, vinînd porcii sălbatici care sălăşluiau printre 
eucalipți şi tufişurile dese. Încercă să creeze o imagine a sa 
stînd pe plajă, la sfirşitul zilei, scoțind din răcitorul plin de 
gheaţă sticlele lungi, maro de Don Equis. 

Wadi-ul îi rînjea parcă, radiind căldură. 

— Jack mi-a spus că eşti din Los Angeles. 

Charlie dădu din cap. 

— Ştii pe cineva din industria filmografică ? 

— Ciţiva. 

— Actori ? 

— Contabili, spuse Charlie zîmbind. 

Sweets se trezi fără nici un efort, de fapt, tot aşa cum 
adormise. Îşi trase şosetele şi cizmele şi începu să coboare 
wadi-ul. Cînd Jennifer şi Charlie se ridicară, el se depărtase 
deja treizeci de metri. Se lăsă pe vine şi începu să construiască 
o moviliţă de pietre. 

Se întoarse spre ei; nisipul îi scîrțiia sub cizme. 

— Mai avem cam jumătate din apa cu care am plecat. Cred 
c-o putem pune pe toată într-un singur rucsac. Arătă cu 
degetul peste umăr la movilița de pietre — ceva ce servea drept 
țintă. 

— Cel care trage cel mai prost cară ranița. Vreo întrebare ? 

— Eu n-am mai tras niciodată, spuse Jennifer. Nici măcar 
nu ştiu ce trebuie să fac. 

Sweets îşi scoase pistolul mitralieră. 

— Avem aici un Steyr MPI-69, un urmaş al Uzi-ului, dar o 
îmbunătăţire față de original. Chestia asta mică de deasupra 
încărcătorului este mînerul închizătorului. Îl tragi înapoi — aşa 
- cînd vrei să foloseşti arma. De asemenea, trebuie să ridici 
piedica de siguranţă. E butonul ăsta mic de aici, vezi cum 
merge înăuntru şi în afară ? Încărcătorul conţine treizeci şi 
două de gloanţe. Poţi să tragi cîte unul, dacă apeşi uşor pe 

trăgaci. Pentru foc automat cadența este de cinci sute cincizeci 
de gloanţe pe minut. Un încărcător se goleşte în trei secunde. 
Arătă spre Jennifer: Doamnele, primele. 

Jennifer armă puşca şi ridică piedica. Sprijini patul armei 
în umăr, ochi mormanul de pietre şi apăsă uşor pe trăgaci. La 
cîțiva metri în stînga țintei, erupse o fintînă de praf şi 
pietricele. Şocul reculului zvirli arma în sus, zguduindu-i 
mîna. Degetuli se convulsionă pe trăgaci şi arma explodă 
iarăşi, îngropînd cîteva gloanțe în inima cerului. 

— Nu-i rău, spuse Sweets. Zău că nu. 

În următoarele minute wadi-ul se umplu de tunetele şi 
bubuiturile focurilor de armă. Ochii o usturau de la praful de 
puşcă ars. Urechile o dureau şi încheieturile miîinilor şi umerii 
îi pulsau de durere. Charlie reuşise cîteva lovituri foarte 
aproape, dar ea nici măcar nu nimerise în apropierea moviliței 
de pietre. Apăsă iarăşi pe trăgaci. Încărcătorul se golise. 

— Lecţia a doua, spuse Sweets şi le arătă cum să 
reîncarce. 

Jennifer ochi cu atenție, apăsă pe trăgaci şi descărcă 
încărcătorul dintr-o singură rafală. Mormanul de pietre 
dispăru într-un nor de pietriş şi praf. Cartuşele zăngăniră pe 
roci. Ultimele ricoşeuri gemură ascuţit în depărtare. 

— Se pare că tu te vei ocupa de apă, Charlie, spuse 
Sweets. 

Cu Sweets în frunte, traversară o creastă lată de coloane 
de bazalt; fişii înghesuite de piatră neagră, lucioasă, care 
coborau panta ca o serie de trepte gigantice. Jennifer îşi aranjă 
rucsacul, eliberiînd greutatea de pe umeri. În timpul zilei 
merseseră aproape cincisprezece mile. Simţea distanța asta în 
coapse şi în muşchii de la gambă, de-a lungul umerilor, unde 
curelele rucsacului se strinseseră parcă cu fiecare pas pe 
care-l făcuse, presindu-i pielea şi încetul cu încetul formînd o 
rană ca o arsură. 

Cizmele cele noi începuseră s-o deranjeze. Îşi simţea 
picioarele calde, umflate. Ochii i se iritaseră de la aerul foarte 
uscat, praf şi lumina orbitoare a soarelui. O durea capul. Era 
obosită pînă în măduva oaselor. 

Se împletici, forțindu-se să facă pas după pas, înaintînd 

mai mult din obişnuinţă decît datorită unui efort conştient. 
Soarele după-amiezei aluneca încet pe cerul fără nici un nor. 
Se opri să beaapă. O umbră distorsionată dansă în deşert cu 
braţele rotindu-se nebuneşte. Apoi, dintr-o dată, umbra 
lunatecă se micşoră şi dispăru. 

Zăcea întinsă pe spate. Rucsacul îi dispăruse. Ochelarii de 
soare îi căzuseră şi soarele o orbea. Lacrimile îi curgeau pe 
obraji şi, evaporindu-se, îi stringeau pielea. Simți nişte mîini 
plimbîndu-i-se pe față şi pe umeri. Miîinile o ridicară în şezut. 
Charlie încercă să-i zimbească. Sweets se uita la ea, cu faţa lui 
imensă şi ochii întunecaţi. Feţele lor se luptau pentru spațiu. 
Țipau unul la celălalt. Cuvintele erau lente şi groase, 
distorsionate, ca şi cum ea le-ar fi auzit de sub apă. 

Ceva o apăsa pe buze. Apa călduţă îi pătrunse în gură, 
răspîndindu-i-se pînă în gât. Înghiţi tuşind. O stropiră cu apă 
pe față. Închise ochii imaginîndu-şi că e întinsă pe malul mării 
într-un loc numit Isthmus Cove. 

— O să-şi revină ? — spuse Charlie. 

— O să trăiască. Sweets o ridică pe Jennifer folosind 
metoda utilizată de pompieri. Pălăria îi căzu şi părul i se 
răspîndi pe umeri într-o cascadă de cupru topit. Pe pleoape îi 
apăruseră diîre vagi, mov. Obrajii îi erau albi, translucizi şi 
buzele uşor întredeschise. 

— Frumoasă femeie, nu-i aşa ? 

— Nu m-am gindit la asta. Charlie ridică pălăria. 

Sweets rise. Un sunet hîrîit, discordant ca şi o cioară sus 
într-un copac. 

— Ştii ceva, Charlie ? Aproape că te cred. 

Rizînd încă, Sweets porni spre o îngrămădire de stinci; o 
masă înaltă de pietre, la aproape un sfert de milă depărtare. Se 
mişcă cu o viteză surprinzătoare; Charlie trebui să muncească 
din greu ca să nu rămînă în urmă. Cînd ajunseră la stinci era 
leoarcă de sudoare, tremura epuizat. Se lăsă să cadă jos. 
Cămaşa avea pe ea dire albe de sare. Il privi ca prin ceaţă pe 
Sweets cum udă o batistă, îngenunchează lîngă Jennifer şi îi 
spală fața. 

— Va trebui să aşteptăm aici pînă la apusul soarelui, 
spuse Sweets. S-o lăsăm pe doamna să se odihnească. Fă-te şi 

tu comod şi dormi puţin. Îşi strecură rucsacul sub capul lui 
Jennifer. Ea stătea chircită pe o parte, cu şoldul în sus, sînii 
urcînd şi coborînd în ritmul respirației rapide, sacadate. 

— Mda, grozavă, remarcă Sweets. Leneş, se întinse şi 
desfăcu primul nasture de la bluza lui Jennifer. 

— Hei! — spuse Charlie. 

— Îi face bine. O ajută să se răcorească. Degetele lui 
Sweets lucrau la alt nasture. 

Charlie se ridică în picioare. Armă Steyrul şi îl îndreptă 
spre burta lui Hubie. 

Hubie ezită. Era sigur că Charlie nu va apăsa pe trăgaci, 
să-l omoare cu sînge rece. Dar, în acelaşi timp, îşi aminti de 
chipul lui Charlie, pe care nu se citise nimic, în timp ce îşi 
ridica brațele deasupra capului ca şi cînd s-ar fi predat şi apoi 
apăsase brusc pe pedala de acceleraţie şi trecuse cu Citrâenul 
peste Ahmed Mah. 

Sweets zimbi, se întoarse cu spatele la Charlie şi se 
îndepărtă. 

Cu unii oameni — cei care erau moi pe dinăuntru şi 
întotdeauna încercau să facă numai bine — să-ți arăţi spatele 
era cel mai sigur lucru pe care-l puteai face. Sweets era chiar 
opusul. El era numai oase, fără inimă. Cînd trebuşoara asta va 
fi încheiată, avea de gînd să-l aranjeze bine pe Charlie. Să-l 
toace în bucățele. Să-l taie în feliuțe ca pe un pepene. 

CAIRO 


Luni dimineaţă, cînd Foster ajunse la birou, îl găsi pe 
Downey stind la masa lui Dorothy, cu picioarele pe 
acoperitoarea maşinii de scris IBM Selectric. Era opt şi zece. 


189 


Foster ajunsese mai devreme. Secretara lui nu trebuia să vină 
pînă la opt şi jumătate. 

Foster arătă spre pantofii lui Downey. 

— Dacă te prinde că stai aşa, o să-ți rupă picioarele. 

— Mi-ar putea fringe şi inima, după cum mă fixează cînd 
crede că nu mă uit. 

Downey mînca un baton de ciocolată. Un Baby Ruth, 
marca lui favorită. Băgă ultima bucată în gură, îşi linse 
degetele, aruncă ambalajul la coş şi îl urmă pe Foster în birou. 

Foster stătea lingă geamul verzui şi se uita La Nil. Era 
evident că plănuise să ajungă mai devreme; filtrul de cafea 
programabil, Mr. Coffee, gilgiia ca un porumbel îndrăgostit, pe 
o masă cu placă de marmură, de lingă fereastră. Downey se 
aşeză. Filtrul de cafea mormăi pompos. Sau poate că fusese 
Foster, scăpind gaze. După un moment Foster se întoarse de la 
fereastră. 

— Cafea, Jack ? 

— Te rog. 

Foster turnă în două căni. Cînd luă recipientul din filtru, 
picături negre de cafea continuară să cadă din rezervor pe 
placa fierbinte. Suna ca şi cum cineva ar fi urinat pe un foc de 
tabără, reamintindu-i lui Downey de Micii Cercetaşi. Încercă 
să-şi amintească insignele pe care le cîiştigase - nu fuseseră 
decît una sau două... Noduri. Îşi aminti cum stătea trîntit în 
cort cu o sfoară în mînă; cum degetele i se mişcau de parcă ar 
fi avut o minte a lor proprie. Da, noduri. Fusese un vrăjitor 
cînd era vorba de noduri. Încă mai era. 

Foster se deplasă de-a lungul covorului ca şi cum ar fi 
mers pe sirmă şi îi oferi lui Downey cana cu cafea. Downey o 
aşeză pe genunchi şi îşi aprinse un Marlboro cu filtru. 

Dorothy fuma Marlboro. Foster se întreba dacă nu cumva 
Downey i-a deschis biroul. Se duse la biroul lui şi se aşeză, 
scaunul pocnind sub greutatea lui. 

Obrajii lui Downey se umflară şi apoi se strinseră cînd 
suflă ca să stingă chibritul. Aruncă chibritul în farfurioară şi 
sorbi din cafea, plescăind din buze: 

— E foarte bună, Richard. Gust bun. Maxwell House ? 

Foster nu făcu nici un efort ca să-şi ascundă enervarea. 

— Combinația mea favorită, un amestec de French Roast 
şi Colombian. Sorbi. Sora mea mai mică îmi trimite cîteva 
kilograme lunar. Vin în pachetele diplomatice. Am maşina mea 
de măcinat. Un Braun. Unde dracu ai fost, Jack ? 

— Pe aici. Am fost la Beni-Suefacum cîteva zile. Ştii oaza 
Fayyum ? 

— Am fost acolo. 

— Ca şi Charlie, spuse Downey rînjind. 

Foster făcu o pauză; marginea cănii suspendată la un 
deget de buze. 

— L-ai văzut ? Ştii unde e ? 

— Într-un fel. 

Foster se uită peste birou. 

— Nu te juca cu mine, Jack. Cana se lovi de farfurie. S-ar 
putea să nu o pot dovedi, dar ştiu al dracului de bine că tu ai 
fost cîinele care l-a scos de aici. 

— Iisuse, Richard ! Mai slăbeşte-mă ! A trebuit s-o fac. Am 
nevoie de el. Locul din Gezira era o nenorocită de casă 
clandestină libiană. Charlie a plecat de acolo cu un buzunar 
plin de bani şi cu un plic care conţinea o listă cu numele 
asasinilor libieni din Orientul Mijlociu, Italia, Franța şi 
Germania de Vest. În plus, avea numele aşa-zişilor „cîini 
rătăcitori” pe care tipii ăia trebuiau să-i termine. 

— Unde-i lista acum ? 

— Scrum, Richard. 

— De unde a ştiut el ce semnificație aveau numele ? 

— N-a ştiut. Eu mi-am dat seama. Downey se bătu cu 
degetul în frunte. Mi-am folosit creierul. 

— Vreau numele, Jack. Toate. 

— La asta lucrăm. 

— Lucraţi mai cu sîrg. 

— Trebuie să-ți spun că din punctul meu de vedere, lucrul 
cel mai important e că libienii cred că Charlie are lista. 

Foster aprobă, arătind că a înțeles. 

— Ai nevoie de el ca momeală. 

— Am nevoie de cîțiva agenți libieni. Cea mai simplă 
metodă mi se pare că ar fi asta: îl priponim pe Charlie şi apoi 
aşteptăm să behăie. 

— Deci l-ai înşfăcat. 

Downey îi aruncă lui Foster o privire îndurerată. 

— Ce spui tu sună de parcă i-aş fi dat în cap cu un ciocan 
şi l-aş fi cărat de aici într-o valiză de carton. Adevărul e că era 
disperat să plece din ambasadă. 

— De ce? 

— Crezi că vroia să se întoarcă la Los Angeles ? Cu toate 
problemele lui, tu te-ai întoarce ? 

— Mi-a spus că plănuia să se întoarcă. A muncit din greu, 
economisind bani. 

— Te-a mințit. 

Foster îşi folosi podul palmelor ca să se împingă în birou. 
Se ridică în picioare, se duse la Mr. Coffee şi îşi mai turnă o 
cană, adăugînd nişte frişcă. Neglijă să-l întrebe pe Downey 
dacă mai dorea cafea. Mulțumit, Jack continuă să vorbească. 

— Charlie ştie ce-l aşteaptă la L.A. Avocaţii soției, o 
adunătură de rechini afurisiți, sînt pregătiți să-l mestece şi 
apoi să-l scuipe afară sub forma unor bucățele mici. 
Crede-mă, cînd i-am oferit şansa să sară, tot ce a vrut să ştie a 
fost — unde-i cercul de foc ? 

— Ar fi trebuit să-mi spui că-l iei. 

— N-ai fi fost de acord. 

Foster se lăsă pe spate. Încercă să-şi distragă atenţia, dar 
continua să aibă în față imaginea carierei sale ducindu-se pe 
apa simbetei. 

— Spune-mi ceva. 

Downey îşi îndoi cotul, aşteptind. 

— Charlie are vreo legătură cu colonelul libian pe care-l tot 
vinezi? 

— Ei bine, da. Poate. 

— Mai spune-mi o dată numele lui. 

— Murad. Colonel Butros Murad. 

Foster îl privi pe Downey stingîndu-şi ţigara în zațul 
cafelei. Ce om încîntător ! 

În ciuda izolării acustice oferite de ferestrele triple, 
blindate, Foster auzea slab accentul de Memphis al 
sergentului din curte, care schimba garda. Sergentul era un 
APV-ist. Fusese de trei ori în Vietnam şi nu se alesese nici 


192 


măcar cu o zgirietură; o realizare care, după cîteva păhărele, îl 
făcea să se simtă vinovat şi morocănos. Foster stătuse de 
două-trei ori la masă, la Sheraton, cu sergentul, care nu 
scosese nici un cuvînt şi apoi, după ce se îmbătase, îi povestise 
în trei minute istoria vieţii sale; un spectacol verbal trunchiat 
pe care Foster îl apreciase ca fiind în acelaşi timp şi oribil şi 
monoton. 

Sergentul rămăsese fără suflu; mai comandase de băut. 
Cei doi stătuseră într-o tăcere împietrită aproape o jumătate 
de oră; sergentul transpirînd în soare, în timp ce Foster îl 
privise din partea umbrită a mesei. Sergentul era un om mare, 
cu o față osoasă şi insensibilă şi cu acei ochi beligeranți şi fără 
viață, care priveau peste tot şi nu vedeau nimic. Părul îi era 
tuns aşa de scurt, încît părea că s-a ras. Se tot ştergea pe cap 
cu dosul palmei, întinzînd transpiraţia. Sudoarea îi curgea pe 
ceafa groasă şi roşie şi îi uda gulerul cămăşii, pătind 
materialul. 

În timpul pe care-l petrecuse la masa lui Foster, sergentul 
băuse trei sticle de Budweiser şi eliminase prin pori cel puţin 
două. Cînd, în final, se decisese să plece, Foster de-abia se 
putuse abține să nu-şi urle mulțumirea. Sergentul, 
binecuvintat cu viclenia junglei, trebuie să fi simţit asta. Nu 
lăsase nici un ban pe masă. 

Foster credea că Downey şi sergentul erau acelaşi tip de 
oameni. Jack ar fi considerat amuzante destăinuirile 
sergentului, nu şocante, ar fi ris copios şi l-ar fi bătut pe om pe 
umeri. Probabil că s-ar fi îmbătat împreună cu el şi apoi ar fi 
vinat femei. Amindoi radiau acelaşi iz de violență de-abia 
stăpînită. Foster se întreba cît timp putea sta Downey liniştit, 
tăcut şi în largul său în scaunul tapițat. Foster avusese rău de 
avion tot drumul de la Washington pînă la Cairo, tocmai 
pentru că stătuse incomod. 

Foster se aplecă puţin. Degetele lui presau suprafața 
lustruită a biroului. 

— Spune-mi mai multe despre colonelul Murad. De ce 
merită el riscul implicării în afacere a unui civil atît de 
important ca Charlie McPhee ? 

— Murad a făcut prima mutare, spuse Downey. Mi-a 

trimis un cadou. 

— A sosit la ambasadă ? 

— În apartamentul meu. 

— Nu era prea riscant ? 

Un zîmbet condescendent. 

— Ce era, ce ţi-a transmis ? 

— Informaţii. Cu precădere asupra „Marelui Rîu Artificial”. 
Downey se referea la conducta subterană, în valoare de cîteva 
milioane de dolari, pe care Gaddafi o construia ca să aducă 
apă de la lacurile subterane din deşert, la cîimpurile aride de pe 
coastă. 

— Ceva militar ? 

— Bucăţi şi părticele. M-a avertizat despre cele şase 
Mig-uri 23 care au fost descărcate la Tobruk acum trei 
săptămîni. Au venit cu un cargou de la Murmansk. Nimeni nu 
mai ştie despre ele. Am verificat. 

Foster luă un creion. Îi testă virful cu degetul şi se uită pe 
fereastră, la cerul senin. Era modul său de a indica faptul că 
nu e prea impresionat. 

— Informaţia despre conducta subterană înseamnă foarte 
mult pentru noi, spuse Downey. Dacă Gaddafi reuşeşte 
într-adevăr să tragă apă din deşert, va deveni un erou. Dar, 
dacă dă greş, s-ar putea să urmeze o lovitură de stat. 

— Şi, după opinia ta, în ce poziție ne-ar putea pune pe noi 
chestia asta ? 

— Cine poate spune ? Poate în avantaj, poate în 
dezavantaj. Downey trase un ultim fum din Marlboro şi o 
aruncă în cană. Se auzi un fisîit slab. Ştii la fel de bine ca şi 
mine cum e Orientul Mijlociu. Volatil. Complet imprevizibil. 
Nimeni, absolut nimeni, nu are nici cea mai vagă idee ce osă 
se întîmple dintr-un minut în altul. În acest stadiu, Murad 
vrea să-şi prezinte scrisorile de recomandare, să mă convingă 
că e sincer. 

— Şi-a reuşit ? 

— Sigur, de ce nu ? Downey rînji. Problema e că ticălosul 
ăsta suspicios vrea să-i dau o asigurare scrisă. 

— Ce vrea de fapt ? 

— Anonimatul. Securitate financiară. Casă şi vecini 

drăguți. Televiziune prin cablu. Vecine blonde şi nimfomane. 
Tinerețe eternă. O maşină nouă, strălucitoare. Amalgamul 
obişnuit de speranțe şi visuri. 

— Presupunînd că-i îndeplinim condiţiile, ce primim noi în 
schimb ? Adică, concret ce primim ? Ce oferă colonelul tău ca 
să merite să nu plătească toată viața impozite ? 

— Rampe de lansare ale rachetelor. Echipament greu. 
Scenarii de viitor şi răspunsuri sigure. Numele întregului 
personal tehnic şi militar sovietic, cubanez şi est-german care 
lucrează în Libia. Downey îşi mai aprinse o ţigară. Şi mai are 
ceva, un as în minecă. 

— Ce ? 

— O soră mai mică, pe nume Tahia. 

Foster clipi. Faţa i se înroşi şi îşi dădu seama că nu-i pasă. 

— Soţia lui Gaddafi? 

— Te-ai prins. 

Foster se duse la filtru şi îşi încălzi cafeaua, trăgînd de 
timp pentru a-şi limpezi gindurile. Cumnatul lui Gaddafi. 
lisuse ! Chestia cu informațiile era grozavă, dar valoarea 
propagandistică era imensă. Ar fi lovitura secolului, l-ar 
transforma într-o legendă. 

Dacă era adevărat. 

Foster se întoarse la birou şi se aşeză. 

— De ce n-ai menționat în rapoartele tale nimic din ce ţi-a 
dat colonelul ? 

— Asta a fost o pre-condiţie. Downey îşi deschise larg 
braţele, într-un gest deliberat teatral. Puţină cafea sări peste 
marginea cănii şi se vărsă pe covor. Se făcu că nu observă. 
Colonelul nu are nici o obiecţie în ce priveşte o nuntă publică, 
dar vrea să țină logodna în secret. 

— Să-l ia dracu. Ar fi trebuit să mă informezi. Cînd avea 
chef, Foster putea şi el să joace teatru. Se sculă pe jumătate de 
pe scaun, întinse braţul împungîndu-l pe Downey cu 
arătătorul. 

— Să ţii minte asta, Jack. Noi lucrăm pentru Guvernul 
Statelor Unite. Sintem toţi o familie. Nimeni nu merge singur. 
— Corect, spuse Downey. Aşteptăm ca stafia lui Kate 

Smith să sară din dulap sau începem slujba fără ea ? 

— Cînd ai vorbit ultima dată cu Murad ? 

— Acum trei zile. 

— A fost un contact fizic, mano a mano ? 

— O întîlnire oarbă. Timpenii ! Ce vroia Downey să spună 
era că riscase să-l întilnească pe Murad într-un loc ales de 
acesta. Folosise jargonul meseriei, deoarece ştia că Foster, ca 
majoritatea birocraţilor de la C.I.A., avea o slăbiciune pentru 
cuvintele codificate. 

— Descrie-mi-l. 

— Un metru optzeci înălțime, şaptezeci şi două de 
kilograme. Trăsături regulate. Părul negru, creț, ochi căprui. 
Nas vulturesc. 

— Cicatrice ? 

— N-am văzut. 

— Altceva. 

— Părul e un pic cam lung, cu cărare pe stinga. Poartă un 
ceas de platină cu cadran negru şi cifre romane, un inel cu 
diamant pe degetul mic de la mîna stingă. Urechile îi sînt mici, 
lipite de cap şi fără lob. 

— Culoarea pielii ? 

— Destul de deschisă. Ochii, după cum ţi-am spus, sînt 
căprui. Sprincenele groase. Nasul este fără discuţie trăsătura 
lui proeminentă, mare şi foarte coroiat cu nări largi. Un simbol 
al caracterului. 

— Pe care tu-l consideri... 

— Lacom. Acaparator. 

— De fapt, de cîte ori l-ai întîlnit ? 

— O dată. 

— Şi asta-i părerea ta despre el, ori a lui ? 

— A mea. Downey era evident mirat. La ce vrei să ajungi, 
Richard ? 

— O cunoştinţă, foarte apropiată şi de încredere, mi-a 
spus de curînd că la Ambasada Libiei din Istanbul e un colonel 
de la Serviciul Secret pe nume Butros Murad. E acolo de şase 
luni. Nu a părăsit niciodată oraşul. Şi, totuşi, tu-mi spui că 
te-ai întîlnit cu el, aici la Cairo, acum trei zile. 

— Turcia e doar la un mic salt peste Mediterană. Pune-ți 
destui cai sub tine şi eşti acolo în mai puțin de o oră. 

Foster scoase dintr-un sertar un dosar galben marcat 
STRICT SECRET, îl deschise şi îl întoarse astfel încît Downey 
să poată vedea clar fotografia color de zece pe opt. 

— Drăguţ tip. Cine e? 

— Ghici. 

Poza îl reprezenta pe colonelul Murad - fața şi umerii — 
purtînd cascheta de ofițer şi o uniformă cenuşie. Linia de pe 
chipiu, care semnifica Serviciul Secret, şi cele două trese 
argintii de pe epoleţi străluceau în lumina intensă a blițului 
fotografului. Murad avea în jur de cincizeci de ani. Purta 
ochelari, era gras, chelios. Avea nasul cîrn şi urechi clăpăuge. 
Pe față era o cicatrice, care se întindea de la ochiul stîng pînă 
la colțul gurii dezaprobatoare. 

— E Bob Hope, nu-i aşa ? 

— Eşti un tip glumet, Jack. Dar nu îndeajuns. 

Foster închise dosarul şi-l încuie în birou. 

— Se pare că cineva îţi joacă o festă. 

— Poate, spuse Downey înciudat. Dar, pe de altă parte, 
s-ar putea ca fermoarul tău să fie pe jumătate deschis. Exhală 
un nor de fum spre instalația de aer condiționat. O să mă 
interesez, O.K ? 

— Bună idee, spuse Foster sec. Se scărpină la cap şi îşi 
examină unghiile. Pînă vineri la prînz, cel tirziu, doresc ca 
Charlie McPhee să stea în fața acestui birou. 

— O să văd ce pot face. 

— Ar fi bine să reuşeşti. 

Downey se ridică. Scrumul de ţigară îi căzu din poală pe 
covor. Se îndreptă spre uşă. 

— Vineri la prînz ! — strigă Foster. Dacă nu e aici, s-a 
terminat totul. Pleci. Eşti istorie ! O pauză. Cu alte cuvinte, 
poți să-ți iei adio de la pensie! 

Cea mai gravă amenințare. Downey închise uşa în urma 
lui. Zăvorul țăcăni slab. 

Foster îi lăsă timp să iasă din anticameră, apoi o sună prin 
interfon pe Dorothy. Îi spuse ce vrea şi se duse în baia lui 
proprie, îşi dădu pe față cu apă rece, se spălă pe dinți, se 
pieptănă. Avea nevoie să bea ceva. 

Foster era acel gen de om căruia îi plăcea rutina, dar, în 

dimineața aceea, petrecu o jumătate de oră în plus la masa lui 
de pe terasa Sheratonului, bînd Tom Collinsuri şi privind 
lumea cum trecea pe lingă el. Cînd se reîntoarse la birou, pe 
masă îl aştepta un dosar avind ca emblemă un steag roşu - un 
fax al originalului care se găsea la Langley. Dosarul era datat 
1967, anul în care Downey fusese angajat la Companie. Foster 
se aşeză confortabil şi îl deschise. 

Trecuseră mai mult de douăzeci de ani de cînd Downey îşi 
făcuse primele fotografii. În ciuda pregătirii pe care o avea, lui 
Foster îi era greu să facă asociaţia între Jack Downey pe care îl 
ştia el şi bărbatul din poză. Era acelaşi chip şi totuşi, nu era 
acelaşi. Sau, poate, se gîndi Foster — cu un presentiment 
sumbru - era exact aceeaşi față dar care aparținea acum unui 
om diferit. 

Sări peste amănuntele de la început. Copilăria în Boston. 
Mama şi tata. Fratele mai mic, talentat, care visase să joace ca 
aripă stingă la Bruins, dar ajunsese țintuit pe viață într-un 
scaun cu rotile. 

Colegiul. 

Prietena. Căsătoria. Soţia însărcinată. Divorțul. Ciţiva ani 
la IBM. O problemă cu pensia alimentară pentru copil. 
Recrutarea de către C.I.A. 

Downey îşi petrecuse primii doi ani ai carierei sale la 
Washington. Un post într-un loc bun; aveai un ochi aţintit 
spre virful ierarhiei. În iulie '69 fusese transferat în Libia. Nu 
se specifica în dosar de ce plecase sau cine-l trimisese. Dar, 
două luni mai tîrziu, pe 1 septembrie, Gadaffi declanşase 
lovitura de stat care-l lăsase țintuit pe Regele Idris al-Sanussi 
pe coasta turcească fără nici un castel asupra căruia să 
domnească, în afară de unul de nisip. 

Nu se cunoştea, dar lovitura de stat fusese parțial 
finanțată de către Companie. Era chiar posibil ca Downey să fi 
fost implicat. 

Dosarul era gros cît încheietura mîinii sale. Foster o sună 
pe Dorothy şi îi spuse să nu fie deranjat toată după-amiaza. La 
ora şapte seara, cu ochii încețoşațţi şi extenuat, dădu peste 
singura referinţă din dosar asupra lui Edward Forsyth, tatăl 
lui Jennifer. 

În timpul anilor ce au urmat loviturii de stat, Downey 
umblase prin toată lumea, aprinzînd unele focuri şi stingînd 
altele. În 1972, la trei ani după lovitură, se întorsese pentru 
scurt timp în Libia. Motivul vizitei era neclar. 

În conformitate cu rapoartele lui Downey, care fuseseră 
scrise cu cerneală verde şi într-un stil foarte bombastic, 
adecvat unui operator de la parcul de distracţii şi nu unui 
agent C.I.A., Edward Forsyth fusese un inginer britanic care 
lucrase în Libia timp de optsprezece luni şi apoi, la trei zile 
după sosirea lui Downey, dispăruse fără urmă în deşert, lingă 
oraşul Sabha. Într-o noapte caniculară, Forsyth ieşise la o 
scurtă plimbare după cină, prin deşert şi nu se mai întorsese 
niciodată. Echipe organizate şi elicoptere măturaseră o arie cu 
raza de o sută de mile, dar nu găsiseră nici măcar o urmă. 

Pînă cînd Jack Downey ţi-a rostogolit piatra de mormînt şi 
te-a readus la lumină, gîndi Foster. Se întreba cum dracu 
intenționa Downey să-şi utilizeze actorii: Charlie şi 
englezoaica, Jennifer Forsyth, colonelul Butros Murad şi cei 
doi mercenari, Sweets şi Martin. 

Şi unde, acum că se gîndise la asta, intră în schemă 
Richard Foster, rezidentul C.I.A. din Cairo ? 

Foster presimţea că va avea o migrenă. O minge mare de 
bowling rostogolindu-se pe alee spre creierul său. Avea însă o 
presimţire că durerea de cap reprezintă cea mai insignifiantă 
dintre probleme. 

După cum se dovedi mai tirziu, avea dreptate. 

DEŞERTUL EGIPTEAN 
Sweets închisese bine uşa barăcii şi apoi trăsese zăvorul. 

Geamurile fuseseră acoperite cu cartoane, iar crăpăturile 
înfundate cu cîrpe. 

Aerul era viscos şi fierbinte ca supa. Întunericul absolut. 

— Gata ? — vocea imaterială a lui Mungo răsună în pereţii 
de metal şi în tavanul curbat; sărea spre Jennifer din toate 
direcțiile. 

Ea încuviință şi apoi realiză că, desigur, el nu o putea 
vedea. 

— Oricînd, spuse ea. 

— Charlie ? 

— Da, bineînţeles. În întuneric, Jennifer auzi schimbarea 
din vocea lui. Sugera forță, încredere în sine şi vigoare. Era a 
zecea zi petrecută în deşert. Marşurile forțate din fiecare zi îl 
fortificaseră pe Charlie, îl făcuseră mai puternic. Pieleai se 
bronzase. Ochii îi erau limpezi, privirea sigură. 

— Porniţi ! — strigă Mungo. 

Jennifer stătea cu picioarele încrucişate pe pătura 
militară, jerpelită, care fusese întinsă peste podeaua de ciment 
a barăcii. Se aplecă; mîinile ei măturau orbeşte de-a lungul 
materialului aspru. Degetul mare de la mina stîngă lovi ceva 
de metal — încărcătorul de oțel a Steyrului. Aşeză încărcătorul 
de metal pe unul dintre picioarele sale. La stînga ei auzi 
clinchetul uşor de metal pe metal făcut de Charlie în timp ce-şi 
asambla arma. 

Sweets dezasamblase cele două Steyruri şi acum, Jennifer 
şi Charlie aveau la dispoziție şaizeci de secunde să refacă 
armele şi să umple încărcătoarele. La sfirşitul acestei perioade, 
Mungo va acționa un întrerupător, iluminînd astfel o pereche 
de ținte de luptă, situate în capătul îndepărtat al clădirii, la o 
distanță de douăzeci de metri. 

Țintele vor fi iluminate exact cinci secunde, apoi Mungo va 
stinge luminile. Ca să facă exercițiul mai interesant, el şi 
Sweets hotăriseră că acela care va marca mai puţine puncte, 
va căra în plus încă zece kilograme în timpul alergării de cinci 
mile prin deşert din după-amiaza aceea. 

Instinctiv, Jennifer, asambliîndu-şi arma, număra în gînd 
secundele pe care le mai avea la dispoziţie. În interiorul barăcii 
era zăpuşeală şi mîinile ei deveniseră lipicioase din cauza 

transpiraţiei. Îşi şterse mîini pe blugi, introduse arcul 
recuperator în locaşul lui şi puse deasupra manşonul de 
protecție. Arma era acum gata de tragere. Orbecăi prin 
întuneric după cutia cu gloanțe, calibru 9 mm. 

Douăzeci de secunde. 

Jennifer smulse capacul cutiei. Gloanţele erau grele şi 
reci, alunecoase. Folosi metoda „mina-găseşte-miîna”, învățată 
de la Mungo şi stivuia încă gloanţele în încărcător, cînd 
luminile de deasupra țintelor se aprinseră brusc. Viri în armă 
încărcătorul incomplet încărcat, trase mînerul închizătorului 
şi ridică piedica aducînd, în acelaşi timp, arma în poziție de 
tragere. Patul armei i se izbi de umăr. Apăsă pe trăgaci. 

Steyrul erupse. Flacăra portocalie de la gura armei o orbi. 
Se luptă să înfringă reculul, să menţină țeava puștii orizontal. 

— E timpul ! — strigă Mungo. 

Luminile de deasupra oamenilor de carton se stinseră 
brusc. Jennifer continuă să tragă, descărcîndu-şi arma. 

Urmă o pauză scurtă, un moment de tăcere. Îl auzi pe 
Charlie înjurind încet şi realiză că el nu trăsese nici un glonț. 

— Puneţi piedica de siguranţă şi lăsați armele jos, spuse 
Mungo. 

Se auzi un clinchet acut cînd Charlie trase minerul 
închizătorului şi scoase piedica. 

— Pune arma jos !- răcni Mungo. Căldura şi plictiseala din 
deşert îi marcaseră. Nervii le erau încordați. Nu vroia să se 
întîmple nici un accident. 

Cu Steyrul pus pe foc automat, trebuiau mai puțin de trei 
secunde ca să înfigi treizeci şi două de gloanţe în tavanul de 
metal al barăcii. Stînd drept, încordat, cu arma în mînă, 
Charlie fu înconjurat de treizeci şi două de luminițe. Acestea îi 
amintiră de timpurile bune de la Clubul Mitocanilor. 

Aerul se încărcase de mirosul acru al prafului de puşcă. 
Sweets aprinse luminile. Neoanele de deasupra îi îmbrăcară 
într-un păienjeniş de umbre. Deschise o uşă. 

Jennifer tuşi. Aerul supraîncălzit care ieşea prin uşa 
deschisă făcea fumul să se învolbureze în jurul ei. Se uită la 
găurile din tavan. Erau grupate strîns. 

— Ce bine-mi pare că nu plouă ! — spuse Mungo. Nu cred 

că am avea destule găleți. Arătă spre Jennifer şi spuse: Hai să 
vedem cîți băieți răi ai omorît. 

Se îndreptară spre ţinte — erau cele standard furnizate de 
armata egipteană, similare cu toate țintele militare din toată 
lumea. Făcute din carton gri, gros, înfățişau capul şi pieptul 
unui soldat androgin ţinind în mînă o puşcă automată; corpul 
soldatului marcat cu cercuri concentrice, albe care delimitau 
zonele fatale şi cele care-l scoteau din acţiune. 

Ea se uită fix, numărînd. În ţintă erau cincisprezece găuri, 
unsprezece din ele fatale. 

— Încărător plin ? — întrebă Mungo. 

Jennifer clătină din cap. 

— Nu, nu cred. Cînd s-au aprins luminile, îl încărcăm 
încă. 

— Încarcă şi numără, spuse Mungo. E o regulă şi nu 
trebuie niciodată să treci peste ea. 

Jennifer dădu din cap că a înţeles. Mai discutaseră 
această problemă de multe ori. Se plictisise să alerge prin 
deşert, să capete arsuri de la soare şi să-l tot respingă pe 
Sweets. Avusese mult timp să reflecteze şi se decisese că 
intenția primă a lui Downey era să-i forțeze pe toți patru să se 
cunoască, să devină o echipă. 

Mungo îi dădu un ghiont în umăr, făcînd-o să tresară. 

— Un piastru pentru gîndurile tale. 

— Nu merită. 

El zîmbi. 

— E aproape ora unu. Hai să ne oprim din procesul de a te 
transforma pe tine într-un instrument perfect al morții şi 
distrugerii şi să îmbucăm ceva de prînz. 

Îşi făcuseră un obicei să mănînce în hangar - o structură 
ca o cavernă, imensă. Din cauza mărimii lui, hangarul era cea 
mai răcoroasă clădire din întreaga bază militară. 

Stocul de alimente proaspete fusese consumat în primele 
cinci zile. De o săptămînă încoace nu aveau altceva decît 
conserve şi fructe deshidratate. Downey nu fusese de acord cu 
nici un fel de alcooluri tari, dar Sweets îl convinsese să aducă 
cu ei patru duzini de cutii de bere Miller; le raționalizaseră la 
una pe zi, de persoană. Mai aveau opt. 


202 


Sweets deschise o cutie de bere. Spuma i se răspîndi pe 
mînă şi căzu pe cimentul pătat de ulei. Îi oferi lui Jennifer 
berea; aceasta o refuză cu o fluturare a miîinii. 

— Nu-ţi place să te amesteci cu negrii ? 

— De ce nu încerci s-o bei? — spuse Jennifer. Sau e mai 
mare distracţia s-o verşi pe podea ? 

Charlie rise. 

— Crezi că-i amuzantă, hm ? Sweets îşi bău berea. Aruncă 
cutia goală spre Charlie, lovindu-l în piept. Cutia zăngăni pe 
ciment. Sweets se îndreptă spre Charlie, cu pumnii ridicați, 
dansînd uşor pe virfurile picioarelor. 

— Hei- spuse Mungo- terminati cu prostiile. 

— Am de gind să-i zbor capul; asta vreau să fac. 

Jennifer se aştepta ca Mungo să-i despartă, dar el doar 
ridică din umeri, ca şi cînd considera că lupta era inevitabilă şi 
el nu putea să facă nimic. 

— Să nu-l atingi la față. Dacă-i faci vreun semn, Jack o să 
te omoare. 

Rînjind, Sweets se întoarse să-i spună ceva lui Jennifer. 

Charlie profită din plin de ocazie: cu un croşeu de dreapta 
îl lovi pe Sweets cît putu de tare, nimerindu-l la cap. 

Sweets se retrase împleticindu-se. Lovi cu picioarele cutia 
goală de bere care se rostogoli cu zgomot pe podea. Se lăsă în 
genunchi. 

— Acum ai încurcat-o, spuse Mungo. 

Sweets se rănise. Siîngele îi țişnea, năclăindu-i părul tuns 
scurt, se încolăcea pe după ureche şi apoi cădea pe podea. Se 
uită fix la picăturile roşii şi strălucitoare. Îşi scutură capul, 
împroşcănd cimentul cu sînge. 

Se ridică în picioare. 

Charlie se retrase precaut spre Land-Rover. Sweets merse 
după el. Charlie se împiedică. Îşi pierdu echilibrul şi aproape 
căzu cu mîinile fluturind. Sweets se aruncă în față. Piciorul 
drept al lui Charlie era întins, dar Sweets tintea piciorul stîng, 
plonjînd într-o parte. Charlie îl lovi în nas cu o directă de 
dreapta, punînd în lovitură toată greutatea şi puterea sa. 
Capul lui Sweets zbură pe spate. Faţa îi era o masă de sînge. 
Gemu de surpriză şi durere. Charlie lovi încă o dată cu dreapta 

sperînd să-l doboare definitiv. Sweets văzu lovitura şi îşi trase 
capul într-o parte. Pumnul lui Charlie lovi razant. 

Sweets avea nevoie de o pauză. Se trase înapoi creînd între 
ei o distanță mică. Se şterse cu dosul palmei la gură, 
uitîndu-se rece la Charlie în timp ce se apropia de el, cu grijă 
de data aceasta, fără să se grăbească. 

Charlie aştepta, măsurînd distanţa dintre ei. Îşi îndoi 
iarăşi mîna dreaptă şi lovi cu stînga. Sweets, aşteptindu-se la 
încă un truc, fu luat prin surprindere cînd Charlie continuă, 
lovindu-l în coaste cu destulă putere ca să-l facă să se 
cutremure de durere. 

Charlie ezită, retrăgîndu-se. 

De două ori lovit, Sweets abandonă prudențţa şi se repezi la 
el. Charlie lovi de două ori brusc, nimerindu-l în sprinceana 
stingă şi în maxilar. 

Sweets era ametțit dar continua să atace. Charlie îl pocni a 
treia oară, direct în gura însîngerată. Sweets grohăi. Îl lovi pe 
Charlie cu dreapta, în piept, direct deasupra inimii. Charlie îşi 
lăsă mîinile în jos. Sweets îl ţinu în picioare şi îi dădu iarăşi un 
pumn, în acelaşi loc. Genunchii lui Charlie se înmuiară. 
Sweets încercă să-l lovească în timp ce cădea, nu nimeri şi 
înjură de ciudă. 

Charlie căzuse pe spate, pe cimentul pătat. Sweets se 
aplecă asupra lui. Rînji; dinţii îi erau roşii de sînge. 

— Cum te simţi acum, durule ? 

Charlie nu spuse nimic, nu se mişcă. Cînd primise lovitura 
în piept, i se păruse că inima i s-a oprit, că arterele au 
explodat. Îşi pierduse respiraţia, era ameţit. Toată partea 
dreaptă a corpului îi era paralizată. 

Dar nu era terminat. 

Îşi petrecuse ultimele zece zile mărşăluind prin deşert cu 
un rucsac de douăzeci de kilograme în spate, sprintind cîte 
zece minute la fiecare oră, fugind puţin mai repede de fiecare 
dată, pînă cînd Sweets trebuise să depună eforturi deosebite 
ca să rămînă în frunte. Se lăsase de fumat şi de băut. Era 
bronzat, zvelt şi foarte voinic. Stătea întins pe ciment, 
aşteptind să-i revină treptat puterea. 

Sweets îi întoarse spatele. Îi aruncă lui Jennifer o privire 

posesivă. 

Charlie se concentră asupra bătăilor inimii; bufniturile 
lente, constante. Cînd se simţi pregătit, se ridică în picioare. 

Sweets îl fulgeră cu privirea, arătînd mai mult surprins 
decît supărat. Făcu trei paşi grăbiţi, încercînd să-l apuce de 
cămaşă, nerăbdător să vadă frica din ochii lui Charlie. 

Coordonîndu-se perfect, Charlie îşi ridică piciorul încălțat 
cu cizmă, pocnindu-l pe Sweets în genunchi. Piciorul lui 
Sweets se îndoi. Se rostogoli pe o parte, luptîndu-se să-şi 
recapete echilibrul. Charlie îl lovi iarăşi cu piciorul. Sweets 
urlă; un strigăt al ciudei şi durerii. Charlie se apropie de el, 
înconjurîndu-l ca să-l atace în punctul slab. 

Sweets încercă să se îndepărteze, dar fu prea încet, ologit 
de durerea acută, înjunghietoare din genunchi. 

Charlie îi trimise o nouă lovitură. Sweets se încovoie. Primi 
un pumn în faţă. Încercă să se protejeze. Charlie cîntă o 
melodie pe coastele lui. Încercă să se retragă şi realiză că şi-a 
pierdut mobilitatea. Charlie îl lovi în rinichi. Oftă zgomotos, 
pierzindu-şi respiraţia. 

— Ţi-ajunge ? 

Sweets dădu din cap, împroşcîndu-l pe Charlie cu picături 
de sînge. Căzu în genunchi. 

Charlie se apropie, încercînd să-l ajute. Sweets îi înşfăcă 
glezna şi trase tare. Charlie rezistă şi Sweets se crispă, trăgînd 
de picior în spate şi în acelaşi timp ridicînd glezna în sus şi 
răsucind-o, folosind laba piciorului ca pe o manetă. 

Charlie se roti în aer şi căzu jos cu putere. Luminile 
fluorescente de pe tavan trecură nebuneşte prin raza lui 
vizuală, explodind în fulgere albe, fierbinţi. Se lovi cu capul de 
ciment. Totul în jur se întunecă 

Sweets se aplecă asupra lui. Picături de sînge căzură în 
gura deschisă a lui Charlie. Sweets rise hîrîit, se întoarse şi se 
îndepărtă încet. 


— Bietul Charlie ! 

Deschise ochii. Chipul lui Jennifer apărea şi dispărea. 
Privi cruciş în lumina orbitoare a becurilor, încercă să se 
ridice, se împletici şi căzu în genunchi. 

— Lasă-mă să te ajut. 

— N-am nevoie de nici un ajutor. 

— Ba bine că nu! 

O ignoră, concentrîndu-se asupra muştelor grase şi negre 
care biziiau în jurul lui, înfruptindu-se din sîngele său. 
Ascultă zumzetul slab făcut de zborul lor şi le privi aripile 
sclipind în lumină. 

Jennifer îngenunche lîngă el. Îl înconjură cu braţele şi îl 
ajută să se ridice. Charlie îi simți corpul lipit de al lui. Ea se 
îndepărtă, îi luă mîna şi îl conduse spre un dreptunghi mare, 
luminos — uşa deschisă a hangarului. 

Sweets şi Mungo stăteau ghemuiţi la umbră, cu spatele 
lipit de zidul din placaj. Îi priviră pe Jennifer şi Charlie ieşind 
afară, mergind încet pe drumul asfaltat spre clădirea de 
cărămidă unde îşi aveau dormitoarele. 

— Se ţin de mînă ? 

— S-ar putea. 

— Omul ăla cred că nici nu bănuieşte, dar îmi datorează 
un mare favor. 

— O să-i spui, Hubie, mai devreme sau mai tîrziu. 

— Ai dreptate, spuse Sweets. Genunchiul îl durea ca 
dracu de tare. Începuse deja să se umfle, să se rotunjească 
precum un balon. Ar fi avut nevoie de nişte gheaţă, dar cea mai 
apropiată sursă se afla la mai mult de o sută de mile 
depărtare. O privi pe Jennifer mergînd şi admiră modul cum 
îşi unduia şoldurile şi acele picioare lungi şi zvelte. 

— Ce ai de gînd, Hubie ? 

— La fel ca şi tine, cred. 

— Mă îndoiesc. 

Sweets mormăi, masîndu-şi uşor genunchiul. Îşi 
îndepărtă pansamentul de pe nas. Singerarea se oprise. 
Charlie se luptase destul de bine. Sweets îl subestimase şi 
plătise prețul. Îşi mişcă genunchiul. Îmbătrînea; ar fi trebuit 
să anticipeze acea lovitură înainte ca Charlie să realizeze că 
intenționa s-o dea. 

Îşi supse sîngele dintre dinţi; scuipă. Ideea de a-i apropia 
pe Charlie şi Jennifer unul de altul prin întăritarea constantă 
a acestuia fusese a lui Downey. Nu prea îi plăcuse ideea să 

joace rolul lui Cupidon, dar mersese înainte, în mare parte, 
doar ca să-l poată folosi pe Charlie drept sac de box. Ciudat 
cum lucrurile luau cîteodată o altă întorsătură decît cea 
dorită. Îşi protejă ochii cu palma de razele soarelui, privind-o 
pe Jennifer, făcîndu-i plăcere să vadă cum lumina şi umbrele 
îi defineau forma corpului. 

Îşi apăsă uşor tăietura de deasupra ochiului. O să se 
aleagă cu o cicatrice —- un handicap important în meseria lui, 
deoarece îl făcea uşor de recunoscut. Trebuia să aleagă — o 
operaţie estetică sau pensionarea prematură. 

Sweets avea o teamă justificată de spitale, anestezişti 
obosiţi şi bisturie. Îşi plimbă degetul de-a lungul pielii 
contuzionate, însingerate. Charlie îi era dator. Şi o să 
plătească. 

CAIRO 


Downey mersese de la baza militară din deşert, direct la 
Cairo şi ajunsese după-amiaza tirziu, în ziua următoare. 
Săptămîna care a urmat şi-a petrecut-o virit în apartamentul 
său -— o locuinţă mohorită, de celibatar, într-un bloc anonim 
din Dokki, un district rezidenţial, burghez, în partea vestică a 
Nilului. A băut bere şi a ascultat discurile lui Charlie Parker, în 
timp ce studia cartierul prin intermediul binoclului său Zeiss. 
Cea mai mare parte din ultima zi petrecută în apartament şi-a 
ocupat-o studiind un tînăr de la capătul străzii, care-şi instala 
un casetofon în Peugeotul său părăginit. Tînărul purta blugi, o 
cămaşă militară uzată şi ochelari de soare cu lentile oglindă. 
De fiecare dată cînd se mişca, spoturi strălucitoare luminau 
interiorul Peugeotului şi ferestrele clădirilor înconjurătoare. 

Consumă o rola de film, 400 ASA Fujichrome, făcînd 
instantanee, folosind aparatul său de fotografiat Nikon, cu 
teleobiectiv. Developă filmul mărind imaginea feței pînă obținu 
şase poze de dimensiuni douăzeci ori optsprezece cm. Virful 
nasului omului lipsea. Îl cuprinse un sentiment de uşurare — 
era sigur că nu-l mai văzuse pe individ niciodată. Cam o oră 
mai tîrziu, tînărul termină de fixat casetofonul la bordul 
Peugeotului şi se îndepărtă zgomotos. 

Downey puse o pizza congelată în cuptor, apoi luă cîteva 
îmbucături, mai bău nişte bere, făcu un duş şi se băgă în pat. 
Ceasul deşteptător îl trezi la ora trei dimineaţa. Pe întuneric, 
se îmbrăcă cu pantaloni de catifea, cămaşă verde-deschis şi 
pantofi de sport Nike cu o săgeată argintie. În afara 
murmurului făcut de frigider, în apartament era linişte. În 
blocul alăturat o femeie dădea cu aspiratorul. Avea insomnie ? 
Focaliză binoclul şi o privi mişcîndu-se lent, languros, de-a 
lungul camerei, cu şoldurile grăsuțe unduind. Dansează, se 
gîndi Downey. Zimbi. E ora trei dimineaţa şi ea dansează în 
praf ! Puse binoclul pe pervaz, se întoarse înapoi în dormitor, 
înşfacă hanoracul din dulap şi agită umeraşele. Verifică dacă 
şi-a luat portofelul şi cheile şi părăsi apartamentul, făcînd o 
pauză scurtă ca să pună zăvorul şi s-a activeze sistemul de 
alarmă. 

Muzicienii din lift păreau întotdeauna că fredonează 
aceeaşi melodie: un vaiet persistent care suna ca un cuartet de 
tînțari nu prea talentați. 

Liftul cobora spasmodic spre parter; se gîndise să 
folosească scările, dar se răzgîndise. Nu merita să se 
obosească inutil. Dacă Foster îl pusese sub supraveghere, nu 
prea conta modul în care părăsea clădirea — important era 
unde avea de gînd să meargă şi ce va face după aceea. 

Liftul se opri brusc. Uşile se deschiseră. Holul, construit 
spartan din ciment nefinisat, era gol. Downey se uită la ceas în 
timp ce se îndrepta hotărît spre uşile de sticlă. Era ora trei şi 
douăzeci şi cinci de minute. 

Afară, se opri şi cercetă cu atenţie strada şi locurile 
întunecoase dintre blocurile monotone care se înălțau de-o 
parte şi de alta a ei, ca şi stilpii unui gard monstruos. 

În lumina lămpilor, liliecii din Cairo vînau insectele nopţii, 
în cercuri strînse, repezi, ale morții. 

Downey îşi băgă mîinile în buzunar, merse pînă la colțul 
străzii, o luă la stinga şi traversă grăbit strada. Pe la mijlocul 
ei, era parcat un Volkswagen Beatle de culoare verde. 
Urmărise discret maşina. Proprietarul pleca dis-de-dimineaţă 
cu ea la serviciu, unde rămiînea toată ziua şi se întorcea acasă 
la ora cinci. Vopseaua maşinii şi mînerele de a lamă n-aveau 
nici o pată şi străluceau. Motorul suna bine, puternic. 
Cauciucurile erau mai bune decît în mod normal. 

Downey se duse la maşină şi lovi puternic, brusc, în 
geamul portierei pasagerului. Geamul se umplu de o rețea de 
fisuri, țesută parcă de un păianjen psihopat, dar refuză să se 
spargă. Downey îl lovi iarăşi mult mai tare de această dată. 
Geamul se deformă şi el înjură mormăit, se îndepărtă şi lovi cu 
piciorul. Sticla explodă. 

Descuie şi deschise uşa, mătură cioburile de pe scaun şi 
se urcă în maşină. 

În mai puţin de treizeci de secunde, reuşi să facă contactul 
frinelor electrice de la motor. Radioul porni strigind parcă la el. 
Îl opri, aprinse farurile şi se îndepărtă brusc de lîngă bordură, 
schimbiînd repede vitezele şi accelerînd. 

În jurul lui, în față, lateral şi în spate, nu văzu nici un fel 
de mişcare. După două intersecții se opri, stinse luminile, îşi 
aprinse o ţigară, întoarse maşina şi se îndreptă înapoi pe 
drumul pe care venise. 

Nu îl urmărea nimeni; nu încă. Merse înainte pe stradă, 
îndreptîndu-se spre sud, către Shari el-Giza şi şoseaua lungă 
şi aproape dreaptă de-a lungul Nilului, care ducea la podul 
El-Gama. Acum, dis-de-dimineaţă, traficul era atît de rar pe cât 
putea deveni într-un oraş cu douăsprezece milioane de suflete. 
Dacă conducea prin zonele rezidențiale, va realiza în curînd 
dacă este urmărit sau nu. 

Prin geamul spart îl asalta un vint uscat, aspru. Gîndurile 
îi zburară spre problema de primă urgenţă care se ivise. 

Cînd ieşise valsînd din ambasadă, ducindu-l sub braţ pe 
McPhee, ştiuse că nu era o treabă pe care rezidentul C.I.A., 
Richard Foster, o va ignora. Foster trebuia să se dea peste cap 

de îngrijorare. Fiind limitat, nenorocitul nu avea altă 
alternativă. Dar, Foster nu era singurul înghesuit la colț. 
Downey construise o casă din cărți de joc atit de fragilă, încât 
cea mai mică adiere de vint o putea împrăştia în tot Egiptul. 
Era doar ghinionul lui că Charlie reprezenta temelia întregului 
edificiu. 

Problema de bază era motivaţia. În contrast cu majoritatea 
oamenilor pe care Downey îi cunoştea, Charlie nu saliva la 
gîndul unor bani obținuți relativ uşor. Şi nu se îndrăgostise al 
dracului, pină-n virful urechilor de Jennifer. Amenințarea lui 
Downey că îl aruncă în ghearele celor de la Secţia 
Criminalistică din Cairo, îl mai liniştise, dar cît va ţine asta ? 
Atuurile care-i mai rămîneau lui Downey erau nevasta şi 
puştoaica din L.A. Cum va reacționa la amenințarea că le va 
omori ? Începea să se simtă rău cînd îşi imagina că aleargă 
prin sudul Californiei cu un pistol în mînă, ca un fel de Charlie 
Manson supradimensionat. 

Trebuia să-şi fi luat tălpăşița cînd Sweets şi Mungo 
apăruseră fără Liam O'Brady. Liam fusese marea lui speranţă. 
Charlie era un înlocuitor al dracului de nefericit. 

Acum ar trebui să-i dea un picior în fund lui Charlie, să-l 
trimită înapoi la ambasadă şi să-şi cumpere bilet pentru un loc 
foarte, foarte îndepărtat. 

Downey coti pe două roți, merse pînă la jumătatea străzii, 
întoarse brusc şi parcă aproape de un morman de gunoi, 
stingînd farurile. Numără rar în gînd pînă la o sută şi apoi îşi 
continuă călătoria. 

Avea două probleme. Prima era Richard Foster, care-l 
vroia pe Charlie, dar căruia nu i se putea permite sub nici o 
formă să pună mina pe el şi care-l văzuse pe colonelul Butros 
Murad şi mirosise că ceva era putred. 

A doua problemă era că timpul începuse să-l preseze, dar 
era prins ca într-o plasă într-o situaţie afurisită, în care nu-şi 
putea permite să se grăbească. 

Trezindu-se în mijlocul unei intersecții, îşi dădu seama că 
a trecut pe roşu. Nu mai treceau maşini — dar ăsta era doar un 
noroc prostesc. Lovi în volan. De ce să se sinucidă, cînd atiția 
oameni aşteptau la rînd ? Mintea-i lucra cu repeziciune, 

cîntărind toate posibilitățile. Foster putea să facă ce dracu 
poftea, ceea ce, cînd ajungeai la miezul problemei, nu era prea 
mult. Să lase mesaje răspicate în automatul telefonical lui 
Downey. Să autorizeze, poate, o descindere în apartamentul 
său anost. Şi ce putea echipa de spiriduşi şi draci a lui Foster 
să găsească cînd vor viermui înăuntru ? Cîteva cutii goale de 
bere, nişte pizza stricată şi cheile Fordului albastru pe care 
Downey îl luase din garajul ambasadei. 

Şi apoi ? Gindeşte ! 

Apoi îl vor aştepta să apară. Îi vor bea berea şi o să-i 
folosească toaleta. O să scormonească prin dulap şi pe sub 
pat, încercînd apoi să pună totul la loc exact aşa cum fusese. 
Eventual, o să se plictisească şi o să înceapă să pună întrebări 
vecinilor, făcînd, ceea ce considerau ei, o investigație discretă. 

Îl afecta aceasta în vreun fel ? Nu. Bineînţelescă nu. 

Se concentră la volan, conducind Volkswagenul prin oraş 
pe o rută fără o ţintă precisă, dar foarte bine studiată, 
schimbiînd viteza şi direcția în funcție de teren şi privind în 
spate cu aceeaşi atenţie cu care se uita în față. 

Pe la ora cinci şi cinci minute ajunse în vecinătatea 
cartierului Maadi şi parcă maşina furată la cîteva străzi 
depărtare de casa clandestină. Îngenunchind, dezumflă unul 
dintre cauciucurile din față. Pana va îndepărta curioşii, va 
încetini investigaţiile poliției, dindu-i un mic respiro. 

În lumina falsă a zorilor timpurii, acompaniat de un cor 
din ce în ce mai intens de cîini care lătrau şi schelălăiau peste 
tot în jur, merse pe jos pe străzile pustii pînă la casa 
clandestină. Deschise poarta, scîrțiind zgomotos pe pietriş. 
Pînă cînd îşi alese cheile, majoritatea cîinilor tăcuseră. 
Deschise uşa şi intră în casă. 

Era obosit, sleit, epuizat. Avea nevoie de un pahar mare 
plin cu alcool şi de un somn scurt. Dar era un tip prevăzător şi 
precaut, un om al obiceiurilor cultivate cu grijă. Primul lucru 
pe care trebuia să-l facă era să verifice dacă vila era sigură. 
Aşa că, inspectă fiecare cameră, controlînd geamurile, ca să se 
asigure că nimeni nu umblase la grilaje, se uită şi scotoci prin 
sertare şi dulapuri, îşi plimbă uşor degetele peste peliculele de 
praf adunate pe mobilă, adulmecă aerul şi analiză fiecare 

detaliu, mare sau mic. 

În camera unde dormise Jennifer îşi închipui că simte 
urme ale parfumului ei, mirosul corpului ei pe aşternuturi. 
Adevăr sau imaginaţie, erau acelaşi lucru. Memoria vagă a 
mirosului şi a corpului ei îl făcură să se simtă abătut, trist. 
Încrezător că nu se atentase la securitatea casei, se duse în 
bucătărie, deşurubă dopul unei sticle de Dewar's şi îşi turnă 
două degete într-un bol de sticlă. 

Se pregătea să deschidă uşa frigiderului ca să ia nişte 
cuburi de gheaţă, cînd observă raftul cromat de pe bufetul de 
lîngă chiuvetă. Raftul trebuia să fie în interiorul frigiderului. Ce 
căuta pe bufet ? 

Îşi îndreptă mîna spre armă - un gest reflex. În interiorul 
frigiderului se putea ascunde un om, dacă acesta cîntărea mai 
puţin de patruzeci şi cinci de kilograme, dacă avea 
flexibilitatea unui şi gimnast şi nu avea nici o obiecție 
împotriva morții prin sufocare. Dar dacă deținea un aparat 
miniatural de respirație ? Unul dintre acele dispozitive 
autoreîncărcătoare folosite de scafandri ? Ridicol... Îşi scoase 
revolverul din buzunarul jachetei. Moarte pentru un obiect de 
importanță majoră dintr-o casă. Dar dacă-şi împuşca 
frigiderul, cum îşi va mai putea menține berea rece — să bage 
sticlele în fundul lui Dick Foster ? Puse arma de-o parte şi 
deschise brusc uşa. 

În interior era o cutie de carton. De forma unui cub cu 
latura de patruzeci şi cinci de centimetri- prea mare ca să 
încapă în frigider fără să scoţi raftul. Fusese, de asemenea, 
nevoie să se rearanjeze rezerva lui Downey de bere 
Furstenburg. Sticlele erau culcate. Simţi că îl apucă un acces 
de furie: gustul se altera serios cînd berea atingea capacele de 
metal. 

Scoase cutia afară din frigider şi îl surprinse greutatea ei. 
Dacă înăuntru era un tort, trebuia să fie foarte bun. 

Puse cutia pe bufet. Luă gheaţă din congelator şi îşi puse 
cîteva cuburi în Dewar's. Amestecă cu degetul băutura, sorbi 
nervos; îşi a prinse o țigară. Cutia stătea pe bufet, aşteptind 
parcă ceva. Cartonul gros, închis la culoare avea un luciu 
neted, cerat, ca şi cînd cutia ar fi fost impermeabilă la apă. O 

ridică iarăşi, o cîntări, ajungînd la concluzia că ar avea în jur 
de şase kilograme. 

Puse la loc cutia, îşi luă paharul şi sticla de Dewar's şi 
trecu prin sufragerie, prin uşile glisante, afară, în curtea 
interioară. Porni fintîna arteziană. Piscina începu să se umple. 
Merse la capătul opus şi se aşeză pe scaunul pe care stătuse 
Jennifer, cel care se afla sub cel mai stufos dintre palmieri. 

Sticla de Dewar's scoase un clinchet ascuţit cînd o aşeză 
pe dalele de pe jos. Trase din țigară imaginîndu-şi că simte 
forma dosului lui Jennifer în împletitura de răchită. Putea 
vedea în bucătărie prin geamurile înconjurătoare. Lăsase uşa 
frigiderului deschisă. Şocant ! Cineva fusese în casă şi el nu 
remarcase. 

Aruncă ţigara în bazin privind apoi undele juciîndu-se cu 
mucul. Vestele de salvare ar trebui făcute din filtre de țigară — 
se părea că acestea nu se scufundă niciodată. Îşi mai turnă un 
scotch. Undeva sus, deasupra lui, cerul dimineţii se 
transforma din vernil în albastru ca de cobalt, lumina pală, 
apoasă, strecurîndu-se printre frunzele ca nişte lănci ale 
palmierilor. Umbrele începeau să se adune pe podeaua de 
dale. 

Downey aprinse încă o ţigară. Îşi goli paharul, oftă obosit, 
înşurubă dopul sticlei de Dewar's şi se întoarse în bucătărie. 

Putea fi cutia unei pălării, deoarece era destul de mare ca 
să conțină una. Ceva cu o calotă mare, cu un buchet de flori de 
mătase şi bor mare, ondulat. Dar ştia în străfundul inimii că 
nu era nici o pălărie. 

Colonelul egiptean pe care-l întilniseră la Beni-Suef 
specificase că încă mai are un mic rol în piesa lui Downey şi 
avea dreptate. Fusese plătit cu cîțiva dolari în plus, ca să facă 
pe curierul, să predea ceva. Cutia conţinea ceea ce, de obicei, 
găseşti sub o pălărie. 

Downey continuă să fumeze, trăgînd de timp. Apoi, cu un 
gest brusc, decisiv, smulse capacul şi se uită fix la investiția 
proastă care fusese Ahmed Mah. 

Ahmed rînjea, privind în gol. Acum, cînd aproape toată 
pielea îi putrezise, dinţii lui păreau mult mai proeminenți. 

Stomacul lui Downey parcă se roti încet. Scotchul şi 

rămăşiţele de la cină i se înfipseră în gît. Colonelul îşi 
îndeplinise treaba doar pe jumătate. Fusese angajat să aducă 
un craniu. Nimic în plus. Fără carne, de exemplu. Doar oasele. 
Dumnezeule, dar era greu să găseşti un ajutor decent. Downey 
se lăsă pe vine, deschise uşa bufetului, căută printre cratițe, 
oale şi tigăi pînă găsi una destul de mare în care să intre 
rămăşiţele lui Ahmed Mah. Oala era din aluminiu, uzată de 
timp. Nu putea, fir-ar al dracului, să găsească un capac. 

Umplu oala pe jumătate cu apă, o duse la aragaz, o puse 
pe arzătorul din spate şi dădu flacăra la maximum. Se plimbă 
nerăbdător prin casă pînă cînd apa începu să fiarbă şi apoi, cu 
grijă, introduse capul cadavrului în oală. Apa se linişti. Un 
glob de grăsime galbenă se ridică la suprafață. Apa începu din 
nou să fiarbă; un sunet ciudat, obraznic. Downey potrivi 
flacăra. Se îndepărtă uşor de aburii care se degajau din oală. 

Era ora şase şi un sfert. Avea o presimţire sumbră că 
aceasta va fi o zi foarte lungă. 

DEŞERTUL EGIPTEAN 


Dormise prost, visind-o pe Cynthia. Nu fusese un vis 
frumos. Fostul ei soț, William, venise s-o revendice pe fată, 
cerîndu-şi zgomotos drepturile. Se luptaseră. William apucase 
o mînă a Cynthiei şi ea pe cealaltă. Trăseseră de copil din 
direcții opuse şi, în vis, corpul fetei se distorsionase oribil şi ea 
țipase de durere. Jennifer, disperată, o ținuse strîns. Urmase 
un sunet ca şi cum s-ar fi sfişiat un material. Fiica ei se 
rupsese brusc, dezintegrîndu-se în bucăţi ca un ceas ieftin de 
jucărie. 

Jennifer se ridică brusc în pat, cu corpul scăldat în 

sudoare şi inima bătîndu-i tare. Un vis. Nu, un coşmar. Văzu 
că uşa camerei ei se deschidea încet şi realiză că o salvase din 
acea oroare țăcănitul uşor al zăvorului. 

Downey răsucise clanța pînă la refuz, apoi deschisese uşa, 
folosind forța pe care o aplicase asupra minerului ca s-a creeze 
o presiune de jos în sus, care să preia greutatea din balamale. 
Dar, în ciuda eforturilor lui, acestea scîrțiiră, scoțind un sunet 
acut ca un guițat. 

Ridicînd mai sus lampa, intră în cameră. 

Jennifer stătea încordată, cu spatele lipit de peretele 
murdar. Ţeava Steyrului ei ţintea stomacul proeminent al lui 
Downey. Probabil că dormise cu obiectul acela afurisit sub 
pernă. Ce dracu se întimplase cît fusese el la Cairo ? Mersese 
Sweets prea departe, sau îndemiînarea ei în folosirea armei era 
rezultatul antrenamentului intens ? Ochii ei priveau sălbatic 
şi fața îi strălucea din cauza transpiraţiei. Îşi luă privirile de la 
armă. 

— Jennifer, sînt eu, Jack. 

— Ce vrei ? 

— Plecăm. Downey puse lanterna fişiitoare pe podea. Se 
întoarse cu spatele la ea şi închise uşa. 

Jennifer se uită la ceas. Era ora două dimineața. 

Executînd ordinele lui Downey, îşi împachetară lucrurile 
personale, lăsînd tot ce le prisosea acolo. Aerul nopții era rece 
şi nemişcat. Nu răsărise luna şi bolta era înțesată de stele. 

Jennifer îl auzi prima; un zumzăit vag care părea că vine 
dinspre est. Îşi ridică privirea, spre cerul plin de stele. Downey 
se uita la ea. 

— Ce este ? 

— Nu ştiu... un avion ? 

Downey rămase nemișcat, ascultind. După un moment, 
spuse foarte încet: 

— Fir-ar să fie ! 

Sweets şi Mungo ieşiră pe uşa cazărmii. 

— Mascaţi luminile — spuse Downey — şi îndepărtați 
vehiculele de clădire. Nu porniţi motoarele. Împingeţi-le ! 

— Bine, spuse Mungo gîndindu-se: a spus vehicule ? Cît 
de încordat poate deveni un om ? 

Sweets se lăsă pe vine şi stinse lămpile. Fisiitul gazului se 
opri şi imediat întunericul deveni total. 

Acum, puteau toți auzi avionul. După cum suna, se afla la 
două-trei mile depărtare şi se apropia repede. 

— Charlie, dă-mi o mînă de ajutor, spuse Mungo. Îşi puse 
Steyrul pe umăr, se întinse prin geamul deschis al 
Land-Roverului, îl scoase din viteză şi începu să-l împingă. 
Cauciucurile scîrțiiau pe pietriş. Duseră Land-Roverul cam la 
treizeci de metri în întuneric, apoi veniră în fuga înapoi şi îl 
mutară şi pe celălalt. 

Mungo ştia ce-avea de gind Downey. Dacă se va da o luptă, 
nu vroia ca roţile să fie perforate. l-ar fi aşteptat o plimbare 
lungă prin deşert. 

Charlie transpira. Auzi un clinchet acut cînd cineva îşi 
armă puşca mitralieră. 

— Unde-i Jennifer ? Fu uimit cînd ea îi răspunse: 

— Chiar aici ! Se întinse şi îi atinse brațul. 

Downey, vorbind în şoaptă dar părind că strigă, spuse: 

— Tre’ să fie paraşutişti. După sunet, cred că avionul e un 
monoplan. Nu pot să fie mulți, şase sau şapte, cel mult. 
Jennifer, tu şi cu Charlie ascundeţi-vă în spatele unuia dintre 
jeepuri. Staţi jos. Nu-mi pot permite să vă pierd. Hubie ? 

— Aici, Jack. 

— Tu şi Mungo, faceţi un cuib de mitralieră lingă uşă. 
După cum văd eu situația, ar fi mai bine să-i lăsam să vină 
spre noi. Se gîndesc că sîntem adormiţi. În interiorul clădirii, 
nu cred că i-am fi auzit. Păstrați-vă sîngele rece şi aşteptaţi. Ai 
înțeles ? 

— Să ne păstrăm sîngele rece, spuse Sweets. Mda, cred că 
pot. 

— Aşa am fost toată viața, zise Mungo. Ai putea spune că 
m-am născut în frigider. 

— Eu m-am născut cu o sticlă de bere în gură, spuse 
Sweets şi chicoti încet. 

Avionul se apropiase foarte mult, era chiar deasupra lor. 
Surprinzător, sunetul motorului nu mai era atît de tare ca mai 
înainte. Un truc jucat de vint, probabil. Downey se întreba 
dacă nu cumva fusese prevăzut cu un fel de amortizor special. 

Spusse: 

— Hei, terminațţi cu băşcălia. Charlie, adu-ți aminte ce 
ţi-am spus. Staţi ascunşi. În ordine, hai să ne pregătim. 

Charlie o conduse pe Jennifer spre unul dintre 
Land-Rovere, îngenunchind în spatele lui. Nu îl deranja să se 
protejeze, dar nu avea de gînd să se lase pe burtă şi să se 
tirască sub maşina aia nenorocită. Se uită în sus la cerul 
nopții. Un întreg grup de stele fu acoperit, apoi reapăru. Auzi 
vintul şuierînd în paraşute, prima bufnitură înfundată atunci 
cînd unul dintre paraşutişti ateriză. 

Se lăsă puțin mai jos. 

Mungo stătea întins, cu fața în jos, la douăzeci de metri în 
fața uşii cazărmii. Nu îşi putea aminti dacă închisese uşa sau 
o lăsase deschisă. Acum era prea tirziu. Ochii i se obişnuiseră 
cu întunericul şi numără cinci paraşutişti, dar puteau fi mai 
mulți. Erau îmbrăcaţi în negru, aveau arme automate şi 
fuseseră cu siguranţă bine prelucrațţi, deoarece îşi ocupaseră 
poziţiile fără nici un zgomot. 

Downey, ghemuit în spatele unui butoi gol de petrol, se 
întreba cum se vor descurca. Va afla în curînd. Cîţiva indivizi 
intrară în clădire. Doi rămaseră afară, păzind ieşirea. Trecură 
treizeci de secunde, apoi izbucni o lumină orbitoare şi bangul 
răsunător făcut de explozia grenadelor; urletul mortal al 
armelor automate. 

Aşteptaţi — gîndi Downey. 

Explodă încă o grenadă. Se mai auziră citeva rafale 
prelungite. Unul dintre bărbaţii de lingă uşă îl privi țintă pe 
Downey şi apoi se uită în altă parte. 

Dinspre clădire se răspîndi mirosul de praf de puşcă. 
Downey simți fum. Paraşutiştii începură să iasă afară. Nu mai 
păreau aşa de disciplinaţi ca atunci cînd intraseră înăuntru. 
Ştia exact ce simțeau ei — gustul rinced din cerul gurii pe care-l 
aveai atunci cînd sîngele îți era plin de adrenalină şi nu aveai 
pe cine să ucizi. Cineva lătră un ordin în arabă. Bărbaţii se 
grăbiră să formeze un semicerc, cu spatele la clădire. Downey 
se întinse în praf. Urmă un tunet asurzitor, înfricoşător, făcut 
de focurile de armă; scînteile de la gura puștilor luminînd 
noaptea. Butoiul de petrol gol vibră sub impactul zecilor de 

gloanţe. 

Împuşcăturile încetară. 

Acum — gîndi Downey -— în timp ce ei reîncarcă. Cuvintele i 
se formau încă în minte, cînd auzi focurile de răspuns. Auzi 
bufniturile gloanţelor care intrau în carne, văzu oameni 
căzînd. Noaptea era plină de strigăte şi țipete. 

Gloanţele sfirtecau aerul de deasupra lui Charlie. Îşi feri 
capul. Una din laturile jeepului fu lovită de o rafală. Observă o 
formă neagră alergind spre el. Se ghidă după corpul omului şi 
începu să apese pe trăgaci. Înainte de a putea să-l împuşte, 
Sweets trase o rafală de trei gloanţe care-l prinse pe bărbat în 
timp ce păşea, îl roti şi îl aruncă la pămînt. 

Downey îşi goli Steyrul în formele nemişcate întinse în fața 
uşii luminate. Ultimul ricoşeu gemu, pierzindu-se în noapte. 
Ascultă cu atenţie, încercînd să audă sunetul făcut de vreun 
avion, dar nu îşi auzi decit respiraţia şuierătoare. Întotdeauna 
se întîmpla aşa. Aşteptai şi aşteptai şi apoi totul se termina; se 
întîmplase atit de repede, încît nici nu avuseseşi timp să te 
gîndeşti ori să reacționezi. Îşi aruncă pe umăr puşca 
mitralieră, îşi scoase Colţul 45 şi îi ridică piedica. 

Mungo şi Sweets ştiau cum să realizeze un foc încrucişat. 
Paraşutiştii fuseseră sfirtecați de la primul schimb de focuri. 
Mungo îi numără, unul cîte unul. Patru morţi, doi răniți. 

Downey îl trimise pe Mungo înăuntru, în cazarmă, ca să se 
asigure că nu se mai ascundea nimeni acolo. Le ordonă lui 
Charlie şi Jennifer să patruleze în întuneric perimetrul. El şi 
cu Sweets îi tirîră pe cei doi paraşutişti răniți lîngă clădire şi îi 
aşezară în fund, astfel încît să se sprijine cu spatele de zid. 

Amindoi bărbaţii aveau multe răni şi erau într-o formă 
foarte proastă. Downey nu avea prea mult timp la dispoziţie, 
aşa că le puse la fiecare cîte o singură întrebare, întîi în arabă 
şi apoi în engleză. 

— Cine v-a angajat ? 

Nici un răspuns. Abdel al-Hony scuipă spre Downey şi nu 
nimeri. Downey făcu un pas înapoi. Abdel avea ambele rotule 
sfărimate. Se afla într-o stare de şoc; corpul îi era paralizat 
fără simţire. Se uită la picioarele sale distruse. În curînd, ştia 
asta, va începe să simtă durerea. Se uită la cer. Omar Jalloud 

va fi foarte supărat cînd va afla că atacul dăduse greş. Abdel 
văzu faţa lui Jalloud înroşindu-se. Îl văzu dezvelindu-şi dinţii 
şi începînd să facă spume la gură. Abdel se întreba asupra 
cărui suflet nefericit îşi va revărsa Jalloud mînia de această 
dată. 

— Cine dracu sînt ăştia ? — întrebă Sweets. 

— Habar n-am. 

— Asta nu prea mă satisface, Jack. Downey ridică din 
umeri, speriînd să afişeze o privire nepăsătoare. Mintea îi lucra 
nebuneşte... 

— Într-o operaţiune aşa de mare, există întotdeauna 
scurgeri, spuse el. 

— Dacă ai fost compromis, eu şi Mungo plecăm acasă. 

— Următoarea voastră oprire e Tunis. O să mă interesez să 
aflu ce dracu s-a întîmplat. Dacă nu putem afla de unde 
provine scurgerea şi s-o astupăm, o să ne facem toţi bagajele şi 
o să plecăm. 

— Poţi să fii sigur ! 

— În orice caz, salariul vostru s-a dublat. 

Downey îngenunche lingă celălalt paraşutist şi îi puse 
întrebarea simplă în arabă şi în engleză. Omul nu răspunse 
nimic, dar se uită repede spre tovarăşul lui. Acum Downey ştia 
cine era şeful. Se întoarse spre Abdel şi repetă întrebarea. 
Abdel încercă iarăşi să-l scuipe, dar gura îi era uscată. Downey 
se întoarse spre celălalt. 

— Pentru cine lucrezi ? — spuse el şi îl împuşcă între ochi 
înainte ca acesta să aibă timp să răspundă. De data asta avu 
puțin mai multă răbdare cu Abdel al-Hony. Nu ajunse la un 
rezultat mai bun. Pînă la urmă, îl împuşcă şi pe acesta. 


Luminile farurilor Land-Roverelor alunecau cu repeziciune 
peste nisip şi pietre. La insistența lui Downey, se întorceau la 
Cairo în aceeaşi formație cum veniseră; el, Jennifer şi Mungo 
în maşina din față, Sweets şi Charlie în cea din spate. Jennifer 
nu trăsese nici un foc, dar se simțea rău, şocată. Vroise să 
meargă cu Charlie, dar Downey, din motive numai de el ştiute, 
respinsese ideea. Se întreba cum se înțelegea Charlie cu 
Sweets. Din ziua în care se bătuseră, se ocoliseră unul pe altul 

cu mare grijă. Rana lui Mungo se vindecase aproape complet şi 
supraveghease el marşurile zilnice din deşert, antrenamentul 
de luptă corp la corp şi tragerile cu arma. 

În față, Downey şi Mungo vorbeau încet. Era dificil să îi 
auzi din cauza zgomotului motorului, dar reuşi să prindă 
întrebarea pusă de Mungo lui Downey: de ce nu au încercat să 
ascundă cadavrele şi de ce şi-au abandonat armele şi 
echipamentul ? Părea îngrijorat. Downey îl lămuri că colonelul 
egiptean şi oamenii săi fuseseră bine plătiți ca să facă 
curăţenie. 

Pe Jennifer o cuprinseră fiorii. În mintea ei nu era nici un 
dubiu că paraşutiştii încercaseră să-i omoare. Şi totuşi, 
carnagiul a dezgustat-o şi a înfuriat-o, a umplut-o de 
remuşcări. Se aşeză cît mai confortabil cu putință şi închise 
ochii, dar somnul o ocolea. 


ALEXANDRIA 


După aproximativ trei ore, în timp ce lumina zorilor păta în 
gri cu nuanţe trandafirii cerul, trecură podul peste Nil şi 
ajunseră în Beni-Suef. În curînd lăsară oraşul în urmă şi 
accelerară spre vest, pe autostrada principală spre Cairo, 
trecînd pe lingă lanurile verzi; gospodăriile de familie, mici dar 
intensiv lucrate. Jennifer privea prin geamul prăfuit. 

La Cairo, în umbra Citadelei, îi aştepta un Fiat alb, 
închiriat de la Hertz. Downey se urcă la volan. Bătu uşor cu 
mîna pe scaunul din față şi Jennifer se aşeză lîngă el. Charlie 
stătea singur în spate. Cele două Land-Rovere se îndepărtară 
fără ca nici Mungo, nici Sweets să se uite în urmă. 

— Unde se duc ? — întrebă Charlie. 

Downey porni Fiatul. 

— Nu-ţi face griji. 

— N-am zis că sînt îngrijorat, am întrebat doar — unde se 
duc ? 

— Tunisia. Downey se uită repede peste umăr şi se 
înscrise în trafic. 

Rulară de-a lungul Deltei, spre Mediterana, de-a lungul 

unui teritoriu în mare parte plat şi monoton de un verde 
nesfirşit. Downey împachetase mîncarea pentru prînz, pe 
care-l luară la umbra unui pîlc de portocali. De-abia 
deschisese capacul coşului de răchită, cînd fură înconjurați de 
o duzină de copii veseli, jucăuşi. Le aruncă acestora un baton 
de ciocolată şi îi alungă. Liniştea era întreruptă doar de 
zgomotul îndepărtat al traficului de pe autostradă şi de 
sunetul pe care-l făcea Downey lingiîndu-şi fragmentele 
lipicioase de curmale de pe degete. 

Ajunseră la periferiile Alexandriei, după-amiază tirziu. Lui 
Downey îi făcu o mare plăcere să-i informeze pedant că oraşul 
a fost fondat de către Alexandru cel Mare în 331 î.e.n. 

Rezervase un apartament pentru Charlie şi Jennifer la 
luxosul hotel Montazah Palace - o îngemănare fantastică de 
piatră albă şi cărămidă roz, cîndva reşedinţa de vară a Casei 
Regale. Palatul era amplasat la capătul autostrăzii Corniche, 
pe faleza Alexandriei. 

Downey alesese acest hotel deoarece îl credea cel mai 
romantic loc din tot Egiptul. Apartamentul avea două 
dormitoare şi vedere directă la mare. Camerele lui Downey 
erau mult mai puțin luxoase, dar erau aşezate strategic vizavi 
pe hol. 

Jennifer ieşi pe balcon, se sprijini de o coloană imensă şi 
se uită peste o peluză imaculată la licărirea albastră a 
Mediteranei. Briza sărată i se juca prin păr. Jos pe plajă, un 
pescăruş patrula țanțoş pe plajă cu umerii încordațţi şi capul 
întins în față. În spatele ei, auzi zornăitul înfundat al gheții 
într-un pahar. Intră înăuntru, anticipînd chemarea 
plingăreaţă a lui Downey. 

Apartamentul cu aer condiționat era încărcat cu mobilă 
masivă din lemn negru, cu sculpturi complicate şi tapițerie de 
catifea. Efectul creat i se păru puțin claustrofobic. Se aşeză pe 
o canapea bombată de catifea roşie. De-a lungul pieptului ei se 
jucau umbre subțiri. Privi în sus. Deasupra, un enorm 
ventilator cu lame lăcuite de mahon tăia leneş aerul. 

La bar, Downey se juca cu sticla de gin. Prepara nişte Tom 
Collins-uri şi, cu vocea sa încilcită şi neconvingătoare, îi tot 
spunea cît de bune vor fi şi că erau exact ceea ce aveau ei 

nevoie acum. Veni rînjind spre ei, le dădu paharele şi îl ridică 
pe al său. 

— Pentru succes ! — cîrîi pe un ton mult prea ridicat. 

Bău jumătate din conținut, se lăsă să cadă pe canapea 
lîngă Jennifer, îşi pocni călciiele pe o măsuţă de cafea din lemn 
de trandafir şi oftă de mulțumire. Charlie îşi terminase 
băutura. Arăta foarte nervos, încordat. 

Downey o bătu pe Jennifer pe genunchi, se ridică brusc în 
picioare şi se duse la fereastră. Trase perdelele groase, 
scăldănd camera într-o lumină ca de amurg - totul se vedea 
vag, nimic nu avea contur. Se întoarse la bar şi dădu drumul 
aparatului de proiecţie. 

— Toată lumea stă confortabil ? 

Nu primi nici un răspuns. Ridică telecomanda şi apăsă un 
buton. Caruselul se învirti şi ecranul se umplu de culoare. 

— Charlie, îl recunoşti ? 

— Nu. 

— Jennifer ? 

— E Gaddafi. Scuipă parcă numele cu acelaşi ton pe care 
l-ar fi folosit să descrie o reptilă otrăvitoare. 

— Colonelul Mu'ammar al-Gaddafi, corectă Downey. 
Marele tip în persoană. Numărul unu. 

Gaddafi stătea nepăsător pe un tractor, în mijlocul unui 
lan. Plantele erau înalte şi galbene. Un fel de grîu. Pămîntul 
era plat şi fără sfirşit. Fotografia ar fi putut fi luată într-o 
preerie canadiană dacă undeva, în fundal, nu ar fi apărut nişte 
soldați libieni bine înarmați. Gaddafi purta cizme negre de 
piele, lungi pînă la genunchi, pantaloni gri bufanţi şi ceva ce 
semăna cu o jachetă de schi. Jacheta era de culoare gri-închis 
cu vipuşcă roşie, avea un guler înalt şi manşete strînse. Pe 
cap, pînă la nivelul sprîncenelor, purta ceva ce arăta ca un 
turban. Capătul liber al turbanului atîrna pe spate şi era apoi 
adus în față, acoperindu-i bărbia şi pieptul. Ambele mîini şi le 
ținea pe volanul tractorului şi - un amănunt amuzant — purta 
mănuşi de lină neagră ca să se protejeze de frig. 

Caruselul se roti. De această dată era o poză de aproape. 
Tr ăsăturile întunecate ale lui Gaddafi umplură ecranul. 
Jennifer se uită în ochii lui, distanțați şi foarte serioşi, de un 


222 


maro atît de închis, încît erau aproape negri. Nasul îi era 
puternic, cu rădăcina dreapta şi nările largi. Gura putea să 
formeze un obiect de studiu al contrastelor, buza de sus 
subțire şi crudă, cea de jos mare şi generoasă, cu o uşoară 
urmă de umor. Bărbia era bine proporționată, lată şi fermă, 
necompromițătoare. Jennifer studie ochii lui Gaddafi. Ei îi 
inspirau ochii unui om capabil de orice. Şi totuşi, dacă priveai 
obiectiv, erau calmi şi adinci şi nu trădau nimic. 

Poza se schimbă iarăşi, fața fiind înlocuită de fotografia, ca 
o ilustrată, a unei mici oaze. Un cort roz era ridicat la umbra 
unui palmier. 

— S-a născut într-un cort din piele de capră, cam ca ăsta 
la care vă uitaţi acum — spuse Downey, invizibil în spatele razei 
strălucitoare de lumină. Părinții lui erau beduini. Păstori 
paşnici. El a fost unul dintre cei şapte copii. Au trebuit să facă 
o mulțime de sacrificii ca să-l poată trimite la şcoală. El e 
singurul membru al familiei care a primit o educaţie riguroasă. 

Apăru încă o fotografie a capului, de data aceasta din 
profil. 

— După cum probabil ştiţi, Gaddafi e un ofițer de carieră, 
un colonel. Falsă modestie. Dacă ar vrea, ar putea fi şi un 
afurisit de general cu zece stele. E cea mai mare legumă din 
Libia din '69 încoace, cînd el şi o adunătură de amici ai lui i-au 
dat un şut în fund Regelui Idris. Că tot veni vorba, nu e niciun 
secret că în spatele loviturii de stat s-a aflat o porție mare din 
banii Companiei. Downey zîmbi. În lumina proiectorului, 
părea ca un rînjet din Cheshire *. Hei, toţi facem greşeli. 

Puse aparatul de proiecție pe funcționare automată. 
Jennifer şi Charlie fură trataţi cu o serie de poze înfățişindu-l 
pe Gaddafi admirînd o serie de aruncătoare mobile de rachete, 
camuflate. 

— Ruseşti, spuse Downey. Kremlinul îi vinde orice lucru 
nenorocit vrea el, de la puşti la Mig-uri cu echipament nuclear. 
El plăteşte bani gheaţă, petrodolari. Afurisiții de ruşi umblă, 
de fapt, cu limba scoasă după un cap de pod mediteranean. 

Downey continuă. Ca mulți alții, era un profesor înnăscut. 


* Cheshire = regiune din Anglia. 

— O mulțime dintre lucrurile mărunte pe care Gaddafi le 
cumpără nu sînt pentru consum domestic. De-a lungul anilor, 
a furnizat bani şi arme organizațiilor Septembrie Negru, 
Brigada Roşie, afurisitei Baader-Meinhof, Armatei Roşii 
Japoneze şi lui Ilich Ramirez Sanchez, alias Carlos. Acel 
măcelar ticălos. Aici, în Egipt, finanţează organizaţia Al Takfir 
Wal Higra. De asemenea, a furnizat arme şi echipament către 
PLFP, PIRA, NAYLP ŞI PLO. Întregul alfabet nenorocit al 
terorismului internațional. Şi credeți-mă, nu vorbim aici de 
mărunțiş. De-a lungul ultimilor ani, numai celor de la 
Septembrie Negru le-a dat mai mult de patruzeci de milioane 
de dolari. Această sumă include zece milioane pe care i-a plătit 
pentru masacrul de la München, dacă cineva îşi mai poate 
aminti ceva aşa de îndepărtat. Asta-i celălalt motiv din cauza 
căruia ai fost tu invitat la petrecere, Charlie. Avem foarte mult 
ajutor din interior în escapada asta. Dar, ceea ce prietenii 
noştri libieninu ştiu, e că avem de gînd să extragem toate 
informaţiile pe care ei le dețin asupra ticăloşilor ăştia de 
asasini terorişti. Vrem să aflăm cine sînt lepădăturile de 
informatori şi să-i terminăm. Totuşi, ca să realizez asta, am 
nevoie de cineva care să ştie cum să deschidă un seif. 

Ecranul se umplu de un instantaneu cu Gaddafi îmbrăcat 
în uniformă albă militară. Purta ochelari de soare de aviator şi 
o cravată de culoare verde-închis. Era o fotografie, în mod 
ciudat, foarte formală. În mîna stîngă ţinea un baston ofițeresc 
şi saluta aparatul de fotografiat cu dreapta. Drapate pe umăr 
şi de-a lungul caschetei, avea destule şnururi aurii, gîndi 
Charlie, ca să-şi asigure cu succes slujba de portar la Beverly 
Hills Hilton. Din cauza ochelarilor fumurii, fața întunecată şi 
ridată a lui Gadaffi era dominată de gură. Arăta, în ciuda 
tuturor celor pe care Downey le spusese despre el, ca un om 
care ştia cum să spună o glumă. 

— E un ticălos fără scrupule, spuse Downey, ca şi cînd i-ar 
fi citit gîndurile lui Charlie. Un ucigaş şi noi o să-l anihilăm. 

— Nu eu, spuse Charlie. 

— Nu crezi că ai putea-o face ? Downey rise amuzat, făcînd 
în acelaşi timp un gest scurt de respingere a ideii. Nici o 
problemă. Tot ceea ce tu şi Jennifer trebuie să faceți e să-i 

întindeți cursa. Cînd voi veți părăsi Libia, el va fi acolo pentru 
ceremonia de plecare. O şansă pentru el ca să-şi îmbrace una 
dintre acele minunate uniforme revoluționare. Tipul are mai 
multe uniforme la trei rînduri decît are Imelda Marcos perechi 
de pantofi. Tot ce trebuie să faceţi e să-i daţi de ştire lui 
Sweets, cînd şi unde. Cum ţi-am mai spus, ei vor apăsa pe 
trăgaci. 

Charlie scutură din cap. 

— N-o s-o fac ! Scoate-mă din schemă ! 

Downey roti proiectorul astfel încît raza strălucitoare de 
lumină era îndreptată direct spre Charlie, țintuindu-l în 
scaun, orbindu-l. 

— L-ai şi uitat pe Ahmed Mah ? — ţipă el. Vocea îi era 
şocant de stridentă, acută ca a unui copil. Urmă o tăcere 
spartă doar de zumzetul făcut de proiector şi de fişiitul 
paletelor ventilatorului. Apoi Downey spuse: 

— Dacă vrei să-ți petreci ce ţi-a mai rămas din viața ta 
mizerabilă într-o închisoare din Cairo, pot să aranjez asta. 

Jennifer se duse în fața aparatului de proiecţie, blocînd 
lumina. 

— Destul, spuse ea. Opreşte-l ! 

— Nu te băga !-— o avertiză Downey. 

Jennifer îl ignoră. Trecu pe lingă el şi se aplecă să smulgă 
cordonul de alimentare al aparatului din priză. 

Downey se repezi la ea. 

— Lasă-ne singuri, spuse Jennifer, menținîndu-şi poziţia. 

Downey arătă acuzator cu degetul spre Charlie. Cu o voce 
abia perceptibilă, dar încărcată parcă cu tensiune statică, 
spuse: 

— Ți-am salvat c... mic şi alb, amice. Îmi eşti îndatorat şi 
ar fi bine să nu uiţi. 

— Te-ai supăra dacă ne-ai lăsa singuri puţin ? Cred că 
Charlie şi cu mine trebuie să purtăm o mică discuţie, spuse 
Jennifer. 

Downey ridică din umeri, se întoarse hotărît spre uşă şi o 
deschise brusc. Camera fu inundată de o lumină intensă. 
Silueta lui umplea cadrul uşii şi pentru un moment umbra lui 
imensă şi distorsionată înnegri covorul. Apoi, uşa se trînti în 


225 


spatele lui. 

Jennifer se duse la fereastră şi trase perdelele. Era 
îmbrăcată cu o bluză de bumbac şi o fustă albă, lungă pînă la 
glezne. Picioarele îi erau goale, cu unghiile nefăcute cu ojă. În 
ciuda părului roşcat, se bronza uşor şi pielea-i era de culoarea 
unei nuci. Afară, cerul era de un albastru fără pată şi 
Mediterana sclipea în depărtare. O barcă mică cu pînze naviga 
în vint. 

— Spune-mi ceva, zise Charlie. Ce dracu cauţi tu aici ? De 
ce lucrezi pentru Downey ? 

— Adică cu ce mă are el pe mine la mînă, nu ? Zimbi. Cred 
că amindoi avem nevoie de nişte aer curat. Hai să facem o 
plimbare şi o să-ți spun totul. 

Pe peluza din fața hotelului, un băiat încălțat cu o pereche 
de Nike, îmbrăcat în Levi's decolorați şi un tricou cu I Love 
New York pe piept, încerca, folosind o foarfecă de bucătărie, să 
scoată din pămînt o buruiană de forma unui gărduleț verde de 
nuiele. Le zimbi cînd trecură pe lîngă el. Charlie se trezi 
întrebîndu-se dacă puştiul lucra pentru Downey. 

Merseră agale de-a lungul Corniche-ului spre inima 
Alexandriei. La dreapta lor, marea se zbuciuma şi sclipea şi 
apoi se prăbuşea obosită pe plajă. În depărtare se vedea Fortul 
Qaitbay, amplasat pe istmul care separa cele două porțiuni ale 
oraşului: Estic şi Vestic. Fortul data din secolul cincisprezece. 
Rămăşițele palatelor Cleopatrei fuseseră recent descoperite 
sub nămolul de pe fundul portului, la mai puţin de nouă metri 
sub apă. 

Jennifer se uită la Charlie, se apropie de el şi îl luă de braț. 
El se arătă surprins, dar nu făcu nici o mişcare să se 
îndepărteze. Sub cămaşa albă de bumbac, îi simți coapsele cu 
muşchi bine conturați. Săptăminile petrecute în deşert îl 
întăriseră şi îl căliseră. 

Brat la braţ, îşi continuară plimbarea. După putin timp, 
Jennifer îl conduse pe Charlie spre o bancă aşezată la umbra 
unui măslin strimb şi pipernicit. 

— Cit timp are de gînd Downey să ne țină în Alexandria ? — 
spuse Charlie. 

— Nu am nici cea mai vagă idee. 

— Ţi-a povestit cum ne-am cunoscut ? 

— La ambasada din Cairo, nu-i aşa ? Aveai nişte necazuri 
şi el te-a ajutat. 

— Pentru un anumit preţ. Charlie zimbi, dar zîimbetul 
n-avea pic de căldură. Mi-ai spus mai demult că tu te-ai 
angajat în treaba asta ca să te răzbuni. 

— Nu ţi-a spus Jack despre tatăl meu ? Nu, bineînțeles că 
nu. 

Downey era un profesionist. Cunoştea impactul pe care-l 
putea avea o asemenea dezvăluire; venind din partea ei, va fi 
mult mai puternic decit orice ar fi putut el dobîndi. 

O pală neaşteptată de vint agită ramurile măslinului. Pe 
fața lui Charlie, umbrele ca nişte lănci începură să danseze. 

— Era în septembrie '69 cînd Gaddafi şi o mînă de alți 
ofițeri ai Armatei libiene au declanşat lovitura de stat. Atunci, 
Regele Idris nu se afla în ţară. Lovitura a fost foarte bine 
organizată şi s-a desfăşurat aproape fără vărsare de sînge, 
spuse Jennifer. Tatăl meu era inginer. Lucra pentru o firmă 
britanică cu sediul la Londra. A fos trimis în Libia în martie 
1971 să lucreze la un proiect în deşert, în apropiere de Sabha. 

Vîntul răsturnase un windsurfer în apă. Charlie îl privi pe 
om urcîndu-se pe burtă înapoi pe placă şi luptindu-se să-şi 
ridice pînza. 

— Optsprezece luni mai tirziu, pe 10 august 1972, a 
dispărut. 

Bărbatul reuşise să-şi ridice vela, dar vintul contenise şi 
acum nu mai putea înainta. 

— Ani de zile — continuă Jennifer — nimeni n-a ştiut ce s-a 
întămplat cu tatăl meu. Apoi mi s-a spus că a fost un accident, 
că o componentă a unei maşini grele căzuse peste el. Mi-au 
spus că băuse. Mi-au zis că l-au îngropat în Cimitirul Creştin, 
pe strada AI Jala, din Tripoli. 

— Dar nu era adevărat ? 

— Pînă acum un an, da. Eu am un magazin de antichități 
în King's Road. Într-o zi, Jack Downey a intrat pe uşă. S-a 
prezentat şi mi-a spus că ştie ce s-a întîmplat de fapt cu tatăl 
meu. Jack mi-a spus că lucrează pentru C.I.A. şi că tatăl meu 
lucra şi el pentru C.I.A. Mi-a zis că au fost prieteni. Am fost 

şocată. Nu mai ştiam ce să cred. S-a întors a doua zi 
după-amiază. Am mers la un restaurant din apropiere ca să 
bem un ceai. În mod ciudat, totul părea foarte neoficial. Jack a 
spus că tatăl meu a fost arestat de ofițeri ai Armatei libiene şi 
că a fost torturat pînă la moarte. A fost omorît, mi-a spus Jack. 
Şi avea cîteva fotografii care să-mi dovedească că-mi spune 
adevărul. 

— Şi după ce te-ai uitat bine la ele, le-a pus înapoi în 
buzunar şi te-a întrebat dacă nu cumva eşti interesată să-ți 
răzbuni tatăl. 

— Simplu, nu ? O şuviță de păr îi căzuse peste față. O 
îndepărtă. 

— Şi apoi ? 

— A spus că mă va mai căuta. Dar asta a fost acum mai 
mult de un an de zile şi nu l-am mai văzut pînă cu cîteva zile 
înainte de a veni eu la Cairo. Cred că era îngrijorat că eu m-am 
răzgîndit. Avea un film cu el. Dura doar cîteva minute, dar 
erau ultimele din viața tatălui meu. 

Jennifer făcu o pauză uitindu-se absent la mare. 

— Îl legaseră de o masă de metal, într-o cameră fără 
ferestre şi îl ardeau încet cu curent electric. Charlie, l-am auzit 
urlînd. L-am auzit țipînd şi l-am văzut cum a murit. 

Vîntul se înteţise. Cel cu windsurful îşi potrivise înclinația 
velei şi se îndepărta cu viteză. 

— O să mă ajuţi ? — spuse Jennifer. 

Charlie se ridică. 

— Da, dacă mă conving că spui adevărul, spuse el şi se 
întoarse cu spatele, pornind pe Corniche spre oraş. 

Băiatul de pe peluză smulgea încă buruienile. Scoase un 
sunet apreciativ cînd ea trecu pe lingă el, îşi flutură genele şi o 
salută, făcîndu-i semn cu foarfeca. 

Jennifer intră în apartament, aşteptindu-se parcă să-l 
găsească acolo pe Downey, tolănit pe canapea, mîncîind un 
baton de ciocolată. Ghinion. Trecu agitată prin toate camerele, 
ridicînd lucruri şi punîndu-le înapoi la loc. În dormitor, porni 
televizorul şi adormi privind un documentar despre 
construirea barajului de la Aswan. Cînd se trezi, camera 
începuse să se întunece şi televizorul era luminat de luminile 

intense de început al unei emisiuni „Cine-ştie-ciştigă”. 

Se uită la ceas. Era aproape nouă. Se hotărî să mănîince 
ceva. Nu îi era foame, dar cina o va ajuta să-şi omoare timpul. 

La restaurant, comandă o friptură de miel şi o sticlă de 
Veuve Clicquot. Se jucă un timp cu mîncarea, apoi o abandonă 
şi luă sticla de vin în cameră. 

Luă sticla şi o pătură de pe pat şi se duse afară pe balcon. 
Aerul nopţii era răcoros, umed şi mirosea a sare. Spre stinga, 
luminile Corniche-ului se curbau grațios spre luminile mai 
intense ale Alexandriei. Se cuibări într-un scaun de răchită 
vopsit în alb, îşi aranjă pledul în jurul umerilor. Departe pe 
mare, luminiţele verzi şi roşii ale bărcilor de pescuit pluteau în 
întuneric. 

Timpul se scurse încet. Aerul se răci. Tot sorbi din sticlă 
pînă cînd aceasta se goli pe trei sferturi, iar luminițele de pe 
apă deveniră vagi, neclare. Se îmbătase oare ? Se gîndea încă 
la această posibilitate cînd căzu într-un somn adînc şi fără 
vise. 

Charlie veni împleticindu-se, puţin după ora patru. Trînti 
uşa, se scuză zgomotos, se lovi la fluierul piciorului de o 
măsuţă pentru cafea şi şuieră exasperat, reuşi să răstoarne un 
lampadar. Mormăi printre dinţi o serie de înjurături şi scuze şi 
se îndreptă nesigur spre dormitor. Pe covorul din hol apăru o 
rază de lumină, apoi uşa fu închisă cu o grijă exagerată. 

Pe Jennifer o trezi zgomotul ca de tunet făcut de duş. Era 
încă un pic amețţită de băutură, dar nu îndeajuns. Termină 
vinul şi apoi se îndreptă spre baie, aruncîndu-şi hainele de pe 
ea, în timp ce străbătea camerele întunecate. În baie, dădu la o 
parte uşile de sticlă şi intră goală în cascada de apă fierbinte. 
Charlie se uită fix la ea, dar nu spuse nimic. Îşi încolăci braţele 
în jurul lui, se lipi de el şi îl sărută pe gură. 

Charlie stătea acolo, fără să se mişte, parcă paralizat. 
Apoi, cu un gest stingaci, convulsiv, o luă în braţe şi o ținu 
strins. 

Downey plasase în apartament un număr mai mare de 
microfoane decît cel al gîndacilor de bucătărie din Harlem. 
Trase cu urechea pînă cînd se convinse că cei doi porumbei nu 
aveau nici o problemă pe care să nu şi-o poată rezolva singuri, 

apoi îşi împachetă lucrurile şi conduse Fiatul închiriat de la 
Hertz pînă la aeroport, unde închirie un avion care să-l ducă 
repede la Cairo. 

În timp ce Jennifer şi Charlie se plimbaseră de-a lungul 
Corniche-ului, îl sunase pe Foster. Cu taxă inversă, 
bineînțeles. Fusese o mutare norocoasă. Craniul ajunsese la 
destinație, dar Foster îşi dăduse seama că nu îi aparținea lui 
Charlie. Toată acea trudă deasupra aragazului încins, şi 
pentru ce ? Nimic. 

Ajunsese, în sfîrşit, pe ultima sută de metri. Foster era 
ultimul obstacol care trebuia trecut şi Downey era convins că 
acesta va constitui o săritură foarte uşoară, fără probleme 
deosebite. 

Foarte curînd, se încurajă el, singura lui problemă va fi: 
cum să cheltuiască acea sumă imensă de bani. 

CAIRO 


Downey formă numărul personal al lui Foster de la un 
telefon public din Shari Bab el-Wazir. Foster ridică la al treilea 
apel. Primul lucru pe care-l spuse, fu: 

— Unde dracu ai fost ? 

Un scuter cu motor trecu în viteză pe lingă el, lăsînd în 
urmă un nor de fum albăstrui. Downey aşteptă pină cînd 
sunetul motorului se pierdu în depărtare. 

— Pe aici. Prin preajmă, ştii, nu ? 

— Mişcă-ţi c... pînă la ambasadă. Ne întîlnim acolo peste o 
jumătate de oră. 

— Nu pot. Pînă la zece seara nu am nici un minut liber. La 
zece e prea tirziu ? 

Receptorul zbîrnîia parcă din cauza exasperării ţinute în 
friu. Downey lăsă tăcerea să se prelungească. În final, Foster 
spuse: 

— Bine, ora zece. Să ajungi la timp. Să nu mă faci să te 
aştept. Nici măcar un singur minut ! 

Downey făcu o pauză scurtă. 

— Ascultă, trebuie să facem chestia asta la birou ? Aş fi 
mai relaxat dacă ne-am putea întîlni la Shepheard's, poate 
chiar s-ă uşurăm discuţia cu cîteva Tom Collins-uri. 

Foster realiză cu un puternic acces de mînie că Downey, 
acea netrebnică minge de grăsime, îl urmărise cel puțin o dată 
într-una din excursiile sale de prînz. Ticălosule, gîndi el şi 
trînti receptorul. 

Downey, stind cu spatele la agitația şi zumzetul traficului, 
tinu receptorul lipit de ureche mult timp după ce Foster 
întrerupsese legătura. Nu auzi nimic în afară de piriiturile 
specifice centralelor telefonice din Cairo şi se convinse că 
Dorothy nu a tras cu urechea şi închise. Trecuse cu puţin de 
ora două; avea la dispoziție aproximativ opt ore pînă la 
întîlnire. Nu prea mult timp de pierdut. Trebuia să-şi 
redecoreze apartamentul şi asta va dura destul de mult. Dar, 
prioritățile întîi. Simţea nevoia unei femei. Cei doi porumbei de 
la hotelul Montazah Palace, îi treziseră apetitul său care era în 
mod normal ațipit, îi provocaseră o poftă nebună. 

Unde putea găsi în acest oraş de douăsprezece milioane de 
suflete, o prostituată care să semene măcar puţin cu 
Jennifer ? 

Era cu neputinţă. Imposibil. 

Se scarpină la nas, zîimbind melancolic. Viața era o serie de 
compromisuri. Va ajunge, ca întotdeauna, la Madame Tussad. 
Tussad nu era, bineînțeles, numele ei adevărat, dar din cauza 
febleţei ei pentru produsele de machiaj, era binemeritat. 

La bordelul Tussad avea o cameră favorită. Camera era 
mobilată ca şi una de copil mic. Pentru el, sexul îi aducea cea 
mai mare plăcere într-un leagăn imens sau pe un pat moale 
înțesat cu jucării: ursuleți pluşațţi, lei cu ochii verzi, elefănței 
cu trompe scurte - toate creaturile din Arca lui Noe. Exista 
acolo un pick-up uzat, marca Fischer-Price, la care asculta 

albumul său preferat din creaţia lui Dr. Seuss, în timp ce 
drăguța sa din acel moment se unduia sub el, făcînd tot 
posibilul ca şi ea să cînte cît mai bine. Din experienţele trecute, 
ştia că era înțelept să sune înainte, să facă o rezervare... 


Downey părăsi bordelul în jurul orei şase. Luă un taxi pină 
la Dokki, se dădu jos din el, din precauţie de rutină, la două 
cvartale depărtare de apartamentul său. Stind în fața uşii, 
studie cu grijă sistemul de alarmă, broaştele. Nu exista nici un 
semn că cineva ar fi intrat în secret înăuntru — dar, nu era ăsta 
scopul unei descinderi în secret ? Linse cheia cu limba pentru 
a unge metalul ca să intre mai uşor în broască, îşi scoase 
pistolul şi îl armă; un Browning automatic, calibru 9 mm. Cu 
mîna stingă, întoarse cu multă grijă cheia şi apoi deschise 
brusc uşa. 

În apartament era aşa de linişte, încît aproape că putea 
auzi covorul uzîndu-se. Închise uşa şi o încuie, cercetînd apoi 
metodic fiecare cameră. Cînd fu satisfăcut că apartamentul 
este gol, îşi puse o pereche de mănuşi de cauciuc, se duse la 
bucătărie şi îşi luă din frigider o cutie de bere Miller. Nu avea 
nici un sens să caute microfoane. Lipsise aproape o 
săptămînă, mai mult decit suficient pentru o echipă a C.I.A. 
să dărime şi să reconstruiască zidurile, să instaleze o grămadă 
de microfoane mai mici decit urechile unui țințar — o tonă de 
aparatură care i-ar lua un an s-o descopere. Dar, de fapt, avea 
o bănuială că Foster pur şi simplu nu s-ar fi obosit să facă 
asta. 

Dacă se înşela, ei bine... 

Bău nişte bere şi apoi deschise sertarul unde-şi ținea 
tacimurile. Alese un cuțit, se duse în camera de zi şi începu 
sistematic să sfişie mobila. Vroia să creeze impresia că acolo 
lucrase un nebun; împunse de mai multe ori sofaua cu cuțitul, 
ciopirți şi reteză la întîmplare, îşi băgă mîinile înmănuşate în 
găurile făcute, scoțind afară pumni întregi de umplutură. Era 
o muncă grea. Trebuia să facă cîte o pauză la fiecare cinci 
minute ca să îşi recapete respiraţia şi să aştepte ca bătăile 
inimii să i se potolească. Pe cînd ajunse în dormitor, era în 
cămaşă, cu miînecile suflecate şi băuse trei beri. Ciopîrți 

salteaua şi lăsă cuțitul înfipt în tăblia de stejar furniruit de la 
capul patului, apoi îşi îndreptă atenţia spre scrin, aruncînd 
din el hainele şi golind orbeşte sertarele. 

Cînd camera fu transformată într-un adevărat dezastru se 
aşeză pe patul distrus şi se uită la ceas. Era nouă şi zece. Se 
reîntoarse în bucătărie, mîncă nişte pizza veche şi bău însetat 
încă o bere. 

Cu forțele reîmprospătate, se duse în camera de zi şi ataşă 
Browningului un amortizor de sunet de construcție israeliană. 
Deasupra şemineului fals, era agățată o oglindă mare. 
Trase în ea trei gloanțe. Cioburile de sticlă argintată căzură pe 

şemineu şi pe dalele de gresie din jur. 

Downey aruncă Browningul pe un scaun şi scoase o trusă 
de seringi. Îşi suflecă mînecile şi îşi încordă bicepşii. Seringa 
era într-o învelitoare de celofan. Rupse ambalajul, ridică 
pistonul, trase adînc aer în piept şi se împunse în îndoitura 
miîinii. Vîrful acului lovi un tendon şi intră într-un muşchi. 
Durerea fu foarte intensă. Nici o mirare că asistentele medicale 
erau întotdeauna foarte grijulii. 

Işi muşcă buza şi încercă din nou, înfigîndu-şi acul ca un 
vicios frenetic dar controlat. 

Singele țişni în interiorul rezervorului de sticlă. Apucă 
seringa cu mina dreaptă şi luă pistonul între dinți, dîndu-şi 
încet capul pe spate pînă cînd extrase 150 centilitri de sînge B 
cu RH negativ. 

Fiind o grupă de sînge atît de rară, avea un avantaj în plus. 

Scoase uşor acul din mîna sa, pieleaumflîndu-se ca un 
vulcan mic, atunci cînd virful ieşi afară. Un firişor subțire de 
singe se scurse pînă la încheietura mîinii şi căzu apoi jos pe 
covor. Nu făcu nici o încercare să oprească scurgerea. 

Simţindu-se puţin amețit, îndreptă acul în sus şi apăsă 
violent pe piston. 

Singele se împrăştie de-a lungul tavanului alb. Citeva 
picături îi căzură pe pantofi. Se aşeză pe brațul sofalei distruse 
şi reuşi iarăşi să-şi găsească vena. 

Umplu rezervorul şi aşteptă un moment, cu seringa 
aşezată în poală. Miîinile îi tremurau. Se simțea buimac şi 
bolnav. 

Respiră adînc de cîteva ori, limpezindu-şi mintea, apoi se 
ridică şi se îndreptă cu grijă spre şemineu. De această dată 
împroşcă sîngele, formînd un arc care pornea de la înălțimea 
gitului, trecea peste oglinda spartă şi se îndrepta spre podea. 
Se odihni cîteva momente şi apoi, cu stomacul întors pe dos, 
umplu şi goli pentru a treia oară seringa. 

Destul. Apartamentul arăta ca un abator. Cristoase, era ca 
şi cînd vărsai cafeaua. Totdeauna era mai multă pe jos, decit 
în cană! 

Se duse la baie, îşi spălă rănile cu apă rece şi se şterse cu 
cu un prosop, îşi întinse mînecile şi îşi încheie manşetele. 
Şterse cu prosopul sîngele de pe etajeră şi apoi îl aruncă pe 
suportul duşului. 

Se întoarse în camera de zi, scoase amortizorul, reîncărcă 
Browningul şi părăsi apartamentul. 

Coridorul era gol, părăsit. Zăvorul se închise cu un pocnet 
satisfăcător; ceva ce punea punct episodului. 


La biroul lui Dorothy, stătea un caporal cu o față parcă 
atunci ieşită dintr-un afiş american. Citea un exemplar vechi 
din Sports Illustrated şi îşi ridică ochii în momentul în care 
Downey ieşi din lift. Jack îl ignoră, ducindu-se direct la uşa 
mare de stejar a biroului lui Foster, şi apăsă pe clanţă. 
Caporalul lăsă revista jos. Downey se uită la ceas. Pe geamul 
de cristal era o pată uscată de sînge. Îşi umezi degetul şi o 
şterse. 

— Pot să vă ajut cu ceva, domnule ? 

— A venit ? 

— Domnule ? 

Downey arăta spre telefonul lui Dorothy. 

— A scos lucrul ăsta mic şi negru, în ultima jumătate de 
oră, vreun sunet de parcă cineva te-ar fi lovit în cap ? 

— Nu a sunat nimeni, domnule. 

Foster, privind miop ceasul de aur de buzunar, ieşi din lift 
la ora zece jumătate. Modul lui de a se scuza era să se plingă 
zgomotos despre unii care-l ţineau pînă seara tirziu, 
împiedicîndu-l să se distreze. Downey stătu pe un scaun, în 
timp ce Foster încerca să deschidă uşa cu cheile BMW-ului. 

Era Foster beat ? Poate că nu, dar cu siguranţă băuse. Downey 
îi făcu cu ochiul soldatului care se uită plin de tact în altă 
parte. Foster reuşi pînă în final să-şi deschidă uşa biroului. 
Downey se ridică în picioare şi îl urmă înăuntru. 

Foster înconjură masa de lucru şi aprinse o lampă de 
alamă cu abajur din sticlă verde. Downey închise uşa şi se 
îndreptă spre el, tocurile lui lăsînd mici adîncituri în covorul 
proaspăt aspirat. Se aşeză în scaunul Queen Anne, rezervat 
pentru vizitatori. Un picior al scaunului scîrții. Nu era un 
defect de fabricaţie. Cu trecerea timpului, lemnul se tasa, 
cleiul se spărgea în bucățele şi diblurile începeau să joace. 
Orice lucru nenorocit de pe lumea asta se uza pînă la urmă: 
asta era o certitudine. Partea cea mai grea era să anticipeze 
corect cînd urma să se întimple prăbuşirea. Downey îşi 
încrucişă picioarele. Aprinse o ţigară. Fusese o greşeală că 
făcuse dragoste. Era obosit. Îşi rearanjă poziţia şi virful ţevii 
Browningului îi intră în coastă. 

Foster era îmbrăcat într-un smoching negru, făcut dintr-o 
stofă aşa de mată, încît materialul părea să absoarbă toată 
lumina din cameră. Smochingul combinat cu expresia 
solemnă şi tăcerea nefirească a clădirii goale îi dădeau un aer 
aproape judecătoresc. 

Downey începu să simtă primii fiori de nelinişte că ceva era 
în neregulă. Poate că însărcinarea soldatului nu era aceea de a 
nu-l lăsa să intre în biroul lui Foster, ci au contraire, să-l 
oprească să iasă de acolo. 

Acum, cînd avusese timp să reflecteze, se îndoia pînă şi de 
faptul că Foster era beat. Omul părea mai degrabă nervos, 
decît intoxicat. Se întrebă: de ce ? 

Foster nu-l lăsă să aştepte. 

— Nu demult — spuse el- ai venit la mine cu o poveste 
despre un colonel libian din Serviciul Secret, pe nume Butros 
Murad. Mi-ai spus că Butros de abia aşteaptă să dezerteze şi 
mi-ai cerut autorizația să formezi o echipă. 

— Autorizaţia şi fondurile. 

— Corect. Unde sînt Sweets şi Martin ? 

— Sidi Mahares. 

Foster îi aruncă o privire lipsită de expresie. 

— E o stațiune pe malul mării în insula Djerba, lingă 
coasta Tunisului. 

— Ce dracu fac ei acolo ? 

— Scufundări sub apă. Beau. Se hirjonesccu talentele de 
acolo. Downey făcu o pauză. A, da, şi îl aşteaptă pe colonelul 
Butros să apară. 

— Şi apoi ? 

— Iau avionul înapoi spre continent, apoi un Air France 
747 spre Istanbul, cu escală la Roma, unde colonelul va cobori 
şi va anunța că a dezertat. 

— Care-i rolul lui Jennifer Forsyth ? 

— Cine ? — întrebă stupid Downey. Căută prin buzunare şi 
scoase un baton de ciocolată Snack, îi rupse ambalajul şi 
muşcă vîrtos. Firimituri de ciocolată şi nuci prăjite îi căzură în 
poală. Mestecă cu vigoare şi mai muşcă încă o dată din baton. 

— Ai vorbit cu ea la Londra, spuse Foster. Fără nici o 
îndoială că ați discutat despre moartea tatălui ei. 

— M-ai spionat? — spuse Downey, uluit. 

— Unde e ea acum ? 

— În Djerba, cu Hubie şi Mungo. 

— Ce face acolo ? 

— Îşi omoară timpul. Ea e hm... ceva care să distragă 
atenţia, în eventualitatea că o să avem nevoie de aşa ceva. 

— În primul rînd, cum a fost ea implicată în chestia asta ? 

— A fost ideea ei. Avea nevoie de un pic de acţiune. Îi 
datoram un mare favor. 

Foster ridică întrebător din spriîncene. 

— E ceva personal, spuse Downey şi îşi înghesui în gură 
restul ciocolății. 

— Erai în Libia cînd tatăl ei a dispărut. Asta se întîmpla în 
'72. Corect ? 

— Dumnezeule, chiar aşa de mult timp a trecut ? 

— Jack, ce făceai acolo ? 

— Analizam informaţiile. Hirțogăraie. Aveam sediul la 
Wheeler şi aproape că nu am părăsit baza. Nu era nimic foarte 
important, crede-mă. Dacă nu aş fi fost în stare să bat la 
maşină treizeci de cuvinte pe minut, m-ar fi trimis probabil 
acasă. 

— Negi că ai fi fost implicat în dispariția lui Forsyth ? 

Downey era de-a dreptul şocat — nu avea nevoie să joace 
teatru. 

— Nu am avut nimic de-a face cu asta, Richard. Nici cel 
mai mic lucru. Jennifer era o puştoaică dulce. Am fost mişcat. 
Poate că a fost o greşeală, dar i-am promis că dacă voi afla 
vreodată ce s-a întîmplat cu tatăl ei, o s-o înştiințez. 

— Ceea ce ai şi făcut, luna trecută la Londra. 

— Corect. 

— Şi din moment ce colonelul are o legătură cu moartea 
tatălui ei, o să te ajute să-l prinzi. 

— Nu chiar, nu. Adică, bineînţeles că nu. Dar la asta se va 
gîndi ea, aşa că va fi fericită. 

— Dacă spui tu, Jack. 

Foster se răsuci să ia ceva din spatele său. Ridică craniul 
pe care i-l trimisese Downey, îşi înfipse degetele în orbite ca şi 
cînd tigva ar fi fost o minge de bowling. Amplasă craniul în 
mijlocul biroului şi îl făcu să se rotească. Găurile negre şi 
oasele albe se roteau în lumina dată de lampa de pe birou. 

— Ai auzit vreodată de Amm Khalil ? — întrebă el. 

Downey clătină din cap în semn că nu. 

— E un medic legist specializat în odontologie. Printre 
altele, mi-a spus că analiza odontologică a ajutat la 
identificarea corpului nevestei lui Nero, datat din 66 î.e.n. 

— Uimitor. 

— Nici nu se compară cu ce pot face astăzi. Khalil a 
comparat fişa post-mortem făcută acestui craniu cu fişa 
stomatologică a lui Charlie pe care dentistul lui din L.A. ne-a 
trimis-o prin fax. Khalil a fost foarte impresionat. A spus că 
lucrarea de aur e de primă calitate. Uzura ocluzionară a 
mandibulelor e, că veni vorba, identică. 

Foster îl privi pe Downey cu ochii unei vrăbii, mici şi 
agitați. 

— Jack, ai făcut o singură greşeală. 

Downey zimbi politicos, aplecîndu-se puțin în scaun. 

— Caracterele rasiale, spuse Foster. 

— Nu sînt sigur că te înțeleg. 

— Cel mai specific caracter rasial din craniul uman e un 

dinte — incisivul lopăţică. Apare la douăzeci şi cinci la sută 
dintre indienii americani, la mai mult de nouăzeci la sută 
dintre chinezi şi la aproximativ jumătate din populația 
palestiniană arabă. 

Foster răsuci craniul altfel încît orbitele goale să fie 
îndreptate spre Downey. 

— Charlie nu era indian american sau chinez, şi al 
dracului de sigur nu era un nenorocit de palestinian. Deci, de 
ce craniul lui are incisivi lopăţică ? Haide, Jack. Mărturiseşte. 
Trăieşte, nu-i aşa ? Se zbenguie pe plaja din Djerba alături de 
ceilalți. 

— De fapt, el e aici, în Cairo. 

Foster bătu triumfător cu pumnul în masă. 

— Ştiam eu ! Toate prostiile despre Butros... Nu a avut 
niciodată intenţia să dezerteze. Tu plănuieşti să-l răpeşțti. 

Downey era împietrit. Reuşi să afişeze pe față o mină 
admirativă. 

— Mossadul vrea cu tot dinadinsul să pună mîna pe el. Noi 
o să facem un schimb. 

— Cu israelienii ? De ce ? De ce dracu îl vor ? 

— Sirienii au o uzină nucleară şi Butros ştie toate detaliile. 

— Ce? 

— E ultra secret, dar au reuşit să pună mîna pe o armă 
israeliană cu autopropulsie şi cîteva încărcături nucleare. 

— [isuse Crisioase ! Foster se încruntă, muşcîndu-şi buza 
inferioara. Care e rolul lui Charlie ? 

— Vrei să vorbeşti cu el? 

Foster ezită, îşi scoase ceasul, stătu în cumpănă aproape o 
eternitate sau poate chiar mai mult. 

Lăsară BMW-ul lui Foster în garajul ambasadei. Downey 
nu avu nici o dificultate să-l convingă pe Foster că avea mult 
mai mult sens, din motive de securitate, să folosească una 
dintre maşinile ambasadei. Alese un Ford Tempo de culoare 
verde închis. Ca toate vehiculele ambasadei, maşina avea uşile 
consolidate şi geamuri blindate. 

Downey se opri afară, în fața porții, să verifice funcționarea 
radioului. Fata de serviciu avea o voce de parcă ar fi avut gura 
plină cu fulgi de ovăz, dar răspunse repede la apelul lui. Îi 

relată fetei gluma aceea veche şi suculentă despre 
conducătorul de cămile care era întotdeauna fugărit dar nu 
reuşea niciodată să se culce cu cineva şi dădu volumul 
microfonului la maximum, astfel încît hohotele de ris ale fetei 
umplură maşina. 

Foster, înfundat în scaun, rînji dulceag. Downey simți 
mirosul whiskyului din respiraţia lui. Ticălosul ăsta nesimtit 
era pe jumătate beat, binecuvintat să fie sufletul lui. 

Conduse cu viteza maximă legală în susul rîului pe lingă 
insula Roda şi Palatul Manyal luminat strălucitor. La capătul 
sudic al insulei erau reflectoarele puternice ale Palatului 
Manisterli şi apoi faimosul Nilometer al Cairou-lui, fără folos 
acum cu excepţia faptului că reprezenta o curiozitate pentru 
turiştii inculți. 

Downey se gîndi că dacă Nilul va mai ieşi vreodată din 
matcă, aceasta se va întimpla doar dacă israelienii sau libienii 
ar arunca în aer barajul de la Aswan. 

După o jumătate de oră, lăsaseră mult în urmă hotelurile 
luxoase şi treceau cu viteză printr-o zonă de depozite şi fabrici 
mici. Străzile erau înguste şi prost luminate, înțesate pe 
fiecare parte de trailere imense care aşteptau să fie încărcate 
sau descărcate în primele ore ale dimineții următoare. Downey 
observă că Foster stătea puțin mai încordat în scaun. 
Începuse, poate, să se trezească din beţie. 

— Radioul o să mai funcționeze, dacă avem nevoie să 
comunicăm ceva, la distanța asta de ambasadă ? — întrebă el. 

— Nici o problemă, spuse Downey. Nu te îngrijora. Urmări 
încă un sfert de oră harta pe care şi-o întipărise în minte 
mergînd pe numeroase străzi înguste şi alei şi apoi ajunse 
brusc şi fără nici o avertizare, înapoi la rîu. Trecură pe lingă un 
teren plin de gunoaie, pe lingă o şalupă înconjurată de şiruri 
de becuri. 

Foster se foi agitat. 

— Sîntem foarte aproape. 

Downey intră pe o alee nepavată dintre două clădiri de 
cărămidă şi parcă în lumina galbenă a unui bec fixat în virful 
unui stilp de lemn. Opri motorul şi cobori din maşină. 

Foster îl urmă pe o alee murdară şi alunecoasă spre apele 

mişcătoare ale Nilului. 

Aerul era răcoros, umed şi mirosea a nămol fetid şi putred. 
Ceaţa li se încolăcea leneş printre picioare. Poteca deveni mai 
abruptă şi lumina din ce în ce mai slabă. Foster alunecă, căzu 
în genunchi şi înjură zgomotos. În fața lui apăru o formă lungă 
şi întunecată: profilul fantomatic al unui screper-ladă masiv, 
folosit la transportul calcarului de la carieră spre oraş. 

Downey continuă să meargă pe potecă spre prova navei. 
Fluviul era o masă solidă, neagră care se tîra cu un calm 
înşelător spre Cairo şi Deltă, ca să se verse în Mediterana. 
Lîngă provă, o pasarelă îngustă, lungă cam de treizeci de 
picioare, urca brusc de pe mal pînă la puntea vasului. 

Înaintea pasarelei era o poartă încuiată, de sîrmă 
împletită, avind în partea de sus sirmă ghimpată. Downey avea 
cheie. Deschise poarta şi îi făcu semn lui Foster să treacă 
înainte, apoi închise poarta şi o încuie. 

— Ce face Charlie aici? — întrebă Foster. 

— Citeşte. Doarme. Se ascunde de mine şi de tine. Downey 
începu să urce pasarela. Arătă cu mîna spre screper: E 
ancorat aici de şase luni. Proprietarii s-au certat şi acum se 
judecă prin tribunale. 

Foster încercă prudent pasarela. Părea destul de sigură. 
Undeva departe, pe apa neagră o pasăre croncăni sinistru şi, 
pentru scurt timp, i se păru că aude voci fantomatice, uşoare 
şi vagi, care păreau că vin de foarte departe. 

Downey ajunse la capătul pasarelei. Tocurile lui bocăniră 
liniştitor pe placajul solid de metal al punţii. Se întoarse şi îi 
oferi lui Foster mina ca să-l ajute, cînd acesta ajunse şi el la 
capătul pasarelei. 

Foster se îndepărtă instinctiv. Mult prea tirziu observă 
licărirea crudă din ochii lui Downey. Virfurile degetelor lor se 
atinseră pentru un moment. Foster îşi retrase brusc mîna 
îndreptîndu-şi-o spre revolver. 

Downey înşfăcă jacheta lui Foster, dezechilibrindu-l, şi îl 
lovi în genunchi. Foster se lovi cu capul de punte. Îşi îndreptă 
arma spre stomacul gras al lui Downey. Acesta îl lovi cu 
piciorul în figură. Foster scăpă arma şi primi o nouă lovitură. 
Vomită zgomotos. Nasul lui fusese rupt. O ploaie de picături de 

singe se întinse pe cămaşa sa. 

Downey îl legă la mîini şi la picioare cu o sfoară galbenă de 
nailon. Arma, un Colt 38 cu țeava retezată, zăcea pe punte la 
citeva degete de nasul însîngerat. Găsi cutia cu gloanțele de 
rezervă în unul din buzunarele lui Foster. 

— Un dobitoc mi-a aruncat în aer camera de la hotelul din 
Londra. A folosit un Claymore. A fost ideea ta ? 

Foster mormăi ceva neinteligibil. 

Downey îl lovi cu piciorul în cap. 

— Mai tare, te rog! 

Foster scuipă pe punte sîngele din gură. 

— Jack, astea sînt noutăți pentru mine ! 

— Un detaşament de paraşutişti mi-a atacat tabăra din 
deşert. Despre asta ce ştii ? 

— Ce tabără ? Nimic! 

— Nu te străduieşti îndeajuns, Dick ! 

— E adevărul adevărat ! 

— Exact de asta îmi era teamă, spuse Downey; îl apucă pe 
Foster de guler şi îl tîrî obligîndu-l să stea în şezut, îşi băgă 
brațele sub subsuorile lui şi îl tîrî pînă la parapet. Foster se 
luptă slăbit ca o pisică de-abia născută atîrnată deasupra unei 
găleți cu apă. Downey se aplecă, îl ridică în sus şi îl aruncă 
peste parapet. 

Ecoul împroşcăturii la impactul cu apa fu înghițit de ceața 
deasă care se aşternuse peste fluviu. Downey se uită peste 
parapet. Foster stătea pe spate, braţele şi picioarele agitînd 
apa, creînd spumă în timp ce se străduia să se mențină la 
suprafață. Downey traversă în partea cealaltă a screperului. 
Unul din capetele frînghiei lungi care lega gleznele lui Foster 
era fixat de parapet printr-un nod marinăresc. Cercetă 
tensiunea din sfoară. Era cam ca şi la pescuit — aceeaşi 
senzaţie febrilă de zbatere şi suferinţă telegrafiată prin fir. Se 
propti şi începu să tragă încet de frînghie. 

Foster, agitindu-se şi răsucindu-se frenetic la suprafața 
rece şi neagră a apei, simți deodată ceva trăgîndu-l tare de 
picioare, scufundindu-l. Țipă. Peretele ruginit al navei parcă se 
apleca spre el. Sfoara care-i lega mîinile plutea, încolăcindu-se 
pe suprafața apei. Se apucă de fringhie şi reuşi să se ridice cu 

capul şi umerii afară din apă. 

Downey fu luat pe nepregătite de acest puseu de forță. Se 
lovi cu pumnii de parapetul de oţel, pierzind teren, înjură ca 
un marinar şi apoi smuci sălbatic fringhia de nailon începînd 
să se încolăcească la picioarele lui. 

Foster trase aer cețos în piept, reuşind să-şi umple 
plămînii pentru ultima oară. Pielea de pe palme căpătă arsuri 
în timp ce era forțat să se scufunde în adincuri. Corpul i se lovi 
de peretele screperului, ciocnindu-se şi răsucindu-se în timp 
ce se cufunda tot mai adînc în Nil, peste cînd tocurile lui loviră 
chila navei. 

Downey asigură sfoara de parapet, rotind-o în jurul lui şi 
făcînd două noduri, se duse în partea cealaltă şi făcu acelaşi 
lucru cu sfoară legată de mîinile lui Foster. Cercetă cu atenţie 
puntea. Ceasul mult prețuit de către Foster căzuse aproape de 
Colt. Deschise butoiaşul Coltului. Revolverul era încărcat. Ce 
tip bănuitor ! Puse arma în buzunarul său, se întoarse pe 
pasarelă şi urcă poteca murdară spre Ford. 


Sheila, noua achiziție cu degete magice a biroului de copiat 
acte, subînchiriase un apartament în districtul Giza, destul de 
aproape de Universitatea din Cairo. Downey făcuse investigații 
şi aflase că locuia singură. 

Deci, intrînd tiptil şi începînd să meargă prin 
apartamentul ei, fu luat total prin surprindere cînd auzi risul 
unui bărbat. 

Închise încetişor uşa. Se auzi încă un hohot răguşit de ris. 
Aruncă ceasul pe covor şi călcă cu tocul pantofului peste el, 
oprindu-l la ora unu şi patruzeci şi două de minute. Îşi puse o 
pereche de mănuşi de cauciuc, scoase Coltul lui Foster şi se 
strecură fără zgomot de-a lungul holului. Uşa dormitorului era 
larg deschisă. Riscă o ocheadă scurtă. Sheila stătea pe vine 
deasupra unui sergent negru de la ambasadă. Downey îi 
cunoştea numele, dar în tensiunea momentului, nu şi-l putea 
aminti. Ea îşi mişca şoldurile. Sergentul scoase un sunet 
animalic şi îşi ridică mîinile să-i mîngiie sînii. 

Downey, lipit de peretele de lingă uşă, ţinînd Coltul cu 
ambele miîini, rînji larg. Înecat şi încornorat în decursul unei 

singure ore. Foster avusese o noapte grea. 

Era timpul să-i pună capăt. 

Ţinti la baza coloanei vertebrale a fetei şi apăsă de două ori 
pe trăgaci. Stropi mari de sînge se împrăştiară pe aşternuturi 
şi pe pernă, pe tăblia de la capul patului şi pe bibliotecă, pe 
ceasul electronic, pe pereți şi pe corpul mare şi fără păr al 
sergentului. Sheila căzu peste iubitul ei, apăsîndu-l cu o 
povară de cincizeci de kilograme. 

Downey mai trase încă două gloanţe, găurind inima ei 
înşelătoare şi distrugînd o pernă. Aerul era acum plin de pene 
de giscă şi mult mai mult sînge. 

Sergentul aruncă corpul la o parte, se rostogoli din pat şi 
dispăru. Oho, era foarte agil ! Downey trase în saltea sub un 
unghi foarte ascuţit. Sergentul ţipă de durere. Downey sări pe 
pat, sperînd să vadă de acolo mai bine. Aşternuturile erau din 
mătase şi foarte alunecoase. Îşi pierdu echilibrul şi căzu pe 
spate. Sergentulil atacă cu un cuțit de dimensiunea unei 
machete. Downey îl ochi în piept, trase de la o distanţă foarte 
mică şi spălă puţina spre marginea patului. Acolo era 
sergentul, gol şi însingerat, ţinînd cuțitul jos în fața lui. 
Downey ţinti cu grijă, intenţionînd să-l împuște între ochi. 

Apăsă pe trăgaci. Percutorul țăcăni peste un cartuş folosit. 

Sergentul rînji, arătindu-şi dinţii pătaţi de sînge. 

Downey aruncă Coltul lui Foster şi îşi smulse din toc 
Browningul său automatic. Sergentul nu era un prost. Fugise. 

Downey alergă după el, prudent totuşi din cauza cuţitului, 
amintindu-şi cum murise Liam O'Brady. 

Sergentul ajunse pînă în camera de zi, apoi căzu cu capul 
înainte peste o măsuţă de servit cafeaua, confecționată dintr-o 
placă de sticlă de forma unui rinichi. Masa se sparse şi omul 
se prăbuşi pe podea, cu sîngele țişnind din rănile de la piept. 

Downey se apropie precaut de el şi apoi se îndepărtă. 
Respirația sergentului era rapidă şi superficială. Gura îi era 
larg deschisă, moale. Avea în ochii mari căprui acea privire 
specială; detaşată, îndepărtată. Downey îşi înfipse Browningul 
în curea, se întoarse în dormitor, înşfăcă Coltul lui Foster şi îl 
reîncărcă. Lipsise mai puţin de un minut, dar cînd se 
reîntoarse, sergentul dispăruse. 

Downey îl găsi în baie, îndesîndu-şi hîrtie igienică în răni. 
Apoi smulse din perete un suport cromat pentru prosop şi îl 
lovi pe Downey în claviculă, îngenunchindu-l. Downey fugi 
brusc afară din baie. 

Sergentul veni după el, vinîndu-l de-a lungul holului, pe 
lîngă dormitor şi în camera de zi. Ochii îi erau roşii şi ucigaşi, 
pupilele, puncte mici de răutate. Downey grăbi pasul, mergînd 
cu spatele. Bodogănind, sergentul merse tirşiit după el. 
Downey înconjură sofaua. Sergentul lovi cu putere spre el. 
Cuţitul fişii prin aer. 

Retrăgiîndu-se, Downey îl conduse pe om în bucătărie, pe 
lîngă masa pe care se aflau rămăşiţele cinei. Drace, ticălosul 
era neobosit ! Downey se întoarse de-a lungul holului spre 
dormitor, dar de această dată sergentul nu îl urmă. Terminase 
cu vinătoarea şi se îndreptase spre telefon. 

Downey îl atacă. Sergentulîl ameninţă cu cuțitul şi ridică 
receptorul. Începuse să tremure necontrolat. Fiecare respiraţie 
a lui suna de parcă cineva ar fi dezumflat un balon 
supraîncărcat. Formă două cifre, apoi se prelinse pe perete 
aşezindu-se în şezut, lăsînd pe zid o diră de sînge ca un semn 
uriaş de exclamație. 

Downey se mişca în cerc, apropiindu-se. Sergentul formă a 
treia cifră. Receptorul îi căzu din mînă. Se uita în gol la 
instrument de parcă ar fi uitat la ce folosea acesta. Downey 
fandă. Sergentul scăpă cuțitul din mînă şi se rostogoli pe o 
parte. Pluşul covorului îi intră în ochi. Nu mai clipi. 

Înainte de a ieşi din apartament, Downey aruncă o privire 
rapidă în dormitor, încercînd să perceapă scena cu ochi 
neutri. O vedea pe iubita lui Richard Foster în pat cu un negru, 
încălcînd regulile ierarhiei, într-un mod în care nu putea fi 
iertată. Echipa care va cerceta cazul şi-l va imagina pe Foster 
sosind pe neaşteptate, neanunţat. O să-l vadă înroşindu-se ca 
sfecla, începînd să ardă, scoțindu-şi Coltul şi trăgînd o serie de 
gloanţe calibrul 38 în coşmarul din fața lui. 

Downey se gîndi la ce se va întîmpla după aceea. Poliţiştii 
de la Secţia de Criminalistică din Cairo îl vor vina pe Foster şi 
ambasada, de asemenea. Vor încerca să-l contacteze pe 
Downey, printre altele. Primul loc unde-l vor căuta va fi la 

apartamentul său. 

Acolo, tot ce vor găsi va fi o harababură de mobilă distrusă, 
alte găuri de gloanţe şi sînge coagulat. 

Nu era crima perfectă, dar îi îndeplinea scopurile. 

TUNIS 


La aeroportul din Tunis, Mungo şi Sweets au fost 
întîmpinațţi de un grăsan care se asemăna izbitor cu Peter 
Lorre, care îi conduse prin vamă pînă la o clădire părăginită de 
la marginea unui cartier de depozite de mărfuri. Blocul avea 
trei etaje. Camera lor se afla la ultimul etaj şi avea două paturi 
şi o chiuvetă cu apă rece. Lumina provenea de la un bec fără 
abajur care atîrna din tavan prin intermediul unui fir uzat. 
Fereastra era bătută în cuie. Mungo îndepărtă cu palma 
funinginea de pe geam. 

Sweets îşi aprinse o țigară. Aerul, în ciuda ferestrei 
închise, mirosea puternic a sînge. 

— Ce dracu facem aici, amice ? — întrebă el. 

— A intervenit o amînare. Aşteptaţi aici, vă rog. Cu ochii 
parcă ieşiţi din orbite, Peter Lorre închise uşa. 

Sweets îşi înclină capul şi adulmecă aerul. 

— Ce-i cu mirosul ăsta ? 

— Să-ţi explic; dacă ni se face foame, sintem foarte 
aproape de o halcă de carne. 

Sweets se duse la fereastră, lingă Mungo. La capătul 
îndepărtat al străzii, nişte oameni scunzi, purtînd pe cap 
turbane şi în jurul corpului şorțuri murdare de sînge, 
descărcau din roabe de lemn măruntaie de oaie, pe care le 
puneau în butoaie de metal de cincizeci de galoane. În timp ce 

ei priveau, unul dintre bărbați ridică un mai de cauciuc şi 
capacul unui butoi. Amplasă cu grijă capacul deasupra 
butoiului plin cu intestine, sînge şi bucăţi de grăsime albă, 
strălucitoare şi îl fixă strîns prin intermediul maiului. Unul 
dintre tovarăşii săi îi spuse ceva şi el rise, începînd să cînte o 
melodie, bătînd cu mîna liberă în butoi în timp ce lovea cu 
ciocanul în capac. 

Mungo se uită de-a lungul străzii. Se îndepărtă de 
fereastră şi se aşeză pe cel mai apropiat pat. Era nasol să te afli 
într-un oraş ciudat. Să încerci să te menții cu ochii-n patru şi 
în acelaşi timp să rămii rece şi să nu te uiţi prea des la ceas. 

Îşi studie dosul palmei. Pielea i se umezise de transpiraţie. 
Nu dormise toată noaptea şi era obosit pînă-n măduva oaselor, 
dar nu putea sta liniştit. Discutaseră ore întregi despre atacul 
paraşutiştilor. Downey le spusese că va face cercetări şi va 
anula operațiunea dacă va fi necesar. Credea chiar, că şeful 
său din Cairo era implicat. Un tîmpit pe nume Foster. Downey 
fusese întotdeauna un tip corect. Mungo avea încredere în el. 
Dar era îngrijorat, nehotărit, gata să se retragă. 

Neavind astimpăr, se întoarse la fereastră şi se uită pe 
geam. Un bărbat îmbrăcat în costum vernil mergea pe mijlocul 
străzii. Tipul avea un aer de parcă s-ar fi pregătit să cumpere 
toată lumea şi avea banii în buzunar. Mungo nu mai văzuse 
niciodată un tip care să arate aşa de țanţoş, plin de sine. 

— Ţi-aduci aminte de Bogota ? — îi spuse lui Sweets. 

— N-o s-o uit niciodată. Şi-o închipui pe Lolita ieşind 
grațios din cadă. Stătuse mult timp în deşert şi acum, asta. 
Simţea foarte acut nevoia unei femei. Era ca una dintre acele 
melodii melancolice country-western. Tinjea după aşa ceva. 

— Iisuse, noi am crezut că în Columbia e cald şi plin de 
praf ! — spuse Mungo. Ce ştiam noi despre căldură ? Nimic. Ce 
ştiam noi despre praf ? Nici cel mai mic lucru. 

O jumătate de oră mai tirziu, cineva bătu uşor, întrucâtva 
comic, la uşă. 

Era - nici o surpriză - bărbatul în costum vernil. 

— Domnul Sweets şi domnul Martin ? 

Glasul îi era plăcut ca o piele de căprioară. Îi aruncă lui 
Mungo un zîmbet larg. Sweets se strecură în spatele lui şi îl 


246 


apucă de cravata de culoarea oului prăjit, îi băgă c... fără 
culoare în cameră, îl roti şi îl lovi cu capul de uşă. 

— Care-i numele tău, chipeşule ? 

— Andre. 

— Francezii se îmbracă totdeauna drăguţ, remarcă 
Sweets. 

Mungo îl lovi pe Andre în gleznă. André îşi crăcănă 
picioarele — un gest instinctiv. Mungo îl percheziționă. 

— Acum pot să mă întorc, vă rog ? 

— Da. 

— Domnul Downey m-a angajat. Mi-a spus... 

— Cine ? — întrerupse Sweets. 

— Downey, răspunse Andre, plasind accentul pe ultima 
silabă. Trebuie să vă duc cu maşina la Zuwarah, în partea 
libiană a graniței. Trebuie să vă las în fața unui Citröen verde, 
parcat pe strada principală, în fața magazinului unui argintar 
şi apoi eu mă întorc în Tunis. 

— Asta ştim, spuse Sweets. Problema e, unde dracu ai fost 
tu pînă acum ? 

Andre schiță prin aer o clepsidră. 

— Am fost, cum să vă spun, reținut, fără posibilitatea de a 
pleca. 

Îi aruncă lui Sweets un zîmbet conspirativ, căută prin 
buzunarele jachetei țipătoare şi scoase două paşapoarte 
tunisiene destul de uzate. 

— Astea sînt pentru voi. 

Sweets înşfăcă paşapoartele şi le deschise. Nu recunoscu 
numele, dar poza era, fără îndoială, a lui. Îi întinse lui Mungo 
paşaportul. Mungo studie fotografia, timbrul, ştampilele şi 
legătura. Îndoi paşaportul sub forma unui cilindru şi îl 
împunse pe Andre — dacă acesta era numele lui adevărat — în 
coaste. 

— Hai să plecăm, amice. 

Coboriră grăbiţi scările şi ajunseră în atmosfera 
călduroasă, în zgomotul străzii şi în mirosul puternic de sînge. 
În lumina galben-orbitoare, firele strălucitoare de praf pluteau 
leneş. 

Uşile abatorului erau larg deschise. În interiorul slab 

luminat al clădirii, Mungo văzu razele de soare sclipind pe 
lanţurile şi troliile unse şi pe burţile albe şi grase ale oilor care 
aşteptau să fie măcelărite. 

Animalele erau atiîrnate cu capul în jos, în cîrlige de oţel. 
Picioarele din spate ale oilor erau legate cu sfori scurte de 
sisal *. Se auzea sunetul unui motor electric. Lanţul înainta cu 
intermitențe, aruncînd săgeți de lumină. Oile behăiau de 
panică, corpurile lor grăsuțe zvircolindu-se. 

Un bărbat cu ochelari de protecție de plastic şi cu un şort 
imens de cauciuc, înşfăcă o oaie de ureche şi îi răsuci capul în 
sus. Oaia behăi de frică, apoi lama strălucitoare îi reteză gitul, 
aproape decapitind-o. 

Siîngele ţişni pe ochelarii de protecție şi pe şorț. Ochii oii se 
măriră ca şi cum ar fi vrut să arunce o ultimă privire lumii. 
Apoi lanţul porni din nou şi omul se şterse, pregătindu-se 
pentru următoarea sacrificare. 

Mungo stătea acolo, în mijlocul străzii, ca un turist 
nenorocit. Se simțea rău, slăbit şi ameţit. Se forță să meargă. 
Niciodată în viaţa lui nu îşi permisese luxul de a se îngrijora 
pentru ce-i va aduce viitorul, dar a avut dintr-odată o 
presimţire că totul va merge foarte prost şi că el nu putea să se 
împotrivească cu nimic. 

Maşina lui André era un Mercedes 180 foarte uzat, cu 
vopseaua decolorată de soare şi plin de praf. Podeaua era 
înțesată de ziare vechi şi sticle de plastic. Scaunele de piele 
erau pătate cu noroi întărit şi ulei. Sweets se aşeză în față, 
alături de Andre. 

Andre porni maşina şi o băgă în marşarier. Teava de 
eşapament scoase un nor de fum albăstrui. Băgă maşina în 
viteză şi apăsă pe accelerație. 

Mungo îşi deschise geamul, se aplecă peste el şi privi 
oraşul. Clădirile văruite de la periferie erau scunde şi simple, 
cu foarte puține înflorituri arhitecturale; nu ca şi cele din 
Egipt. Trecură pe lingă magazinul unui fabricant de covoare, a 
cărui uşă era ornată cu ţesături de lină viu colorate. 


* sisal = plantă textilă din regiunile tropicale, din ale cărei frunze se extrag 
fibre pentru confecționarea sforilor, funiilor. 

După cîteva minute părăsiseră Tunisul şi mergeau cu 
viteză prin căldura dată de soare, de-a lungul şoselei de pe 
coastă care ducea la ce era cunoscut oficial ca: Jamahiria 
Arabă Libiană Populară şi Socialistă. 

Traversară Capul Bon şi trecură pe lîngă oraşele turistice 
Nabeul şi Hammamet - lanţuri de hoteluri, de terase şi plaje 
albe acoperite cu păduri de umbrele viu colorate. În interior, 
erau cimpuri sărăturoase. La nord de Nabeul se aflau ferme 
bogate şi oraşele erau mai mici şi mai distanţate. De la Sousse 
la Sfax coasta era plină de golfulețe nisipoase şi de livezi de 
măslini; arborii distorsionați de către vinturile de coastă. 
Trecură pe lingă un om care vina vrăbii cu o puşcă cu aer 
comprimat. Andre claxonă şi omul le făcu cu mîna, țeava 
armei sale strălucind în soare. 

Călătoriră toată după-amiaza şi o bună parte din noapte, 
oprindu-se în final la Gabes, un oraş-stațiune, faimos pentru 
oaza lui imensă şi pădurea de trei sute de mii de palmieri. 
Downey le rezervase camere la un hotel ieftin de pe plajă. 
Mungo, respectind instrucțiunile, plăti bani gheaţă şi ceru o 
chitanță. 

Cînd soarele răsărea, ei erau deja pe drum. Căldura în 
creştere a zilei, combinată cu zgomotul monoton făcut de 
maşină îl adormiră repede pe Mungo. Sweets îl trezi cu cîteva 
minute înainte de granița libiană, într-un oraş numit Ras 
Jdayr. 

La graniță, singurul care vorbi fu André. Grănicerii erau 
înarmați cu arme automate, dar erau plictisiți şi soarele le 
secase toată energia. Andre riscă o glumă şi cel mai tînăr 
dintre grăniceri rise copios, ţinindu-şi strîns arma ca să nu-i 
cadă de pe umăr. Paşapoartele lor tunisiene fură ştampilate cu 
indiferenţă şi li se făcu semn să treacă peste graniță. Mungo se 
trase puţin mai jos în scaun. Andre pricepu semnificația 
mişcării. Zimbi în oglinda retrovizoare. 

— În Libia lucrează opt mii de tunisieni. Totdeauna trec pe 
la postul de graniță, venind sau plecînd. Atita timp cît Gaddafi 
are nevoie de mină de lucru calificată, vor continua să fie 
bineveniți. 

Autostrada se întindea paralel cu Mediterana. Mungo se 

uita la mare: verde-albăstruie lingă țărm şi devenind de un 
albastru intens spre orizont, unde începea să se confunde cu 
cerul senin fără nici un nor. 

— La ce te gîndeşti ? — spuse Sweets. Nu era genul de 
întrebare pe care o punea de obicei. Se răsucise spre el şi îl 
privea direct în ochi. 

— Mă gîndeam ce bine ar fi să pot să înot. 

— Pînă-n Italia ? Sweets îşi masă tăietura de deasupra 
ochiului. Mda, cred că ştiu la ce te referi. 

După mai mult de două ore de la trecerea graniței, 
ajunseră în Zuwarah. Citroenul — o dubă - era parcat în fața 
argintarului, aşa cum promisese Downey. 

— Nu te opri, continuă să conduci — spuse Sweets. 
Înconjură cvartalul. Nu încetini. 

Andre zimbi. 

— Relaxează-te, prietene. Dacă vroiau să te ridice, o 
făceau la graniţă. 

— Nu comenta ! Fă ce ți s-a spus! 

Zuwarah se situa la aproximativ treizeci de mile de Tripoli, 
la intersecţia a doua autostrăzi. În timp ce înconjurară 
cvartalul, trecură printr-o serie de locuri luminate şi altele 
umbroase, o sută de configurații diferite, sunete şi mirosuri. 
Cînd ajunseră la o sută de metri de Citröen. Sweets îl bătu pe 
Andre pe umăr. 

— Opreşte aici. 

Una din roți se frecă de bordura trotuarului. Andre scoase 
un sunet slab de supărare. 

Sweets deschise uşa lui. 

— O să conduc eu. 

— Unde vrei să ne întîlnim ? — întrebă Mungo. 

— Hai să spunem două intersecții înainte şi apoi prima la 
stinga. Peste zece minute, O.K ? 

Mungo aprobă, uitîndu-se cu atenţie la ceas. 

— Să nu vă rătăciți. Sweets trînti uşa şi o porni pe 
trotuarul gaurit, spre Citröen. Mercedesul acceleră de lingă 
bordură, dar Sweets nu se uită la maşină cînd trecu pe lingă el 
— era prea ocupat să cerceteze strada. Era nervos, încordat. În 
situații de acestea, orice lucru neînsemnat îl putea nenoroci. 

Se apropie de partea din spate a Citrâenului şi se opri să 
arunce o privire fugară în ţeava de eşapament. Nimic, doar 
funingine. Uşa şoferului nu era încuiată. Se urcă în vehicul. 
Nimeni nu părea că îi acordă atenţie. Compartimentul pentru 
mănugşi era închis, dar pe tabloul de bord găsi o şurubelniţă pe 
care o folosi ca să-l deschidă. 

Cheia de contact se găsea într-un plic alb, împreună cu o 
hartă schematică a centrului Tripoliului şi cu o adresă de pe 
strada Sidi Issa. 

Sweets îndoi plicul şi îl băgă în buzunarul cămăşii. Încercă 
cheia. Se potrivea. Motorul porni imediat. Îşi verifică ceasul. 
Trecuseră patru minute şi mai avea la dispoziție şase. Băgă 
maşina în viteză, se uită în oglinda retrovizoare laterală, 
aşteptind un taxi verde să treacă. Ridică uşor piciorul de pe 
ambreiaj, nevriînd să gripeze motorul. Motorul urui, duba 
tremură şi apoi se îndepărtă brusc de bordură. Sweets corectă 
direcția, obişnuindu-se cu maşina. La prima intersecție, 
întoarse la stinga. 

După cum vedea Andre lucrurile, el îşi îndeplinise 
misiunea pentru care fusese plătit şi nu mai avea nici un motiv 
să rămînă prin preajmă. Problema era că Mungo nu vroia să-l 
lase să plece pînă cînd nu se reîntilneau cu Sweets. André 
stătea îmbufnat la volanul Mercedesului. Luă de sub scaunul 
din faţă o sticlă de plastic plină cu apă minerală, bău însetat şi 
i-o oferi în silă lui Mungo. 

Mungo goli sticla. Apa era caldă, răsuflată şi avea un gust 
vag de portocale. Citröenul coti. Nimic în jur nu-i trezea 
suspiciuni. Auzi zgomotul scos de motor în momentul în care 
Sweets schimbă vitezele. Deschise uşa şi cobori din Mercedes. 
Andre îi zimbi. Tipul probabil că se gîndea deja cum să-şi 
cheltuiască banii. 

Sweets opri duba în spatele Mercedesului, umbrindu-l. 

Mungo urcă în maşină. 

— Ne întoarcem pe autostradă, nu ?- spuse el. 

Sweets aprobă. 

Mungo se uită în spate. Partea din spate a vehiculului era 
plină cu lăzi de lemn marcate cu litere arabe, negre. 

— Te-ai uitat în ele ?- întrebă el. 

— N-am avut timp. 

Mercedesul porni. Sweets îl lăsă pe Andre să se 
îndepărteze, apoi îl urmă, menţinind distanța. Un bătrîn, care 
stătea într-o băltoacă, strigă spre ei, agitînd în mină o sfoară 
plină cu peşti. Pielea neagră de pe mîinile şi faţa lui era plină 
de solzi, dindu-i în lumina soarelui, un aspect de carnaval. 
Părăsiră strada principală a oraşului, înscriindu-se pe una din 
străzile de acces spre autostradă. Strada era în construcție, 
fiind plină de maşini grele parcate pe o parte şi pe alta. 
Uneltele de lucru erau împrăştiate peste tot ca şi cînd 
muncitorii s-ar fi hotărît dintr-odată să facă grevă, şi-au 
aruncat lopețţile şi tîirnăcoapele şi pur şi simplu au plecat. 

— Trebuie să fie ora rugăciunii, spuse Sweets oarecum 
îngrijorat. 

Un morman imens de pămînt fusese ridicat pe stradă, 
îngustind-o. Mercedesul trecu pe lingă un buldozer. Sweets 
văzu luminile de frină aprinzîndu-se atunci cînd maşina coti 
brusc. Duba era mai lată decît Mercedesul. De-abia avea loc să 
se strecoare. 

Sweets se concentra asupra oglinzilor retrovizoare, în timp 
ce trecea pe lingă buldozer şi Mungo fu acela care văzu 
luminile de frînă aprinzîndu-se atunci cînd madaţi bine 
înarmaţi, un jeep cu o mitralieră uşoară şi un tanc rusesc, 
T-52. Mercedesul, frinînd brusc, se oprise oblic pe stradă. 

Mungo auzi zgomotul înfundat făcut de nişte aparate 
hidraulice. Ţeava tunului tancului T-52 se îndrepta spre ei. 

— Mişcă-te !- ţipă el. 

În spatele lor, din țeava de eşapament a buldozerului ieşi 
fum negru. Imensa maşinărie se roti blocînd strada, cu 
şenilele păcănind. Sweets băgă în marşarier. Spatele dubei se 
izbi de buldozer. Schimbă în viteza întîi, dar nu avea unde să 
meargă — erau prinşi în capcană, între Mercedes şi buldozer. 

Zumzăitul aparatelor hidraulice ale tancului încetă, tunul 
bubui. Mercedesul sări în aer şi explodă, capota tîrîndu-se 
apoi pe stradă şi lovind în soldați. Maşina ateriză cu roțile în 
sus, aruncînd flăcări portocalii şi valuri de fum negru. 

— lisuse Cristoase ! şopti Sweets. 

Parbrizul Mercedesului era crăpat, pătat cu sînge şi bucăţi 

de carne. 
Zgomotul aparatelor hidraulice se auzi din nou. Gura 
tunului se îndreptă spre ei. 

ALEXANDRIA 


Alarma Braun-ului portabil cu baterii sună la ora şase fix. 
Citeva clipe mai tirziu, țirii telefonul. Era recepţia, care-i suna 
ca să-i trezească. Ca întotdeauna, Downey nu omisese nimic. 

Charlie şi Jennifer luară micul dejun în restaurantul 
hotelului — felul de mîncare preferat de turişti, omletă cu roşii 
prăjite, chifteluțe şi pîine prăjită. 

Erau la a doua cană de cafea cînd, un arab înalt, slab, 
purtînd sandale de piele, pantaloni kaki şifonațţi şi o cămaşă 
viu colorată, se îndreptă şchiopătind spre masa lor. Îl ignoră 
pe Charlie, îi zimbi lui Jennifer, arătîindu-şi dinţii superbi şi le 
comunică că el era şoferul lor şi că trebuiau să plece imediat. 

Charlie îl strînse de brat. 

— Cum te numeşţti, amice ? 

Omul ridică din umeri. 

— Dacă vrei, poți să-mi spui Amir. Grăbiţi-vă, vă rog. Nu 
trebuie să întirziem. 

La aeroport îi aştepta un avion bi-motor Beechcraft. Amir 
se sui în carlingă şi porni motoarele. La radio se auziră o serie 
de biriieli şi apoi cineva vorbi în arabă. Amir răspunse lapidar. 
Reglă admisia. Avionul efectuă o întoarcere strînsă şi apoi se 
îndreptă încet spre o pistă secundară. Elicele gemură. 
Beechcraftul vibră, apoi se înscrise pe pistă, accelerînd repede. 
Amir roti manşa; botul avionului începu brusc să se ridice şi 
apoi pămîntul se îndepărtă cu repeziciune. 

Charlie privi prin fereastra foarte zgiriată apele puţin 
adinci ale lacului Maryut şi oraşul din ce în ce mai mic. Razele 
soarelui scînteiau în parbrizele automobilelor de pe autostrada 
Corniche. O mulțime de cargouri erau ancorate în rada 
portului. Încercă să localizeze Hotelul Montazah Palace, dar 
aripa avionului îi obtura priveliştea. 

Întoarseră spre vest, spre granița egipteano-libiană. 
Beechcraftul se înălță la două mii cinci sute de metri, urmănd 
un culoar aerian paralel cu coasta. Văzută de la o înălțime aşa 
de mare, marea era liniştită; o întindere albastră fără sfirşit; 
coasta conturată de o linie subțire de spumă albă. Distanţa 
dintre Alexandria şi destinaţia lor, punctul de trecere al 
graniței de la Amsaad, avea ceva mai mult de trei sute de mile. 
Viteza avionului era în jur de o sută treizeci de mile pe oră şi 
Amir le spusese că vor ajunge în jur de ora zece. 

Jennifer îl strînse pe Charlie de mînă. 

— La ce te gîndeşti? 

— La nimic special. Îi vedea chipul reflectat în geam. Ea îl 
privea cu atenţie. 

— Te gindeşti la ce bine ar fi fost să nu fi fost implicat în 
operațiunea asta şi să te afli acum înapoi în Cairo. 

Charlie îşi aminti camera lui micuță şi sordidă; razele de 
lumină roşii, verzi şi albastre care alunecau uşor pe pereţi; 
dezolarea, singurătatea. 

— Aş dori să fim altundeva, asta-i tot. Amîndoi. 

Se aplecă spre el, sărutîndu-l pe gură. 

— Te iubesc, Charlie. 

— Adevărat ? 

— Da. Foarte mult. 

La zece şi cîteva minute, zgomotul făcut de motor îşi 
schimbă tonalitatea — deveni mai grav — şi începură să piardă 
din altitudine. Peisajul — ca o pictură abstractă în tonuri 
galbene şi albastre - începu treptat să capete formă şi 
substanţă, să fie definit. 

Jennifer arătă pe geam. 

— E un oraş acolo jos. 

— Amsaad. 

Continuară să coboare. Charlie observă punctul de 

graniță; clădirea vameşilor, barierele vopsite în alb şi negru, 
Land-Roverele din parcare. Din postul de control ieşi un 
bărbat, îşi întinse larg braţele şi apoi îşi umbri ochii cu palma 
uitîndu-se la avion. Acesta făcu un viraj larg. Pămîntul parcă 
se grăbea spre ei. 

Charlie auzi un sunet subțire, acut — Amir fluierind fals 
printre dinţi. Aeroportul era mic; o pistă de pămînt bătătorit şi 
citeva barăci de metal. Aterizară brusc. Amortizoarele 
hidraulice preluară mult din şocul impactului, dar acesta fu 
destul de puternic. Charlie se felicită pentru că îşi pusese 
centura de siguranță. Amir înjură în arabă. Motoarele 
scoaseră un sunet asurzitor atunci cînd folosi frînele cu aer 
comprimat. În jurul lor se ridică praf, aproape instantaneu 
îndepărtat de virtejul provocat de elice. 

Amir îşi dădu jos de pe cap casca şi îşi desfăcu centura de 
siguranţă. Trecu pe lingă ei, descuie uşa, o deschise şi lovi cu 
piciorul scările rabatabile. 

— leşiți afară, vă rog. 

Îl apucă pe Charlie de braţ. Acesta se scutură, 
eliberîndu-se din strîinsoare. Amir rînji ca un idiot; foarte 
nervos. Jennifer se ridică de pe scaun şi se îndreptă spre uşa 
deschisă, lumina intensă şi praf. Amir îi şopti ceva lui Charlie 
la ureche dar, cu uşa cabinei deschisă, sunetul motoarelor la 
relanti era foarte intens şi nu putea distinge nimic din ce i s-a 
spus. 

Charlie cobori scările de aluminiu în urma lui Jennifer. 
Curenţii de aer proveniţi de la elice îi învolburau hainele. Privi 
în urmă. Amir stătea în cadrul uşii. Ochii li se întilniră. Charlie 
văzu acolo o urmă de compasiune, chiar milă. Apoi ochii lui 
Amir sclipiră ca şi cei ai unui lup, uşa cabinei se închise cu o 
bufnitură şi arabul dispăru. 

Ce dracu giîndea omul, ca să-l privească aşa ? Charlie se 
uită spre carlingă, dar soarele se reflecta în parbrize şi era 
imposibil să vezi înăuntru. Duduitul motoarelor se intensifică. 
Beechcraftul acceleră pe pistă, fu lovit de un vînt lateral şi viră 
la stînga Aripile sclipiră. Înălțîndu-se vertiginos, avionul se 
micşoră pînă cînd ajunse un punct şi dispăru. 

Jennifer îl luă pe Charlie de mîna şi se îndreptară spre 

baraca cea mai apropiată. În ciuda apropierii de coastă, 
temperatura era în jur de treizeci şi cinci de grade. Aşteptară la 
umbra clădirii; metalul radia căldură. 

— Credeam că Jack ne-a spus că o să ne aştepte o maşină, 
spuse Jennifer. 

— Aşa a zis. 

— Ei bine, unde dracu e ? 

— Relaxează-te, o să vină mai devreme sau mai tirziu. 

Jennifer încuviință. Era foarte încordată. Londra îi părea 
la fel de departe ca şi Luna. Nu se putea abţine să nu se 
gîndească la tatăl ei. Îl privise murind. Dar atunci, zumzetul 
monoton al ventilatorului aparatului de proiecție umpluse 
camera mică şi întunecoasă din Chalk Farm şi o parte a minții 
ei se concentrase asupra sunetului, protejind-o, reamintindu-i 
că ce vedea era doar un film. 

Dar acum, cînd era pe cale să intre în ţara în care tatăl ei 
murise, realitatea teribilă, zdrobitoare, începu s-o copleşească. 
El era mort şi ea venise să-i preia rămăşiţele. 

Maşina era un Audi negru, lucios. Venea lent către ei; o 
umbră densă care aluneca pe pămînt. Geamurile fumurii erau 
închise, dar se putea auzi sunetul slab al muzicii arăbeşti. 
Limuzina trecu încet pe lîngă ei, dispăru în spatele barăcilor şi 
reapăru cîteva momente mai tirziu. Radioul fusese oprit. 
Singurul zgomot provenit de la maşină era uruitul slab al 
cauciucurilor în contact cu pămîntul bine bătătorit. 

— Crezi că ne pot vedea prin geamul ăla ? — întrebă 
Jennifer. 

— Să sperăm. 

Audi-ul se repezi dintr-odată spre ei, ca şi cum ar fi fost 
teleghidat. Se opri lîngă ei, derapînd uşor, ridicînd un nor 
mare de praf. Uşa din spate se deschise. 

Charlie avu viziunea că Jennifer se urcă în maşină şi că 
uşa se trînteşte în timp ce maşina se depărtează cu viteză, 
lăsîndu-l pe el singur şi fără apărare. 

— Urc eu primul, spuse încet. 

Şoferul purta o caschetă şi o uniformă gri, fără nici un fel 
de semne de armă. Putea fi şofer sau ofițer de carieră. Audi-ul 
se depărtă de barăci. 

— Unde mergem? — întrebă Charlie. Omul se încruntă şi 
ridică din umeri, umflindu-şi obrajii. 

— Vorbeşti engleza ? — spuse Jennifer. 

Încă o ridicare din umeri. Şoferul umblă la casetofonul 
maşinii. Din difuzoarele bine mascate începu să se 
răspîndească muzica, şi vocea cunoscutei cîntăreţe egiptene 
Oum Kalthoum umplu maşina. Charlie cunoştea reputația 
femeii — era o suporteră acerbă a cauzei palestiniene. 

Audi-ul acceleră, lăsînd în urmă barăcile. Charlie se uita 
pe geam. Peisajul, văzut prin sticla fumurie, părea fără viaţă, 
mohorît, dezolant. 

Trecură peste graniță fără să încetinească. Steagul Libiei — 
roşu, alb, negru - flutura în briza realizată cu ajutorul unui 
ventilator aşezat pe acoperişul clădirii grănicerilor. Chiar şi 
prin geamul închis, Charlie auzea zumzetul şi zăngănitul 
paletelor. 

Merseră cîteva mile pe autostradă, apoi cotiră pe o şosea 
secundară, pavată, care se îndrepta în serpentine spre mare, 
printre pilcuri de acacia. Copacii aveau deasupra plase verzi 
cu desene maro de camuflaj. 

La mai puţin de o milă depărtare, maşina ieşi din umbra 
precară, punctată, a pădurii, intrînd într-un luminiş dominat 
de masa robustă, amenințătoare a unui elicopter. 

Elicopterul era de provenienţă italiană; un Agusta A-109 
Hirundo. Motorul turbo uruia acut. Elicea principală începu 
să se rotească. Şoferul lor se dădu jos din Audi, deschise uşa 
din spate şi îi oferi lui Jennifer mîna. 

Elicopterul îi duse opt mile nautice pînă la oraşul Abdun 
Nasser din deşert, unde se îmbarcară într-un bombardier de 
luptă lucios, rusesc —- un SU-20/22 Fitter E/F/J. Interiorul 
avionului era îngust, înghesuit, plin de echipamente 
electronice. Charlie şi Jennifer se aşezară pe două scaune 
rabatabile, chiar în spatele carlingii. Un bărbat care se 
prezentă cu numele de Halim se aşeză vizavi de ei. Era scund 
şi robust; chel. Nu avea nici o urmă de barbă şi mîinile îi erau 
lipsite de păr. Halim îşi puse centura de siguranţă şi motorul 
supersonicului începu să scoată un sunet persistent, acut. 
Avionul de vinătoare tremură, apoi pilotul ridică frîna şi 

începură să ruleze pe pistă. 


TRIPOLI 


Aproape o oră mai tîrziu, aterizară pe Aeroportul 
Internaţional Tarabulus. Un Mercedes verde îi preluă pe 
Charlie, Jennifer şi Halim de la avion şi îi conduse la clădirea 
principală. Înăuntru, fură întimpinaţi de un bărbat înalt, slab, 
cu părul pieptănat pe spate, cu pielea ciupită de vărsat şi cu 
ochii somnoroşi. Se prezentă- îl chema Mustafa — şi îi strînse 
mîna lui Charlie. Pielea îi era fierbinte şi umedă, moale ca şi 
cea a unui copil. Îi conduse de-a lungul unei serii de coridoare 
largi şi bine luminate pînă la o sală de conferințe imensă. 

Înăuntru era murmur de voci; un amalgam de multe limbi. 
Cînd Jennifer şi Charlie intrară în sală, se lăsă un moment de 
tăcere, urmat de o explozie de întrebări şi de sunetele metalice 
ale prelungitoarelor microfoanelor agitate. 

— Ce dracu-i asta ? — întrebă Charlie. 

— O conferință de presă, bineînţeles. 

Zimbind, Mustafa îl batu uşor pe umăr, ca şi cînd ar fi fost 
un băiețel care ar fi avut nevoie de o îmbărbătare. 

— Am crezut că ne vom întîlni cu presa după ce vorbim cu 
Colonelul Gaddafi. 

— Conducătorul nu poate fi deranjat acum. Am fost 
nevoiți să modificăm desfăşurarea vizitei. Vă rog să aveţi 
răbdare. 

În timp ce Halim îi conduse spre o mică estradă ridicată în 
sală şi le arătă să se aşeze pe nişte scaune în spatele unui 
podium de plexiglas plin cu microfoane, izbucni o altă 
avalanşă de întrebări. Pe una din laturile sălii şi în spate, erau 
două camere de televiziune. Halim îi prezentă grămezii de 
ziarişti, într-o succesiune rapidă de arabă, franceză, engleză, 
germană şi italiană şi arătă apoi spre un bărbat negricios, 
oacheş care stătea în fața mulțimii. 

Bărbatul tuşi, dregiîndu-şi glasul. 

— Ibn Saad, Al-Siyasah. Doamnă McPhee, e adevărat că 
vă aflați în Libia la invitaţia expresă a Colonelului Gaddafi ? 

— E adevărat, răspunse prompt Halim. Domnul şi 
doamna McPhee sînt oaspeţii de onoare ai poporului libian. 

— Cît timp o să răminețţi în Libia ? — întrebă cineva din 
audiență. 

Jennifer ezită, întorcîndu-se spre Charlie. Halim făcu un 
pas în față; vorbi în fața microfoanelor. 

— Doamna McPhee şi soțul ei sint bineveniți să stea în 
Jamahiria Arabă Libiană Populară şi Socialista atita timp cât le 
va face plăcere, spuse el. Poporul libian îi primeşte cu braţele 
deschise şi inimile calde. 

Cu un gest teatral de bunăvoință, îi îmbrățişă pe Charlie şi 
Jennifer. 

— Cît timp se află în Libia - continuă el — sînt liberi să 
meargă unde doresc ei, deşi, bineînţeles, le-am pus la 
dispoziție un ghid ca să poată vedea cum se cuvine 
principalele obiective culturale ale marelui oraş Tarabulus. 
Zimbi. Sau Tripoli, aşa cum e cunoscut el în Vest. 

Pe măsură ce conferința de presă continua, Charlie realiză 
că era ceva aranjat dinainte; o serie de întrebări şi răspunsuri 
gîndite astfel încît să ridice imaginea Libiei în ochii lumii. 
Iisuse, de ce nu s-a gindit Downey la asta ? Charlie se strecură 
pe lingă Halim. 

— Soţia mea şi cu mine am avut o călătorie foarte dificilă. 
Sîntem epuizați şi avem nevoie de odihnă. Desigur, vom fi 
bucuroşi să răspundem la celelalte întrebări, dar, cu altă 
ocazie. 

Halim se încruntă, dar îşi reveni repede. 

— Oaspeţii noştri o să stea la Bab Al Madinah, spuse el în 
microfoane. Este un hotel de lux. De cinci stele. 

Charlie o luă pe Jennifer de mînă şi coboriră podiumul. Nu 
avea nici o idee unde se duce; tot ce ştia era că trebuie să iasă 
de acolo. Cum dracu a putut Downey să omită din calcul 
certitudinea unei astfel de conferințe de presă, înțesată de 
întrebări regizate şi ziarişti dresați ? Era pur şi simplu visul 
unui om însărcinat cu relaţiile cu publicul. Şi îl mai siciia ceva. 
De ce nu fusese nici o întrebare referitoare la tatăl lui 
Jennifer ? 

Halim îi conduse pe Charlie şi Jennifer printre reporterii 

zeomotoşi, printre fotografi şi luminile orbitoare ale 
reflectoarelor pentru camerele de televiziune. Se vedea clar că 
era supărat că Charlie scurtase conferința de presă. 

— Aveţi cam două ore pentru ca să vă pregătiți pentru 
întîlnirea cu Conducătorul Nostru. E timp destul pentru un 
somn scurt şi o şansă ca să vă reîmprospătațţi forțele, nu-i 
aşa ? — spuse el pe un ton crispat. 

Apartamentul de la Bab Al Madinah era la ultimul etaj. 
Charlie stătea la fereastră, cu umerii lăsaţi, uitindu-se la 
mare. Înainte, se plictisise de deşert, acum, de mare. 

Jennifer veni lingă el, îl îmbrățişă şi îl sărută. Charlie 
stătea nemişcat ca un stilp. 

— Ce este, ce s-a întîmplat ? — întrebă ea. 

— Conferinţa de presă. Sincronizarea a fost total greşită. 
Şi nu s-a făcut nici o referire la tatăl tău, nici cea mai 
inofensivă întrebare. 

— Da, ştiu. 

— Cristoase, nu eşti îngrijorată din cauza asta ? 

Jennifer se lipi de el, ţinîndu-l strîns. 

— Am nevoie ca tu să fii puternic, Charlie. 

Îi luă capul în mîini şi îl sărută de nenumărate ori, uşor, ca 
şi frunzele căzînd din copaci. 

— Halim a spus că avem la dispoziţie o oră şi jumătate. Nu 
e prea mult. Cînd toată treaba asta se va termina, n-ar fi 
frumos să ne amintim cum am petrecut-o ? 


Făcuseră o dată dragoste şi începuseră să exploreze noi 
posibilități, cînd telefonul de la capul patului începu să sune. 
Era Halim, care-i chema din holul hotelului ca să-i informeze 
că o maşină îi aştepta să-i ducă la Gaddafi. 

— Coborîm peste cîteva minute, spuse Charlie, în timp ce 
Jennifer îl muşca uşor de umăr. 

— Colonelului Gaddafi nu îi place să aştepte, zise Halim. 

— Există vreun colonel căruia îi place aşa ceva ? 

Maşina era acelaşi Mercedes lucios care îi aşteptase la 
aeroport. Un bărbat îmbrăcat într-un costum alb şifonat le 
ținea uşa deschisă. Avea o mustață stufoasă, căzută, ochi 
trişti, dezinteresați şi îşi rosese unghiile pînă la sînge. Charlie 

şi Jennifer se urcară în spate. Spre surpriza lor, bărbatul se 
urcă lingă ei. 

— El e Adem Jedalla, spuse Omar Halim, care se aşezase 
în față. E beduin. Ca şi toți membrii tribului său, e foarte gelos 
pentru ceea ce-i al lui. Halim chicoti zgomotos ca şi cînd ar fi 
făcut o glumă. Cînd se îndepărtară de hotel, Jedalla se răsuci 
şi Charlie observă că sub costumul larg se ascundea un 
revolver băgat într-un toc, sub umăr. 

Merseră puțin pe şoseaua Al Kurnish; cotiră pe lingă 
sediul organizației Islamic Call Society; în jurul unui sens 
giratoriu; pe strada Al Fat'h; portul interior; piața timplărilor şi 
Castelul Vechi construit sub forma unui vapor, la joncțiunea 
cu strada Umar Al Mukhtar. Arhitectura din această parte a 
oraşului era modernă şi străzile înțesate de automobile; 
Fiaturi italiene şi Ziluri ruseşti. Aproape toate maşinile aveau 
geamurile închise. În Tripoli, aerul condiționat era, aparent, 
considerat mai degrabă o necesitate decît un lux. 

Mercedesul continuă să meargă pe strada Al Fath pînă 
cînd ajunseră la Ash Sharif, bulevardul principal care 
străbătea cartierul ambasadelor. Şoferul coti la dreapta, apoi 
iar la dreapta, pe strada Sidi Issa. Parcă în fața unei clădiri 
înalte, înguste, făcute din cărămidă gri. 

— Departamentul de Investigaţii Criminale, spuse Halim 
zimbind. 

Clădirea D.I.C.—ului fusese construită după lovitura de 
stat din 1969 şi arăta ca o fortăreață. Într-un birou înghesuit 
de la parter, un oficial cu înfăţişarea unui frizer le făcu poze 
Polaroid lui Jennifer şi Charlie, le lipi pe două legitimaţii de 
intrare valabile pentru o zi, pe care le ataşă cu nişte agrafe 
mari de hainele lor. 

— Pe aici, spuse Halim, conducîndu-i spre lifturi. 

— Aici o să ne întîlnim cu Colonelul Gaddafi ? — întrebă 
Jennifer. 

— Nu fi ridicolă ! 

— Ce vrei să spui ? — întrebă Charlie. 

Halim zîmbi. 

— Ai răbdare, prietene. 

Liftul se opri şi uşile se deschiseră într-un hol îngust 

pardosit cu dale negre şi vopsit într-o culoare gri, anostă. 
Coridorul era pustiu. Jedalla îi mînă afară din lift şi de-a 
lungul culoarului. 

Din şase în şase metri era cîte o uşă verde, alternînd de o 
parte şi de alta a holului. Halim se opri la a doua uşă pe stinga 
şi o deschise. Făcu semn spre Charlie şi spuse: 

— Intră înăuntru, te rog. 

Charlie se uită la Jennifer. 

— Ea şi Jedalla vor avea o cameră numai pentru ei. 
Dezbină şi vei cuceri, nu ? 

— Vreau să-l văd pe consulul britanic, spuse Jennifer. 

Jedalla puse mîna pe umărul ei şi o împinse de-a lungul 
holului. 

Charlie se repezi la el. Jedalla se feri şi îşi scoase arma. O 
îndreptă spre fața lui Charlie, apoi spre inimă, burtă, 
genunchi, înapoi spre față. Charlie se retrase încet. 

Halim rise: 

— Aşa-i corect, fii rezonabil. Poate că astfel vei supraviețui 
puţin mai mult. 

Camera de anchetă era mică - cam patru metri lungime şi 
trei lățime. Nu avea ferestre, dar unul dintre pereți era din 
oglindă. În cameră se aflau doi bărbaţi, amîndoi îndesațţi şi 
musculoşi. 

— Dacă cooperezi — spuse Halim - n-ai nici un motiv să te 
temi de ei. 

Camera era luminată de neoane băgate în perete şi era 
mobilată cu o masă mică de metal şi patru scaune. 

— Stai jos ! - comandă Halim ca şi cum ar fi vorbit unui 
cîine. 

Charlie se aşeză pe cel mai apropiat scaun. 

— Nu acela. E al meu. 

Charlie se mută pe cel alăturat, dar Halim îi făcu semn să 
nu stea nici pe acela. 

— E mai bine să fim în părți opuse ale mesei. Vreau să te 
privesc direct în ochi. Înțelegi ? 

Halim căută în buzunarul cămăşii, scoase un pachet cu 
bomboane de mentă. Apucă unul dintre drajeuri între degete şi 
i-l oferi lui Charlie. 

— Nu, mulțumesc. 

— Din punctul meu de vedere, ar trebui să iei una. 

— De ce? 

— O să creeze o mică legătură între noi. Halim se bătu cu 
degetul la timplă. Psihologie. O ştiinţă foarte folositoare pentru 
activitatea mea. 

Charlie îl privi fix. Felul ciudat în care vorbea libianul îl 
dezorienta. 

— Unde-i Jennifer ? De ce ne-ați despărțit ? 

Halim îşi băgă bomboana în gură. Mestecă de parcă ar fi 
reflectat. 

— Aceste camere le folosim doar cînd avem de-a face cu 
criminali înrăiți — asasini sau extremişti politici ca voi. 

— Nu ştiu despre ce dracu vorbeşti ! 

— Închide gura aia nătîngă ! 

În liniştea care urmă acestei ieşiri zgomotoase, Charlie 
auzi un fişiit - Halim, excitat, mototolea pachetul de celofan. 
— Ai observat cît de curată e camera asta, chiar dacă 

clădirea are douăzeci de ani vechime ? Poţi să ghiceşti 
motivul ? Este pentru că de fiecare dată cînd o folosim, după 
aceea trebuie să frecăm pereţii, chiar şi tavanul... 

O bucată de drajeu i se înfipse între dinţii din față. O supse 
şi apoi îşi continuă expunerea. 

— De obicei, avem nevoie de cameră cînd trebuie să 
interogăm pe cineva ca tine, un străin. Aproape de fiecare 
dată, un lucrător de pe o platformă petrolieră. Americanii au 
probleme în ce priveşte băutura, italienii se înfurie repede... 
Dar munca este cel mai bine răsplătită cînd capturăm un 
terorist: un suflet sărman, nechibzuit, periculos. 

— Nu sînt un terorist. 

— Eşti angajat de C.I.A. şi ai fost trimis aici ca să-l ucizi pe 
Cconducător. Eşti un asasin ratat. Ştim fiecare detaliu al 
planului tău condamnabil. Tot ce îți rămîne e să dictezi şi să-ți 
semnezi mărturia. 

— S-a făcut o... greşeală. 

Halim hohoti de ris. Bătu cu palmele în masă, deranjind 
bomboanele, făcîndu-le să salte. Cei doi bătăuşi rînjiră voios. 

— Lasă-mă să-ți spun cum va fi. La început, vom vorbi cu 

tine, încercînd să te facem să înţelegi. Apoi, dacă aşa nu 
merge, devenim violenţi. Încruntîndu-se, îi arătă pe cei doi 
bărbați din spatele lui. Ce fac ei este foarte neplăcut. Nu sînt 
un sadic şi nu pretind că aprob metodele lor. Dar, trebuie să te 
previn, tactica lor e eficientă. 

— Nu sînt terorist, spuse Charlie. Şi nici soția mea nu 
este. 

— Cine ? — întrebă Halim rînjind. 

— Jennifer. Dacă... 

— Ai nevoie de timp să te calmezi, să gîndeşti rațional. Îţi 
ofer douăzeci de minute. Între timp, ăştia doi o să-ţi ţină 
companie. Halim se opri la uşă. Nu ştiu nimic despre tine, 
Charlie. Probabil că anticipezi durerea, chiar o cauţi. Dar 
trebuie să-ți spun ceva. Dacă ţii cît de puţin la Jennifer 
Forsyth, vei coopera fără nici cea mai mică amînare. 

Halim deschise uşa. 

— Aşteaptă, spuse Charlie. Se ridică şi un pumn îl lovi în 
ceafă, proiectindu-i fața în tăblia mesei de metal. 

Halim închise uşa. 

Charlie rămase prăbuşit în scaun. Ştia că Halim are 
dreptate cînd se referea la Adem Jedalla şi că în Libia nu exista 
nici una dintre legile vestice care, în mod normal, ar proteja o 
femeie în situaţia lui Jennifer. Se gîndi la felul cum o privise 
Jedalla pe Jennifer. Ca şi cum ea ar fi fost ceva cu care să te 
joci, o insectă care să fie ciopîrțită cu cruzime de un copil 
vicios. 

O jumătate de oră mai tîrziu, cînd Halim intră în cameră, 
văzu imediat că hotărîrea de a rezista a lui Charlie începuse să 
se fărimițeze şi că interogatoriul va decurge fără incidente. Era 
mai mult decît dezamăgit. Nu avusese niciodată prilejul să 
lucreze cu un spion american şi aşteptase cu nerăbdare şansa 
de a-şi exersa tehnica, metodele variate pe care el şi toți 
membrii de elită ai biroului de Securitate Externă le învățaseră 
de la profesorii lor cehoslovaci. 

Charlie McPhee era un om mare, dar nu era puternic în 
interior, acolo unde conta mai mult. Halim îi vedea în ochi 
slăbiciunea. Păcat, pentru că anticipase cu mare nerăbdare 
conflictul dintre ei şi sfărimarea lentă, dar inexorabilă, a 

tuturor speranțelor. 

Totuşi, mai exista o parte luminoasă a lucrurilor. În 
perioada în care îl lăsase singur pe Charlie ca să se 
domolească, se dusese în cealaltă cameră de anchetă şi privise 
prin geam - te puteai uita prin el dintr-o singură parte — în 
timp ce Jedalla o interoga expert pe femeie. Jedalla era blind 
cu ea — o tehnică adoptată ca să sublimeze cruzimea care va 
urma în curînd. O s-o îngenuncheze, dar o va face cînd va avea 
el chef. Aceasta era slăbiciunea lui — îi plăcea prea mult 
meseria sa. Jedalla se va mai juca cu Jennifer, în timp ce 
Gaddafi va studia raportul lui Halim, aflind tot ce dorea să ştie 
despre Jennifer Forsyth şi despre laşul Charlie McPhee. 

— Dezbracă-te ! 

Charlie se uită la el, clipind repede, îngrozit. 

— Dă-ţi jos hainele, spuse Halim. Vorbea foarte lent, cu 
grijă exagerată, ca şi cînd Charlie ar fi fost un copil idiot. 

Charlie se ridică în picioare. Începu să-şi descheie cămaşa. 
O parte a minții lui se întreba dacă şi Jennifer este supusă 
aceleiaşi rutine. Simţindu-se fără ajutor şi furios, îşi mototoli 
cămaşa şi o aruncă supărat pe podea. 

— O femeie cu temperament, spuse Halim prietenos. Cine 
ar putea cere mai mult ? Îl bătu pe umăr cu blindeţe. Halim 
era un om ambițios, dar adevărul era îngropat adînc în inima 
lui şi zăcea acolo ca o piatră de moară. 

Era plin de invidie; acidă şi amară. Ar fi preferat s-o 
interogheze pe femeie. 

ZUWARAH 
Mungo îi privi pe libienii care montau camera de luat 

vederi, un Paraflex 35 mm, pe un trepied mare de lemn. 
Echipamentul nu era cel mai bun posibil, dar pe de altă parte, 
era evident că se cheltuiau mulți bani. Era un film în care sute 
de uniforme alergau peste tot. Unii strigau şi alții țipau la ei. 
De asemenea, era acel pluton de băieţi cu ochii vioi, înarmați 
cu arme automate, care-i păzeau. Soldaţii păreau nervoşi 
chiar dacă el şi Sweets erau legaţi cu lanțuri la picioare şi bine 
fixați cu cătuşe de tancul T-52. 

Mungo îi privea lucrînd la camera de luat vederi, 
focalizînd-o. Cum era cîntecul acela... Îmi doresc să joc în filme. 
/ Vreau să fiu un star... 

— Îmi amintesc cînd eram copil şi mama încerca să mă 
înveţe să folosesc toaleta, spuse Mungo. 

Unul din soldați îl lovi în coaste cu țeava Kalashnikovului. 
Mungo îi aruncă o privire lungă şi foarte rece. Băiatul se 
îndepărtă încet. 

— Ştii, obişnuia să-mi cînte. 

— Ţi-e dor de ea, nu ? 

— Hai să văd dacă îmi amintesc cîntecul. 

Mungo îşi subție glasul, falsiînd. 

Dacă aifio stea, micuţule, ai licări. / Dar, deoarece nu eşti, 
te rog țiuie... 

— O voce ca asta — spuse Sweets — cred că m-ar băga în 
sperieți. 

Libienii mai filmară încă o jumătate de oră, luînd imagini 
din toate unghiurile posibile. Prinseră pe peliculă trupele, 
maşinile blindate, tancul T-52, Mercedesul care ardea mocnit, 
ofițerii superiori. Cînd terminară, înlăturară lanțurile de la 
picioarele lor şi îi mînară înapoi spre Citröen. 

— Ce dracu au de gînd să facă acum ? — spuse Sweets în 
timp ce se aşeza la volan. 

— Probabil au realizat că au făcut o greşeală şi au hotărît 
să ne lase să plecăm. 

— Da. Bine. 

Sweets privi prin parbrizul prăfuit şi plin de sînge. Pe 
capotă se urcase un soldat care începuse să şteargă geamul cu 
o cirpă. 

Sweets observă noua aşezare a camerei de filmat şi trupele 

care-i înconjurau. 

— Reluăm totul de la început, spuse el. 

— Ce să facem ? 

— O să conducem maşina, o să dăm colțul şi o să 
observăm tancul. Vom încerca să spălăm putina, apoi o să 
renunțăm, arătînd ca nişte proşti. Doar că de data asta vor fi 
pregătiți să filmeze totul. 

— Dar Andre ? O să-l arunce iarăşi în aer ? 

— Pariez pe cinci dolari că da. 

— Nu mai ai nici un ban, Hubie, şi nici eu. Ar trebui să ne 
obişnuim cu asta. 

Filmarea dură toată după-amiaza. Pentru scena finală, 
Mungo şi Sweets au fost forțați să stea lingă Mercedes şi să 
agite stegulețe americane. 

— Ştii ce-aş dori ? — spuse Mungo. 

— Nu, ce ? 

— Să-mi împrumute cineva o copie a scenariului, ca să 
aflu şi eu ce dracu se întîmplă. 

— În ultima scenă, o să te lege de un stîlp şi o să-ți dea o 
ultimă țigară. Plutonul de execuție o să se alinieze. Îți vor oferi 
o bucată de pînză ca să te legi la ochi, dar tu o să refuzi. Apoi tu 
o să le oferi baticuri să se lege la ochi şi ei o să accepte... 

Sweets tăcu. 

— Ce s-a întîmplat ? — întrebă Mungo. Auzi atunci sunetul 
greu şi percutant. Îşi suci gîtul, să se uite în spate şi văzu 
elicopterul apropiindu-se repede şi foarte jos, ca pentru luptă. 
Era un Bell-121, fabricat în bătrîna S.U.A. 

— Crezi că ne salvează cineva ? 

— Dacă sînt îndeajuns de proşti să folosească un elicopter 
american mă îndoiesc că ar fi atit de idioţi să pună pe el 
însemne libiene. 

— Cred că ai dreptate. 

Mungo răsuci stegulețul în jurul băţului, îl puse în 
buzunarul cămăşii şi-şi încheie nasturele. 

— Ce dracu ai de gind să faci cu ăla ? 

— O să-l ţin ca o amintire prețioasă. 

Elicopterul îi transportă patru sute de mile, în deşert, la 
unitatea militară din Sabha. Cînd ajunseră, se înnoptase. În 

timpul zborului Mungo dormise cu intermitențe, dar cînd 
aterizară se trezi instantaneu. Se uită la ceas şi observă că 
nu-l mai avea. Se frecă la încheietura mîinii, se întoarse şi se 
uită bănuitor la Sweets. 

— Nu te uita la mine, omule. Nu l-am luat eu. 

— Cine ? 

Sweets arătă spre unul dintre militarii îmbrăcați în 
uniformă verde; un locotenent. 

— Hei! — spuse Mungo. Dă-mi ceasul înapoi. 

Ofițerul se încruntă. Mungo se ridică în picioare. 

— E un Seiko, amice. Făcut în Japonia. M-a costat o sută 
cincizeci de dolari. 

— A luat şi Rolexul meu, spuse Sweets. 

— Nu zău ! 

— Bine, bine, Timexul. Totuşi, îl vreau înapoi. 

Mungo îşi ridică manşeta şi se bătu cu palma peste 
încheietura mîinii. 

Ofițerul îşi băgă mina în buzunar şi scoase ceasul lui 
Mungo. Zimbind, se apropie de el şi începu să agite ceasul în 
fața lui Mungo. 

— Fii atent, cred că vrea să te hipnotizeze. Nu poți să ştii 
ce are de gînd. 

Locotenentul zbieră un ordin. Sweets şi Mungo fură tîrîți 
afară din Bell, de-a lungul curții şi într-o maşină blindată, 
neagră, un EE-9 Urutu, brazilian. Uşa se închise. 

Pe scaunele de metal din faţa lor, stăteau patru bărbați 
înarmaţi, îmbrăcați în uniformă de luptă. 

Cînd transportorul de trupe porni, Mungo se lovi cu capul 
de peretele de metal. Duduitul motorului diesel reverbera prin 
pereți. Bărbaţii care stăteau în fața lui erau mai în vîrstă şi mai 
versați decît trupeţii cu care veniseră în elicopter. Îşi dezmorți 
muşchii, făcînd nişte exerciții. Transportorul coti brusc la 
stînga şi frină, oprindu-se. Coboriră din maşină într-o curte 
împrejmuită de ziduri. 

Unul dintre soldați se aplecă să le scoată lanțurile. Un 
bărbat scund, purtind un costum larg maro, se îndreptă către 
ei, salutindu-i scurt din cap. Locotenentul îi ocoli privirile. 
Mungo şi Sweets fură conduşi de-a lungul curții spre o clădire 

lungă şi scundă. Uşa era din oțel masiv. Zidurile de ciment ale 
clădirii aveau cel puţin optsprezece degete grosime. 

— Cînd au întrebat dacă să mergem la noi sau la ei — spuse 
Sweets — am făcut o alegere proastă. 

Omul în costum chicoti uşor. 

— Vorbeşti engleza ? — întrebă Mungo. 

— Da, bineînţeles. Zimbi. Sînt Dr. Abdel Hamid Asfar. Este 
un nume de care vă veți aminti toată viața. Indiferent cît de 
scurtă va fi ea. 

Sweets îşi dădu ironic ochii peste cap. 

Luară liftul şi coboriră la nivelul doi, sub pămînt. Merseră 
pe un coridor lat, cu pereți şi tavan de ciment nevăruit cu 
excepţia a trei linii — roşie, verde şi galbenă. Se auzea zumzetul 
unui motor. Deasupra capului pilpiiau neoane. 

Dr. Asfar se opri în fața unor uşi de metal. Pocni din 
degete. Unul dintre soldați se apropie şi activă un circuit 
electronic. Uşile se deschiseră lăsînd să se vadă o cameră 
intens luminată. O sală de operații. 

Dr. Asfar le făcu semn să intre înăuntru. 

Podeaua şi pereții- pînă la înălțimea umerilor — erau 
acoperite cu faianţă albă. Iluminarea era rece, intensă. 
Înăuntru erau şase mese de operaţie, fiecare acoperită cu un 
cearşaf alb, apretat. Un rotocol de abur se ridica dintr-un 
aparat de sterilizat, aşezat la picioarele celei mai apropiate 
dintre mese. 

Dr. Asfar se îndreptă repede spre aparat şi deschise 
sertarul de sus. În interior era un sortiment întreg de 
scalpeluri şi alte instrumente de tăiat, care scînteiau în 
lumină. Luă un scalpel, îl ţinu cu delicateţe între degete. 

— Spitalul nostru este mic, dar modern — spuse el. A fost 
construit pentru a servi în eventualitatea unui război, dar, 
bineînţeles, din cînd în cînd, cîte un soldat sau un membru al 
personalului cazărmii se îmbolnăveşte sau se răneşte în 
timpul antrenamentului şi are nevoie de tratament. Zimbetul 
lui era rece. Totuşi, pentru moment, zona aceasta este doar 
pentru noi, în exclusivitate. Cît sîntem noi aici, nimeni nu ne 
va deranja. 

— Scuzaţi-mă - spuse Sweets — dar cred că s-a făcut o 

greşeală. Vedeţi, nu e nimic în neregulă cu noi. 

— Nu încă, probabil. Ţeava unei puşti îl împunse pe 
Sweets în spate. 

— Nu te mişca, sau vei fi împuşcat — spuse Asfar. Trecu 
lama ascuțită a scalpelului peste pleoapa lui Sweets, apoi făcu 
un pas înapoi. 

Durerea pe care o simţise cînd lama cuțitului îi tăiase 
pielea fusese foarte acută, dar îl îngrozi amenințarea orbirii. 
Începu să tremure violent. Sîngele îi curgea printre gene şi îi 
cădea pe obraji. 

— Dorim o mărturie completă, spuse Asfar. Şi este exact 
ceea ce ne veți furniza voi. 

— Ce-ar trebui să mărturisim ? — întrebă Mungo. 

— Amiîndoi sînteți agenţi C.I.A., lucraţi sub controlul 
direct al rezidentului vostru din Cairo, Richard Foster. 
Misiunea voastră era să-l asasinați pe Conducător. 

— Da, bine. Şi apoi ? 

— O să fiți executați. 

— Chestia asta nu prezintă un interes prea mare, doctore. 

— În curînd va fi, vă asigur. 

leşiră din sală, se întoarseră la lifturi, urcară un etaj, 
trecură prin alt hol spre o uşă de oțel care ducea la o serie de 
celule. 

Sweets fu aruncat în prima. Uşa se închise cu un zgomot 
înfricoşător, care îi aminti de maşina tatălui său, un De Soto 
vechi. 

Celula avea aproximativ trei metri lungime şi doi lățime. 
Tavanul atît de jos încît nu putea sta drept. Nu avea geamuri şi 
nici un fel de mobilă. Lumina provenea de la un bec închis 
într-o nişă acoperită cu sticlă, care se afla deasupra uşii. 
Sweets lovi geamul cu podul palmei. Trebuia să aibă grosimea 
de 30 de centimetri. Inspectă camera, examinînd fiecare 
milimetru al podelei, al pereţilor şi tavanului. Cimentul era 
neted şi fără nici o îmbinare; uşa şi rama erau făcute din oţel. 

Sweets se aşeză pe podeaua de ciment. Îi luaseră jacheta şi 
acum îi era frig. Singerarea i se oprise, dar pleoapa îl durea de 
fiecare dată cînd clipea - o amintire constantă şi dureroasă a 
ceea ce îi pregătea Asfar pentru viitor. 

După cîteva ore care trecură înnebunitor de încet, uşa se 
deschise, doctorul împreună cu trei soldaţi înghesuindu-se în 
cameră. 

— Prietenul tău a fost de acord să semneze o mărturisire. 

— Lasă-mă să-ți spun ceva: Room-Service-ul de aici e al 
dracu de prost. Unde dracu e coaja mea de piine şi paharul cu 
apă ? 

— De ce nu mărturiseşti şi tu, Hubie ? 

— Cine a decorat interiorul, Idi Amin ? 

Uşa se trînti. Sweets se întreba cum a putut un 
profesionist ca Downey să greşească în asemenea hal ? 
Trebuia să existe o cale de ieşire, dar, pentru nimic în lume, nu 
o vedea. 


TRIPOLI 


Mustafa întrerupse interogatoriul, se duse în biroul său şi 
formă numărul de telefon al doctorului Asfar din unitatea 
militară de lîngă Sabha. Îi trebui doar o secundă ca să verifice 
că prizonierii au fost luaţi în primire şi că Asfar putea să se 
descurce cu ei. Mustafa îi dădu mînă liberă doctorului, închise 
şi se întoarse grăbit în camera albă, curată, de la etajul cinci al 
clădirii Departamentului de Investigații Criminale. 

— Îmi pare rău că te-am făcut să aştepţi, Jennifer. Te simţi 
bine ? 

Ea răspunse în şoaptă. 

— Ce-ai spus ? Enervat: Vorbeşte mai tare, te rog. Nu te 
aud. 

— Am spus că da. 

— Eşti sigură ? 

Jennifer aprobă dînd moale din cap. 

Mustafa îşi puse mîinile pe umerii ei, lăsînd-o să-i simtă 
grcutatea, puterea. Perii aspri ai mustățţii lui îi înțepau obrajii. 

— Mai este ceva, orice lucru mărunt, ce ai dori să-mi spui 
despre Charlie McPhee ? 

Jennifer clătină din cap. 

— Deschide ochii ! 

Ea clipi, căscă. Mustafa zîmbi. 

— Te repeti. Pierdere de timp. 

Buzele lui îi atinseră lobul urechii. Inspiră adînc, simțind 
mirosul dulce al epuizării şi fricii ei. 

Jennifer nu fusese lăsată să doarmă. I se dăduse o raţie de 
apă foarte bine măsurată, dar nici un fel de mîncare. În celula 
mică şi intens luminată, fusese menținută o temperatură 
constantă de 10°C. Tot timpul fusese supravegheată. Cînd 
trebuia să-şi facă nevoile i se dăduse o oliță, dar nu o lăsaseră 
singură. 

Ea ceruse de nenumărate ori să vadă o persoană oficială 
de la una din cele cîteva ambasade din Tripoli, care mențineau 
relații diplomatice cu Marea Britanie sau Statele Unite. 
Mustafa ridicase din umeri şi spusese că acest lucru este 
imposibil. Cînd ceruse să-l vadă pe Charlie, arabul izbucnise 
în hohote de ris, făcînd o glumă din rugămintea ei, punîndu-şi 
mîna pe fruntea ei ca şi cînd i-ar fi controlat febra. 

— Este soțul meu. Insist să mă lăsați să-l văd. 

— Nu e soțul tău. Şi tu nu eşti sigur nevasta lui. 

— Unde e? 

— Jack Downey ţi-a spus că l-a găsit pe Charlie în una din 
mahalalele Cairoului. Jack spune minciuni minunate. 
Adevărul, Jennifer, este că Charlie e agent C.I.A. La fel ca şi 
Mungo Martin şi Hubie Sweets. 

— Nu te cred. 

— Ba da. Bineînțeles că mă crezi. Charlie a lucrat pentru 
C. L.A. toată viața. A fost recrutat la U.C.L.A.* Jack a crezut că 
este exact omul de care ai tu nevoie. Un iubit, un tip chipeş 
care să te țină de mînă. 

— Minti. 

— Oare ? 

Mustafa începu să maseze uşor umerii lui Jennifer. 

— Lasă-mă. 

— Nu-ţi place ? 

— Opreşte-te ! 

Cînd se aplecă încercînd să se îndepărteze, el văzu bareta 

albă a sutienului şi pielea fină, fără pată. Părul des îi flutura 
printre mîini şi unele şuviţe luceau auriu în lumină. În acea 
după-amiază, se dusese la Hotelul Palace de pe strada Khalid 
Ibn al Walid. Hotelulvindea în magazinele lui produse pentru 
turiştii străini. De la drogheria din hol, cumpărase o sticlă de 
şampon parfumat, italian, foarte scump şi un săpun cu miros 
plăcut, de forma unei scoici. Îi dăduse şamponul şi săpunul, 
apoi îi trimisese afară din camera de observaţie pe ceilalți şi o 
privise în monitoarele color cum umpluse cada şi se 
dezbrăcase languros. Modul în care îşi scosese hainele, lent şi 
nonşalant, îl făcuse să se întrebe dacă ea nu cumva ştia că 
este urmărită. Privise multitudinea de imagini de pe ecrane, 
ochii sărindu-i de la un televizor la altul în timp ce ea intra în 
cadă şi se cufunda în apa fierbinte. Cînd ea se săpunise şi 
începuse să-şi spele sinii, crezuse că o să legine de plăcere. 

Acum, cînd degetele îi atingeau umerii, inspira adînc, 
savurindu-i mirosul şi amintindu-şi cum arăta ea în cadă, 
suplă şi umedă, foarte bronzată. 

Se duse la fereastră. Era ora trei şi cîteva minute 
dimineața. Luminile oraşului estompau stelele, dar cerul era 
senin şi spre est răsărise luna plină. Se întoarse şi pocni din 
degete. 

— Hai cu mine. 

— Unde ? 

— Unde am eu chef. N-ai învățat pînă acum nici măcar 
atit ? 

Afară, lingă bordura trotuarului îi aştepta o maşină şi un 
şofer. Mustafa deschise uşa din spate şi îi făcu semn să urce. 
În loc să se aşeze lîngă ea, închise uşa, înconjură automobilul 
şi se urcă pe locul de lingă şofer. Merseră cu viteză pe strada 
Sidi Issa, pe lingă Hotelul Palace, cotiră la stinga, după două 
intersecții întoarseră la dreapta pe strada Al Fat'h; o arteră 
principală, paralelă cu portul interior al oraşului şi cu zona 
docurilor. După cinci minute opriră brusc. Şoferul stinse 
farurile. Mustafa îi spuse ceva în arabă, apoi deschise geamul 
fumuriu. 

Mustafa arătă spre o zonă de teren viran care se întindea 
între stradă şi mare. 

— Cimitirul american. Aici este îngropat tatăl tău. 

— Aici l-aţi îngropat după ce l-aţi torturat pînă a murit. 

— Moartea lui a fost un accident. Şi-a pierdut echilibrul şi 
a căzut de pe un stilp de oţel. Şi-a rupt gîtul. Filmul pe care 
Downey ţi l-a arătat... Era un trucaj. 

Jennifer încercă să deschidă uşa, dar era încuiată. 
Mustafa îl bătu pe umăr pe şofer şi maşina se depărtă de 
cimitir, înapoi spre Sidi Issa şi Departamentul de Investigaţii 
Criminale. 

— Pentru numele lui Dumnezeu, ai fi putut să mă laşi să-i 
văd mormîntul ! 

— Nu e marcat. Anonim. Imposibil de găsit. Ştiu pentru că 
am încercat. Îi oferi o batistă cu monogramă. Încercam să- ți 
fac un bine. Dacă am greşit, îmi pare rău. 

— Pe dracu, ticălosule ! 

Mustafa o pălmui puternic pe obraz. Ea îşi masă fața cu 
pumnii, făcînd eforturi disperate să nu izbucnească în plins. 

Tatăl ei nu cedase şi nici ea nu va face asta. 


A doua zi, tîrziu, Mustafa veni neanunţat în celula ei şi îi 
arătă fotografiile Cynthiei. 

În majoritatea pozelor, fata era însoţită de un tînăr înalt, 
slab, bine îmbrăcat, care părea conştient de existența 
aparatului de fotografiat. Fata nu. Fotografie după fotografie, 
rinjea ca un lup, ca şi cînd ar fi împărtăşit cu cel care poza o 
glumă secretă. Ultimele poze o înfățişau pe Cynthia într-o 
cameră de hotel, întinsă, în diferite poziţii, pe un pat. Era 
goală. Ochii îi erau neclari. Arăta ca şi cum ar fi fost drogată. 

Mustafa o mîngâie pe braţ pe Jennifer. Îi ţinu mîna în mîna 
sa, cu degetele împletite şi se aplecă să i-o sărute. 

— Dacă nu ne spui ce dorim noi să aflăm, tînărul acela 
frumos o va omori. 

Jennifer împinse fotografiile la o parte. 

— Nu va fi necesar. 

— O să cooperezi ? 

Mustafa arăta surprins, de parcă nu s-ar fi aşteptat ca 
amenințarea uciderii copilului să aibă vreo consecinţă. 

— Da, o să mărturisesc. 

— Dar ce ? — întrebă el, jucîndu-se cu ea. 

— Tot ce doreşti tu. 

— Admiţi că eşti agent C.I.A ? Şi că ai fost autorizată de 
rezidentul C.I.A. din Cairo, Richard Foster, să-l asasinezi pe 
Gaddafi ? 

— Ţi-am spus, tot ce vrei tu. 

— Admiţi, deci ? 

— Da, bineînţeles. Sînt o asasină. 

Mustafa zimbi. Se aplecă şi o sărută uşor pe gură. 

— Sînt aşa de fericit. Ştii de ce ? 

Ea clătină din cap. 

— Pentru că acum nu vom mai avea nevoie să folosim 
curentul electric. Nu mai trebuie să-ți zdrobim oasele sau să-ți 
injectăm în plămiîni particule de fibră de azbest. 

Risul lui Mustafa era cristalin, melodios. Ținu capul lui 
Jennifer între mîinile sale şi o privi în ochi. 

— În altă ordine de idei, realizezi că în momentul în care 
semnezi declarația, Charlie va muri. 

— Ce are de-a face mărturia mea cu el? 

— O să-l implici, bineînţeles. De asemenea, pe Hubie 
Sweets şi Mungo Martin. Gindeşte-te cum va reacționa toată 
lumea la aflarea ştirii că C.I.A. a pregătit şi a trimis o echipă de 
terorişti în Orientul Mijlociu ca să asasineze un preşedinte. Ce 
lovitură nimicitoare vom da Directorului C.I.A., William 
Webster şi brigăzii lui de ucigaşi, Americii şi preşedintelui ei 
turbat şi militarist. 

Pe masă era o carafă cu apă rece, de la gheață. Mustafa îşi 
turnă un pahar şi bău însetat. Se şterse la gură cu dosul 
palmei. 

— Imaginează-ți urmările pe care le va avea vestea în 
Europa. Pierdereaimensă de prestigiu pe care o vor suferi 
Marea Britanie şi America în Orientul Mijlociu şi pe Bătrinul 
Continent. 

Îşi mai turnă nişte apă. 

— Procesul vostru va constitui subiectul principal al 
tuturor ziarelor din toată lumea. Domnul Downey ne-a 
furnizat probe mai mult decît suficiente ca să demonstrăm că 
sinteți agenți C.I.A, Avem originalele tuturor documentelor şi 

chitanțelor pe care tu şi ceilalți le-aţi semnat; fotografii cu tine 
şi Downey la Londra şi Cairo. Ştim de întîlnirea din Beni-Suef 
cu ofițerul egiptean, poze cu voi patru, antrenîndu-vă în 
deşert, perfecționîndu-vă talentele ucigaşe. 

Mustafa zimbi trist. 

— Trebuie să-ți spun că deţinem un film cu tine şi cu 
Charlie făcînd dragoste în Hotelul Monazah Palace. 

Mai bău nişte apă şi îşi linse buzele. 

— Sîntem îngrijorați că vestea arestării voastre ar putea 
determina Statele Unite să reacționeze irațional. Deci, cu puțin 
înainte de a-i condamna pe prietenii tăi la moarte, vom anunța 
că tu ai fost un pion nevinovat, o victimă. Aceasta îi va domoli 
pe britanici şi îi va fi nedumeri pe americani. Apoi, pentru că 
sintem nişte oameni blînzi şi generoşi, te vom trimite acasă. 
Dar, întîi, Jennifer, trebuie să-ți mărturiseşti păcatele. 

Mustafa aruncă pe pat un stilou şi un teanc de hîrtie. Se 
duse la uşă, se opri, o privi pe Jennifer lung şi apoi zise: 

— Îţi reamintesc că viaţa fiicei tale depinde de tine. Zîmbi. 
Dă-ţi jos hainele, te rog. 

— Ce ai spus ? 

— Cred că m-ai auzit foarte bine. 

Jennifer începu să-şi descheie bluza. 

Mustafa o privea, ochii lui nescăpînd nici un amănunt. I se 
ordonase să-i ducă pe Jennifer şi pe Charlie la Sabha. Soarta 
ei fusese plasată în mîinile însîngerate ale doctorului Asfar. 
Aşteptă pînă cînd ea rămase goală. 

— Crezi poate că te doresc, spuse el. Nimic nu poate fi mai 
departe de adevăr. 

Apoi, îi întoarse spatele — ca să-şi ascundă expresia ochilor 
— şi ieşi hotărît din celulă. Uşa de oțel se trinti în urma lui. 

Stilolul era de metal; un cilindru de aluminiu cu virful tare 
şi ascuţit, letal ca un stilet. Îşi duse mîna la gît căutîndu-şi 
pulsul. Dacă se sinucidea, Mustafa se va răzbuna ucigiînd-o pe 
Cynthia. 

Dar dacă va semna declaraţia, îl va trimite pe Charlie la 
moarte. 

34 


UNITATEA MILITARĂ DIN SABHA 


Lui Mustafa îi era frică de înălțimi. Zborul de la Tripoli, cu 
elicopterul, fusese ca întotdeauna o experiență neplăcută. 
Cînd dădu la o parte discul de oțel şi privi în celulă prin 
ferestruica acoperită cu sticlă securit, era într-o dispoziție 
foarte proastă. Pentru că nu era înalt, trebui să se ridice pe 
virfuri ca să poată cuprinde cu privirea interiorul celulei. 
Pereţii albi erau bine luminațţi, dar, deoarece Charlie purta 
cămaşă şi pantaloni albi, Mustafa nu îl observă imediat. Simţi 
pentru o clipă panică, gîndindu-se că Charlie a reuşit cumva 
să evadeze. 

Dar nu, era acolo, ghemuit în colțul îndepărtat, cu ochii 
inchişi. 

Mustafa se întoarse spre gardian. 

— A cerut ceva ? 

— Nu, nimic. 

— A spus ceva ? 

— Nici un cuvint. 

— Ce-a făcut ? 

— Nimic. Toată noaptea a stat aşa. Bărbatul îşi potrivi pe 
umăr cureaua armei automate. Judeciînd după cum arată, ar 
putea fi deja mort. 

Mustafa zimbi. Gardianul era din Al Khalij, o zonă 
muntoasă, aspră, de lingă granița cu Egiptul. Oamenii din 
acea regiune erau cunoscuți pentru înclinația lor spre 
meditație şi pentru firea lor bătăioasă. 

— Cît de mult a dormit ? 

— Foarte puţin. E supravegheat continuu. Îl verific la 
fiecare sfert de oră. În momentul cînd deschid uşa, se uită la 
mine. 

— Dar nu spune nimic, nu cere nimic ? 

— Poate că vrea să moară. 

— Deschide uşa. 

Gardianul din Al Khalij îşi bătu numărul de identificare 
apoi codul de şase cifre din acea zi în tastatura electronică 
fixată în perete, în partea stingă a uşii. Se activă o sonerie. Se 
auziră două păcănituri cînd se retraseră zăvoarele de oţel. 
Deschise uşa. Charlie nu ridică privirea. 

— Închide şi urmăreşte-l cu atenţie, spuse Mustafa. 

Gardianul încuviință, deşi credea că Mustafa este exagerat 
de precaut, purtîndu-se ca o femeie bătrină, nu ca un agent al 
Mukhabaratului, elita Poliției Secrete libiene. Dar nu era prost 
şi nu făcu nici un comentariu. 

Mustafa intră în celulă. Charlie nu se mişcă, dar ochii lui 
albaştri îl fixau pe libian din spatele minecii cămăşii. Acum, 
cînd se apropiase, Mustafa observă că bluza nu era chiar atît 
de albă pe cit i se păruse a fi. Pe piept şi în jurul gâtului era 
pătată de singe închegat, manşetele şi zonele de la subraţ erau 
negre de praf şi transpiraţie. Mustafa făcu un pas spre Charlie 
- un pas care reprezenta jumătate din lungimea celulei. Uşa se 
închise şi zăvoarele țăcăniră. Îngenunche lingă Charlie. Se 
trase mai aproape, ignorînd mirosul acru, de nespălare. 

— Cum te simţi ? — şopti el. Nici o reacție. Ai vrea să 
măniînci ceva ? 

Gardianul avea dreptate. Charlie ar fi putut să fie deja 
mort. Mustafa îl muşcă de lobul urechii. Strînse tare, pînă 
începu să curgă sînge. 

Charlie ţipă. Se zvircoli, încercînd să se elibereze, dar era 
înghesuit în colț şi nu avea unde să se retragă. Mustafa 
menținu presiunea, stringînd din dinți. Gitul lui Charlie era 
plin de sînge. Lovea cu călciîiele goale în ciment, agitindu-se. 
Mustafa îşi linse buzele, simțind gustul singelui: cald şi sărat. 

— Acum îmi acorzi atenție, Charlie ? 

Charlie încuviință, tremurînd. 

— Spune cu voce tare ! 

— Da, da ! Vocea avea un ton ascuțit, aproape isteric. 

— Ţi-ar plăcea să vorbeşti puţin cu prietenii tăi, Mungo 
Martin şi Hubie Sweets ? 

Mustafa îl bătu prieteneşte pe spate. 

— Ultimele trei zile nu au fost prea uşoare pentru ei. Au 
suportat durerea mult mai bine decît ne aşteptam, dar credem 
că a sosit momentul să tragem concluziile. 

Charlie se ghemui aşteptînd încordat. 

Mustafa îşi puse mîna pe umărul lui Charlie. 

— Hai să vorbim despre Jennifer. O iubeşti ? Dacă da, 
trebuie să vorbeşti cu ea. Să-i explici situaţia. Ştie că o dată ce 
mărturiseşte, tu şi prietenii tăi veţi fi împuşcaţi. Dar refuză să 
creadă, deşi i-am spus-o de multe ori, că, în orice caz, voi veți 
muri. Singura problemă este să micşorăm cantitatea de 
suferință pe care ați îndura-o între timp. Deci ce trebuie să faci 
tu, Charlie, este s-o convingi să vă lase pe tine şi pe prietenii 
tăi să muriti fără dureri. Am organizat o conferință de presă 
care va avea loc peste trei zile. Va fi ultima voastră ocazie să 
mărturisiți. Am ceva să-ţi arăt. După aceea, poate că vei putea 
să vezi situația în felul meu. Zimbi compătimitor. Cum îţi simți 
picioarele ? Am înțeles că te-au bătut. Poţi să mergi ? 

— Nu ştiu. 

Mustafa merse la uşă, care se deschise imediat. 

— Adu scaunul cu rotile, ordonă el. 

Mustafa, fluierînd vesel, îl duse pe Charlie de-a lungul 
holului pînă la lifturi şi de acolo, un etaj mai jos pină la spital. 
Una dintre roți era neunsă şi scaunul scîrțiia enervant de 
fiecare dată cînd trebuiau să întoarcă la un colț. 

Charlie îşi ţinuse tot timpul drumului privirile în pămînt, 
dar şi le ridică cînd nişte uşi duble se deschiseră cu un fisîit 
făcut de aerul comprimat. Mustafa împinse scaunul cu rotile 
în sala de operaţii. Rulmentul roții scirții cînd întoarse brusc 
scaunul spre capătul îndepărtat al sălii. 

Două dintre mesele de operaţie fuseseră puse una lingă 
alta. Sweets era legat de masa cea mai apropiată. Mungo zăcea 
întins lingă el, aproape atingîndu-l. Dr. Asfar stătea cu spatele 
la Charlie, lingă Sweets. 

— A început cu încheietura miîinii stîngi — spuse Mustafa. 
Dr.Asfar va scoate toate arterele principale din corpul lui. Asta 
nu înseamnă că le va distruge sau că le va înlătura de tot. 
Intenţia e doar să le scoată la vedere, pe suprafața pielii. 

Charlie privi lama scalpelului coborînd lent pe brațul lui 
Sweets. 

— Foloseşte un anestezic local, spuse Mustafa. Mi s-a 
spus că atunci cînd nu mai are efect, durerea e de nesuportat. 
La început operaţia nu va fi complicată, pentru că arterele sînt 
la suprafață. Dar o dată ce înaintează spre gît, în zona 
pieptului... 

Asfar se aplecă deasupra lui Sweets şi făcu o incizie în 
mîna stingă, de la încheietura cotului pînă la palmă. Introduse 
în rană un instrument care semăna cu o croşetă, căută cu 
atenţie şi apoi aplică o presiune de jos în sus. Artera, pe 
porțiunea antebraţului zvicni dintr-o dată afară, ca un vierme 
ieşind din pămînt. Vasul de sînge era de culoare 
roşie-gelatinoasă, gros ca o sfoară de măcelărie, unsuros, 
lucind vag. 

Asfar curăță sîngele cu un burete şi începu să coasă rana. 
Artera pulsa, măsurînd bătăile rapide ale inimii lui Sweets. 

— Miine va intra cealaltă sub cuţit — spuse Mustafa. Cît 
timp crezi tu că ne va trebui să le scoatem măruntaiele ? 
Zimbi. Este o temă serioasă de meditaţie, nu ? 

Charlie fu trimis înapoi în celulă, unde o găsi pe Jennifer 
care-l aştepta. Purta o bluză albă, o fustă largă, lungă şi 
mirosea vag a parfum de trandafir. Ochii i se măriră cînd 
observă scaunul de invalid. 

— Cinci minute, spuse Mustafa. leşi, apropiind uşa, 
lăsînd-o uşor întredeschisă. 

Jennifer îngenunche lîngă Charlie şi îl luă în braţe. 

— O, Charlie, ce ţi-au făcut ! 

— Nu e aşa de rău precum pare, spuse Charlie răguşit. O 
trase pe Jennifer mai aproape şi îi şopti: Libienii pun la cale o 
altă conferință de presă. Hubie şi Mungo trebuie să-l convingă 
pe Mustafa că vor coopera. E singura şansă pe care o avem ca 
să fim iar împreună. 

— O să încerc să-l conving pe Mustafa să mă lase să-i văd, 
spuse Jennifer încet. 

Țipînd ininteligibil, Charlie o apucă de umeri; unghiile lui 
murdare şi rupte zgîriindu-i pielea. 

Uşa se deschise instantaneu şi Mustafa se grăbi să intre în 

celulă. 


Două zile mai tirziu, Mustafa, însoţit de patru soldați intră 
pe neaşteptate, îl luă pe Charlie din celulă şi îl duse afară în 
lumina orbitoare a soarelui după-amiezii. Fu tîrît de-a lungul 
unei zone acoperite de pămînt, spre un dimb cu iarbă unde fu 
aşezat pe un scaun de lemn. Un frizer îmbrăcat în uniformă îl 
tunse şi apoi îl bărbieri cu un brici. Cînd frizerul îşi termină 
treaba, Charlie fu dus într-o clădire din apropiere. Acolo îl 
lăsară la baia comună, dindu-i o bucată de săpun, o periuță de 
unghii şi două prosoape subțiri. 

Mustafa îi acordă cinci minute, apoi închise apa. Îl lovi 
jucăuş cu prosopul peste fund. 

— Eşti destul de curat. Şterge-te şi îmbracă-te. 

Hainele sale murdare fuseseră înlocuite cu o cămaşă albă, 
apretată, bocanci negri şi un costum negru cu revere înguste. 
Oare acesta era, se întrebă el, stilul preferat al teroriştilor şi 
asasinilor ? Haina îi era strimtă la umeri. Pantalonii erau cu 
cîteva numere mai mari, dar aveau o curea îngustă, de plastic 
transparent verde. 

Mustafa îl înconjură lent pe Charlie, examinîndu-l în mod 
critic din fiecare parte, apoi se opri şi făcu o întreagă 
mascaradă din faptul că îi aranjă gulerul cămăşii. Îl ciupi pe 
Charlie de obraji. 

— Uită-te în ochii mei! 

Charlie se uită la Mustafa, apoi se înfioră şi se uită în altă 
parte. 

— Minunat! Dacă poți să repeți această privire furişă în 
fața camerei de televiziune, totul va fi perfect ! 

Cînd se înapoie în celula sa, Charlie primi prima masă în 
decursul mai multor zile; o farfurie mică cu orez şi legume 
fierte. Mîncă cit de încet putu, ştiind că dacă ar înfuleca 
miîncarea, nu ar putea s-o țină în stomac. 

La cîteva minute după miezul nopţii, Charlie fu condus 
într-o sală de conferințe, improvizată la parterul clădirii. În 
capătul îndepărtat al camerei era ridicat un podium şi pe el 
erau aşezate, în spatele unei mese de lemn, patru scaune de 
metal. Pe masă se aflau cîteva carafe cu apă şi mai multe 

microfoane. În spatele lor era o fotografie color, imensă, cu fața 
impasibilă a Colonelului Mu'ammar Al-Gaddafi; porii feţei 
erau mari ca nişte monezi. Charlie fu împins pe podium şi i se 
indică să se aşeze pe al doilea scaun din stinga. 

În cameră erau doisprezece soldaţi înarmați şi cîțiva 
tehnicieni care lucrau în spatele cîtorva camere de televiziune. 
De asemenea, erau cam o sută de scaune aşezate în rînduri 
ordonate. 

Charlie parcă simțea pe spate ochii lui Gaddafi; întunecaţi 
şi acuzatori. 

Uşa din spatele sălii se deschise şi Mustafa intră înăuntru 
urmat de Mungo şi de Sweets. În spatele lor venea un soldat 
înarmat cu o puşcă mitralieră. Prizonierii purtau uniforme de 
camuflaj verzi cu desene maro. Sweets îşi ținea în mod ciudat 
mîna stingă. Mineca fusese lăsată în jos ca să-i ascundă 
rănile. 

Bărbaţii urcară scările de lemn ale podiumului. Mustafa se 
aşeză lingă Charlie. Le făcu semn lui Mungo şi Sweets să-şi 
ocupe scaunele lor, îl privi pe soldatul cu pistolul mitralieră şi 
îi făcu semn cu mîna. Omul se grăbi să iasă din raza camerelor 
de luat vederi. 

— Unde-i Jennifer ? 

Mustafa ezită, dar tonul lui Charlie, strident şi speriat, îl 
linişti. 

— O să apară la sfirşitul conferinței de presă, după ce voi 
veţi fi duşi înapoi în celule. 

— De ce ? Charlie clipi, tresărind. În costumul negru, larg, 
se asemăna puțin cu Charlie Chaplin; o figură inofensivă, 
comică. 

Mustafa zimbi. 

— Din motive de securitate, prietene. Noi credem că e mai 
bine să fiți separați. 

Deasupra capului se aprinseră luminile. Tehnicienii erau 
ocupați cu camerele de luat vederi, făcînd ultimele ajustări. În 
sală începură să intre ofițeri superiori în grupuri de cite 
doi-trei, care se aşezară pe scaunele din față. Charlie nu ştia 
cînd trebuiau să vină reporterii. Nu avea nici o intenţie să-i 
lase pe libieni să filmeze ceva. Se aplecă deasupra lui Mustafa, 

spre Mungo. Spuse pe un ton nepăsător: 

— Tu te ocupi de tipul cu pistolul mitralieră. 

— Da, bine. Cînd vrei să fac asta ? 

— Acum! 

Mungo îşi împinse scaunul în spate. Se ridică în picioare şi 
se îndreptă spre soldat. Mustafa îl privea şocat şi neîncrezător 
pe Charlie. Acesta aşteptă pînă cînd libianul vroi să-şi scoată 
pistolul, apoi îi dădu acestuia o lovitură cu latul palmei, în 
ceafă. 

Mustafa gemu şi căzu cu fața în jos. Charlie înşfăcă 
pistolul. În spatele lui auzi un strigăt de surpriză şi apoi o 
bufnitură înfundată. Masa căzu pe o parte, Sweets sări de pe 
podium îndreptîndu-se spre primul rînd de scaune plin cu 
ofițeri. 

Arma lui Mustafa era automată. Charlie acţionă pîrghia de 
armare. 

Jos, Sweets îl lovi în burtă pe un general cu cinci stele, îi 
luă acestuia pistolul şi trase un foc de avertisment în tavan. În 
cameră se lăsă o linişte rece, şocată. Dar acest moment nu 
dură la nesfirşit. Mustafa gemu. Charlie îl ridică în picioare. 
Una dintre camerele de televiziune se îndreptă spre ei. Mungo 
trase o rafală scurtă. Lentilele camerei se sparseră şi 
operatorul căzu pe podea, cu fața în jos, avind încă peste 
urechi căştile. Unul dintre soldații care se aflau în spatele 
camerei îşi lua puşca de pe umăr. Sweets băgă țeava pistolului 
în gura generalului, strigînd un avertisment. Soldatul scăpă 
arma. 

— Ia-l pe general! — urlă Charlie la Sweets. Îl apucă pe 
Mustafa de păr şi îl ridică în picioare. 

— Tu vii cu noi 

— Nu, refuz. 

— Atunci îi ucidem pe tablagii. Spune-le şi lor asta, dacă 
vrei. Dar repede! 

Mustafa se întoarse spre ofițeri şi vorbi repede în arabă, 
vocea lui avind un ton foarte ascuțit, aproape necontrolat. 

— Hai să mergem, spuse Charlie. 

Se grăbiră spre spatele sălii, unde Charlie deschise uşa. 
Un soldat veni în fugă spre ei. Mungo trase. Picioarele omului 

se înmuiară. 

Charlie îndreptă pistolul spre Mustafa. 

— Unde e ea ? 

Mustafa ridică din umeri, privind în altă direcție. 

Charlie îl împuşcă în încheietura mîinii. Mustafa ţipă, 
strîingînd rana cu cealaltă mînă. 

Charlie îi lipi de piept ţeava armei. 

— Unde este ? 

— La spital. Asfar îi dă nişte sedative. 

Un soldat scoase capul de după colțul holului. Sweets 
trase în el şi omul îşi retrase imediat capul. 

— Scările, spuse Charlie. 

— O să fim aşteptaţi. Mungo trase de epoleţii aurii ai 
generalului. 

— Nicio problemă, nu-i aşa ? 

Sweets îşi scutură dezaprobator capul. 

— Chiar dacă tipul ar avea mai multe stele decît 
bulevardul Hollywood, ăştia tot nu ne-ar lăsa să trecem. 

— Ne pierdem timpul. 

Charlie îl împinse pe Mustafa de-a lungul coridorului. 
Ridică arma soldatului mort. Mungo îl prinse pe general de 
braţ. Se grăbiră să coboare scările; cizmele bocăneau pe 
ciment. La capătul scărilor era o uşă de sticlă şi în spatele ei, 
doi soldaţi libieni. În spaţiul strîmt al casei scărilor, urletul 
scos de mitraliera lui Mungo era asurzitor. Uşa se prăbuşi 
într-un talmeş-balmeş de sticlă şi sînge. 

Fugiră pe culoar spre sala de operații, într-o ploaie de 
gloanţe care ciuruiau pereții, ricoşind pe toată lungimea 
coridorului. Mungo se învirtea şi trăgea de la nivelul şoldului. 
Generalul urlă ceva în arabă şi libienii se retraseră. 

Se auzi fisiitul aerului comprimat cînd uşile automate ale 
sălii de operaţii se deschiseră. Asfar stătea în fundul camerei, 
lîngă o uşă deschisă, cu spatele la perete. O ţinea pe Jennifer 
strîns lipită de el. Acul unei seringi împungea uşor gitul ei. 

Charlie merse încet spre ei, cu pistolul în mînă. 

— Nu te apropia ! Asfar apăsă acul. 

Charlie se apropie puţin. 

Degetul mare al lui Asfar tremura pe piston. În rezervor se 

agita un lichid galben. 

Charlie ridică lent pistolul, țintind undeva între pupilele 
dilatate ale doctorului. 

— Fă-o ! — spuse Sweets. 

Nervii lui Asfar cedară. Seringa căzu, spărgîndu-se pe 
dalele de gresie. 

Jennifer scoase un strigăt scurt şi se repezi în brațele lui 
Charlie. O ţinu strîns, minunîndu-se de căldura şi fineţea ei. 

Afară pe coridor, se trăgea în rafale. 

— Oare în ce trag ? — întrebă Sweets. 

Mungo rînji. 

— Unii în alții, probabil. 

— Există altă cale de ieşire de aici ? — îl întrebă Charlie pe 
Mustafa. Libianul nu răspunse. Era palid şi transpirat, şocat. 
Charlie se duse la uşa deschisă. Aceasta conducea într-un 
depozit de materiale. Privirea îi rămăsese pe două canistre cu 
benzină. Canistrele aveau cam un metru douăzeci lungime, 
opt degete diametru şi erau legate pe un cărucior. Împinse 
căruciorul afară din debara. 

— Bună idee, spuse Mungo. Dar am una şi mai bună. Îl 
forță pe Asfar să-şi pună braţele în jurul canistrelor şi apoi îl 
fixă de ele cu leucoplast. 

— Eşti josnic ! — spuse Sweets. 

— Fii pe fază că încă n-ai văzut nimic. Mungo împinse 
căruciorul spre uşile automate. 

— Mişcaţi-vă ! Sweets îi ameninţă cu puşca pe Mustafa şi 
pe general. 

— Predațţi-vă, pînă nu este prea tirziu |! — şuieră Asfar. 

— Deja e prea tirziu, spuse Sweets. Îi făcu lui Jennifer cu 
ochiul. Vezi tu, noi venim dintr-o zonă cu alt fus orar. 

Uşile se deschiseră. Mungo aruncă o privire în hol. Un 
glonț îi şuieră pe lingă cap. Se trase înapoi. 

— Acum ce facem ? — întrebă Jennifer. 

— Tragem în becuri. Liftul e cam la zece metri depărtare de 
aici, spre stinga. Îl băgăm pe Dr. Caligari înăuntru şi-l 
trimitem la parter. Pînă acum, cine ne aşteaptă acolo trebuie 
să fie foarte nerăbdător să apese pe trăgaci. 

— O diversiune, spuse Sweets. Îi zîmbi lui Asfar. Îmi place. 

Îmi place foarte mult. 

— Unde mergem noi ? — întrebă Jennifer. 

— Urcăm scările pînă la parter, spuse Charlie. Dacă stăm 
prea mult aici, au timp să închidă ieşirile şi vom fi prinşi în 
cursă. 

Sweets ținti cu grijă, apăsă pe trăgaci şi trase într-un neon 
de pe tavan. Ca răspuns, se auzi o rafală de gloanţe. Aerul era 
încărcat de praf, aşchii de ciment şi de gresie. 

— Se pare că au instalat o mitralieră, spuse Mungo. Sări 
înapoi cînd o grenadă trecu pe lîngă el, bocănind şi zăngănind 
pe ciment. Urmă o explozie asurzitoare şi un fulger orbitor. 
Schijele ricoşau pe dalele de gresie şi faianță. Coridorul se 
întunecă la stingerea unei serii de tuburi fluorescente. 

— A aruncat cu prea multă putere, spuse Sweets. 

— Dă-le timp. Mai devreme sau mai tirziu o să reuşească. 

Încă o grenadă se rostogoli spre ei. Sweets o opri cu 
piciorul, o ridică şi o aruncă înapoi. Grenada explodă şi holul 
se întunecă complet. Mitraliera tăcu. Cineva strigă; un geamăt 
slab de durere. 

Charlie îşi îndreptă arma de-a lungul coridorului şi trase 
orbeşte. Imediat i se răspunse cu rafale de mitralieră. Un ofițer 
ţipă isteric. Împuşcăturile încetară. 

— Hai să mergem ! 

Charlie îşi ținu arma îndreptată spre Mustafa şi general. 
Mungo împingea căruciorul cu încărcătura de butoaie cu 
benzină spre lift. Jennifer era lingă Charlie; Sweets le asigura 
spatele. Pe hol răsunau gemetele libienilor răniți. Lumina era 
foarte slabă, dar le dădea totuşi posibilitatea să vadă liftul cu 
uşile zgiriate de schije. Mungo apăsă pe butonul SUS. Uşile se 
deschiseră şi lumina din interior se răspîndi pe hol. 

Urmă un strigăt înciudat şi o rafală de gloanțe. Charlie şi 
Sweets răspunseră şi ei cu focuri, în timp ce alergau spre 
scări. Mungo împinse căruciorul în lift. Apăsă pe butonul 
pentru parter, folosindu-se de patul armei ca să spargă becul 
din interior. 

Uşile începură să se închidă. Asfar ţipă de frică, cu ochii 
ieşindu-i din orbite. 

Urcau al doilea rînd de trepte cînd liftul ajunse la parter. 

Seria scurtă de împuşcături care urmă fu înghițită de un tunet 
asurzitor şi apoi o minge portocalie de flăcări lumină scările, 
apoi se stinse, lăsînd în urmă un iz de vopsea arsă şi carne 
friptă; sunetul acut şi pocniturile flăcărilor. 

Continuară să urce scările. Charlie se aştepta, la fiecare 
pas, să se izbească de un pluton de libieni, dar clădirea imensă 
era goală, părăsită. Ajunseră la etajul doi. Holul central era 
intens luminat dar capetele lui erau întunecate, tăcute. 

— Unde dracu-i toată lumea ? — întrebă Sweets. 

— Afară, spuse Charlie. 

Mungo dădu din cap încuviinţind. Libienii, crezînd că ei nu 
vor ajunge atît de departe, neglijaseră să blocheze etajele 
superioare al clădirii. 

— Acoperişul ? — sugeră Mungo 

— Şi de acolo unde să mergem ? 

Charlie alergă pînă la capătul holului şi riscă o privire 
scurtă pe geam. O adunătură de transportoare de trupe, 
jeepuri, camioane uşoare şi maşini blindate înconjurau 
clădirea. Întunericul şi strălucirea farurilor făceau imposibil 
să vezi ciți soldați fuseseră desfăşurați. Se îndepărtară de 
geam. 

Jennifer şi Sweets ieşiră din unul dintre birourile 
întunecate. 

— Chiar lingă una din laturile clădirii este parcat un tanc, 
spuse Sweets. 

— Hai să aruncăm o privire. 

Tancul se afla chiar sub geamul biroului. Capacul turelei 
era deschis. Mitraliorul, purtind căşti de protecţie şi o jachetă 
de antiaeriană, stătea cocoțat pe margine, jumătate înăuntru, 
jumătate în afară. 

Pe lățimea camerei erau o mulțime de geamuri; fiecare 
fereastră avea cam doi metri înălțime şi unu lățime şi era 
proiectată să se deschidă spre exterior şi în sus, rotindu-se în 
jurul unor balamale. 

Mungo roti zăvorul şi deschise geamul de deasupra 
tancului. Una dintre balamale scirții. Se urcă pe pervazul 
ferestrei, stînd ghemuit. Puşcaşul se uită în sus. Charlie îl 
împuşcă. Mungo se lăsă să cadă pe tanc, trăgînd orbeşte prin 

turelă, în interior. 

— Săriţi ! 

Jennifer fu prima, urmată de Sweets. Charlie îi amenință 
cu pistolul pe Mustafa şi pe general, ţinîndu-i la distanță. Sări 
şi el. Mungo rostogoli corpul puşcaşului de pe turelă şi începu 
să tragă cu mitraliera tancului, calibru 50. 

— Toată lumea înăuntru ! — urlă Charlie acoperind 
răpăitul mitralierei. 

Spre ei venea cu viteză un vehicul blindat. Mungo trase o 
rafală lungă, dar acesta nu se opri. Jennifer intră în tanc. 
Sweets urlă ceva la Charlie. De la o mitralieră plasată între 
nişte palmieri veni spre ei un val de trasoare. Se înghesuiră în 
tanc. Gloanţele scoteau scîntei cînd se loveau de blindajul 
tancului. Charlie se întinse să închidă şi să asigure capacul 
turelei. 

În interiorul tancului erau doi soldaţi, amîndoi morți. 

Mungo stătea înghesuit într-un scăunel, încercînd să se 
familiarizeze cu aparatura tancului şi privind afară prin 
vizorul îngust. Apucă ceva ce arăta ca o manşă şi o îndepărtă 
de el. 

Tancul înaintă brusc. 

— Ce facem cu transportorul de trupe ? - urlă Sweets. 

— Trage în el. 

Sweets privi prin telescopul puşcaşului. Sistemul de 
control al tragerii includea un computer şi un telemetru cu 
laser. „Trăgaciul” era o manetă de oţel cu un miner rotund la 
capăt. Un joc video. Împinse băţul spre stînga. Se auzi un 
duduit înfundat. Mecanismul de ochire era prevăzut cu senzor 
infraroşu. Profilul transportorului de trupe strălucea verde în 
reticul. Sweets împinse maneta puţin spre stînga. Într-o nişă 
de deasupra manetei se aprinse un buton roşu. 

Lovi butonul cu degetul mare. La gura ţevii tunului calibru 
125 mm apăru o flacără portocalie. Transportorul de trupe 
explodă într-un balon de foc. 

Gloanţele cădeau ca ploaia torențială pe blindajul 
tancului. Jennifer se agățase de Charlie, ținindu-l strîns. 

— Poţi să găseşti aeroportul ? — urlă Charlie la Mungo. 

— Trebuie să încerc. 


288 


Libienii ridicaseră o barieră la intersecția şoselei care 
ducea la unitatea militară, cu autostrada spre aeroport. 
Mungo părăsi drumul şi o luă peste un lan de orz. În timp ce 
traversau cimpul, se trăgea în ei cu o arma cu autopropulsie, 
obuzele ridicînd în aer bucăți mari de pămînt. 

Trecînd peste un şanţ de drenaj de la periferia 
aeroportului, tancul se clătină serios. Rupseră o poartă de 
lanţuri şi se înscriseră pe o pistă. Mungo apăsă pe acceleraţie 
şi T-72 ajunse repede la viteza maximă de treizeci şi şapte de 
mile pe oră. 

Nu departe în faţa lor, luminile sălii de aşteptare 
străluceau intens. 

— Charlie — spuse Mungo — deschide capacul turelei şi 
trage cu mitraliera. Se uită la Sweets, la singele care-i udase 
mineca 

— Te simți bine, Hubie ? 

— Perfect, spuse Sweets. Ca întotdeauna. 

— Ce pot eu să fac ? — întrebă Jennifer. 

— Să stai de-o parte şi să te fereşti. 

Mungo îi întinse lui Charlie o pereche de ochelari de 
protecție.: 

— Dacă vezi unde-s hangarele, strigă-mă. Uită-te după 
furnizori, camioane de marfă sau avioane care se alimentează 
cu combustibil. 

Charlie deschise turela, îşi luă elan şi se ridică în mîini. 
Vîntul îl asaltă. Roti mitraliera. La stînga sa, pe o pistă 
paralelă, un avion de pasageri mergea cu viteză mare, cu toate 
luminile aprinse. Se aflau la mai puțin de jumătate de milă de 
clădirea principală a aeroportului, grăbindu-se prin întuneric 
spre lumină. În jurul clădirii, parcate în semicerc, erau cel 
puțin şase avioane. Ţinti şi trase o rafală lungă, ținîndu-şi 
ochii întredeschişi în lumina orbitoare dată de scînteile scoase 
de mitralieră. Tancul coti brusc la dreapta, proiectîndu-l în 
marginea turelei. Trase încă o dată şi unul dintre avioane 
explodă, aruncînd flăcări pînă la o sută de metri înălțime. 
Aripa apropiată a unui 747 parcat alături luă foc. 

Țipetele ascuțite ale sirenelor umplură noaptea. 

Reflectoarele începură să măture pista, căutindu-i. Cei de 
la securitatea aeroportului trăgeau furioşi în ei. Gloanţele 
şuierau în jurul lor, ricoşînd pe ciment. 

Charlie ridică țeava mitralierei în sus, ca să țintească 
turnul de control. Trase cîteva rafale fără nici un efect vizibil, 
înălță virful armei şi trase iarăşi, consumînd cîțiva metri din 
cartuşieră. Un grup de persoane care stăteau lingă geam 
începu să se împrăştie şi realiză atunci că a nimerit. 

Ajunseseră la mai puțin de o sută de metri de aeroport, 
apropiindu-se dintr-o direcție paralelă cu clădirea. Mungo 
întoarse brusc tancul spre un elicopter parcat pe o rampă 
lîngă aeroport. Elicopterul era vopsit în dungi negre şi galbene, 
ca o viespe uriaşă. Luminile de navigaţie sclipeau şi paletele 
rotorului se învirteau leneş. Charlie observă forma pilotului 
prin parbrizul de plexiglas. 

Mungo urlă ceva. Şenilele tancului muşcară din ciment. 

Charlie ştia ce avea Mungo de gînd. Aşteptă pînă cînd se 
opriră, ținti cu atenție şi trase. Pilotul o luă la fugă. Charlie îl 
urmări în timp ce acesta se îndrepta spre clădire, dar nu trase. 

Spre capătul celălalt al clădirii se auzi încă o explozie 
teribilă; sărise în aer celălalt avion. 

Charlie se ghemui cînd o mulțime de gloanţe căzură pe 
tanc. Elicele elicopterului murmurau deasupra capului său. 
Jennifer se tîrî afară din tanc, urmată îndeaproape de Sweets 
şi Mungo. Sweets îşi ținea mîna lipită de corp. Cămaşa îi era 
leoarcă de sînge, de la cot pînă la manşetă. Gloanţele se izbeau 
de fuselajul elicopterului. Mungo se urcă pe scaunul pilotului. 
Murmurul constant al motorului se înteți pînă cînd ajunse la 
intensitatea unui tunet. 

Charlie îi împinse înăuntru pe Jennifer şi pe Sweets, apoi 
se urcă şi el. Dinspre aeroport veni încă o rafală de gloanţe. 
Elicopterul se ridică cîțiva metri în aer, apoi căzu abrupt 
înapoi, lovind puternic pămîntul. Un glonț intră în parbrizul de 
plexiglas. Mungo înjură cu furie, ambală motorul la maximum 
şi trase tare de manşă. Aparatul se ridică în aer, apoi dădu un 
rateu. Charlie văzu pămîntul apropiindu-se cu repeziciune. Pe 
lîngă parbriz trecură o mulțime de trasoare. 

— Fir'ar al dracului ! — strigă Mungo. 

Elicopterul îşi reveni şi trecură peste aeroport cu o viteză 
de o sută şaptezeci de mile pe oră, la o altitudine mult prea 
mică încît să poată fi detectată prin radar. Se aprinse o lumină 
roşie şi începu să sune una dintre alarme. Mungo urcă la 
cincisprezece metri şi coti larg. Exista o singură direcție în care 
puteau merge — est — spre granița egipteană. 

— Vrei să ne întoarcem să-i nimicim pe ticăloşi ? — strigă 
Mungo spre Sweets. 

Sweets, trîntit în scaunul copilotului, scutură obosit din 
cap. 

Mungo se întoarse să vadă ce făceau Jennifer şi Charlie. 

Stăteau unul în braţele altuia şi se părea că se simt foarte 
bine. 

Acum trebuiau să se gîndească cum să străbată şapte sute 
de mile de deşert ostil într-un elicopter ciuruit de gloanţe, care 
nu putea să-i ducă mai mult de o treime din distanţă. 

DEŞERTUL LIBIAN 


Mungo pilota Hirundoul la viteza lui maximă posibilă de o 
sută patruzeci şi două de noduri pe oră. Zburau la lumina 
stelelor, la o altitudine de aproximativ treizeci de metri. 
Peisajul deşertic luminat de lună era o masă nedefinită de 
umbre care făceau imposibilă o percepție corectă a distanțelor. 

— V-aţi lămurit unde sîntem ? — strigă Mungo încercînd să 
se facă auzit deasupra zgomotului infernal făcut de motor. 

Sweets stătea în scaunul copilotului, ţinîndu-şi mîna 
rănită. Charlie şi Jennifer stăteau ghemuiți în spatele său, 
studiind o hartă mică a Libiei. Harta era cifrată cu culori. În 
lumina verde a echipamentelor de bord ale elicopterului, era 

imposibil să deosebeşti nuanțele. Charlie arătă cu degetul. 

— Spre dreapta, la orizont. Vezi luminile roşii ? 

Mungo încuviinţă. 

— Este autostrada nouă pe care Gaddafi o construieşte ca 
să facă legătura între Sabha şi oaza Tazirbu. E o regiune cu 
multe puțuri de apă... 

Mungo roti puţin manşa. 

— E ceva în urma noastră, Charlie ? 

— Nimic. Charlie se împinse în față strecurîndu-se în 
spațiul îngust dintre cele două scaune. 

— Autostrada face o buclă spre sud şi apoi se întoarce din 
nou spre nord. Dacă o luăm direct, cît de departe crezi că 
ajungem ? 

Mungo arătă cu degetul pe hartă. 

— Pe undeva pe aici, cam la două sute cincizeci de mile de 
Sabha. 

Charlie privi îndelung urma pe care unghia lui Mungo o 
lăsase pe hartă. La cincizeci de mile distanță de oază şi de 
cîmpul de fintîni de la Tazirbu, exista o şosea paralelă cu 
granița. După şosea nu era nimic altceva decit o întindere 
vastă galbenă; sute de mile pătrate de deşert. 

Pe hartă figura şi o fişie îngustă din teritoriul egiptean: 
douăzeci şi cinci sau treizeci de mile. În partea egipteană nu 
figurau oraşe sau sate, doar un semn de marcaj şi atita tot. 

— Dacă construiesc o autostradă importantă - spuse 
Charlie — înseamnă că au tot felul de maşini şi echipamente 
grele. Combustibil. Poate alt elicopter. 

— Da, corect. Hai să mergem. 

Charlie o luă pe Jennifer în braţe, ținînd-o strîns. 

Zburau de două ore, în momentul în care observă cele 
două elicoptere de vinătoare care-i urmăreau. 

Mungo înjură şi bătu cu degetul în aparatul care arăta 
cantitatea de combustibil din rezervor. Acul sări de pe poziția 
zero şi reveni la loc. 

— Şi acum ce facem ? — întrebă Jennifer. Elicopterele de 
vinătoare erau la trei-patru mile în spatele lor şi se apropiau 
încet. 

— Dacă sînt deştepţi, o să aştepte pînă cînd noi răminem 

fără combustibil, spuse Charlie. Probabil că asta şi fac, iar noi 
nu i-am observat pînă acum. 

Sweets ridică privirile. 

— Aterizează. Vocea îi era joasă, slăbită, iar ochii mult 
prea strălucitori. 

— Ce ai de gînd, Hubie ? 

Sweets îşi îndepărtă puţin braţul de lingă corp. Partea din 
față a cămăşii era zdrențuită. Pieptul se umpluse de sînge. 
Pantalonii îi erau, de asemenea, roşii şi între picioarele sale se 
formase o băltoacă. 

Charlie îşi aminti cum gemuse Hubie şi cum, dintr-odată, 
se ținuse de stomac, chiar în momentele în care se ridicau 
deasupra aeroportului. 

Şi Mungo, privindu-l pe Sweets, îşi aminti de rănitul pe 
care-l omoriseră în Columbia, în lanul de coca. Hubie avea 
exact aceeaşi expresie în ochi. Pe durata unei secunde 
înnebunitoare, tipetele papagalilor înecară tunetul motorului 
elicopterului. 

— Lisuse, Hubie... 

— Te rog, nu-ţi fie milă de mine. 

Solul se apropia mai repede decit se aştepta Mungo şi 
Hirundoul ateriză brusc. Mungo îi aruncă lui Sweets o privire 
care cerea iertare. 

— lartă-mă, omule. 

Sweets rînji. 

— Nu te îngrijora, nu-i elicopterul meu. 

Jennifer rămase cu Sweets, în timp ce Mungo şi Charlie 
căutau în spatele cabinei trusa de prim-ajutor şi arme; orice 
i-ar fi putut ajuta să supraviețuiască în deşert. 

— Am fi putut crea o muzică minunată împreună, şopti 
Sweets. 

— Adică Muzak, spuse Jennifer. 

Hubie încercă să ridă, dar scuipă singe. Jennifer îl sărută 
uşor pe buze. Mungo o trase de braț. Uruitul motoarelor care 
se apropiau umplea noaptea; se puteau auzi bătăile ritmice ale 
elicelor şi vaietul prelung al turboreactoarelor. 

Charlie sări primul din elicopter, urmat de Jennifer. 
Mungo îngenunche lingă Sweets. Pe obraji îi curgeau lacrimile 

şi, pur şi simplu, nu putea să creadă. Nu mai plinsese de mic 
copil. 

— Vrei să-l salut din partea ta pe Liam O'Brady ? — întrebă 
Sweets. 

— Nici vorbă ! Ocoleşte-l pe ticălos. 

— Da. Bună idee. Dar, te rog, să-l săruţi pe Jack din 
partea mea. 

— Sărutul de adio, Hubie. E un om mort. Te asigur. 
Mungo strînse umărul lui Sweets şi sări afară. 

Hubie trase de manşă. Uruitul motorului se intensifică. 

Virtejul de aer provocat de elicele rotorului ridică un nor de 
praf. Mungo se ghemui, protejindu-şi ochii. Sweets aprinse 
farurile. Se întoarse în direcția Sabhei. Elicopterele libiene 
erau la mai puţin de o milă depărtare, apropiindu-se repede. 
Piloții, înghițind momeala, se grăbiră spre Sweets. 

Mungo privi, ştiind exact ceea ce se va întîmpla, aşteptind 
neputincios. Sweets viră la dreapta. Libienii îi tăiară calea. 
Sweets pierdu altitudine. Unul dintre elicoptere se plasă în 
spatele lui, celălalt, în partea stingă. Sweets acceleră, 
îndreptindu-se direct spre el. Elicele principale ale celor două 
aparate de zbor se loviră una de alta, ca două săbii. O fracțiune 
de secundă mai tîrziu, cele două aparate fură învăluite într-o 
minge de foc şi se prăbuşiră amîndouă în deşert. 

Muniția începu să explodeze, rachetele bubuiră, 
cartuşierele luară foc ca artificiile, trasoarele descriind arcuri 
de lumină pe cerul întunecat. 

— Îngropaţi-vă !- urlă Charlie şi începu să sape cu mîinile 
o groapă în nisip. Jennifer se uită la el, nemişcată. Era şocată. 
El o trase de picioare, trîntind-o la pămînt. 

— Închide ochii şi acoperă-ţi fața cu mîinile ! Nu te mişca ! 

Charlie şi Mungo o îngropară pe Jennifer sub o pojghiță de 
nisip şi pietre, apoi începură să-şi sape repede propriile gropi. 
Elicopterul supraviețuitor zbură în jurul epavelor. Charlie 
aruncă cîțiva pumni de nisip peste proviziile lor şi peste 
Kalashnicovul AK-47 pe care-l luaseră din elicopter. Se întrebă 
dacă aparatul de zbor libian era echipat cu senzori în 
infraroşu. 

Farurile libianului măturară solul deşertului. Urmă o 

rafală de mitralieră. Charlie ştia că trăgeau la întîmplare, 
sperind să-i facă pe eventualii supraviețuitori să se ridice şi să 
fugă. 

Elicopterul se îndreptă leneş spre ei. Pămîntul vibra din 
cauza tunetului motorului şi paletele rotorului învolburau 
nisipul. Luminile strălucitoare ale farurilor îl orbiră. Charlie se 
strădui să nu se mişte. Mitralierele începură să tragă; pocnete 
asurzitoare. 

Elicopterul acceleră spre est, zburiînd în cercuri din ce în 
ce mai largi. Se ridică în picioare, scuturiîndu-şi nisipul din 
ochi, scuipînd praful din gură. O ajută pe Jennifer să se ridice. 
Mungo luă ranițele şi puşca, uitindu-se la Hirundoul care 
ardea intens — rugul funerar al lui Sweets. 

— Hai să plecăm, spuse Charlie. 

Se îndreptară spre est, folosindu-se de stele ca să se 
ghideze. Timp de aproximativ o oră, terenul fu în continuă 
urcare, apoi deveni plat şi în depărtare se observă şirul de 
lumini care marcau autostrada nouă pe care Gaddafi o 
construia de la Sabha la Tazirbu. 

— Cît de departe este ? — întrebă Jennifer. 

— Greu de spus, zise Charlie. Un aer atît de limpede te 
face să te înşeli asupra distanțelor. Undeva între opt şi zece 
mile. 

Ajunseseră cam la o milă depărtare de autostradă cînd, 
spre est, cerul începu să se lumineze, o porțiune mică a 
orizontului schimbîndu-şi culoarea din bleumarin într-un 
galben bolnăvicios. Urmaseră albia unui wadi. În jurul lor, în 
întuneric auziseră din cînd în cînd tipetele animalelor mici, de 
deşert. Dar acum, cînd se lumina şi stelele începeau să 
dispară de pe bolta cerească, deşertul deveni tăcut şi 
nemişcat. 

La scurt timp după aceea, auziră uruitul unui motor 
diesel. Libierii începeau lucrul foarte devreme, se odihneau la 
amiază cînd căldura era foarte intensă şi apoi continuau să 
muncească pînă la apusul soarelui. 

— Dacă nu ne adăpostim - spuse Mungo - o să ne prăjim. 

— Şoseaua, zise Charlie. 

Mungo încuviință. Dacă vor putea găsi o magazie goală de 

unelte sau o altă clădire... 

Cînd soarele răsări, se împiedicară de rămăşiţele unei 
basculante. Parbrizul era spart. Sub axul din față era o baltă 
de motorină. Capota fusese luată şi motorul scos. 

Charlie cercetă autostrada. Suprafața fusese pregătită 
pentru echipa de betonişti, apoi muncitorii şi maşinile 
plecaseră mai departe. Umbra intensă de sub basculantă îi va 
proteja de soare. Dacă cineva va trece pe acolo accidental, era 
greu de crezut că îi va descoperi. În orice caz, alt loc unde să se 
ascundă nu aveau. 

Mingea roşie a soarelui se ridica atît de repede deasupra 
orizontului, de parcă ar fi fost umplută cu heliu. Aerul 
fierbinte, uscat mirosea a petrol şi a gaze de eşapament. 
Deasupra nisipului dansau valuri de căldură. Un milion de 
pietre mici stăteau ghemuite în propria umbră. 

Charlie se lăsă pe vine în umbra de sub şasiul camionului, 
se gîndi la pozele pe care Downey le făcuse la baza militară 
abandonată, din deşertul Estic. Îşi aminti de insistența lui 
Jack ca ei să semneze o chitanță pentru fiecare bănuț cheltuit 
şi pentru fiecare glonț tras. Acum totul avea sens. Downey 
colecta probe, pregătind terenul pentru libieni. Un atentat 
nereugşit asupra lui Gaddafi ar fi avut un enorm efect negativ 
asupra influenței Americii în Orientul Mijlociu. Charlie se 
întrebă cu cît îl plătise Gaddafi pe Downey, ca acesta să 
alcătuiască o echipă de sacrificiu formată din agenţi C.I.A. 

Mungo, stînd sprijinit de unul dintre cauciucurile imense, 
se gîndea de asemenea la Downey, încercînd să intuiască unde 
se afla acesta în acel moment. Nu în Libia. Dacă un tip ca Jack 
ştia bine un lucru, acela era că nu avea nici o importanţă cît de 
bine organizai o acțiune, totdeauna exista o şansă să se 
întîmple ceva rău. 

Ei bine, lucrurile cu siguranță merseseră prost. Sweets 
plătise preţul, iar Downey nu. Nu încă. 

— Te gîndeşti la Hubie ? — îl întrebă Jennifer. 

Mungo se scărpină la braț. Unghiile lăsară urme care 
imediat se estompară. Ridică în palmă nişte nisip, lăsîndu-l 
apoi să i se scurgă printre degete. 

— Jack. Unde ar putea fi şi cum o să-l ucid cînd o să-l 

găsesc. Privi pietrele, umbrele mici pe care le făceau pe 
suprafața drumului. Timpul se scurgea încet, soarele 
ridicindu-se leneş spre amiază. 

— Crezi că eli-a abordat pe libieni, sau a fost invers ? 

— Nu ştiu. Dar lui Jack îi place ca el să aibă întotdeauna 
inițiativa. 

În depărtare se auzea uruitul făcut de utilajele grele. 
Muncitorii aveau, sigur, cîtă apă doreau. Îşi linse buzele, 
încercînd să nu se gîndească cît de însetat era, cît de puţină 
apă aveau la dispoziţie şi cît de fierbinte va deveni aerul în 
cursul acelei zile lungi pe care o aveau în față. 


Charlie se întrebă ce l-a trezit, apoi realiză că fusese 
liniştea perfectă care se aşternuse peste tot, lipsa de zgomot. 
Soarele era la zenit, libienii îşi lăsaseră jos uneltele şi făceau o 
pauză. Căldura îl apăsa, aerul era greu şi nemişcat, atît de 
cald, încît parcă îi astupa gitul. Transpira, corpul lui 
străduindu-se să-şi menţină o temperatură scăzută. Jennifer 
se înroşise şi arăta înfierbîntată. Îşi deschise ranita şi scoase o 
sticlă de plastic de doi litri, îl treazi pe Mungo şi o scutură uşor 
pe Jennifer. 

— Este timpul să bem ceva. 

Mungo se uită la soare, apoi încuviință. 

Băură fiecare cîte o înghițitură. Apa era caldă şi sălcie, 
avind un gust vag de clor. 

— Au amenințat-o pe Cynthia, spuse Jennifer. Mi-au spus 
că o vor omori. 

— E în siguranță. Charlie o mîngiie pe păr, sperînd că ceea 
ce spunea era adevărat. O foloseau ca să facă presiuni asupra 
ta. Acum, cînd am evadat, nu mai au ce să facă cu ea. 

Ea îi luă mîna, încercînd să se liniştească. Charlie se 
aplecă şi o sărută, se trase înapoi şi o privi în ochi, apoi o 
sărută iaraşi. Se îmbrățişară şi după puţin timp Jennifer ațipi, 
dormind agitată din cauza căldurii. 

După cîteva ore, reîncepu lucrul la autostradă. Charlie 
asculta cu atenţie împărțită uruitul înfundat al utilajelor. La 
periferia razei sale vizuale, orizontul tremura, sălta, 
pietricelele şi rocile dansînd în lumină ca şi cînd ar fi fost vii. 

Clipi, se şterse la ochi. Îşi aminti de saloanele din Cairo 
unde se fuma haşiş; cum aştepta nerăbdător ca ţigara să 
ajungă la el, cum sugea fumul înecăcios, adînc în plămîni. În 
Cairo vinase halucinațţiile. Acum ele îl vinau pe el. 

Aţipi iarăşi, căzînd într-un somn uşor, fără vise. Cînd se 
trezi, şoseaua era în umbră şi cerul avea o culoare aurie. Se tiri 
de sub camion. Soarele era agăţat deasupra orizontului, atît de 
aproape încît i se părea că-l poate atinge dacă întinde mîna. În 
cîteva minute, cerul se acoperi de o lumină purpurie şi 
începură să apară mii de stele. 

Îi trezi pe Mungo şi pe Jennifer. Băură toată apa care le 
mai rămăsese, ieşiră de sub camion şi începură să meargă 
de-a lungul drumului. 

După douăzeci de minute, după un cot al şoselei, apărură 
dintr-o dată luminile şantierului de construcții, la o distanță 
de aproximativ două-trei mile. În timp ce se apropiară, 
începură să distingă în întuneric o clădire lungă, joasă şi apoi 
o zonă îngrădită în care erau cîteva basculante, maşini de 
profilat şi tot felul de utilaje grele. O sută de metri mai încolo 
era un şir de rulote intens luminate. În întuneric, se auzea 
murmurul conversațţiilor, risete, zumzetul televizoarelor. 
Mungo trebui să gîndească intens, dar recunoscu în final tema 
muzicală a programului. Libienii priveau The Brady Bunch. 

De asemenea, se mai auzea un zgomot; uruitul unui motor 
care se apropia. Fugiră de pe şosea, ascunzîndu-se în 
întuneric, întinzîndu-se pe pămînt. Cîteva clipe mai tirziu, 
trecu pe lîngă ei un jeep. În vehicul erau doi bărbaţi şi era 
echipat cu o mitralieră uşoară. Pe bancheta din spate era o 
puşcă. Charlie auzi nişte cuvinte în arabă provenite de la 
radioul maşinii. 

Mungo privi jeepul în timp ce se îndepărta de ei, farurile 
străpungînd întunericul. 

— Charlie, cît de departe e granița egipteană ? 

— Cam patru sute cincizeci de mile. 

— Avem la dispoziție aproape şase ore pînă la răsăritul 
soarelui. Cu puţin noroc, pînă cînd o să constate că lipseşte 
jeepul, vom fi la o sută cincizeci de mile depărtare. Un ac foarte 
mic în carul cu fin foarte mare. 

— Avem nevoie de apă pentru trei zile, spuse Charlie. 
Mincare, benzină, arme... 

Charlie stătu de pază, în timp ce Mungo şi Jennifer dădură 
un raid printr-una dintre rulote, luînd sticle cu apă şi toate 
conservele pe care le putură căra. Jennifer duse mîncarea şi 
apa afară, iar Mungo cercetă celelalte camere. Într-o debara 
găsi doi saci de dormit pe care-i luă subrat. 

Le trebui un sfert de oră — foarte tensionat- ca să adune 
mîncare şi apă. Cu benzina fu mai uşor — lingă camioanele 
parcate, era un şir de butoaie de o sută de galoane fiecare şi, 
într-o magazie apropiată, găsiră canistre de cîte zece galoane. 
Umplură şase canistre; ar fi luat mai multe, dar Charlie nu 
credea că jeepul putea duce atita greutate. 

După o jumătate de oră depozitaseră proviziile undeva pe 
drum, în întuneric. Jeepul patrulase de două ori pe şosea de 
cînd îl văzuseră prima dată. Charlie estimă că îi trebuiau 
vehiculului cam douăzeci de minute ca să înconjoare 
şantierul. 

Se ascunseră lingă drum, în întuneric, aşteptiînd. 

Jennifer fu prima care văzu farurile. Se întinse pe şosea, 
cu braţele larg desfăcute, ținîndu-şi picioarele într-o poziție 
nefirească. 

Jeepul trecu pe lîngă ei, apoi şoferul o văzu, strigă ceva şi 
apăsă brusc pe frină. 

Charlie puse piciorul pe bara de protecție din spate, chiar 
în momentul în care jeepul se opri. Vehiculul se clătină iar 
şoferul se întoarse ca să se uite în spate cu o expresie alarmată 
pe față. Charlie îl lovi în git, sub urechea stingă. Capul omului 
căpătă o poziție ciudată. Mungo lovi celălalt soldat cu țeava 
AK-ului 47. Jennifer pornise deja spre mormanul de provizii. 
Charlie se urcă la volan. Stinse farurile. 

Încărcară prima dată benzina, apoi apa, conservele şi o 
husă de pînză pe care Mungo o găsise în cabina unei 
basculante. Charlie apăsă pe acceleraţie, traversară strada şi 
începură să urce o pantă uşoară, pierzindu-se în deşert. 

Jennifer deschise compartimentul de sub bord. Conţinea 
un pistol de semnalizare, trei încărcătoare, o cutie cu 
chibrituri, două perechi de ochelari de plastic de protecţie şi 

un Coran ponosit. 

Bolta cerului era înțesată de stele — luminițe mici, albe care 
tremurau şi sclipeau ca şi diamantele pe care Aziz Mehanna le 
ținuse în mîinile sale sinucigaşe, pe drumul spre Cairo. 

La zece mile depărtare de şantierul de construcții 
îngropară cadavrele soldaților într-o groapă puţin adincă. 

Şase ore mai tîrziu, parcurseseră o sută cincizeci de mile şi 
cerul începuse să se lumineze spre est. Cît puteau vedea cu 
ochii, în jurul lor nu era nimic altceva decît pămînt, pietre şi 
cer senin. 

În decursul nopţii, deliberaseră dacă să continue să 
meargă şi în timpul zilei, sau să se oprească şi să aştepte 
adăpostul oferit de întunericul nopţii. Jennifer vroia să nu se 
oprească. Mungo sublinie că mergînd prin deşert, ridicau în 
urma lor coloane de praf care puteau fi uşor văzute din aer. 
Deci, se deciseseră să călătorească numai noaptea. 

Mai străbătură cîteva mile, apoi se opriră la adăpostul 
unui deal mic. Charlie şi Mungo întinseră husa peste jeep. 
Pînza avea culoarea galben-pal. Va reflecta o mare parte din 
căldura radiată de soare şi, de asemenea, îi va face aproape 
imposibil de detectat din aer. 

— O să stau primul de pază, spuse Mungo. Îşi puse puşca 
pe umăr şi începu să urce dealul. 

Jennifer îl îmbrăţişă pe Charlie, îl sărută pe gură, îl luă de 
mînă şi intrară sub prelată. 

Desfăcură fermoarul unui sac de dormit, îl întinseră pe 
nisip la umbra jeepului. Jennifer sărută obrajii nebărbieriţi ai 
lui Charlie, gura. El se întinse lingă ea şi începu s-o dezbrace. 

Mungo, întins cu faţa în jos pe virful dealului, auzi 
strigătul îndepărtat al unei păsări, dar nu văzu nici o pasăre. 
Privi în jos, spre jeep. Zimbi şi se întoarse cu spatele. 

La mijlocul dimineţii, Charlie urcă în fugă dealul, ca să-l 
înlocuiască pe Mungo. Deşertul licărea în lumina palidă, 
valurile de căldură unduiau în depărtare ca şi nisipul lichefiat. 
Mungo arătă spre est, spre orizont. 

— Vezi ceva ? 

Charlie privi, mijindu-şi ochii. Clatină din cap, nu. 

În ciuda valurilor de căldură şi a aburului, spre est 

orizontul era limpede. Dar, spre sud, era vag şi nedefinit; era 
imposibil să vezi linia de demarcaţie dintre pămînt şi aer. 

— Ce-i? 

— Furtună de nisip. 

— Cît de departe crezi că este ? 

— Cincisprezece, poate douăzeci de mile. Mungo studie 
orizontul. Fii atent la ea. Dacă se apropie, scoală-mă. Îi dădu 
lui Charlie AK-ul şi începu să coboare panta spre jeep. 

Charlie se aşeză pe vine. Din cincisprezece în cincisprezece 
minute lua cîte o înghițitură de apă, se ridica în picioare şi se 
uita în jur. Nu se mişca nimic. Deşertul era o natură moartă 
pictată în tonuri de bej. 

Cînd Jennifer veni să-l înlocuiască pe Charlie, în jurul 
soarelui se formase un inel şi primele fire de nori începuseră 
să păteze cerul. Dar orizontul sudic reținea atenția lui Charlie. 
Acum părea mult mai apropiat decît atunci cînd luase locul lui 
Mungo. Poate că ochii îi jucau feste, dar i se părea că vede 
mişcări acolo, ceva care se rotea lent, un soi de virtej. 

Jennifer îl sărută, apoi se îndepărtă fără tragere de inimă. 

— Du-te şi odihneşte-te, Charlie. 

— Dacă ai nevoie de mine, strigă-mă. 

— Bine. 

La umbra husei, Mungo dormea buştean, sforăind 
zgomotos. Charlie îşi deschise o cutie cu sardele şi luă nişte 
pîine neagră. Cînd termină de mincat, goli una dintre canistre 
în rezervorul jeepului. Acul indicator arăta că rezervorul este 
pe trei sferturi plin. Mai goli aproape încă o canistră 
umplindu-l. Jeepul avea tracțiune dublă şi aproape toată 
noaptea merseseră cu viteza întîi sau cu a doua. Se îndoia că 
un galon le ajungea la mai mult de zece mile, dar chiar şi în 
situația asta, aveau destul combustibil ca să ajungă destul de 
departe în interiorul Egiptului. 

Săpă o groapă şi puse canistra goală înăuntru, verifică 
radiatorul şi completă apa din el. Nivelul uleiului scăzuse, dar 
nu putea să facă nimic în privința asta. Şterse cu o cîrpă 
pelicula groasă de praf care se aşezase pe parbriz şi pe faruri. 
Activitatea îi produse sete. Se aşeză cu spatele sprijinit de 
roata jeepului şi bău apă. 

Sub copertină, lumina era slabă, galbenă; aurie acolo 
unde o rază de soare pătrundea printr-o gaură. Îi reaminti lui 
Charlie cum era lumina filtrată prin vitraliile 
mashrabiyah-ului din camera lui din Oraşul Vechi. Închise 
ochii şi văzu imaginea patului de fier părăginit, a chiuvetei 
ruginite; ticăitul ceasului ieftin. Într-un fel, în ciuda clarităţii 
imaginii, camera nu îi mai părea reală. Era ca şi cum o parte a 
vieţii sale fusese doar un vis. 

Deschise brusc ochii. Mungo îi striga numele. Sări în 
picioare. 

— Un convoi se îndreaptă direct spre noi ! 

— Unde ? 

— Spre sud. Poate fi o patrulă de rutină, încercînd să fugă 
din calea furtunii. Dacă ne văd, primul lucru pe care-l vor face 
va fi să cheme în ajutor aviația. Ajut-o pe Jennifer să stringă 
husa; trebuie s-o ştergem dracului de aici. 

Cerul se întunecase şi soarele era acum o minge de lumină 
argintie. Charlie se întoarse spre sud. O rafală neaşteptată de 
vint făcu nisipul să danseze. Virtejuri de praf se ridicară în aer 
şi fură imediat împrăştiate. O ajută pe Jennifer să stringă 
prelata. Jeepul era asaltat de o ploaie de nisip şi pietricele. 

Mungo se urcă în spate, înjură cînd îşi rupse o unghie 
încercînd să desfacă nodurile sforilor ce fixau apărătoarea de 
praf a mitralierei. Jennifer se urcă pe scaunul de lingă şofer. 
Charlie se aşeză la volan şi porni motorul. 

— Uită-te acolo ! - spuse Mungo. 

Charlie se răsuci şi se uită în spate. Convoiul libian era la o 
milă sau două depărtare, îndreptîndu-se direct către ei, 
apropiindu-se cu repeziciune. Ridică piciorul de pe ambreiaj şi 
începură să urce panta dunei. Cînd se apropiară de creastă, 
vintul se intensifică, învolburînd nisipul şi ridicîndu-l în aer, 
împrăştiindu-l în toate direcţiile. În spatele lor răsunară o serie 
de pocnituri. Mungo introduse banda cu cartuşe în mitralieră, 
trase de minerul închizătorului. Direcția vintului se schimbă şi 
zgomotul împuşcăturilor se intensifică dintr-o dată. 

Jennifer luă din compartimentul de la bord o pereche de 
ochelari de protecție. Charlie încercă să şi-i pună dar jeepul 
sălta şi trepida atit de tare, încît trebuia să-şi țină ambele 

miîini pe volan. Se aplecă spre Jennifer şi ea îi puse în jurul 
capului banda elastică. 

Cerul se întunecă brusc. O mulțime de nori negri alergau 
şi se învolburau deasupra lor. Vizibilitatea nu era mai mare de 
o milă. Charlie privi spre Jennifer. Îi dăduse lui Mungo cealaltă 
pereche de ochelari şi apoi se învelise într-un sac de dormit. 

Mungo trase cu mitraliera — o rafală lungă, asurzitoare. 
Charlie riscă o privire scurtă peste umeri şi prinse imaginea 
unui vehicul vopsit în culori de camuflaj, care se îndrepta cu 
viteză spre ei. Gloanţele spărgeau aerul deasupra capului său. 
Trecură peste buza unui wadi, plonjară pe o pantă aproape 
verticală care cobora cam douăzeci de metri şi se loviră de 
malul opus. 

Motorul muri. 

Charlie întoarse cu disperare cheia în contact. Starterul se 
roti cu o încetineală cumplită. Numără pînă la cinci şi încercă 
iarăşi. Motorul porni cu un răget. Băgă în marşarier. 
Cauciucurile se rotiră în gol şi apoi muşcară. Jeepul țişni în 
spate. Wadi-ul era îndeajuns de larg ca să poată să întoarcă. 
Schimbă în viteza întîi şi apăsă pe acceleraţie. Începură să 
urce, urmînd cursul wadi-ului pe latura stîncoasă a unui deal. 
Se uită repede în spate. Libienii dispăruseră. Îi pierduseră sau, 
probabil, convoiul se decisese să se pună la adăpost în fața 
furtunii care se apropia. 

Mungo îngenunche în spatele mitralierei, rînjind; dinții 
albi sclipeau în contrast cu fața acoperită de praf. 

— Conduci bine, Charlie. 

— Autostrăzile din L.A.; nu există un loc mai indicat ca 
să-ți perfecționezi talentele. 

Mai merseră încă o oră. Vizibilitatea se limita la mai puțin 
de un sfert de milă. Soarele dispăruse. Vintul nu mai era aşa 
de schimbător, dar mult mai violent, suflind constant dinspre 
sud. 

Charlie se lăsă cît mai jos în spatele parbrizului. Mîinile îl 
dureau, iar fața şi-o simțea fierbinte şi aspră. Se auzi un fişiit, 
apoi, mult deasupra lor, izbucni o lumină şi o explozie 
asurzitoare. 

— Ce dracu a fost asta ! — strigă Mungo. 

Urmă încă o explozie. Fulgerele brăzdau cerul, luminînd 
deşertul şi apoi aruncîndu-l înapoi în întuneric. 

Charlie cobori o pantă şi se opri la baza dunei următoare. 
Lumina era de un roz incandescent, fulgerele ca nişte neoane 
explodind pe toată întinderea cerului negru şi ameninţător. 
Tunete asurzitoare bubuiau în jurul lor. Aerul mirosea a ars. 
Vîntul şuiera pe lingă ei. Peisajul deşertului se schimba 
nebuneşte în lumina intermitentă. 

Charlie întoarse jeepul cu spatele la vint, apăsă pe frine. 
Stătu la volan în timp ce Jennifer şi Mungo întinseră pe jos 
prelata, apoi porni maşina şi înaintă fixînd un capăt al pînzei 
groase cu roțile din față. Trecură prelata pe deasupra jeepului 
şi o ţinură fix în timp ce el dădu vehiculul puţin înapoi ca să 
asigure şi celălalt capăt. Cînd copertina fu fixată, ţinută bine 
de cele patru roți, opri motorul. Jennifer şi Mungo se tiriră sub 
acoperitoare şi se suiră în jeep. 

Parbrizul, la capătul din față şi mitraliera, în spate, ridicau 
puţin prelata, oferindu-le loc destul ca să-şi ţină capul. În 
întunericul din ce în ce mai intens, încropiră o cină din pîine 
uscată şi porumb din conservă. Charlie socoti că rezerva de 
apă le ajungea pentru două zile. Pe partea cealaltă a husei, 
fulgerele sfirtecau cerul, vintul învolbura nisipul, 
înghesuindu-l în pinză. 

Charlie se întreba cît de mult va dura furtuna. Jeepul era 
deja îngropat pînă la osii. Îşi aminti că citise ceva despre 
înmormîntările tradiționale musulmane; triburile din deşert 
lăsau pe seama nisipului ca să le acopere morții. 

Dacă mureau acolo, căldura va usca repede toată 
umezeala lor. 

Îi va mumifica. 

Ascultă plesniturile şi huruitul furtunii, şuieratul vîntului 
şi fişiitul nisipului care se acumula lingă prelată; toate 
sunetele îngrozitoare ale deşertului în mişcare. 

O luă pe Jennifer în brațe, o ţinu strîns, protejind-o cu 
dragostea lui. 

EPILOG 


ARMACAO DE BUZIOS, BRAZILIA 


Satul pescăresc Buzios este situat în peninsula Cabo Frio, 
la şaptezeci de mile depărtare de Rio. Downey îşi planificase 
să-şi irosească anii de aur la capătul unui drum nepavat, cam 
la douăzeci de mile distanţă de oraş - mult în afara zonei în 
care se plimbau majoritatea turiştilor. 

Casa era joasă şi masivă, construită din foi imense de 
sticlă verzuie aşezată între stilpi de ciment, suspendată 
deasupra pantei abrupte a unui deal, spre a-i da lui Downey o 
perspectivă mai amplă; să se poată relaxa pe verandă lîngă 
piscina cu apă încălzită, să admire insulele şi să privească 
soarele apunînd în Atlantic. 

Mungo stătea pe marginea acoperişului plat, acoperit cu 
gudron şi pietriş, cu picioarele lui lungi atîrnînd în gol. Casa 
era amplasată la distanța necesară față de plajă, încît iarna să 
fie ferită de eroziune în timpul furtunilor violente. Ascultă 
clipocitul vesel făcut de valurile care se spărgeau pe plajă, 
murmurul brizei de dimineaţă care se juca cu frunzele 
smochinilor. 

Era ora şapte fără un sfert. Soarele răsărise de aproape 
două ore. În fundal, în spatele frunzelor foşnitoare ale 
smochinului se auzea o muzică liniştitoare şi o respiraţie 
adîncă. În camera de zi, aproape direct sub el, Downey stătea 
cu fundul pe mocheta care acoperea toată podeaua camerei, 
cu virfurile picioarelor băgate sub o sofa de piele gri, salivind 
privind ultima casetă video cu Jane Fonda şi miriind printre 
dinți în timp ce executa exercițiul. 

Mungo luă în mînă cîteva pietricele de pe acoperiş, o 
aruncă pe cea mai mică, păstrîindu-le pe celelalte. 

În ciuda flecărelilor de la televizor, era plăcut să stai pe 
acoperiş. Era mijlocul lui februarie, vară în Brazilia, 

temperatura fiind de peste 20*C. Smochinii şi palmierii din jur 
îl protejau de razele soarelui şi briza oceanului îndepărta 
insectele. Mungo studie smochinii. Îi plăcea felul cum arătau. 
Copacii erau mari, aveau poate douăzeci şi cinci-treizeci de 
metri înălțime, cu trunchiul şi ramurile acoperite de vița 
sugrumătoare. Cunoştea denumirea viței deoarece îl întrebase 
pe unul dintre băieţii care-l păzeau pe Downey, înainte de a-i 
acoperi gura cu leucoplast şi a-l arunca undeva unde să stea 
liniştit şi să nu le facă probleme. 

Se uită la ceas. Banda se va termina peste cîteva momente 
şi Downey, creatura obiceiurilor bine stabilite, va apăsa 
butonul de derulare şi se va îndrepta spre piscină, avind sub 
braţ cîteva prosoape flauşate, în mînă un cocteil făcut din suc 
de portocale şi în gură un trabuc. Apoi, urmînd rutina de 
dimineaţă, va pune totul pe masa de pe verandă, se va 
dezbrăca de trening cu mare greutate, va intra încet în piscină 
şi va înota lent cele douăzeci şi cinci de lungimi de bazin pe 
care le făcea zilnic. 

De obicei una dintre cameriste sau o fată adusă de la Rio 
înota goală alături de el. 

Dar, în această dimineaţă, Downey era singur. 

Mungo numără pietricelele din mînă ca să treacă timpul, 
încercînd să nu se plictisească. Îşi ridică privirea şi se uită 
spre ocean, la unduirea țărmului. Se gîndi, nu pentru prima 
dată în viață, că pentru cei care au bani lumea era minunată. 

Sub el, uşile de sticlă se deschiseră. Sandalele lui Downey 
lipăiră pe dalele lustruite de ciment. Mungo întinse mîna şi 
răsfiră degetele. Ziua aceasta venise foarte încet. Era puțin 
nervos — îşi simțea transpiraţia uscîndu-i-se pe mină. 

Downey se opri sub el, virful capului său care începuse să 
chelească sclipind în soare. Traversă veranda spre o masă 
fantezistă făcută din fier forjat, cu tăblie de sticlă. Se îngrăşase 
cu cîteva kilograme de cînd plecase din Cairo. Umbra lui era 
bombată, stinjenitoare, o ancoră care părea că-l împovărează, 
că-l încetineşte. Mungo îl privi punîndu-şi sucul şi prosoapele 
pe masă, aruncînd trabucul şi o brichetă de aur Ronson în 
scrumiera de cristal masiv şi apoi îndreptindu-se spre 
balustrada verandei. 

Downey admiră timp de cîteva minute peisajul, apoi se 
întoarse la masă, îşi aruncă sandalele, se dezbrăcă de trening. 
Dedesubt avea un şort alb cu inimioare roşii. Îşi dădu şortul 
jos, se scărpină pe burtă şi se uită în casă, întrebîndu-se 
probabil unde erau toți ceilalți. Mungo îl privi ajungînd la 
capătul adînc al piscinei şi, fără să ezite sau să se oprească, se 
scufundă. 

Apa se învolbură peste marginea bazinului, schimbînd în 
roşu închis culoarea dalelor. Downey ieşi gifiind la suprafaţă, 
se deplasă pînă în capătul opus, se roti încet şi o luă înapoi. 

Mungo se uită la ceas. Lui Downey îi trebuiseră două 
minute şi cincisprezece secunde ca să înoate douăzeci de 
metri. Dacă intenționa să-şi facă cele douăzeci şi cinci de ture, 
ticălosul ăsta va avea nevoie de patru ore. 

Mult mai mult timp decît avea Mungo de gînd să-i acorde. 

Aşteptă pînă cînd Downey reveni la capătul apropiat al 
piscinei şi începu să arunce cu pietricele în el. Înălțimea şi 
forma de broască ţestoasă a țintei făcea ca traiectoria să poată 
fi calculată foarte uşor. Îl nimeri din prima încercare, aruncă 
citeva pe spatele lui Downey, apoi îl pocni direct în capul lucios 
şi chel. 

Downey se opri din înotat. Se rostogoli cu greutate cu 
stomacul în sus şi începu să bată apa. Zimbea nerăbdător în 
direcția casei, dar zimbetul îi dispăru cînd observă că acolo nu 
era nimeni. 

— Sus, Jack. 

Downey îşi dădu brusc capul pe spate. Mungo aruncă 
restul de pietricele direct în fața lui şi se lăsă să cadă de pe 
acoperiş. Pînă la dale era o distanță de aproape patru metri. 
Ateriză uşor ca o pisică, cu genunchii îndoiți şi braţele 
desfăcute pentru a se echilibra. Downey se holba la el. Apa se 
învolbura făcînd spumă în timp ce el se străduia să nu se 
scufunde. 

— Dacă tot mă aflam prin împrejurimi — spuse Mungo — 
m-am gindit să-ți fac o vizită. 

— Nu încerca să-mi vinzi gogoşi — rînji Downey, 
arătindu-şi toți dinţii. Cum dracu m-ai găsit ? 

— M-am întors în direcția vintului şi am adulmecat. 

Mungo purta costum, o cămaşă fină, albă, fără cravată şi o 
pereche de cizme ciocate din piele de şarpe, pe care le 
cumpărase din Rio. A fost o călătorie lungă şi costisitoare. M-a 
finanţat un tip pe nume Jalloud. 

— Dobitocul de la Serviciul Secret libian care nu ştia ce se 
întîmplă ? 

— Ăsta-i idiotul. Un adevărat tîmpit. Nu ştie să piardă. 
Omul era ofticat că nu i-ai dat toate chitanțele, toate 
fotografiile pe care le-ai făcut. Fără probele de la tine, nu avea 
nici o dovadă adevărată că a existat vreodată un complot 
împotriva lui Gaddafi. 

— Mi-am dat seama, ce dracu. După cum s-au desfăşurat 
lucrurile, nu pot să fie prea fericiți. Dacă-i bal... 

— Jalloud m-a căutat acum şase luni. De la un automat 
de lîngă un McDonald din cartierul unde stau eu. Ne-am 
întîlnit acolo, i-am comandat o budincă de ciocolată şi nişte 
McNuggeturi. l-am spus gluma cu ştoarfa şi cocoşul. Ai 
auzit-o ? 

— Nu, spuse Downey, clătinînd din cap. 

— E foarte bună, dar Jalloud mi-a aruncat o privire... 
Moarte curată. N-are simțul umorului, nici măcar n-a zimbit. 
El ţi-a pus bomba în camera de hotel din Londra. 

— A omorît oamenii ăia nevinovați din Miami. 

— Mda, şi a organizat brigada de paraşutişti. A răpit-o pe 
puştoaica lui Jennifer, Cynthia. Vezi tu, a aflat că plănuiai să-l 
loveşti pe Gaddafi. Nu i-a spus nimeni că totul era o înscenare. 
Cum e proverbul ăla, cîteva cunoştinţe... 

— Tu i-ai spus de baza noastră de antrenament din 
deşert ? 

— Nici o şansă, Jack. i-l aminteşti pe colonelul egiptean 
cu care ne-am întîlnit în Beni-Suef? Se pare că-i un tip 
căruia-i place să sugă la două vaci. Cum a luat Jalloud 
legătura cu el habar n-am. Probabil că are spioni peste tot, sau 
a fost norocos. 

— Cum te-a găsit Jalloud ? 

— Dacă un om are motive serioase, poate să facă aproape 
tot ce vrea în America. În deşert, i-ai executat cel mai bun 
prieten. 

— Bine, dar nu pot să înțeleg cum a aflat despre asta. 

— Eu i-am spus, zise Mungo. Am purtat o discuție, am 
ajuns la concluzia că amîndoi te detestăm. Înțelegerea e 
următoarea: eu mă ocup de tine şi el uită de mine, Jennifer, 
Charlie şi Cynthia. 

— Te ocupi de mine, spuse Downey. Îmi place cum sună. 

— Nu prea sesizezi nuanțele, Jack. 

Mungo îşi ridică haina, astfel încît Downey să vadă că e 
înarmat. 

— Jalloud s-a învoit chiar să trimită în Anglia corpul 
tatălui lui Jennifer, dacă eu te găsesc. Un cadavru în schimbul 
altuia. Un troc. Mungo zimbi sinistru. Mai bine ţi-ai extrage 
curu din apă. 

Mungo se îndepărtă de piscină, în timp ce Downey înota 
puternic spre partea mai puțin adincă a bazinului. Era bătrin 
şi gras, dar plin de tertipuri şi, dacă făcea douăzeci şi cinci de 
lungimi de bazin zilnic, trebuia să mai aibă ceva putere în el. 

Downey ieşi din apă şi se îndreptă spre masă, picioarele lui 
plate lăsînd urme de apă pe dalele de ciment. 

— Felul cum ai aterizat de pe acoperiş — spuse Jack — mi-a 
reamintit de tipii ăia din deşert care au venit din cer. Mă 
înnebunea chestia asta. Cine erau nenorociţii, de ce dracu 
mi-au pus gînd rău ? Jalloud nu ştia despre înţelegerea mea 
cu Gaddafi. Totul era o înscenare; omul nu era în pericol. În 
primul rînd, nu ştiu cum de au aflat ticăloşii despre mine. 

Downey întinse mîna ca să-şi ia treningul. Mungo îi spuse 
să folosească un prosop ca să rămînă gol. 

Jack era amuzat. 

— Crezi că ţin vreo armă în casă ? 

— Dacă nu, pariez că acum regreți. 

Downey îşi înfăşură în jurul burții un prosop purpuriu. 
Deşi prosopul era mare, de-abia îl cuprindea. 

— Ce ai făcut cu personalul de serviciu ? 

— Chiar te interesează ? 

— Sînt doar curios. 

— I-am încuiat în garaj. l-am pus în portbagajul 
Mercedesului 

Mungo se aşeză la masă, cu spatele la plajă. Îi arătă lui 

Downey să se aşeze pe scaunul apropiat de casă. 

Downey îi aruncă un zîmbet forțat. 

— N-o să crezi, dar ştii ceva ? Sînt fericit că aţi scăpat. 

— Ai dreptate. Nu te cred. Mungo bău nişte suc de 
portocale, apoi luă trabucul, muşcă la capăt şi îl aprinse cu 
bricheta de aur. 

Downey se încruntă, dar nu spuse nimic. 

— De ce ai ales Brazilia, Jack ? 

— Columb nu a descoperit-o - m-am gîndit că poate că n-o 
s-o găseşti nici tu. 

Jack se juca cu figa de aur — o amuletă în forma unui 
pumn strîns, dar cu degetul mare ieşind dintre primul şi al 
doilea deget- care atîrna pe un lanț de aur la gîtul său. Figa 
era foarte răspîndită în Brazilia. Se credea că te apără de 
spiritele rele, dar era eficientă doar dacă ţi-o dăruia cineva. 
Downey, neştiind acest lucru, şi-o cumpărase. Ridică din 
umeri: 

— Îmi place clima. Rio e un orăşel superb, te poţi descurca 
uşor în el. Cameristele sint multe şi ieftine. Rinji. Dar cel mai 
mult îmi place să dansez bossa-nova. 

Mungo arătă în jur cu mina; piscina, veranda, casa... 

— Cit a costat totul, Jack ? 

— Nu îmi aparține. La asta te gindeai ? Iisuse, nimeni 
n-are atîția bani ! Am închiriat-o. 

— Gogoşi ! Eşti prea supus pericolului ca să-ți permiţi să 
închiriezi. Mungo scuipă un fir de tutun. Cu cît te-a plătit 
Gaddafi pentru înscenarea aia ? 

— N-am luat nici măcar un cent. Downey îşi înclină capul, 
îşi băgă un deget în ureche şi scoase cîteva picături de apă. Îşi 
şterse degetul pe prosopul purpuriu şi îşi curăță cealaltă 
ureche. 

— Ce s-a întimplat cu Hubie, Jennifer şi cu bunul nostru 
prieten Charlie ? 

Mungo îşi duse mîna la buzunarul cămăşii şi scoase o 
fotografie Polaroid, un instantaneu color cu Jennifer, Charlie, 
Cynthia şi un bebeluş, stînd pe o bancă în părculețul din 
King's Road. Cerul era albastru. Platanii erau verzi. Toată 
lumea zîmbea. Zile fericite... 

Downey îşi curăți nasul; o nară după alta. 

— Deci Cynthia e bine, nu ? Foarte bine. 

— E o parte din înțelegerea pe care am avut-o cu Jalloud. 
Mungo mai bău nişte suc de portocale. Sucul era proaspăt, 
bun şi rece. 

— Dar Hubie ? — întrebă Downey. 

Mungo zimbi. 

Downey se obişnuise cu căldura, dar acum, dintr-o dată 
începu să transpire. 

— Am trei milioane de dolari ascunşi într-un cont secret în 
Zürich, spuse el. Trebuie doar să-mi spui cît vrei. 

— Totul, spuse Mungo. Pînă la ultima centimă. Îşi băgă 
mîna sub jachetă. 

Arma era un Colt automatic, cromatat, calibrul 45. Lumea 
era plină de ele, dar, din cîte ştia Downey, doar Sweets avea 
unul cu un rubin montat la gura țevii. Umerii i se lăsară în jos. 
Toată forța şi inteligența îi dispărură de pe față. 

— Hubie aproape că a reuşit să scape, dar nu de tot. A 
pilotat un elicopter în deşert. Toate aliajele alea de înaltă 
calitate, magneziu şi rahat, au ars foarte frumos. Pe cînd focul 
s-a stins, tot ce a rămas din ela fost un pumn de cenuşă caldă. 

Downey dădu plictisit din mînă. 

— Banii sînt în Elveţia, la Banca Centrală din Zurich. 

— Credeam că voi ăştia avizi de bani vă ascundețţi prada în 
Panama sau Bahamas. 

— Nu am încredere în negri, spuse Downey impasibil. 

Mungo rînji. 

— Ştii ce m-a ofticat cel mai mult ? Camera din Tunis, 
chiar în fața abatorului ăla nenorocit. Omule, ai făcut un lucru 
foarte murdar. 

— Nu există nimeni în lumea asta care să nu poată fi 
cumpărat, zise Downey, spunînd adevărul din punctul lui de 
vedere. Cel puţin, preţul meu a fost foarte mare. 

— Contul. Spune-mi parola. Dă-mi numerele magice. 

— Da, bine. În ordine. Dar... 

Mungo clătină din cap, întrerupiîndu-l. 

— Astăzi e ultima zi din viața ta, Jack. Singurul lucru la 
care trebuie să te gîndeşti este cui vrei să-i dai banii, mie, lui 

Jennifer şi lui Charlie, sau unui ticălos de bancher. 

Mungo împinse paharul cu suc de portocale de-a lungul 
mesei şi aruncă trabucul aprins în scrumieră. 

Downey sorbi din sirop şi pufăi gînditor din trabuc. Privi 
jocul de lumini de pe ocean, urmări zborul superb al 
pescăruşilor de-a lungul cerului albastru. Ultima zi din viață şi 
se simțea de parcă atunci s-ar fi născut. Iisuse, nu ştiuse 
niciodată cît de viu se putea simți ! Toate cele şapte simțuri îi 
erau treze. Dorea o femeie. Ştia că dacă l-ar fi atins, ar fi 
explodat. 

Mungo trase piedica Coltului. Era mult prea aproape ca să 
ochească, aşa că pur şi simplu îndreptă pistolul spre Jack. 
Downey se uită la rubinul ca un ochi roşu. Îşi aşeză coatele pe 
braţele scaunului şi-şi împreună palmele. 

— Jennifer. Cynthia. Charlie. Ai mai pus ceva la cale în 
legătură cu ei, despre care ar trebui să ştiu ? — spuse Mungo. 

Downey îşi clătină capul. 

— Sînt în siguranţă. Hei, n-a fost nimic personal la mijloc. 

— Aş vrea să pot spune acelaşi lucru, Jack. 

Downey, trăgînd de timp, fumă trabucul pînă cînd îi arse 
degetele. Strivi mucul în scrumieră şi îi spuse lui Mungo 
parola şi cifrul. Apoi apucă marginea mesei şi o rostogoli pe o 
parte, se aruncă sub ea şi înşfăcă Ronsonul de aur. 

Mungo realiză că e pe cale să fie omorît cu o brichetă cu 
gaz otrăvitor. Ce păcăleală stupidă ! Gindi: Nu, te rog, nu lăsa 
să se întimple aşa ceva. 

Charlie, stînd la umbra smochinilor, în partea îndepărtată 
a piscinei, apăsă pe trăgaciul Remingtonului pe care-l 
cumpăraseră de la un magazin de amanet din Rio. Arma era 
încărcată. Încărcătura de alice îl nimeri pe Downey în piciorul 
drept, distrugîndu-i în totalitate rotula. Downey ţipă, mai mult 
de supărare decît de durere. Mungo smulse una dintre dale şi 
îl lovi în încheietura miîinii. Stropi de singe săriră în aer. 
Bricheta se rostogoli pe jos. Mungoo lovi cu piciorul, 
proiectînd-o în piscină, unde se scufundă fără urmă. 

— Vrei să te rogi ? 

Downey deschise gura, vrind să spună ceva. Care ar fi fost 
răspunsul lui este imposibil de spus, deoarece înainte de a 

putea articula măcar un singur cuvint, Mungo îndreptă Coltul 
spre el şi-l împuşcă în inimă. Downey îşi deschise larg brațele. 
Prosopul purpuriu se desfăcu. Corpul gras, bine bronzat, se 
întinse pe dalele de ciment. Mungo făcu un pas înapoi şi 
descărcă pistolul în el, toate cele şapte gloanțe; aşa, ca să aibă 
noroc. Gloanţele acoperite cu cartuşe de cupru îl ciuruiră pe 
Downey, ricoşară în dale, muşcară uşile de sticlă şi pereţii de 
beton. Downey tresări o singură dată, apoi rămase nemişcat. 

Ecoul împuşcăturilor se stinse. Se auzea din nou foşnetul 
făcut de frunzele smochinilor, clipocitul valurilor pe plajă. 
Charlie veni spre el, ţinînd în braţe puşca de vinătoare. 

— Frumoasă lovitură ! — spuse Mungo. Abia dacă te-am 
observat cînd te-ai strecurat peste balustradă. 

Charlie era palid, tremura. 

— Avea de gînd să te ucidă, nu-i aşa ? Am ochit în piept, 
dar... 

— Nu te subestima. Dacă vrei vreodată să practici 
meseria, o să te descurci foarte bine. 

Charlie apucă Remingtonul de virful țevii şi îl aruncă de la 
marginea falezei, în ocean. 

— Nu, nu cred că vreau. 

Mungo folosi un aparat de fotografiat Polaroid ca să-i facă 
lui Downey cîteva poze, înconjurindu-l lent ca să fotografieze 
carnagiul din toate unghiurile. Trimise prin poştă seturi 
separate de poze la Langley şi la Tripoli ca să-i liniştească pe 
spiriduşii de la C.I.A. şi pe bătăuşii lui Gaddafi. 

Îşi şterse amprentele de pe Colt cu un colţ al prosopului 
însîngerat şi strecură arma în mîna lui Downey. 

Poate că, doar ca să concluzioneze cazul, poliţiştii locali o 
vor numi sinucidere. 

Se întimplaseră lucruri stranii, nu-i aşa ? 

